КЕРЕШ

Россия Федерациясе, БМОның Бала хокуклары турындагы конвенциясенә кушылу нәтиҗәсендә, балаларга кагылышлы барлык гамәлләрендә төп игътибарны бала хокукларының дәүләт яисә хосусый учреждениеләр тарафыннан башкарылуына бәйсез рәвештә тәэмин итүгә бирә.

Татарстан Республикасында бала хокуклары буенча вәкаләтле вәкил институтының төп юнәлешен бала хокукларының гамәлгә ашырылуына мониторинг ясау һәм БМОның Бала хокуклары турындагы конвенциясенең үтәлешен тикшереп тору тәшкил итә.

Бала хокукларының тәэминатын тикшереп тору механизмының мөһим өлеше Бала хокуклары буенча вәкаләтле вәкилнең балаларның хокукларын һәм мәнфәгатьләрен саклау турында еллык доклад әзерләвеннән һәм аны тәкъдим итүеннән гыйбарәт.

Моның белән бергә шуны танырга кирәк: хакимият органнары гамәлләрне, Бала хокуклары буенча вәкаләтле вәкил докладына нигезләнеп, оешкан төстә һәм нәтиҗәле башкарган очракта, докладның максаты итеп балалар, законнар һәм хокуктан файдалану тәҗрибәсе өлкәсендә регионнарда һәм федераль дәрәҗәдә бала мәнфәгатьләрен иң яхшы тәэмин итүне күз алдында тоткан дәүләт сәясәте механизмнарын гамәлгә ашыруда һәм камилләштерүдә ярдәм итү билгеләнгән.

Татарстан Республикасында Бала хокуклары буенча вәкаләтле вәкилнең үз эшчәнлеге, шулай ук бала хокукларының һәм законлы мәнфәгатьләренең үтәлеше турында еллык докладын әзерләү “Татарстан Республикасында Бала хокуклары буенча вәкаләтле вәкил турында” 2011 елның 1 августындагы 59-ТРЗ номерлы Татарстан Республикасы Законы белән каралган.

Әлеге доклад Татарстан Республикасында Бала хокуклары буенча вәкаләтле вәкил тарафыннан әзерләнгән еллык докладларның бишенчесе, ул 2014 ел йомгакларына багышлана. Докладта хисап чорында Вәкаләтле вәкил һәм аның Аппараты эшчәнлегенең төп юнәлешләре тасвирлана, шулай ук БМОның Бала хокуклары турындагы конвенциясендә һәм Россия Федерациясенең, Татарстан Республикасының гамәлдәге законнарында гарантияләнгән бала хокукларын һәм мәнфәгатьләрен үтәү эшләренең торышына бәйсез анализ ясала һәм бәя бирелә.

Доклад рәсми дәүләт статистикасы мәгълүматларын; Татарстан Республикасында Бала хокуклары буенча вәкаләтле вәкил соратуы буенча Татарстан Республикасы дәүләт хакимияте башкарма органнары, федераль башкарма хакимият органнарының территориаль органнары, республиканың муниципаль районнары һәм шәһәр округлары җирле үзидарә органнары тапшырган мәгълүмат-аналитика материалларын; гражданнарның язма һәм телдән мөрәҗәгатьләрен; республиканың төрле балалар учреждениеләрендә үткәрелгән тикшерүләр һәм аларга барып кайтулар нәтиҗәләре, балаларның хокукларын һәм законлы мәнфәгатьләрен яклауның аерым мәсьәләләре турында фикер алышынган киңәшмәләр, очрашулар, конференцияләр, “түгәрәк өстәлләр” барышында Вәкаләтле вәкил алган мәгълүматларга ясалган анализга һәм аларны гомумиләштерүгә нигезләнде. Бала хокуклары буенча вәкаләтле вәкил һәм аның Аппараты эшчәнлеген күрсәткәндә, үзе игътибар иткән һәм анализлаган мәгълүматлар файдаланылды.

Доклад структурасында кереш, өч бүлек һәм йомгаклау өлешләре бар.

Беренче бүлектә Бала хокуклары буенча вәкаләтле вәкилнең төп эшчәнлек юнәлешләре турында мәгълүмат бирелә.

Икенче бүлектә Татарстан Республикасында бала хокукларының һәм законлы мәнфәгатьләренең үтәлешенә гомуми мониторинг ясала. Бу бүлектә Татарстан Республикасы территориясендә 2014 елда бала хокукларының үтәлешенә кагылышлы гомуми бәя бирелә, анда балаларның хокукларын һәм законлы мәнфәгатьләрен иң яхшы яктан тәэмин итү максатларында республикада күрелгән чаралар, ясалган адымнар, башлангычлар күрсәтелә, федераль һәм республика законнарындагы турыдан-туры балалар яшәешенә кагылышлы төрле аспектларга йогынты ясый торган яңалыклар анализлана. Монда ук, Бала хокуклары буенча вәкаләтле вәкилгә 2014 елда кергән граждан мөрәҗәгатьләренә ясалган анализга нигезләнеп, балалар өлкәсендәге проблемалы мәсьәләләр билгеләнә.

Өченче бүлектә балалар хокукларының һәм законлы мәнфәгатьләренең аларның яшәешендәге төп өлкәләрдә үтәлешенә кагылышлы вәзгыятьнең Татарстан Республикасындагы торышына анализ бирелә. Төп урынны республикада балалар хокукларын һәм законлы мәнфәгатьләрен гамәлгә ашыру буенча Бала хокуклары буенча вәкаләтле вәкилгә хисап чорында үз эшчәнлеге барышында билгеле булган проблемалы мәсьәләләргә характеристика алып тора. Мондый характеристика Бала хокуклары турында БМО Конвенциясендә беркетелгән төп бала хокуклары төрләре буенча тәкъдим ителә:

баланың яшәүгә, рәхимсезлектән һәм көч кулланудан яклануга, иминлеккә хокукын тәэмин итү;

баланың сәламәтлек саклауга һәм сәламәт үсүгә хокукын тәэмин итү;

баланың гаиләдә яшәүгә һәм тәрбияләнүгә хокукын тәэмин итү;

баланың мәгариф өлкәсендә хокукларын һәм законлы мәнфәгатьләрен тәэмин итү;

баланың торакка һәм мөлкәткә хокукларын һәм законлы мәнфәгатьләрен тәэмин итү.

Бу бүлектә хокуклары бозылу ихтималы зур булган төркемнәргә караган балаларның хокукларын һәм законлы мәнфәгатьләрен тәэмин итүгә аерым игътибар бирелде.

Йомгаклау өлеше бала хокукларын тәэмин итү өлкәсендәге хәлне өйрәнгәннән соң чыгарылган нәтиҗәләрне һәм алар нигезендә оештырылган тәкъдимнәрне үз эченә ала.

Бала хокуклары буенча вәкаләтле вәкил дөрес мәгълүмати-аналитик белешмәләр биргән һәм Бала хокуклары буенча вәкаләтле вәкилнең үзенә йөкләнгән бурычларын үтәүдә булышлык күрсәткән өчен Татарстан Республикасы дәүләт хакимияте башкарма органнары, федераль башкарма хакимият органнарының территориаль органнары, республиканың муниципаль районнары һәм шәһәр округлары җирле үзидарә органнары башлыкларына зур рәхмәтен белдерә.

Доклад Законның 13 статьясындагы 1 өлеше нигезендә Татарстан Республикасы Президентына, Татарстан Республикасы Дәүләт Советына, Татарстан Республикасы Министрлар Кабинетына, Татарстан Республикасы Конституция судына, Татарстан Республикасы Югары судына, Татарстан Республикасы Арбитраж судына, Татарстан Республикасы Прокурорына җибәрелә.

1 бүлек. **2014 елда Татарстан Республикасында Бала хокуклары буенча вәкаләтле вәкилнең һәм аның Аппаратының эшчәнлеге**

Татарстан Республикасында Бала хокуклары буенча вәкаләтле вәкилнең эш максатлары, бурычлары һәм принциплары “Татарстан Республикасында Бала хокуклары буенча вәкаләтле вәкил турында” 2011 елның 1 августындагы 59-ТРЗ номерлы Татарстан Республикасы Законында билгеләнгән. Республикада балалар “омбудсмены”ның һәм аның аппаратының эшчәнлеген төп биш юнәлешкә бүлеп карарга була: хокук яклау, консультатив, тикшереп тору, экспертиза-анализ ясау һәм агарту.

***1.1. Бала хокуклары буенча вәкаләтле вәкилнең гражданнар мөрәҗәгатьләренә кагылышлы эше***

Гражданнар мөрәҗәгатьләре – балаларның хокуклары һәм мәнфәгатьләре бозылу очраклары турында, “балалар” өлкәсендә очраклы рәвештә, шулай ук системалы нигездә була торган проблемалар хакында Бала хокуклары буенча вәкаләтле вәкил тарафыннан белешмәләр алу өчен шактый әһәмиятле мәгълүмат чыганагы ул. Моның белән бергә, гамәл кылуның югарыда күрсәтелгән юнәлешләр буенча Бала хокуклары буенча вәкаләтле вәкил эшчәнлеген оештыру өчен мөһим нигез дә ул: яклау, торгызу, тикшереп тору һәм күзәтчелектән башлап консультация бирү, анализ ясау һәм агартуга кадәр. Шуңа күрә гражданнар мөрәҗәгатьләрен карау аның эшендәге төп юнәлешләрнең берсен тәшкил итә.

2014 елда Бала хокуклары буенча вәкаләтле вәкил адресына 1231 мөрәҗәгать алынды. Соңгы биш елда Бала хокуклары буенча вәкаләтле вәкилгә кергән мөрәҗәгатьләргә мониторинг 2010 елдан башлап (Татарстан Республикасында Бала хокуклары буенча вәкаләтле вәкил вазыйфасы барлыкка килгән вакыт) 2013 елга кадәр мөрәҗәгать иткән гражданнарның саны даими арта баруны күрсәтә (2011 елда – 175 % ка; 2012 елда – 50 % ка; 2013 елда – 30 % ка). Шуны да билгеләп үтәргә кирәк, 2014 елда шикаятьләр саны 2013 ел дәрәҗәсендә тотрыклы калды.

*1 нче диаграмма*

***2010-2014 елларда Татарстан Республикасында Бала хокуклары буенча вәкаләтле вәкилгә килгән***  ***мөрәҗәгатьләрнең динамикасы***

Гражданнар Бала хокуклары буенча вәкаләтле вәкилгә язмача да, телдән дә мөрәҗәгать итә алалар. Бала хокуклары буенча вәкаләтле вәкил Аппаратында язма мөрәҗәгатьләрне кабул итү оештырылган:

Аппаратта шулай ук гражданнарның ярдәм, яклау, консультация сорауны телдән башкару мөмкинлекләре бар:

Бала хокуклары буенча вәкаләтле вәкил һәм аның Аппараты хезмәткәрләре тарафыннан атна саен (һәр сишәмбе), шул исәптән видеоконференция тәртибендә гражданнарны кабул итүләрне уздыру;

Республика районнарында, шәһәрләрендә һәм учреждениеләрендә Бала хокуклары буенча вәкаләтле вәкил тарафыннан гражданнарны күчмә кабул итү;

федераль һәм республика дәүләт хакимияте органнары җитәкчеләре белән берлектә Бала хокуклары буенча вәкаләтле вәкил тарафыннан гражданнарны аерым бер темалар буенча кабул итү;

телефон аша;

“кайнар линияләр” һәм “турыдан-туры линияләр” оештыру һәм үткәрү.

*2 нче диаграмма*

***Татарстан Республикасында Бала хокуклары буенча вәкаләтле вәкилгә телдән мөрәҗәгать иткән гражданнарны кабул итү***

Мөрәҗәгатьләрнең гомуми саныннан 652 (53 %) мөрәҗәгать язмача алында, 579 (47 %) мөрәҗәгать – телдән.

*3 нче диаграмма*

***2010-2014 елларда Татарстан Республикасында Бала хокуклары буенча вәкаләтле вәкилгә килгән***  ***мөрәҗәгатьләрнең динамикасы***

*(мөрәҗәгатьнең рәвеше буенча)*

Шулай итеп, Бала хокуклары буенча вәкаләтле вәкилгә язмача һәм телдән бирелгән мөрәҗәгатьләрнең сан ягыннан нисбәте 2013 ел дәрәҗәсендә калды.

**Язма мөрәҗәгатьләр** бирү ысулына килгәндә, 2014 елда аларның иң күп өлеше, элеккечә, электрон элемтә чаралары аша алынды. Шул ук вакытта гражданнарның мөрәҗәгатьләрне почта аша юллавы яисә шәхсән тапшыруы очраклары ешайды. Әйтик, узган чорда 652 язма мөрәҗәгатьнең 204 (31,3 %) (2013 елда – 19 %) кәгазьдә алынды, калган 448 (68,7 %) (2013 елда – 81 %) – электрон элемтә чаралары аркылы.

579 **телдән мөрәҗәгать**нең 381 – шәхси кабул итүләр барышында, 198 – телефон аша алынды.

*4 нче диаграмма*

***2010-2014 елларда Татарстан Республикасында Бала хокуклары буенча вәкаләтле вәкилгә килгән***  ***мөрәҗәгатьләрнең динамикасы***

*(мөрәҗәгатьнең рәвеше буенча)*

223 граждан Бала хокуклары буенча вәкаләтле вәкилнең шәхси кабул итүе вакытында, 158 граждан – аппарат хезмәткәрләре тарафыннан кабул ителде.

Хисап елында халыкның Бала хокуклары буенча вәкаләтле вәкилгә ярдәм һәм консультация сорап мөрәҗәгать итү өчен мөмкинлекләр киңәйтүгә һәм аларның һәркем өчен дә ачык итүгә юнәлтелгән эш дәвам итте.

Бу максатларда 2014 елда Бала хокуклары буенча вәкаләтле вәкил тарафыннан гражданнарны шәхсән кабул итү 43 тапкыр уздырылды, шулардан:

20 – Бала хокуклары буенча вәкаләтле вәкил Аппаратында халыкны бердәм кабул итү көнендә үзе тарафыннан;

19 – федераль һәм республика дәүләт хакимияте органнары җитәкчеләре белән берлектә;

17 – республика районнарына, шәһәрләренә чыгып;

1 – видеоконференция элемтәсе рәвешендә;

2 – Россия Федерациясе Президентының җәмәгатьне кабул итү бүлмәсендә.

Моның белән бергә 50 якын гражданны кабул итүне Аппарат хезмәткәрләре башкарды.


*5 нче диаграмма*

***Татарстан Республикасында Бала хокуклары буенча вәкаләтле вәкилнең гражданнарны кабул итү формалары***

2014 елда Бала хокуклары буенча вәкаләтле вәкил Татарстан Республикасы муниципаль районнарында һәм шәһәр округларында гражданнарны **күчмә кабул итүләр** уздыру тәҗрибәсен дәвам итте. Мондый кабул итүләрдә катнашу өчен районның, шәһәрнең төрле муниципаль хезмәтләре җитәкчеләрен, балигъ булмаганнарның эшләре һәм аларның хокукларын яклау буенча район (шәһәр) комиссияләре әгъзаларын җәлеп итү, әгәр бала хокуклары җирле хакимият органнары тарафыннан бозылган булса, мөрәҗәгать иткән гражданның бала хокукларын торгызуда максималь нәтиҗәле ярдәм күрсәтергә мөмкинлек бирә, һәм мондый кабул итүләр асылда берләшкән кабул итүләр рәвешен ала. 2014 елдагы күчмә утырышлар ел саен төзелә торган график буенча үткәрелде. Узган елда республиканың 17 муниципаль районына һәм шәһәр округына барлыгы 17 күчмә утырыш булды (2011 елда – 4 районда, 2012 елда – 9 районда, 2013 елда – 14 районда): Мөслим, Зәй, Спас, Мамадыш, Әлки, Чүпрәле, Чирмешән, Кайбыч, Апас, Теләче, Балык Бистәсе, Алексеевск, Актаныш, Менделеевск, Алабуга, Әтнә муниципаль районнарында һәм Чаллы шәһәрендә.

*Карта*

***2011-2014 елларда Татарстан Республикасында Бала хокуклары буенча вәкаләтле вәкилнең күчмә кабул итүләре картасы***



Шулай итеп, республикада бала хокуклары буенча вәкаләтле вәкил институтының 4,5 ел эшләү дәверендә балаларның хокукларын һәм мәнфәгатьләрен саклау мәсьәләләре буенча күчмә утырышлары белән республиканың барлык муниципаль районнары һәм шәһәрләре халкы колачланды, кайберләренә ике тапкыр туры килде.

2014 ел гражданнарга үз проблемаларын **берләшкән (тематик) кабул итүләр** вакытында хәл итү мөмкинлеге бирүдә ихтыяҗ булуны раслады. Шулай хисап чорында 19 берләшкән кабул итү булды (2011 елда – 2, 2012 елда – 6, 2013 елда - 13). Шулардан:



- балаларның хокукларын һәм мәнфәгатьләрен яклау мәсьәләләре буенча видеорежим рәвешендә Татарстан Республикасында Кеше хокуклары буенча вәкаләтле вәкил Сабурская С.Х. һәм Татарстан Республикасы юстиция министры Глухова Л.Ю. белән (24.03.2014);

- Спас муниципаль районында эш башкаруны гамәлгә ашырганда балаларның хокукларын һәм мәнфәгатьләрен яхшырак тәэмин итү мәсьәләләре буенча Россия суд приставлары федераль хезмәтенең Татарстан Республикасы буенча идарәсе җитәкчесе Ильясовым Р.М. белән (27.06.2014);

- инвалид балалары булган гаиләләргә социаль ярдәм күрсәтү чаралары һәм инвалид балаларны, авыр тормыш шартларында калган балаларны социаль реабилитация мәсьәләләре буенча Татарстан Республикасы Хезмәт, халыкны эш белән тәэмин итү һәм социаль яклау министрлыгы белгечләре белән (07.11.2014);

- җинаять корбаннары булган балаларның һәм җинаять кылуда шикле балигъ булмаганнарның хокукларын тәэмин итү мәсьәләләре буенча Россия Федерациясе Тикшерү комитетының Татарстан Республикасы буенча тикшерү идарәсенең җитәкче урынбасары А.С. Әхмәтшин белән (18.11.2014);

- дәвалаганда һәм медицина ярдәме күрсәткәндә балаларның хокукларын һәм мәнфәгатьләрен тиешенчә тәэмин итү мәсьәләләре буенча Татарстан Республикасы сәламәтлек саклау министрының беренче урынбасары Осипов С.А. белән (23.12.2014);

- балаларның белем алуга хокукларын гамәлгә ашыру, инвалид балаларның һәм сәламәтлеге ягыннан мөмкинлекләре чикләнгән балаларның лаеклы белемгә хокукларын һәм мәнфәгатьләрен яклау мәсьәләләре буенча Татарстан Республикасы мәгариф һәм фән министры урынбасары Мөхәммәтов И.Р белән (25.12.2014);



- Балигъ булмаганнар эшләре һәм аларның хокукларын яклау буенча республика комиссиясенең җаваплы секретаре Гарифуллина И.Х. белән (13 кабул итү).

2014 елда күчмә һәм берләшкән (тематик) кабул итүләр вакытында Бала хокуклары буенча вәкаләтле вәкилгә барлыгы 134 кеше мөрәҗәгать итте, шуларның 57се үз гозерләрен берләшкән кабул итүләр вакытында бәян итте.

Ел дәвамында Бала хокуклары буенча вәкаләтле вәкил исеменә алынган язма һәм телдән мөрәҗәгатьләр барысы да каралды.

Барлык дәрәҗәдәге органнарга карата бирелгән шикаятьләрнең 58 очрагында (16,5%) хокук бозулар тулысынча яисә өлешчә дәлилләнде, министрлыкларның, җирле үзидарә органнарының җитәкчеләренә һәм вазыйфаи затларына кагылышлы (гомуми саны – 12) мәсьәләләрне караганнан соң, балаларның хокуклары һәм мәнфәгатьләре бозылу турында Бала хокуклары буенча вәкаләтле вәкил бәяләмәләре хезмәт урынында тикшерү уздыру, хокук бозылуга юл куйган вазыйфаи затларны законнарда билгеләнгән тәртиптә җаваплылыкка тарту һәм алга таба мондый хокук бозуларны булдырмау буенча төгәл чаралар күрүне тәэмин итүне сорап юлланды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***1.2. Балаларның хокукларын һәм мәнфәгатьләрен тәэмин итү эшчәнлеген гамәлгә ашыручы оешмаларның, Татарстан Республикасы дәүләт хакимияте органнарының, Татарстан Республикасында җирле үзидарә органнарының һәм аларның вазыйфаи затларының эшчәнлеген тикшерү***

Закон белән йөкләнгән тикшерү-күзәтү функцияләрен гамәлгә ашыру кысаларында Бала хокуклары буенча вәкаләтле вәкил эшчәнлегендәге өстенлекле юнәлешләрнең берсе тикшерү гамәлләрен башкарудан гыйбарәт.

Бала хокуклары буенча вәкаләтле вәкил Законда билгеләнгән вәкаләтләр нигезендә бала хокукларын һәм мәнфәгатьләрен бозу фактлары турындагы хәбәрләрне дә, Татарстан Республикасы дәүләт хакимияте органнарының, Татарстан Республикасында җирле үзидарә органнарының балалар хокукларын һәм мәнфәгатьләрен тәэмин итү эшчәнлеген башкаручы барлык оештыру хокукый рәвешләрендәге һәм милек рәвешләрендәге оешмаларның, аларның вазыйфаи затларының эшчәнлекләрен ***тикшереп торырга хокуклы***.

***Тикшерүләрнең рәвешләренә*** килгәндә, Бала хокуклары буенча вәкаләтле вәкил тикшерүләрне мөстәкыйль яисә компетентлы дәүләт органнары һәм аларның вазыйфаи затлары белән берлектә уздырырга хокуклы. Тикшерүләр предметын хакимият органнарының һәм төрле “балалар өлкәләре”ндә эшли торган оешмаларның һәм аларның вазыйфаи затларының, бер яктан, киңкырлы, икенче яктан – төгәл бер юнәлеше буенча үзенчәлекле эшчәнлекләре тәшкил итүне исәпкә алсак, берләшкән тикшерүләрне оештыру тикшерү нәтиҗәләренең сыйфатлылыгына һәм дөреслегенә ирешергә мөмкинлек бирер иде. Мондый тикшерүләр уздыру өчен Бала хокуклары буенча вәкаләтле вәкил, хезмәттәшлек турында имзаланган килешүләргә таянып, тормышның билгеле бер өлкәләрендә күзәтү функцияләрен гамәлгә ашыра торган федераль дәүләт хакимияте органнарының республикадагы территориаль бүлекләрен һәм ведомство контроле рәвешендә күзәтү функцияләрен гамәлгә ашыра торган республика дәүләт хакимиятенең тармак органнарын актив җәлеп итә.

***Тикшерүләр алымына*** килгәндә, тикшерү эшчәнлеген урыннарга чыгып яисә тиешле документларга экспертиза ясау һәм аларны өйрәнү (документларны тикшерү) нигезендә оештыру тәҗрибәсе бар.

2014 елда Бала хокуклары буенча вәкаләтле вәкилнең күзәтчелек эше түбәндәгеләргә бәйле рәвештә оештырылды:

гражданнар мөрәҗәгатьләре керүгә;

үз инициативасы буенча;

башка вазыйфаи затларның йөкләмәсе буенча.

***Мөрәҗәгатьләр буенча тикшерүләр*** дәүләт һәм муниципаль хакимият органнарының, оешмаларының һәм вазыйфаи затларының карарларына, гамәлләренә (гамәл кылмавына) карата гражданнарның шикаятъләрен карау кысаларында үткәрелде. 2014 елда шундый 481 шикаять алынды, аларның һәрберсе тиешле дәрәҗәдә тикшерелде.

13 мөрәҗәгать урыннарга чыгып тикшерелде;

147 тикшерү компетентлы дәүләт органнары белән берлектә Бала хокуклары буенча вәкаләтле вәкил тарафыннан оештырылды, шул исәптән:

103 тикшерү - территориаль федераль дәүләт хакимияте органнары белән берлектә:

19 - Татарстан Республикасы Прокуратурасы белән берлектә;

7 - Татарстан Республикасы буенча Тикшерү комитеты белән берлектә;

38 – Федераль суд приставлары хезмәтенең Татарстан Республикасы буенча идарәсе белән берлектә;

26 – Татарстан Республикасы буенча Эчке эшләр министрлыгы белән берлектә;

6 – Татарстан Республикасы буенча Россия кулланучылар күзәтчелеге белән берлектә;

7 – Федераль миграция хезмәтенең Татарстан Республикасы буенча идарәсе белән берлектә;

44 тикшерү – ведомство контроле рәвешендә республика дәүләт хакимияте органнары белән берлектә.

Бала хокуклары буенча вәкаләтле вәкил **үз инициативасы** белән 2014 елда республиканың төрле төрдәге һәм ведомство буйсынуындагы **68 балалар учреждениесендә** балаларны тоту, тәрбияләү, дәвалау, реабилитацияләү, укыту, ял итү шартларын, хокуклары тәэмин ителешен урыннарга чыгып тикшерде, шул исәптән:

***дүрт*** ятим балалар һәм ата-ана каравыннан мәхрүм калган балалар өчен балалар йортында;

***сигез*** социаль реабилитацияләүгә мохтаҗ балигъ булмаганнар өчен махсуслаштырылган учреждениедә (социаль приют);

***алты*** мәктәпкәчә белем бирү учреждениесендә;

***өч*** интернат тибындагы мәгариф оешмасында;

***биш***  гомуми белем бирү учреждениесендә;

***өч*** өстәмә белем бирү учреждениесендә;

***егерме җиде*** балалар һәм яшүсмерләр өчен савыктыру стационарында һәм палата лагерында;

***биш*** республика медицина учреждениесендә;

***бер*** инвалид балалар өчен реабилитация үзәгендә;

***дүрт*** спорт объектында;

ябык типтагы 1 номерлы Раифа махсус һөнәр училищесында;

Казан тәрбияләү колониясендә.

Моннан тыш, Бала хокуклары буенча вәкаләтле вәкил, үзара хезмәттәшлек турында килешүләр кысаларында Татарстан Республикасы буенча Эчке эшләр министрлыгыннан һәм массакүләм мәгълүмат чараларыннан алынган мәгълүматларга нигезләнеп, үз инициативасы белән түбәндәге тикшерүләрне үткәрүгә бәйле мәсьәләләрне дә карады:

балалар суициды буенча *егерме өч* очрак;

баланың үлеменә китергән, сәламәтлегенә авыр яисә аеруча авыр зыян китергән һәм рәхимсез мөнәсәбәт аркасында балигъ булмаганнарга карата җинаять буенча *илле дүрт* очрак;

бер балигъ булмаганның икенче балигъ булмаганга карата көч куллануына бәйле җинаятьләр буенча *бер* очрак.

Узган елда Бала хокуклары буенча вәкаләтле вәкил Татарстан Республикасында Кеше хокуклары буенча вәкаләтле вәкил Сабурская С.Х. белән берлектә (шул исәптән Украина территориясен калдырып китәргә мәҗбүр булган һәм вакытлыча Татарстан Республикасы территориясендә урнаштырылган затларны кабул итү, урнаштыру һәм аларга ярдәм күрсәтү белән бәйле мәсьәләләрне оператив карау һәм хәл итү мәсьәләсе буенча төзелгән эшче төркем әгъзалары буларак та) Украинадан качып килергә мәҗбүр булганнар өчен Татарстан Республикасы территориясендә төзелгән 10 вакытлыча урнаштыру пунктында булды (Казан, Чаллы шәһәрләрендә һәм Лаеш муниципаль районында).

Объектларда яшәү шартлары, эш белән тәэмин итү һәм балаларның ялларын оештыру дәрәҗәләре тикшерелде, гражданнар белән әңгәмәләр һәм индивидуаль консультацияләр уздырылды. Кайбер очракларда документларны рәсмиләштерүдә, эшкә урнаштыруда һәм балаларның белем алуын оештыруда ярдәм күрсәтелде.

Республика шәһәрләре һәм районнарына яңа ачыла торган мәктәпкәчә мәгариф учреждениеләрендә (шул исәптән капиталь ремонттан соң) балаларның аларда булуын оештыруга карата куелган таләпләрнең туклануны, белем бирүне һәм медицина хезмәте күрсәтүне оештыру өлешендә хокук бозуларның булуы ачыклануга бәйле рәвештә барып кайтканда, яңа төзелгән һәм капиталь ремонтланган барлык балалар бакчалары Бала хокуклары буенча вәкаләтле вәкил инициативасы буенча Россия кулланучылар күзәтчелеге белән берлектә аларда барлык рөхсәт итүче документларның булуына тикшерелде.

Бала хокуклары буенча вәкаләтле вәкил уздырган берничә тикшерү Россия Федерациясе Президенты каршындагы Бала хокуклары буенча вәкаләтле вәкил П.А. Астахов ***йөкләмәсе буенча*** үткәрелде. Шул рәвешле 2014 елның августыннан башлап Украинаның көньяк-көнчыгышыннан (сугыш хәрәкәтләре зонасыннан) Татарстан Республикасына килгән балигъ булмаган гражданнарны урнаштыру, эш белән шөгыльләнүләрен оештыру буенча вәзгыятькә көн саен мониторинг ясалып торды.

Бала хокуклары буенча федераль вәкаләтле вәкил инициативасы буенча, 2014 елның 14 августында Томск шәһәрендәге “46 нчы балалар бакчасы” мәктәпкәчә мәгариф учреждениесеннән нәни кызны урлап китү вакыйгасына һәм соңыннан аның фаҗигале үлеменә бәйле рәвештә Бала хокуклары буенча вәкаләтле вәкил республиканың барлык балалар учреждениеләрендә югары профессиональ сак хезмәте эшчәнлегенә, полицияне экстрен чакырту төймәләре урнаштырылуга һәм аларның ватылмыйча даими эшләвенә, биналарның һәм территорияләрнең видеокүзәтү камералары белән җиһазлануына, таләп ителгән очракларда, коймаларның торгызылуына һәм балигъ булмаганнарның террорчылыкка каршы һәм криминалга каршы куркынычсызлык чаралары белән тәэмин итү буенча өстәмә чараларның күрелүенә контроль тикшерүләр үткәрде.

Уздырылган тикшерүләр нәтиҗәләре буенча дөреслеккә туры килмәүләр яисә балаларның хокуклары һәм мәнфәгатьләре бозылу ачыкланган очракларда, мондый хокук бозуларга юл куйган тиешле учреждениенең җитәкчесенә, хакимият органнарының вазыйфаи затларына Бала хокуклары буенча вәкаләтле вәкил бәяләмәләре юлланды. Әлеге бәяләмәдә балаларның бозылган хокукларын һәм мәнфәгатьләрен кире кайтару һәм мондый хокук бозуларга киләчәктә юл куймау буенча күрелергә мөмкин һәм күрелергә тиешле чараларга карата тәкъдимнәр бирелде.

2014 елда төрле дәрәҗәдәге вазыйфаи затлар һәм ведомстволар исеменә ***23 бәяләмә*** җибәрелде, шул исәптән:

Татарстан Республикасы Мәгариф һәм фән министрлыгы адресына (ятим балаларны һәм ата-ана каравыннан мәхрүм калган балаларны үз вакытында урнаштыруны тәэмин итү өлешендә) – 1;

Татарстан Республикасында Хезмәт, халыкны эш белән тәэмин итү һәм социаль яклау министрлыгы исеменә (Дәрвишләр балалар йортында тәрбияләнүче балаларның пенсия акчаларын тоту, социаль приютларда тәрбияләнүчеләрнең санитария-эпедимиология законнары таләпләренә туры килә торган шартларда яшәвен тәэмин итү; приютларда тәрбияләнүчеләрнең җәйге хезмәтен һәм ялын “Берсут” ял базасы территориясендә оештыру өлешендә) – 4;

Татарстан Республикасы Сәламәтлек саклау министрлыгы исеменә (сирәк (орфан) авырулардан интегүче инвалид балаларны дару препаратлары белән тәэмин итү өлешендә) – 1;

Татарстан Республикасы Яшьләр эшләре һәм спорт министрлыгы исеменә (балалар спорт ярышларын оештырганда була торган хокук бозуларны бетерү өлешендә) – 1;

“Республика махсуслаштырылган бала йорты” дәүләт автоном сәламәтлек саклау учреждениесе җитәкчесе исеменә – 1;

Казан шәһәре башкарма комитетының Мәгариф идарәсе башлыгы исеменә (шәһәрнең гомуми белем бирү мәктәпләрендә балаларның куркынычсыз булуы шартларын тәэмин итү өлешендә) – 1;

Татарстан Республикасы Шахмат федерациясе исеменә (балалар спорт ярышларын оештырганда була торган хокук бозуларны бетерү өлешендә) – 1;

республика муниципаль районнары һәм шәһәр округлары башлыклары исеменә – 10, шул исәптән балаларны социаль приютларга урнаштыру һәм карау тәртибен бозулар турында *ике* бәяләмә (Мөслим һәм Менделеевск муниципаль районнары) һәм балаларның аерым хокуклары һәм мәнфәгатьләре бозылу турында *сигез* бәяләмә (Мамадыш, Түбән Кама, Зеленодольск, Кукмара, Актаныш муниципаль районнары һәм Казан, Чаллы шәһәрләре).

Тулаем алганда, узган елда тикшерүләр барышында Бала хокуклары буенча вәкаләтле вәкил һәм аның Аппараты хезмәткәрләре республиканың 19 муниципаль районында һәм шәһәр округларында булып кайттылар.

\_\_\_\_\_\_\_\_\_\_\_\_\_\_\_\_\_\_\_\_

***1.3. Бала хокуклары буенча вәкаләтле вәкилнең балалар мәнфәгатьләрендә законнарны камилләштерүдә катнашуы***

“Татарстан Республикасында Бала хокуклары буенча вәкаләтле вәкил турында” Татарстан Республикасы Законында Бала хокуклары буенча вәкаләтле вәкилнең төп бурычларыннан берсе буларак бала хокукларын тәэмин итү һәм аның мәнфәгатьләре мәсьәләләре буенча федераль законнарны, Татарстан Республикасы законнарын һәм муниципаль хокукый актларны камилләштерү эше билгеләнгән.

Әлеге бурычны үтәү бала хокукларына һәм мәнфәгатьләренә кагылышлы норматив хокукый актларны эшләүдә катнашу вәкаләтләре кысаларында башкарыла.

Шуны билгеләп үтәргә кирәк: карала торган өлкәдә Бала хокуклары буенча вәкаләтле вәкилнең 2014 елдагы эшчәнлеге закон чыгару инициативасы хокукы булмаса да алып барылды. Бала хокуклары буенча вәкаләтле вәкиленең 2011 – 2013 еллар докладларында Татарстан Республикасы Конституциясенә һәм "Татарстан Республикасында Бала хокуклары буенча вәкаләтле вәкил турында" Татарстан Республикасы Законына Бала хокуклары буенча вәкаләтле вәкилгә закон чыгару инициативасы хокукын бирү өлешендә үзгәрешләр кертү турындагы мәсьәләне карау буенча әйтелгән тәкъдименең әлегә кадәр закон чыгару җыелышында яклау тапмавы безне бик борчый.

2014 елда Бала хокуклары буенча вәкаләтле вәкилнең норма чыгару эшчәнлеге, иң элек, баланың законнар белән гарнтияләнгән хокукларына, шулай ук аларның мәнфәгатьләренә ***норматив хокукый актларның туры килүен килешерүдә*** ***катнашу*** рәвешендә алып барылды.

Бала хокуклары буенча вәкаләтле вәкил 2014 елда балалар хокукларына кагылышлы барлыгы **54** федераль һәм республика норматив хокукый акты проектларын килештерүдә катнашты.

*6 нчы диаграмма*

***2012 – 2014 елларда каралган федераль һәм республика норматив документлары саны***

Бала хокуклары буенча вәкаләтле вәкил каравына балалар хокукларына һәм мәнфәгатьләренә кагыла торган *федераль закон проектлары* “Россия Федерациясе субъектлары дәүләт хакимиятенең закон чыгару (вәкиллекле) һәм башкарма органнарын оештыруның гомуми принциплары турында” Федераль законның 26.4 статьясы нигезендә керә. 2014 елда бала хокукларына һәм мәнфәгатьләренә туры килү-килмәү мәсьәләсе буенча *29 федераль закон проектына* бәяләмә әзерләнде:

“Россия Федерациясе Гаилә кодексының 124 статьясына үзгәреш кертү турында”;

“Россия Федерациясенең аерым закон актларына ятим балаларны уллыкка алганда өстенлекне аларның туганнарына бирү өлешендә үзгәрешләр кертү турында”;

“Россия Федерациясе Гаилә кодексына уллыкка алучыларның ата-ана булу хокукларын торгызу өлешендә үзгәреш кертү турында”;

“Балалы гражданнарга дәүләт пособияләре турында” Федераль законның 12.6 статьясына үзгәреш кертү хакында”;

“Россия Федерациясе Гаилә кодексына үзгәрешләр кертү турында” (чит ил гражданнарына Россия балаларын уллыкка алуны тыю өлешендә);

“Административ хокук бозулар турында Россия Федерациясе кодексының 5.35 статьясына балигъ булмаганнарның ата-аналары яисә башка законлы вәкилләренең балигъ булмаганнарны карап тоту, тәрбияләү, укыту, аларның хокукларын һәм мәнфәгатьләрен яклау бурычларын үтәмәгән яисә тиешенчә үтәмәгән өчен җаваплылыкны көчәйтү өлешендә үзгәреш кертү хакында”;

“Ятим балаларга һәм ата-ана тәрбиясеннән мәхрүм калган балаларга социаль ярдәм күрсәтү буенча өстәмә гарантияләр турында” Федераль законга үзгәрешләр кертү хакында” (ятим балалар һәм ата-ана тәрбиясеннән мәхрүм калган балалар арасыннан булган затларга торак-коммуналь хезмәт күрсәтүләр өчен түләү чыгымнарын чакырылыш буенча хәрби хезмәт узу чорына компенсацияләү өлешендә);

“Россия Федерациясене аерым закон актларына педагогика эшчәнлеге, шулай ук балигъ булмаганнар катнашында башка эшчәнлек белән шөгыльләнүгә карата чикләүләрне хокукый җайга салу мәсьәләләре буенча үзгәрешләр кертү турында”;

“Россия Федерациясендә бала хокукларының төп гарантияләре турында”, “Балаларны аларның сәламәтлегенә һәм үсешенә зыян китерә торган мәгълүматтан саклау турында” федераль законнарга һәм Административ хокук бозулар турында Россия Федерациясе кодексына үзгәрешләр кертү хакында”;

“Балалары булган гаиләләргә дәүләт ярдәменең өстәмә чаралары турында” Федераль законга үзгәрешләр кертү хакында”;

“Балаларны аларның сәламәтлегенә һәм үсешенә зыян китерә торган мәгълүматтан саклау турында” Федераль законның 11 статьясына һәм Административ хокук бозулар турында Россия Федерациясе кодексына үзгәрешләр кертү хакында” (тамашаларга балаларның кертелүен тикшереп торуны тәэмин итү мәсьәләсе буенча);

“Балаларны аларның сәламәтлегенә һәм үсешенә зыян китерә торган мәгълүматтан саклау турында” Федераль законның 16 статьясына үзгәрешләр кертү хакында” (балалар йөрергә мөмкин урыннарда балалар өчен тыелган ЭВМ программаларын һәм мәгълүматлар базаларын таратуны тыю турында);

“Ятим балаларга һәм ата-ана тәрбиясеннән мәхрүм калган балаларга социаль ярдәм күрсәтү буенча өстәмә гарантияләр турында” Федераль законның 9 статьясына үзгәреш кертү хакында”;

“Россия Федерациясенең аерым закон актларына үзгәрешләр кертү турында” (тышкы кыяфәтне бәяләү һәм күрсәтү белән бәйле чараларда балигъ булмаганнарның катнашуын тыю турында);

“Бала (балалар) булганда автомобильдә (автотранспорт чарасында) тәмәке тартуны тыю мәсьәләсе буенча “Россия Федерациясендә бала хокукларының төп гарантияләре турында” Федераль законга үзгәрешләр һәм Административ хокук бозулар турында Россия Федерациясе кодексының 6.24 статьясына өстәмәләр кертү хакында”;

“Балигъ булмаганнарның сукбайлыгын һәм хокук бозуларын профилактикалау системасы нигезләре турында” Федераль законның 4 статьясына үзгәрешләр кертү хакында”;

“Баланың алиментлар алу хокукларына гарантияләрне көчәйтү өлешендә аерым закон актларына үзгәрешләр кертү турында”;

“Россия Федерациясе Гаилә кодексының 89 һәм 90 статьяларына үзгәрешләр кертү турында”;

“Юридик затларны һәм индивидуаль эшкуарларларны дәүләт теркәве турында” Федераль законның 22.1 статьясына һәм Россия Федерациясе Хезмәт кодексына үзгәрешләр кертү хакында”;

“Россия Федерациясе Гаилә кодексының 81 һәм 83 статьяларына үзгәрешләр кертү турында” (баланың алиментлар алу хокукларына гарантияләрне көчәйтү максатларында);

“Яшьләр һәм балалар иҗтимагый берләшмәләренә дәүләт ярдәме турында” Федераль законга үзгәреш кертү хакында” (яшьләр һәм балалар иҗтимагый берләшмәләрен биналар белән тәэмин итү өлешендә);

“Россия Федерациясендә мәгариф турында” Федераль законга үзгәреш кертү хакында” (мәктәпкәчә белемнең төп гомуми белем бирү программасын гамәлгә ашыручы дәүләт, муниципаль мәгариф оешмаларында балаларны карап торган һәм караган өчен түләү тәртибен билгеләү өлешендә);

“Балалы гаиләләргә дәүләт ярдәменең өстәмә чаралары турында” Федераль законга үзгәрешләр кертү хакында” (дәүләт ярдәменең өстәмә чараларын 2017 елның 1 гыйнварыннан алып 2026 елның 31 декабренә кадәрге чорда бары тик өченче бала туганда (уллыкка алынганда) бирү турында һәм ана (гаилә) капиталының күләмен арттыру хакында);

“Россия Федерациясе Гаилә кодексының 127 һәм 146 статьяларына үзгәрешләр кертү турында” (уллыкка алучылар, опекуннар (попечительләр) булу хокукына ия затларның категорияләрен төгәлләштерү хакында);

“Опека һәм попечительлек турында” Федераль законның 10 статьясына үзгәреш кертү хакында” (балигъ булган балаларына ата-аналары тарафыннан опека билгеләү процедурасын гадиләштерү турында);

“Дәүләт социаль ярдәме турында” Федераль законның 6.1 статьясына үзгәреш кертү хакында” (социаль хезмәт күрсәтүләр җыелмасы рәвешендә дәүләт социаль ярдәмен алу хокукын ялгыз ана (ата) тәрбиясендәге балаларга, шулай ук ата-ана тәрбиясеннән мәхрүм калган балаларга бирү турында);

“Россия Федерациясе Җир кодексының 28 статьясына үзгәреш кертү хакында” (өч һәм аннан күбрәк баласы булган гражданнарга җир кишәрлеген алу урынына акчалата алу хокукын бирү өлешендә);

“Балигъ булмаганнарның сукбайлыгын һәм хокук бозуларын профилактикалау системасы нигезләре турында” Федераль законга үзгәрешләр кертү хакында”;

“Россия Федерациясендә мәгариф турында” Федераль законның 67 статьясына үзгәреш кертү хакында” (күпбалалы гаиләләрдән булган балаларга гомуми белемне бер үк мәгариф оешмасында алу хокукын бирү өлешендә).

Ясалган экспертизалар нәтиҗәләре буенча тиешле бәяләмәләр әзерләнде һәм Татарстан Республикасы Министрлар Кабинетына җибәрелде, шуларның алтысы хупланды.

2014 ел дәвамында Бала хокуклары буенча вәкаләтле вәкил закон проектларын карауның төрле баскычларында *Татарстан Республикасының 2 закон проекты* буенча алып барыла торган эштә катнашты:

“Ятим балаларны һәм ата-ана тәрбиясеннән мәхрүм калган балаларны торак урыннары белән тәэмин итү турында һәм “Татарстан Республикасында халыкка адреслы социаль ярдәм күрсәтү турында” Татарстан Республикасы Законының 8 статьясына үзгәреш кертү хакында”;

“Татарстан Республикасы Гаилә кодексының 110 һәм 114 статьяларына үзгәрешләр кертү турында”.

Шуны билгеләп үтәргә кирәк: 2014 елда кабул ителгән Татарстан Республикасы закон актларының гомуми саныннан 6 региональ закон балаларның һәм балалы гаиләләрнең хокукларын гамәлгә ашыруга һәм аларның мәнфәгатьләренә кагылышлы аерым мәсьәләләргә багышланган иде. Ләкин Бала хокуклары буенча вәкаләтле вәкил шуларның бары тик икесе буенча гына үз фикерләрен белдерә алды. Мондый хәл дөрес дип табыла алмый. Сәбәбе - закон чыгару инициативасы булмауда дип уйлыйбыз.

Татарстан Республикасы Министрлар Кабинеты – Татарстан Республикасы Хөкүмәтенең 2005 елның 5 декабрендәге 563 номерлы карары белән расланган Регламентның 57 пункты нигезендә Татарстан Республикасы Министрлар Кабинетына карауга кертелә торган балалар хокукларына һәм мәнфәгатьләренә кагыла торган барлык актларның проектлары (Татарстан Республикасы законнары проектлары, Татарстан Республикасы Президенты указлары һәм күрсәтмәләре, Министрлар Кабинеты карарлары һәм күрсәтмәләре, башка актлары проектлары) Бала хокуклары буенча вәкаләтле вәкил белән килештерелергә тиеш. Мондый килештерү нигезендә 2014 елда Бала хокуклары буенча вәкаләтле вәкилгә Татарстан Республикасы Министрлар Кабинеты карарларының, боерыкларының 23 проекты кертелде:

“Минзәлә муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Тургай” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Мөслим муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Наз” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Спас муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Чайка” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Чистай муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Теплый дом” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Аксубай муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Мечта” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Кукмара муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Солнышко” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Әлки муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Березка” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Кама Тамагы муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Берег надежды” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Балык Бистәсе муниципаль районында Татарстан Республикасы Хезмәт, халыкны эш белән тәэмин итү һәм социаль яклау министрлыгының “Акчарлак” балалар һәм яшүсмерләр өчен социаль приюты дәүләт бюджет учреждениесен бетерү турында”;

“Зеленодольск балалар йорты” ятим балалар һәм ата-ана тәрбиясеннән мәхрүм калган балалар өчен дәүләт бюджет мәгариф учреждениесен бетерү һәм “VII төрдәге 2 номерлы Зеленодольск махсус (коррекция) гомуми белем бирү мәктәбе” сәламәтлек ягыннан мөмкинлекләре чикләнгән белем алучылар, тәрбияләнүчеләр өчен дәүләт бюджет махсус (коррекция) мәгариф учреждениесенең исемен үзгәртү турында”;

“Аксубай муниципаль районында “Мечта” социаль приютының койка фондын киметү турында”;

“Балаларның һәм яшүсмерләрнең ялын, аларны сәламәтләндерүне һәм эш белән тәэмин итүне оештыру турында”;

“2014 – 2018 елларга Татарстан Республикасында кеше хокуклары буенча республика стратегиясен раслау турында”;

“Татарстан Республикасы бюджетының бюджет ассигнованиеләре хисабына белем алучыларны әйберләтә мөлкәт (махсус кием), шул исәптән форма киеме белән тәэмин итү турында”;

“Гомуми файдаланудагы шәһәрара тимер юл транспорты хезмәтләре күрсәткәндә социаль ярдәм чаралары Татарстан Республикасы тарафыннан гамәлгә ашырыла торган гражданнарның аерым категорияләренә, гомуми белем бирү учреждениеләрендә 7 яшьтән өлкәнрәк белем алучыларга һәм тәрбияләнүчеләргә, башлангыч һөнәри, урта һөнәри һәм югары һөнәри белем бирү мәгариф учреждениеләрендә көндезге уку рәвешендә белем алучыларга тарифлар буенча ташламалар бирү турында”;

“Ятим балаларга, ата-ана тәрбиясеннән мәхрүм калган балаларга, авыр тормыш шартларында калган балигъ булмаган сукбай балаларга, билгеле бер яшәү урыннары һәм шөгыльләре булмаган гражданнарга приют бирү буенча дәүләт хезмәте күрсәтү сыйфаты стандартын раслау турында” Татарстан Республикасы Министрлар Кабинетының 2012 елның 30 июлендәге 644 номерлы карары белән расланган Ятим балаларга, ата-ана тәрбиясеннән мәхрүм калган балаларга, авыр тормыш шартларында калган балигъ булмаган сукбай балаларга, билгеле бер яшәү урыннары һәм шөгыльләре булмаган гражданнарга приют бирү буенча дәүләт хезмәте күрсәтү сыйфаты стандартына үзгәрешләр кертү турында”;

“Белем алучыларны Татарстан Республикасы бюджетының бюджет ассигнованиеләре хисабына туклану белән тәэмин итү очраклары һәм тәртибе турында нигезләме раслау хакында”;

“Татарстан Республикасында мәктәпкәчә белем уку-укыту программаларын гамәлгә ашыра торган дәүләт һәм муниципаль мәгариф учреждениеләрендә баланы карап торган һәм караган өчен 2015 елга ата-ана түләвенең уртача күләмен раслау турында”;

“Ятим балаларның, ата-ана тәрбиясеннән мәхрүм калган балаларның хәлен яхшырту буенча беренче чиратта күрелә торган чаралар турында” Татарстан Республикасы Министрлар Кабинетының 2003 елның 16 маендагы 266 номерлы карарына үзгәрешләр кертү хакында”;

“Татарстан Республикасы балаларының һәм яшүсмерләренең ялын һәм аларны сәламәтләндерүне оештыру” дәүләт хезмәте күрсәтү сыйфаты стандартын раслау турында”;

“2013 – 2017 елларга балаларның мәнфәгатьләрен кайгыртып башкарыла торган гамәлләрнең республика стратегиясен гамәлгә ашыру буенча 2015 елда беренче чираттагы чаралар планын раслау турында”;

“Татарстан Республикасында социаль хезмәт күрсәтүчеләрнең хезмәтләрен социаль хезмәт күрсәтүнең ярымстационар рәвешендә күрсәтү тәртибен раслау турында”;

“Татарстан Республикасында социаль хезмәт күрсәтүчеләрнең хезмәтләрен социаль хезмәт күрсәтүнең стационар рәвешендә күрсәтү тәртибен раслау турында”.

Халкара хокук, федераль һәм республика законнары нормалары белән гарантияләнгән бала хокукларына һәм мәнфәгатьләренә туры килү-килмәүгә тикшерү максатларында ясалган экспертиза нәтиҗәләре буенча 13 норматив хокукый акт проектлары килештерелде, шул исәптән 4 се Бала хокуклары буенча вәкаләтле вәкил искәртмәләрен исәпкә алып эшләп бетерелде. 10 проектка (социаль приютларны ябу турында) тискәре бәяләмә бирелде, шул сәбәпле алар Татарстан Республикасы Хөкүмәте тарафыннан кабул ителмәде.

Шуның белән бергә министрлыклар һәм ведомстволарның Татарстан Республикасы Хөкүмәте каравына кертелә торган проектларын мәҗбүри рәвештә Бала хокуклары буенча вәкаләтле вәкил белән алдан килештерү турындагы Татарстан Республикасы Министрлар Кабинеты Регламенты таләпләрен үтәү эше сизелерлек яхшырганга карамастан, билгеләнгән тәртипнең үтәлмәү очраклары булып тора. Шулай итеп, 2014 елда Бала хокуклары буенча вәкаләтле вәкил фикерен исәпкә алмыйча, бала хокуклары һәм мәнфәгатьләре күзлегеннән мөһим булган түбәндәге Татарстан Республикасы Министрлар Кабинеты карарлары кабул ителде:

“2014 – 2020 елларга Татарстан Республикасында физик культураны, спортны, туризмны үстерү һәм яшьләр сәясәтен гамәлгә ашыруның нәтиҗәлелеген арттыру” дәүләт программасын раслау турында” 2014 елның 7 февралендәге 73 номерлы;

“2014 – 2020 елларга Татарстан Республикасы мәгарифен һәм фәнен үстерү” дәүләт программасын раслау турында” 2014 елның 22 февралендәге 110 номерлы;

“2010 – 2015 елларга “Киләчәк” – “Будущее” Татарстан Республикасында мәгарифне үстерү стратегиясенең өченче этабын гамәлгә ашыру буенча 2014 елга чаралар планын раслау турында” 2014 елның 31 мартындагы 203 номерлы;

“Инвалидларны реабилитацияләүнең техник чараларының республика исемлеген һәм реабилитацияләүнең техник чаралары белән инвалидларны тәэмин итү тәртибен раслау турында” 2014 елның 28 февралендәге 127 номерлы;

“2015 елга дәүләт һөнәри белем бирү оешмаларында һәм югары белем бирү дәүләт мәгариф оешмаларында укучы ятим балаларга һәм ата-ана каравыннан мәхрүм калган балаларга, ятим балалар һәм ата-ана каравыннан мәхрүм калган балалар арасыннан булган затларга, инвалид балаларга социаль ярдәм төрләре буенча түләүләр күләмен раслау турында” 2014 елның 1 октябрендәге 705 номерлы;

“Балаларга өстәмә белем бирү оешмаларында һәм олимпия резервы училищеларында уку-күнегү процессын оештыру өчен спорт корылмалары бирү буенча дәүләт хезмәт күрсәтүе сыйфаты стандартын раслау турында” 2014 елның 22 маендагы 345 номерлы.

Бала хокуклары буенча вәкаләтле вәкил законнарны камилләштерүдә икенче төрле дә катнаша ала, ягъни аның республика законнары, Татарстан Республикасы Президенты указлары, Татарстан Республикасы Хөкүмәте карарлары һәм боерыклары проектларын ***Татарстан Республикасы Министрлар Кабинеты*** ***каравына кертү хокукы*** бар. Әлеге хокук Бала хокуклары буенча вәкаләтле вәкил тәкъдиме белән 2013 елда бирелде (“Татарстан Республикасы Министрлар Кабинетының 2005 елның 5 декабрендәге 563 номерлы карары белән расланган Татарстан Республикасы Министрлар Кабинеты – Татарстан Республикасы Хөкүмәте Регламентына үзгәрешләр кертү турында” Татарстан Республикасы Министрлар Кабинетының 2013 елның 20 июнендәге 424 номерлы карары). Ләкин 2014 елда күрсәтелгән хокукны гамәлгә ашыру өчен нигезләр булмады.

Бала хокуклары буенча вәкаләтле вәкилнең норма чыгару эшендә катнашуның тагын бер формасын балаларның хәлен яхшырта алган билгеле бер норматив хокукый актлар ***эшләүнең һәм кабул итүнең зарур булуы турында тәкъдимнәрн кертү хокукы*** тәшкил итә. Шулай итеп, Бала хокуклары буенча вәкаләтле вәкил 2014 елда охшаш тәкъдимнәр белән Татарстан Республикасы Президенты Р.Н. Миңнехановка (сирәк (орфан) авырулардан интегүче балаларны дарулар белән тәэмин итүне яхшырту өлешендә федераль законнарга үзгәрешләр кертү башлангычы белән чыгу мәсьәләсе буенча) һәм Татарстан Республикасы Премьер-министры И.Ш. Халикаовка (“Татарстан Республикасында халыкка адреслы социаль ярдәм күрсәтү турында” 2004 елның 8 декабрендәге 63-ТРЗ номерлы Татарстан Республикасы Законының 8.2 статьясындагы 1 пунктны гамәлгә ашыру максатларында инвалидларга һәм инвалид балалары булган гаиләләргә торак субсидияләрен (бер тапкыр түләнә торган акчаны) исәпләү тәртибен билгеләгән норматив хокукый актның Татарстан Республикасы Хөкүмәте тарафыннан раслануы буенча чаралар күрү зарурлыгы турындагы мәсьәлә буенча) мөрәҗәгать итте.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***1.4. Бала хокуклары буенча вәкаләтле вәкилнең балалар хокукларын һәм мәнфәгатьләрен судта яклаганда катнашуы***

Балигъ булмаганнар хокукларын һәм законлы мәнфәгатьләрен Бала хокуклары буенча вәкаләтле вәкил тарафыннан яклауның иң нәтиҗәле алымы буларак суд инстанцияләрендә яклау күрелә.

Үзенең бурычларын үтәү максатларында “Татарстан Республикасында Бала хокуклары буенча вәкаләтле вәкил турында” Татарстан Республикасы Законының 11 статьясы нигезендә Бала хокуклары буенча вәкаләтле вәкилнең бала хокукларын һәм мәнфәгатьләрен билгеләнгән тәртиптә судта яклауны гамәлгә ашыру буенча вәкаләтләре билгеләнгән.

Граждан-процессуаль законнарында билгеләнгән тәртип буенча Бала хокуклары буенча вәкаләтле вәкил балигъ булмаган балаларның хокукларын һәм законлы мәнфәгатьләрен яклау буенча мөстәкыйль процессуаль хокукый вәкаләткә ия түгел, ягъни аның:

Россия Федерациясе Граждан процессуаль кодексының (алга таба – РФ ГПК) 46 статьясы нигезендә бала хокукларын һәм законлы мәнфәгатьләрен яклау гаризасы белән судка мөрәҗәгать итү хокукы юк;

РФ ГПКның 47 статьясындагы 1 өлеше нигезендә үз инициативасы белән суд процессында катнашу хокукы юк;

үз инициативасы белән өченче зат буларак суд бәхәсендә катнашу хокукы юк.

Моның белән бергә Бала хокуклары буенча вәкаләтле вәкил суд процессында түбәндәгечә катнаша ала:

бәхәснең асылы буенча мөстәкыйль таләпләр куя алмый торган өченче зат буларак;

РФ ГПКның 47 статьясындагы 2 өлеше нигезендә Татарстан Республикасында бала хокукларының һәм мәнфәгатьләренең яклануына дәүләт гарантияләрен тәэмин итү өчен билгеләнгән дәүләт вазыйфаи заты буларак.

Ләкин ике очракта да Бала хокуклары буенча вәкаләтле вәкил суд тикшерүендә катнашуга бары тик суд карары белән генә җәлеп ителергә мөмкин. Бу очракта аны җәлеп итү инициативасы белән йә эштә катнашучы яклар, йә суд чыгарга мөмкин.

2014 елда судта каралган эшләр балаларга кагылышлы бәхәсләрнең судлар тарафыннан, баланың мәнфәгатьләрен кайгыртып, законлы һәм гадел хәл ителүендә аларның кызыксынулы булуын күрсәтте. Район (шәһәр) судлары һәм Татарстан Республикасы Югары Суды РФ ГПКның 47 статьясындагы 2 өлеше нигезендә Бала хокуклары буенча вәкаләтле вәкилне мөстәкыйль таләпләр белдерми торган өченче зат буларак һәм дәүләт вазыйфаи заты буларак катнашу өчен чакырды..

Тулаем 2014 елда Бала хокуклары буенча вәкаләтле вәкил гомуми юрисдикция судларында гражданнар эшләре буенча барлыгы 11 суд процессында катнашты, бу 2011 – 2012 елларның охшаш күрсәткечләреннән артыграк (2011 елда – 5, 2012 елда – 10), ә 2013 ел күрсәткеченнән түбәнрәк (2013 елда – 14).

Моның белән бергә, Бала хокуклары буенча вәкаләтле вәкил эшчәнлегендә гражданнарны суд процессына яисә судта граждан яки җинаять эшен карау өчен әзерләү кысаларында консультацияләр бирү, процессуаль документлар төзү һәм кирәкле материаллар җыюга ярдәм итү рәвешендә аларга юридик ярдәм күрсәтү дәвам итте. 2014 елда мондый барлыгы 16 ярдәм, балаларның хокукларын яклау зарурлыгы күзлегеннән чыгып караганда, аеруча әһәмиятле һәм суд перспективасы планында ике яклы хәл ителү куркынычы булган яисә суд тәртибендә хәл ителү өчен әзерләнә торган бәхәсләр буенча күрсәтелде.

*7 нче диаграмма*

***2012 – 2014 елларда Бала хокуклары буенча вәкаләтле вәкил катнашкан йә юридик ярдәм күрсәткән суд процесслары***

Бала хокуклары буенча вәкаләтле вәкил катнашкан йә юридик консультация биргән суд утырышлары түбәндәгеләргә бәйле бәхәсләргә кагылды:

балаларның яшәү урыннарын билгеләү;

баланың аерым яшәүче әтисе яисә әнисе, туганнары белән аралашу тәртибен билгеләү;

ата-ана хокукларын чикләү (чикләүне бетерү), мәхрүм итү (торгызу);

балигъ булмаган балаларның торак хокукларын яклау;

балигъ булмаганнарның ата-ана тарафыннан тәэмин ителү хокукларын яклау;

балигъ булмаганнарның социаль ярдәм алу хокукларын яклау;

балигъ булмаганнарга карата җинаять кылган затларны җинаять җаваплылыгына тарту.

Бала хокуклары буенча вәкаләтле вәкиле катнашкан барлык граждан эшләре буенча суд карарлары аның позициясен исәпкә алып кабул ителде.

Бала хокуклары буенча вәкаләтле вәкилнең хокук яклау эшчәнлеге көчәюендә мөһим мәсьәлә буларак аның судта катнашу мөмкинлекләре киңәюне танырга кирәк. 2013 елда Бала хокуклары буенча вәкаләтле вәкил конституциячел суд эшчәнлегендә катнаша башлады. Мондый инициатива белән Татарстан Республикасы Конституция Суды чыкты, һәм ул республика Конституция Суды үз карарларын чыгарганда бала хокукларын һәм мәнфәгатьләрен яхшырак тәэмин итү принцибын исәпкә алу зарурлыгы ягыннан нигезле булды. Моңа бәйле рәвештә түбәндәгеләрне максатка ярашлы дип саныйбыз:

“Татарстан Республикасы Конституция Суды турында” Татарстан Республикасы Законының 24 статьясындагы 2 өлешенә тиешле үзгәрешләр кертеп, Бала хокуклары буенча вәкаләтле вәкилгә Татарстан Республикасы Конституциясе суды утырышларында балалар хокукларына һәм мәнфәгатьләренә кагыла торган барлык мәсьәләләр буенча үз позициясен бәян итеп катнашу хокукын беркетү;

“Татарстан Республикасы Конституция Суды турында” Татарстан Республикасы Законының 81 статьясына тиешле үзгәрешләр кертеп, Бала хокуклары буенча вәкаләтле вәкилгә Татарстан Республикасы законнарының һәм норматив хокукый актларының конституциячеллеген тикшерү турындагы гарызнамә белән Татарстан Республикасы Конституциясе судына мөрәҗәгать итү хокукын бирү.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***1.5. Бала хокуклары буенча вәкаләтле вәкилнең Россия Федерациясе, Татарстан Республикасы дәүләт хакимияте органнары һәм муниципаль хакимият органнары белән үзара эшчәнлеге***

Татарстан Республикасында балалар хокукларын һәм мәнфәгатьләрен нәтиҗәле тәэмин итү Россия Федерациясе, Татарстан Республикасы дәүләт хакимияте органнары һәм муниципаль хакимият органнары белән уртак максатларга һәм бурычларга нигезләнгән конструктив хезмәттәшлеккә бәйле. Республикада Бала хокуклары буенча вәкаләтле вәкил институты эшләгән дүрт ел эчендә мондый хезмәттәшлекнең тотрыклы системасы барлыкка килде.

**Татарстан Республикасы дәүләт хакимияте органнары белән хезмәттәшлек итү**

Бала хокуклары буенча вәкаләтле вәкилнең Татарстан Республикасы Президенты, Татарстан Республикасы Премьер-министры катнашында уздырылучы гаилә, балалар хокукларына һәм мәнәфәгатьләренә кагыла торган утырышларда һәм киңәшмәләрдә катнашуы мөһим аспект булып тора. Аерым алганда, Бала хокуклары буенча вәкаләтле вәкил мәгариф, сәламәтлек саклау, мәдәният, спорт, ятим балаларның һәм ата-ана каравыннан мәхрүм калган балаларның, шулай ук алар арасыннан булган затларның җәйге ялын оештыру һәм аларны торак белән тәэмин итү мәсьәләләренә багышланган видеоконференция режимындагы атналык киңәшмәләрдә катнашты.

Бала хокуклары буенча вәкаләтле вәкил балаларга кагылган һәр мәсьәлә хакында республика дәүләт хакимияте органнарында фикер алышуда катнашты.

Бала хокукларын һәм мәнфәгатьләрен саклау мәсьәләләре турында Татарстан Республикасы Президентына тәкъдимнәр кертү буенча законнар белән беркетелгән хокукны гамәлгә ашыру кысаларында, Бала хокуклары буенча вәкаләтле вәкил 2014 елда Татарстан Республикасы Президенты Р.Н. Миңнехановка түбәндәге сораулар белән мөрәҗәгать итте:

балалар һәм яшүсмерләр өчен социаль реабилитацияләү учреждениеләре челтәрен (социаль приютларны) оптимизацияләү;

ятим балаларны һәм ата-ана тәрбиясеннән мәхрүм калган балаларны гаиләгә урнаштыруга ярдәм итү, шул исәптән республикада “Видеопаспорт” проектын гамәлгә ашыру барышында;

сирәк очрый торган (орфан) авырулар белән авыручы балаларны дарулар белән тәэмин итү өлкәсендә федераль законнарга үзгәрешләр кертү;

аерым балаларның сәламәтлеккә хокукларын гамәлгә ашыруга ярдәм итү;

бала хокуклары буенча вәкаләтле вәкилнең балалар һәм яшьләр арасында “Бала хокуклар илендә” республика видеороликлар конкурсы үткәрү инициативасын хуплау һәм ярдәм итү.

2014 елның апрелендә Татарстан Республикасы Президентына “2013 елда Татарстан Республикасында Бала хокуклары буенча вәкаләтле вәкил эшчәнлеге һәм Татарстан Республикасында балаларның хокукларын һәм законлы мәнфәгатьләрен яклау турында” доклад тапшырылды. Бала хокуклары буенча вәкаләтле вәкил республика башлыгы белән очрашу вакытында 2013 елда Татарстан Республикасында балаларның хокукларын гамәлгә ашыруның төп проблемалары һәм Бала хокуклары буенча вәкаләтле вәкил, аның аппараты эшчәнлеге нәтиҗәләре турында бәян итте, Татарстан Республикасы дәүләт хакимияте органнары һәм җирле үзидарә органнары эшчәнлеген балалар мәнфәгатьләрендә камилләштерү буенча тәкъдимнәр кертте.

Бала хокуклары буенча вәкаләтле вәкилнең Татарстан Республикасы Хөкүмәте белән хезмәттәшлегенең тагын бер мөһим юнәлеше норма чыгару эшчәнлегеннән гыйбарәт:

Бала хокуклары буенча вәкаләтле вәкилгә оператив рәвештә балалар һәм балалы гаиләләр хокукларына һәм мәнәфәгатьләренә кагыла торган мәсьәләләр буенча Татарстан Республикасы Хөкүмәте кабул иткән яңа карарлар тапшырыла;

Татарстан Республикасы Министрлар Кабинеты Регламенты нигезендә, балалар хокукларына һәм мәнфәгатьләренә кагыла торган карарлар Бала хокуклары буенча вәкаләтле вәкил белән килештереп кабул ителә;

Бала хокуклары буенча вәкаләтле вәкил законнарга үзгәрешләр кертү хокукыннан файдалана. Аерым алганда, 2014 елның декабрендә Бала хокуклары буенча вәкаләтле вәкил инвалидларга һәм инвалид балалары булган гаиләләргә торак өчен субсидияләр (бер тапкыр бирелә торган түләүләр) исәпләү тәртибе билгеләнгән норматив хокукый актны раслау буенча кичекмәстән чаралар күрү тәкъдиме белән Татарстан Республикасы Премьер-министры И.Ш. Халиковка мөрәҗәгать итте.

Республика законнарын баланың хокукларын, иреген һәм законлы мәнфәгатьләрен яклау өлкәсендә камилләштерү максатларында, Бала хокуклары буенча вәкаләтле вәкил Татарстан Республикасы Дәүләт Советы белән хезмәттәшлек итә. Әлеге хезмәттәшлек Бала хокуклары буенча вәкаләтле вәкил компетенциясенә караган мәсьәләләр буенча республиканың закон чыгару органының ачык һәм ябык утырышларында, комитетлар, эшче төркемнәр утырышларында, шулай ук парламент тыңлауларында катнашуында чагыла.

2014 елның 10 апрелендә Татарстан Республикасы Дәүләт Советының Социаль сәясәт комитеты утырышында “2013 елда Татарстан Республикасында Бала хокуклары буенча вәкаләтле вәкил эшчәнлеге һәм Татарстан Республикасында балаларның хокукларын һәм законлы мәнфәгатьләрен яклау турында” доклад буенча фикер алышу булды. 2014 елның 21 маенда доклад Татарстан Республикасы Дәүләт Советының илле беренче утырышында тыңланды. Фикер алышулар нәтиҗәсендә Татарстан Республикасы Дәүләт Советы Татарстан Республикасы Министрлар Кабинетына, Татарстан Республикасы министрлыкларына һәм ведомстволарына, муниципаль район башлыкларына докладтагы тәкъдимнәрне гамәлгә ашыру чаралары күрергә, шулай ук балаларның хокукларын һәм законлы мәнфәгатьләрен саклау чаралары комплексын эшләргә тәкъдим итте.

2014 елда Бала хокуклары буенча вәкаләтле вәкил Татарстан Республикасы Дәүләт Советының ятим балаларның һәм ата-ана тәрбиясеннән мәхрүм калган балаларның торак-коммуналь хезмәтләргә финанс йөкләмәләрен үтәү өлкәсендә законнарны камилләштерү турында тәкъдимнәр әзерләү буенча эшче төркем составына кертелде.

Бала хокуклары буенча вәкаләтле вәкил республиканың дәүләт хакимияте башкарма органнары һәм җирле үзидарә органнары белән тыгыз хезмәттәшлек итә.

Хезмәттәшлекнең бер рәвеше Бала хокуклары буенча вәкаләтле вәкилгә йөкләнгән вәкаләтләрне үтәүгә бәйле мәсьәләләр буенча сораулар җибәрүдән һәм дәүләт хакимиятеннән һәм муниципаль хакимияттән кирәкле мәгълүмат, документлар, материаллар, аңлатмалар, аңлатулар һәм башка төрле белешмәләр алудан гыйбарәт. Шуны да билгеләп үтәргә кирәк, 2013 елдан аермалы буларак, хисап чорында соралган материалларны үз вакытында бирми калу яисә бөтенләй бирмәү очраклары булмады.

Гражданнар шикаятьләре һәм балаларның хокукларын һәм законлы мәнфәгатьләрен бозуның аерым фактлары буенча уртак тикшерүләр үткәрү, шул исәптән ведомство тикшерүе һәм күзәтчелеге тәртибендә аеруча актив хезмәттәшлек ителә. 2014 елда шундый 44 уртак тикшерү үткәрелде. 2010 – 2013 еллардан аермалы буларак, хисап чорында министрлыкларның ведомство тикшереп торуы сизелерлек артты һәм объективрак була башлады.

Моннан тыш, Бала хокуклары буенча вәкаләтле вәкил республика министрлыкларының, ведомстволарының, җирле үзидарә органнарының бала хокукларын һәм мәнфәгатьләрен яклау өлкәсендәге эшчәнлекләрен камилләштерү буенча тәкъдимнәр кертү хокукына ия, моңа бәяләмәләр бирү, күрсәтелгән органга бала хокукларын тәэмин итү өлкәсендәге эшчәнлекне башкаруда ярдәм итү дә керә. Мондый вәкаләтләрне гамәлгә ашыруның нәтиҗәле ысулларының берсе – дәүләт хакимияте һәм җирле хакимият органнары җитәкчеләре белән эш буенча шәхсән очрашып, шул исәптән гражданнарны күчмә кабул итүләр һәм уртак кабул итүләр вакытында балачакның актуаль проблемалары хакында фикер алышу. 2014 елда республика районнарына һәм шәһәрләренә эш визитлары вакытында Бала хокуклары буенча вәкаләтле вәкил 17 муниципаль район башлыгы белән бу өлкәдә муниципалитеттагы проблемалы темаларга фикер алышулар үткәрде.

Моннан тыш, Законда билгеләнгән компетенциясе кысаларында, Бала хокуклары буенча вәкаләтле вәкил гомумән балаларга кагыла торган һәм шулай ук аерым бер балага караган мәсьәләләр буенча дәүләт һәм муниципаль органнарның эшен координацияли.

Мәсәлән, 2014 елның 3 сентябрендә ятим балалар һәм ата-ана тәрбиясеннән мәхрүм калган балалар тәрбияләнә торган дәүләт учреҗдениеләрендә пенсия акчаларын санау һәм тоту тәртибенә бәйле проблемалар килеп чыгу сәбәпле, гамәлдәге тәртипләрне Россия Федерациясе Граждан кодексына туры китерү буенча Бала хокуклары буенча вәкаләтле вәкил тарафыннан ведомствоара киңәшмә үткәрелде, анда Татарстан Республикасы Мәгариф һәм фән министрлыгы, Татарстан Республикасы Финанс министрлыгы, Татарстан Республикасы Юстиция министрлыгы, Татарстан Республикасы Прокуратурасы вәкилләре катнашты;

2014 елның 9 июлендә Казан Суворов хәрби училищесындагы конфликтлы вәзгыятьнең сәбәпләрен ачыклау һәм аны җайга салу буенча конкрет чаралар эшләү буенча Бала хокуклары буенча вәкаләтле вәкил тәкъдиме белән эшче киңәшмә үткәрелде, анда Балигъ булмаганнар эшләре һәм аларның хокукларын яклау буенча республика комиссиясе җаваплы секретаре, Татарстан Республикасы Мәгариф һәм фән министрлыгының Мәгариф өлкәсендә күзәтчелек һәм тикшереп тору департаменты, Казан Суворов хәрби училищесы, “Росток” республика психология-педагогика реабилитация һәм коррекция үзәге, Казан шәһәре башкарма комитетының Мәгариф идарәсе, ата-аналар комитеты вәкилләре һәм укучы Р. ата-анасы катнашты;

2014 елның 2 сентябрендә Казан шәһәре Авиатөзелеш районының кызыксынучы социаль хезмәтләре катнашында үткәрелгән ведомствоара оператив киңәшмәдә гражданка П.га коммуналь хезмәтләр өчен бурычларын түләүгә ярдәм итү һәм фатирны электр белән тәэмин итүгә ялгау мәсьәләләре тикшерелде.

Хезмәттәшлекнең тагын бер юнәлеше уртак чаралар үткәрүдән гыйбарәт. Бала хокуклары буенча вәкаләтле вәкил тәкъдиме белән Татарстан Республикасы Мәгариф һәм фән министрлыгы, Татарстан Республикасы Яшьләр эшләре һәм спорт министрлыгы, Татарстан Республикасы Юстиция министрлыгы, “Татмедиа” матбугат һәм массакүләм коммуникацияләр республика агентлыгы ярдәмендә һәм әлеге органнар тарафыннан гамәлгә куелган “Бала хокуклар илендә” мәгълүмати-социаль видеороликларның республика конкурсы оештырылды, ул Бөтендөнья балалар көненә һәм БМО Бала хокуклары конвернциясе кабл ителүгә 20 ел тулу уңаеннан 20 ноябрьдә оештырылды. Республиканың муниципаль районнар һәм шәһәр округлары башлыкларының әлеге конкурсны оештыруга ярдәм итүе аның уңышлы үтүенә этәргеч бирде (конкурс турында тулырак мәгълүмат докладның хокукый агарту бүлегендә бирелә).

Бала хокуклары буенча вәкаләтле вәкилнең ведомствоара координацияләү органнарында әгъза булып торуы һәм аларның эшендә катнашуы төрле ведомстволар эшчәнлеген координацияләргә ярдәм итә.

Мәсәлән, Бала хокуклары буенча вәкаләтле вәкил Балигъ булмаганнар эшләре һәм аларның хокукларын яклау буенча республика комиссиясе, Балаларның һәм яшьләрнең җәйге ялын оештыру, аларның савыктыру һәм эш белән тәэмин итү буенча ведомствоара комиссиясе, “Перспектива” Татарстан Республикасы балаларының һәм яшьләренең интеллектуаль-иҗади куәтен үстерү һәм гамәлгә ашыру концепциясен үтәү буенча ведомствоара координацияләү советы составында эшләвен дәвам итте. Болардан тыш, Бала хокуклары буенча вәкаләтле вәкил 2014 елда түбәдәгеләр составына кертелде:

Татарстан Республикасы Президенты каршындагы инвалидлар эшләре советы;

Татарстан Республикасында хокуктан файдалануны мониторинглау мәсьәләләре буенча ведомствоара эшче төркем;

Украина территориясеннән китәргә һәм вакытлыча Россия Федерациясе территорисендә урнашырга мәҗбүр булган затларны кабул итүгә, урнаштыруга һәм аларга ярдәм итүгә бәйле мәсьәләләрне тиз арада карау һәм хәл итү буенча эшче төркем;

мәгълүмат ачыклыгы шартларында балаларның мәгълүмати иминлеге республика программасы проектын эшләү буенча эшче төркем.

2014 елда Балигъ булмаганнар эшләре һәм аларның хокукларын яклау буенча республика комиссиясе (алга таба – Республика комиссиясе) белән тыгыз хезмәттәшлек гамәлгә ашырылды. Республика комиссиясенең җаваплы секретаре И.Х. Гарифуллина республиканың 13 муниципаль районында һәм шәһәрендә Бала хокуклары буенча вәкаләтле вәкилнең халыкны кабул итүләрендә катнашты. Моннан тыш, бу районнарда балигъ булмаганнар эшләре һәм аларның хокукларын яклау комиссияләренең планнан тыш уртак утырышлары уздырылды һәм күрсәтелгән территорияләрдәге балалар учреждениеләре эше тикшерелде. Бала хокуклары буенча вәкаләтле вәкил үз чиратында ел саен “Татарстан Республикасының иң яхшы балигъ булмаганнарның җәмәгать тәрбиячесе” республика конкурсына йомгак ясауда катнаша, әлеге конкурс Республика комиссиясе тарафыннан оештырыла һәм уздырыла. 2014 елда Бала хокуклары буенча вәкаләтле вәкил конкурсның жюри составына кертелгән иде.

24 апрельдә Бала хокуклары буенча вәкаләтле вәкил Республика комиссиясе тарафыннан Мамадыш муниципаль районы базасында оештырылган “Балигъ булмаганнарның күзәтүчесезлеген һәм хокук бозуларын профилактикалауның нәтиҗәлелеген, балигъ булмаганнар эшләре һәм аларның хокукларын яклау буенча муниципаль комиссияләрнең координацияләү ролен арттыру чаралары турында” семинар-киңәшмә эшендә катнашты.

**Федераль дәүләт хакимияте органнары белән хезмәттәшлек**

Бала хокукларын яклауда нәтиҗәле эшчәнлеккә ирешү бала хокукларын яклауның территориаль федераль дәүләт институтлары белән конструктив хезмәттәшлектән башка мөмкин түгел. Бала хокуклары буенча вәкаләтле вәкил түбәндәгеләр белән хезмәттәшлек итә:

Россия Федерациясе тикшерү комитетының Татарстан Республикасы буенча тикшерү идарәсе;

Татарстан Республикасы Прокуратурасы;

Кулланучылар хокукларын һәм кеше иминлеген яклау өлкәсендә күзәтчелек буенча федераль хезмәтнең Татарстан Республикасы буенча идарәсе;

Сәламәтлек саклау өлкәсендә күзәтчелек буенча федераль хезмәтнең Татарстан Республикасы буенча идарәсе;

Татарстан Республикасы буенча Эчке эшләр министрлыгы;

Суд приставлары федераль хезмәтенең Татарстан Республикасы буенча идарәсе;

Җәза үтәтү федераль хезмәтенең Татарстан Республикасы буенча идарәсе.

Федераль дәүләт хакимияте органнары белән хезмәттәшлек гаилә һәм бала хокуклары өлкәсендә гамәлдәге федераль һәм региональ законнар нигезендә һәм хезмәттәшлек итү турында 2012-2013 елларда төзелгән килешүләргә таянып башкарылды.

Хезмәттәшлек, нигездә, уртак, шул исәптән гражданнар мөрәҗәгатьләре буенча тикшерүләр уздырудан, Бала хокуклары буенча вәкаләтле вәкилнең әлеге органнарга караган мәсьәләләр буенча тикшерү уздыруда ярдәм сорап мөрәҗәгать итүеннән гыйбарәт.

Моннан тыш, Бала хокуклары буенча вәкаләтле вәкил бу ведомстволар җитәкчеләре тәкъдиме белән чираттагы һәм йомгаклау коллегияләре утырышларында, киңәшмәләрдә һәм бала мәнфәгатьләренә кагыла торган башка чараларда катнаша.

“Балалар прокурорының” Татарстан Республикасы Прокуроры белән хезмәттәшлеге эшчәнлекнең бер юнәлеше булып тора. 2014 елда балалар хокукларын яклау мәсьәләләре һәм хәлләре буенча Татарстан Республикасы Прокуроры И.С. Нәфыйков, республика шәһәрләре һәм районнары прокурорлары белән даими очрашулар дәвам итте.

2014 елда Бала хокуклары буенча вәкаләтле вәкил аерым бала яисә гомумән балалар хокукларына һәм мәнфәгатьләренә кагыла торган мәсьәләләр буенча ведомство тикшерүләре үткәрү үтенече белән берничә тапкыр төрле дәрәҗәдәге прокурорларга мәрәҗәгать итте.

Төрле эшләрне һәм суд материалларын тикшерү вакытында мәсьәләне балалар өчен уңайлы хәл итү максатында балаларны яклауның аерым мәсьәләләре буенча уртак консультацияләр бирү тәҗрибәсе хезмәттәшлекнең бер юнәлеше булып тора.

Бала хокуклары буенча вәкаләтле вәкил Татарстан Республикасы Прокуроры тәкъдиме буенча ел саен Татарстан Республикасы гомуми белем бирү учреждениеләре укучылары арасында уздырыла торган Республика ведомствоара иншалар конкурсы җиңүчеләрен һәм лауреатларын бүләкләүдә катнаша. Агымдагы елда бу конкурс Россиянең һәм чит илләрнең прокуратура органнары тарихына багышланган иде. Конкурсның максаты, беренче чиратта, балигъ булмаганнар арасында хокук бозуларны һәм җинаятьчелек очракларын, наркоманияне, яшүсмерләрнең зарарлы гадәтләрен һәм үз-үзләрен асоциаль тотуны профилактикалау.

Республика прокуратурасы, үз чиратында, Бала хокуклары буенча вәкаләтле вәкил тарафыннан балалар мәсьәләләре турында фикер алышуга багышланган эшче киңәшмәләргә һәм балалар катнашында уздырыла торган чараларга чакырыла. Аерым алганда, 2014 елда Татарстан Республикасы Прокуроры урынбасары Г.С. Галимов “Бала хокуклар илендә” конкурсының жюри составына кертелде һәм җиңүчеләрне бүләкләүдә катнашты.

Җинаять корбаны булган балаларның бозылган хокукларын яклау һәм торгызу эше Бала хокуклары буенча вәкаләтле вәкил эшчәнлегендә аерым урын алып тора.

Узган ел Бала хокуклары буенча вәкаләтле вәкил һәм Россия Федерациясе тикшерү комитетының Татарстан Республикасы буенча идарәсе җитәкчеләре тарафыннан, хезмәттәшлек итү турында 2012 елда төзелгән килешү кысаларында, көч кулланудан зыян күргән балаларга ярдәм итү, шул исәптән балигъ булмаганнарга психологик басым ясау куркынычын киметү механизмнары эшләнде. Әлеге эш Бала хокуклары буенча вәкаләтле вәкилнең хокукка каршы килә торган гамәлләр корбаны булган балалар турында мәгълүматны оператив җиткерү һәм тикшерү чаралары вакытында хезмәттәшек итүне оештыру турындагы тәкъдименә нигезләнеп башкарылды,

Тәҗрибәдән чыгып шуны әйтергә мөмкин, Тикшерү идарәсе балаларны җинаятьләрдән яклау мәсьәләләрендә Бала хокуклары буенча вәкаләтле вәкил аппараты белән актив хезмәттәшлек итүче, ачык һәм инпциативалы структураларның берсе.

Бала хокуклары буенча вәкаләтле вәкил балалар хокукларын яклауның аерым мәсьәләләре буенча Тикшерү идарәсе җитәкчеләре белән шәхсән очрашулар уздыра, кирәк булганда балаларга каршы кылынган җинаять эшләрен тыңлауларда катнаша, гражданнарны уртак кабул итүләр оештыра.

Аерым алганда, 2014 елның 18 ноябрендә Алексеевск муниципаль районында Бала хокуклары буенча вәкаләтле вәкил һәм Россия Федерациясе тикшерү комитетының Татарстан Республикасы буенча тикшерү идарәсе җитәкчесе урынбасары А.С. Әхмәтшин гражданнарны уртак кабул итү уздырды. Балаларга каршы хокуксыз гамәлләр турында мәгълүматка ия мөрәҗәгатьләр уртак контрольгә алынды.

Тикшерү идарәсенең балигъ булмаганнар өчен махсус учреждениеләр базасында тикшерү эшләре уздыру өчен махсус бүлмәләр булдыру турындагы тәкъдиме Бала хокуклары буенча вәкаләтле вәкил тарафыннан, тикшерү бүлмәләрендә балалар белән махсус сертификацияләре булган психологлар эшләү шарты белән, хуплап каршы алынды.

Россия Федерациясе тикшерү комитетының Татарстан Республикасы буенча тикшерү идарәсе җитәкчесе урынбасары А.С. Әхмәтшин, үз чиратында, Бала хокуклары буенча вәкаләтле вәкил тәкъдиме белән оештырылган “Бала хокуклар илендә” республика конкурсы җиңүчеләрен бүләкләүдә катнашты һәм балаларга каршы көч куллануга протест белдергән “Баланы якла” видеоролигы авторларын махсус приз белән бүләкләде.

Тикшерү идарәсенең һәм Бала хокуклары буенча вәкаләтле вәкилнең уртак эшчәнлеге нәтиҗәсендә катлаулы проблемаларны чишәргә һәм балигъ булмаганнарның хокукларын яклауны нәтиҗәлерәк оештырырга мөмкинлек туды.

Балигъ булмаганнарга каршы яисә алар катнашында кылынган хокук бозуларны ачыклау, булдырмый калу, кисәтү һәм профилактикалау, балигъ булмаганнарның хокукларын һәм мәнфәгатьләрен яклау максатларында Бала хокуклары буенча вәкаләтле вәкилнең Татарстан Республикасы буенча Эчке эшләр министрлыгы (алга таба – ТР буенча ЭЭМ) белән хезмәттәшлеге дәвам итте.

ТР буенча ЭЭМ белән хезмәттәшлек нәтиҗәсендә Бала хокуклары буенча вәкаләтле вәкилгә көн саен балалар белән булган хәвеф-хәтәрләр, җинаять корбаны булган, шул исәптән көч кулланылганбалалар турында мәгълүмат җиткерелә.

Бала хокуклары буенча вәкаләтле вәкил Татарстан Республикасы буенча Эчке эшләр министрлыгының төрле хезмәтләре тарафыннан балалар катнашында уздырыла торган республика конкурсларында катнаша, узган ел Татарстан Республикасы “Балалар, яшүсмерләр автомобиль мәктәбе” дәүләтнеке булмаган өстәмә белем бирү учреждениесе филиаллары арасында уздырылган ярышларда, Юл хәрәкәте иминлеге көненә багышланган чараларда катнашты.

Кызганычка каршы, яшь гражданнарыбыз еш кына гадәттән тыш хәлләргә: бәла-казаларга, юл һәлакәтләренә, катастрофаларга, янгыннарга, төрле бәхетсезлек очракларына дучар була. Килешенгән хезмәттәшлек кысаларында узган ел Бала хокуклары буенча вәкаләтле вәкил “Кайнар йөрәк” бөтенроссия иҗтимагый-дәүләт башлангычы кысаларында тирә-юньдәгеләргә битараф булмаган, батырлык һәм кыюлык үрнәге күрсәткән балалар һәм яшьләр турында мәгълүмат сорап Татарстан Республикасы буенча Гадәттән тыш хәлләр министрлыгының Баш идарәсенә мөрәҗәгать итте.

Украина территориясеннән мәҗбүри киткән һәм вакытлыча Татарстан Республикасы территорисенә килеп урнашкан затларны кабул итү, урнаштыру, аларга ярдәм күрсәтү мәсьәләләрен оператив карау һәм хәл итү максатларында Бала хокуклары буенча вәкаләтле вәкил Татарстан Республикасы буенча Гадәттән тыш хәлләр министрлыгы белән хезмәттәшлек итте. Министрлык Украинадан мәҗбүри күчеп килүчеләрне кабул итү, урнаштыру һәм тәэмин итү турында Бала хокуклары буенча вәкаләтле вәкилгә көн саен белешмәләр тапшырды.

Бала хокуклары буенча вәкаләтле вәкилнең Федераль миграция хезмәтенең Татарстан Республикасы буенча идарәсе белән хезмәттәшлеге балигъ булучыларга, законнарда билгеләнгән яшькә җиткәч, Россия Федерациясе паспорты бирү мәсьәләләренә, балигъ булмаганнарны килү һәм тору урыны буенча теркәү мәсьәләләренә кагылды. Татарстан Республикасы территориясенә Украинадан мәҗбүри күчеп кайтучылар арасында балалы гаиләләр булу хезмәттәшлекнең актуальлеген тагын да арттырды.

Мәгариф оешмаларында, балигъ булмаганнар өчен махсус учреждениеләрдә, балалар ялы һәм аларны савыктыру учреждениеләрендә ачыкланган хокук бозу фактлары буенча тиешле чаралар күрү өчен Бала хокуклары буенча вәкаләтле вәкил тәкъдиме белән санитария-гигиена режимын үтәү һәм эпидемиягә каршы планнан тыш тикшерүләр үткәрү мәсьәләсендә Россия кулланучылар җәмгыятенең Татарстан Республикасы буенча идарәсе белән нәтиҗәле хезмәттәшлек балалар иминлеген тәэмин итүдә иң әһәмиятле мәсьәләләрнең берсе булып тора.

Балаларның суд карарларында билгеләнгән мөлкәткә хокукларын һәм мөлкәти булмаган хокукларын тәэмин итүдә уңай булмаган вәзгыятьне исәпкә алып, Суд приставлары федераль хезмәтенең Татарстан Республикасы буенча идарәсе белән хезмәттәшлек аерым игътибар үзәгендә.

Балаларның хокукларын һәм законлы мәнфәгатьләрен тулысынча үтәүне тәэмин итү максатларында хезмәттәшлекнең ике як өчен дә кирәкле булуын исәпкә алып, куелган бурычларны үтәү өчен мөмкинлекләрне берләштерү зарурлыгын аңлап, 2014 елда Бала хокуклары буенча вәкаләтле вәкил Суд приставлары федераль хезмәтенең Татарстан Республикасы буенча идарәсе каршындагы Иҗтимагый совет составына кертелде. Иҗтимагый советның бурычы суд приставлары хезмәтенә Россия Федерациясе гражданнарының, иҗтимагый берләшмәләрнең, оешмаларның, дәүләт хакимияте органнарының мәнфәгатьләрен яклауда һәм килештерүдә ярдәм итүдән, шулай ук Идарә эшчәәнлеген иҗтимагый тикшереп торудан гыйбарәт. Узган ел Бала хокуклары буенча вәкаләтле вәкил Суд приставлары федераль хезмәтенең Татарстан Республикасы буенча идарәсе һәм Россиянең Суд приставлары федераль хезмәтенең территориаль органнары каршында оештырылган иҗтимагый советларның видеоконференция режимында уздырылган уртак утырышында катнашты.

Моннан тыш, Иҗтимагый совет эше кысаларында Бала хокуклары буенча вәкаләтле вәкил Татарстан Республикасы баш суд приставы Р.М. Ильясов белән берлектә Татарстан Республикасы Спас муниципаль районында гражданнарны кабул итте.

Суд приставлары хезмәте балаларның бозылган дип танылган хокукларын яклауны һәм торгызуны тәэмин итүче җитди дәүләт органы. Шуңа күрә әлеге дәүләт институты белән балаларның хокукларын һәм мәнфәгатьләрен яклау буенча хезмәттәшлекнең эффектив системасын төзү Бала хокуклары буенча вәкаләтле вәкил эшчәнлегендәге өстенлекләрнең берсе.

Бала хокукын тәэмин итү, саклау һәм яклау тәҗрибәсе, нәтиҗәле гамәлләр буенча тәҗрибә алмашу, бала хокукын яклауның актуаль проблемалары турында фикер алышу һәм аларны чишү юлларын эзләү максатларында, Бала хокуклары буенча вәкаләтле вәкил Россия Федерациясе Президенты каршындагы Бала хокуклары буенча вәкил һәм аның аппараты хезмәткәрләре белән актив хезмәттәшлек итә.

Хезмәттәшлек Россия Федерациясе Президенты каршындагы Бала хокуклары буенча вәкил П.А. Астаховның төбәкләрдәге бала хокуклар буенча вәкаләтле вәкилләргә йөкләмәсен үтәү рәвешендә башкарыла. 2014 елда Россия Федерациясе Президенты каршындагы Бала хокуклары буенча вәкилгә түбәндәгеләргә буенча мәгълүмат тапшырылды:

2013 елда Татарстан Республикасында бала хокукларын саклауның торышы;

мәгариф оешмаларында һәм балаларның башка оешмаларында балигъ булмаганнарның терроризмнан һәм криминалдан иминлеген тәэмин итү мәсьәләләре буенча профилактик һәм мәгълүмат-агарту чаралары үткәрү турында;

ятим балалар һәм ата-ана тәрбиясеннән мәхрүм калган балалар оешмаларында тәрбияләнүчеләрнең мөлкәт хокукларын яклауга бәйле мәсьәләләрне хәл итү тәҗрибәсе турында;

республиканың “Олы йөрәк” бөтенроссия иҗтимагый-дәүләти тәкъдимдә катнашуы уңаеннан, әйләнә-тирәдәгеләргә битараф булмаган, кыюлык һәм батырлык үрнәге күрсәткән балалар һәм яшьләр турында;

гомуми белем бирү оешмаларында һәм ятим балалар, ата-ана тәрбиясеннән мәхрүм калган балалар оешмаларында балаларның мәгълүмат иминлеген тәэмин итү, Татарстан Республикасында балигъ булмаганнарның Интернет челтәренә керә алуы шартларында билгеләнгән нормаларны һәм кагыйдәләрне үтәү турында;

Украинаның көньяк-көнчыгыш регионнарыннан килгән балигъ булмаганнарны мониторинглауны, исәпкә алуны һәм 2014 – 2015 уку елы башыннан муниципаль белем бирү оешмаларына урнаштыруны тикшереп тору турында;

балалар учреждениеләрендә балигъ булмаганнарның иминлегенә ирешү өчен комплекслы чаралар кабул итү турында;

республика торак секторында янгыннарга бәйле гадәттән тыш хәлләрне кисәтү буенча профилактик эш һәм янгын куркынычсызлыгы чараларын арттыру мәсьәләләре буенча мәгълүмат кампаниясе турында;

баланың гаиләдә тәрбияләнүгә һәм яшәүгә хокукын тәэмин итү турында оператив мәгълүмат җиткерү хакында.

Моннан тыш, федераль Бала хокуклары буенча вәкил йөкләмәсе буенча Татарстан Республикасында Бала хокуклары буенча вәкаләтле вәкил аппараты гражданнарның 29 мөрәҗәгатен карады.

Узган ел Бала хокуклары буенча вәкаләтле вәкил Россия Федерациясе Президенты каршындагы Бала хокуклары буенча вәкил П.А. Астахов тарафыннан оештырылган түбәндәге чараларда катнашты:

Кулланучылар хокукларын һәм кеше иминлеге яклау өлкәсендә күзәтчелек буенча федераль хезмәт җитәкчесе А.Ю. Попова белән берлектә 2014 елгы җәйге савыктыру кампаниясе барышы турында селектр киңәшмәсендә (2014 елның мае);

Донецк Халык Республикасы һәм Луганск Халык Республикасы балалары өчен чыршы уенчыклары һәм бүләкләр җыю буенча хәйрия акциясендә (уенчыклар һәм бүләкләр балалар кулы белән ясалган иде).

2014 елның 2 июлендә республикага эш визиты белән А.П. Астахов килде. Визит кысаларында ул Татарстан Республикасы Президенты Р. Н. Миңнеханов белән республикада балаларның законлы мәнфәгатьләрен һәм хокукларын яклауның проблемалы мәсьәләләре хакында фикер алышты. Шулай ук Вәкаләтле вәкил республикада ятим балаларны һәм ата-ана тәрбиясеннән мәхрүм калган балаларны гаиләгә урнаштыру өлкәсендә дәүләт сәясәтен гамәлгә ашыру, балаларга һәм яшьләргә патриотик һәм рухи-әһлакый тәрбия бирү программасын үтәү тәҗрибәсе белән танышты.



Федераль вәкаләтле вәкил шулай ук Алабуга балалар йортында, беренче балалар хосписында һәм ябык типтагы Раифа махсус училищесында булды.



Балалар хокукларын һәм мәнфәгатьләрен яклау өлкәсендә күпьеллык нәтиҗәле уртак хезмәттәшлек өчен Татарстан Республикасы Президенты Р.Н. Миңнеханов Россия Федерациясе Президенты каршындагы Бала хокуклары буенча вәкаләтле вәкил Павел Астаховка “Фидакарь хезмәт өчен” медале тапшырды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***1.6. Бала хокуклары буенча вәкаләтле вәкилнең балалар мәнфәгатендә Россия регионнары белән һәм халыкара хезмәттәшлеге***

2014 елда Бала хокуклары буенча вәкаләтле вәкил балалар хокукларын яклауның Россия учреждениеләре һәм дәүләт яки дәүләтнеке булмаган халыкара оешмалар белән хезмәттәшлеген дәвам итте.

Балалар хокукларын тәэмин итүнең, саклауның һәм яклауның, шулай ук үз эшчәнлеген Россия регионнары белән хезмәттәшлек аша камилләштерүнең нәтиҗәлелеге ягыннан караганда, Бала хокуклары буенча вәкаләтле вәкилнең **Россия Федерациясе субъектларындагы Бала хокуклары буенча вәкаләтле вәкилләр ассоциациясендә** әгъза булуы эшчәнлекнең нигезен тәшкил итә (алга таба – Ассоциация).

2005 елда төзелгән Ассоциация бүген Россия Федерациясенең барлык 85 субъектындагы Бала хокуклары буенча вәкаләтле вәкилләрне берләштерә.

Бала хокуклары буенча вәкаләтле вәкил шулай ук Ассоциациянең Идел буе федераль округында Бала хокуклары буенча вәкаләтле вәкилләрнең координация советы (алга таба – *Координация* советы) әгъзасы да булып тора. 2014 елның сентябрендә Татарстан Республикасы Президенты каршындагы Бала хокуклары буенча вәкаләтле вәкил Координация советы рәисе урынбасары итеп сайланды.

Россия Федерациясе Президенты каршындагы Бала хокуклары буенча вәкаләтле вәкил һәм Ассоциация оештырган иң әһәмиятле эшләрнең берсе –Россия Федерациясе субъектларындагы Бала хокуклары буенча вәкаләтле вәкилләрнең ел саен үткәрелә торган съезды.

2014 елда Түбән Новгород һәм Мәскәү шәһәрләрендә Бала хокуклары буенча вәкаләтле вәкилләрнең *IX һәм X съезды* узды.

 Бала хокуклары буенча вәкаләтле вәкилләрнең IX съезды (Түбән Новгород шәһәре) ятим балалар һәм ата-ана тәрбиясеннән мәхрүм калган балалар оешмаларыннан чыгарыла торган балаларның хокукларын яклау һәм аларны интернаттан соң күзәтеп тору темасына багышланган иде. Съезд кысаларында ятим балалар һәм ата-ана тәрбиясеннән мәхрүм калган балалар, шулай ук алар арасыннан булган затлар оешмаларыннан чыгарылган балаларның хокукларын һәм мәнфәгатьләрен яклауның, мондый балаларның уңышлы адаптация үтүен тәэмин итү өчен интернаттан соң да күзәтеп торуның актуаль проблемалары турында фикер алышу үткәрелде.

Съездда түбәндәге мәйданчыклар һәм түгәрәк өстәлләр эшләде:

1 нче мәйданчык “Ятим балаларның һәм ата-ана тәрбиясеннән мәхрүм калган балаларның хокукларын яклауны профилактикалау субъектлары эшчәнлеген закон кысаларында алып бару”;

2 нче мәйданчык “Ятим балаларга һәм ата-ана тәрбиясеннән мәхрүм калган балаларга, авыр тормыш хәлендә калган балаларга рәхимсез мөнәсәбәтне, аларны ирексезләүне һәм башка җинаятьләрне профилактикалау”;

3 нче мәйданчык “Ятим балаларга ата-ана тәрбиясеннән мәхрүм калган балаларга, алар арасыннан булган затларга, тәрбиягә алган гаиләләргә юридик һәм хокукый ярдәм күрсәтү”;

ятим балаларның һәм ата-ана тәрбиясеннән мәхрүм калган балаларның, алар арасыннан булган затларның мөлкәткә һәм торак урынга хокукларын гамәлгә ашыру буенча түгәрәк өстәл;

Россия Федерациясе субъектларында ятим балаларның һәм ата-ана тәрбиясеннән мәхрүм калган балаларның, алар арасыннан булган затларның интернаттан соңгы тормышы белән кызыксыну системасын булдыру турында түгәрәк өстәл;

ятим балаларга һәм ата-ана тәрбиясеннән мәхрүм калган балалар, алар арасыннан булган затларга һөнәри белем бирү мәсьәләләренә багышланган түгәрәк өстәл;

ятим балаларның һәм ата-ана тәрбиясеннән мәхрүм калган балаларның, ятим балалар һәм ата-ана тәрбиясеннән мәхрүм калган балалар оешмаларыннан чыгарылган балаларның сәламәтлек саклауга хокукларын гамәлгә ашыру буенча түгәрәк өстәл.

Бала хокуклары буенча вәкаләтле вәкилләрнең X съездында (Мәскәү) фикер алышу “Балалар тәрбияләү өлкәсендә дәүләт сәясәтен булдыру – гаиләнең, җәмгыятьнең һәм дәүләтнең иң беренче бурычы” темасына багышланды. Съездда балаларны гражданлык-патриотик, рухи-әһлакый, хокукый, эстетик һ.б тәрбияләү, балаларның мәдәни ялын оештыру, мәдәният учреждениеләренең һәм заманча мәгълүмат алмашу мохитенең тәрбияви роле, балаларның уйнау мохитенең әһлакый-психологик иминлеге проблемалары турында фикер алышулар үтте.

Төп игътибар үсеп килүче буынны гаиләдә тәрбияләү һәм иҗтимагый тормышка, киләчәк гаилә тормышына әзерләү, балалар тууга һәм тәрбияләүгә җаваплы мөнәсәбәт булдыру мәсьәләләренең заманга хас һәм өстенлекле проблемаларына бирелде.

Съездда катнашучылар балигъ булмаганнарны институциональ тәрбияләүне оештыру һәм махсус игътибар таләп итә торган, ятим, сәламәтлеге мөмкинлекләре чикләнгән, инвалид балалар, балигъ булмаган хокук бозучылар, шул исәптән махсус укыту-тәрбияләү учреждениеләрендә һәм тәрбия колонияләрендә тәрбияләнүчеләр белән эшләүдә махсус психологик-педагогик алымнар куллану тәҗрибәсен алмашты.

Шулай ук балалар һәм яшүсмерләр тәрбияләү өлкәсендә һөнәри кадрлар әзерләүгә, заманча тәрбияләүгә иҗтимагый берләшмәләрне һәм дини оешмаларны җәлеп итү буенча региональ тәҗрибә турында фикер алышуга игътибар бирелде.

Съезд кысаларында түбәндәге мәйданчыклар эшләде:

хәзерге Россия гаиләсенең балалар тәрбияләүдә һәм аларны җәмгыятькә яраклаштыруда роле, бурычлары һәм бу өлкәдәге проблемалар;

мәктәпкәчә оешмаларда, мәктәптә, балаларга өстәмә белем бирү оешмаларында һәм балаларның башка оешмаларында балаларны институциональ тәрбияләү тәҗрибәсе, проблемалары һәм бурычлары;

хәзерге шартларда балаларны гражданлык-патриотик, рухи-әһлакый һәм хокукый тәрбияләү бурычлары, проблемалары һәм аларны хәл итү тәҗрибәсе;

заманча мәдәни, мәгълүмат-коммуникация һәм уен мохитендә тәрбия һәм әһлакый-психологик иминлек бурычлары һәм проблемалары.

Тәҗрибә алмашу һәм хезмәттәшлек итү максатларында конференцияләрдә, форумнар, семинарлар, түгәрәк өстәлләр эшендә катнашу әһәмиятле чара булып тора.

Мәсәлән, 2014 елның 10 – 11 сентябрендә Калуга шәһәрендә беренче “Балалар! Россия! Киләчәк!” бөтенроссия балалар форумы (алга таба – Форум) үтте. Форум үткәрүне федераль Бала хокуклары буенча вәкаләтле вәкил һәм Ассоциация тәкъдим итте. Форум гадәти булмаган форматта оештырылды. Анда Россия Федерациясенең барлык субъектларыннан делегатлар катнашты. Делегация составына субъектларның бала хокуклары буенча вәкаләтле вәкиле һәм 2–4 бала – балалар иҗтимагый хәрәкәте активистлары кертелде.

Татарстан Республикасыннан Форумга Бала хокуклары буенча вәкаләтле вәкил белән бергә Татарстан Республикасы балалар хәрәкәтенең өч активисты: “2014 ел лидеры” балалар һәм яшьләр иҗтимагый берләшмәләре лидерлары һәм җитәкчеләре бөтенроссия конкурсы җиңүчесе Курылева Екатерина; Татарстан варислары берлеге балалар оешмасы советында катнашучы Созинова Софья; “Татарстан Республикасының республика балалар думасы” балалар иҗтимагый оешмасында катнашучы Денисова Алеся барды.

Форум эшендә Россия регионнарыннан җиде йөз делегат – дүрт йөзгә якын бала һәм балалар, яшьләр белән эшләүче өч йөз белгеч катнашты.

Форумның пленар утырышында федераль округлардагы бала хокуклары буенча вәкаләтле вәкилләрнең Координация советлары тарафыннан һәр федераль округны иҗади тәкъдим итү булды.

Форумның максаты – балалар һәм яшүсмерләр тормышының төрле өлкәләрендә, аларның үз фикерен исәпкә алып, тәҗрибә уртаклашу. Форумның дискуссия мәйданчыкларында балалар лидерлары, белгечләр белән берлектә, балалар хокукларын яклау һәм саклау проблемалары турында фикер алышты:

баланың белем алуга һәм төрле яклап үсүгә хокукын гамәлгә ашыру – Россиянең иҗади, фәнни һәм интеллектуаль потенциалы нигезе;

балаларны һәм яшьләрне гражданлык-патриотик тәрбияләү: региональ тәжрибә;

иксез-чиксез дөнья. Сәламәтлеге мөмкинлекләре чикләнгән балалар балалар һәм яшүсмерләр арасында;

балаларның үзидарә органнары – укучыларның инициативасын, үзешчәнлеген һәм әйләнә-тирәдәгеләр белән яхшы мөнәсәбәттә булуын үстерү механизмнары;

ориентир – гаилә. Киләчәктәге гаилә тормышына әзерлек, социаль ятимлекне профилактикалау, күпбалалы гаиләләрне үрнәк итеп күрсәтү;

балалар һәм яшүсмерләр арасында хокук бозулар;

мәгълүмат кыры: проблемалар һәм мөмкинлекләр;

балалар һәм яшүсмерләр арасында сәламәт яшәү рәвешен булдыру: инновацион программалар һәм методикалар;

балаларны һәм яшьләрне рухи-әһлакый тәрбияләү һәм аларда хокукый культура тәрбияләү – Россия дәүләт сәясәтенең мөһим аспекты;

балалар хокукларын һәм мәнфәгатьләрен яклау буенча балалар иҗтимагый берләшмәләре эшчәнлеге. Волонтерлык һәм остазлык институтларын үстерү.

Форумда катнашучылар йомгаклау резолюциясендә форумның актив тормыш позицияле балалар һәм яшьләрне берләштерүче, ел саен уздырыла торган нәтиҗәле дискуссияләр мәйданчыгы булуын теләүләрен белдерделәр, бу мәсьәләләргә битараф булмаганнар өчен яңа планнар билгеләделәр.

Идел буе федераль округындагы бала хокуклары буенча вәкаләтле вәкилләрнең үзара эшчәнлеге һәм хезмәттәшлеге Координация советы эшчәнлеге кысаларында дәвам итте. Координация советының планлаштырылган һәм планнан тыш утырышларында Идел буе федераль округының күп регионнары өчен уртак актуаль мәсьәләләр каралды.

Шулай ук округ дәрәҗәсендә төрле чаралар оештыру кысаларында аралашу зур әһәмияткә ия һәм кызыклы. Мәсәлән, 2014 елның 30 октябреннән 2015 елның 30 гыйнварына кадәр балалар һәм яшүсмерләр арасында “Куркынычсыз интернет” иҗади конкурсы үтте. Конкурсның максаты – зарарсыз интернетның актуаль темаларына җәмәгатьчелекнең игътибарын җәлеп итү, ата-аналарга һәм балаларга персональ белешмәләрне һәм компьютерларны саклау кагыйдәләре турында мәгълүмат бирү, балалар һәм яшүсмерләр арасында төрле интернет-ресурслардан алына торган мәгълүматка дөрес һәм адекват мөнәсәбәт тәрбияләү. Татарстан Республикасында Бала хокуклары буенча вәкаләтле вәкилнең конкурсны республика территориясендә үткәрүне оештыруга ярдәме белән конкурста Татарстан Республикасыннан 880 бала катнашты.

2014 елның 25 – 26 сентябрендә Пермь крае Бала хокуклары буенча вәкаләтле вәкил П.В. Миков тәкъдиме белән Пермь шәһәрендә Идел буе федераль округының регионнардагы бала хокуклары буенча вәкаләтле вәкилләре катнашында “2013 – 2017 елларга балалар мәнфәгатьләрендә илкүләм гамәлләр стратегиясен гамәлгә ашыруда балаларның катнашы” темасына түгәрәк өстәл һәм авыр, аеруча авыр җинаятьләрдән зыян күргән балаларны реабилитацияләү проблемасына багышланган семинар уздырылды.

Моннан тыш, регионара хезмәттәшлекнең еш файдаланыла торган рәвеше – регионнардагы бала хокуклары буенча вәкаләтле вәкилләр арасында бала хокукларының аерым мәсьәләләре буенча мәгълүмат, докладлар һәм башка материаллар алмашу. 2014 елда Татарстан Республикасында Бала хокуклары буенча вәкаләтле вәкил, коллегалар мөрәҗәгате белән, 10 проблемалы темаларны һәм 15 һәртөрле мәгълүмати белешмәләрне өйрәнде һәм анализлады.

Гомуми чараларның әһәмияте зур булса да, вәкаләтле вәкилләрнең балаларга конкрет ярдәм күрсәтүдә үзара эшчәнлеге тагын да мөһимрәк. Вәкаләтле вәкилгә башка регионнардан булган балаларның катлаулы мәсьәләләрен хәл итү вакыйгаларының үзәгендә булырга туры килә.

2014 елда Санкт-Петербург шәһәреннән балалар омбудсмены (С.Ю. Агапитова) Татарстан Республикасында Бала хокуклары буенча вәкаләтле вәкилгә гражданка П.ның Татарстан Республикасы территориясендә тикшерү изоляторында тотыла торган улына квалификацияле медицина ярдәме күрсәтү үтенече белән мөрәҗәгать итте.

Иваново өлкәсендә Бала хокуклары буенча вәкаләтле вәкил Т.П.Океанская үтенече белән Татарстан Республикасында Бала хокуклары буенча вәкаләтле вәкил Татарстан Республикасы территориясендә яшәүче һәм балигъ булмаган биш бала тәрбияләүче гражданин Х.ның ата-ана бурычын үтәү мәсьәләсен өйрәнде, Башкортостан Республикасында Бала хокуклары буенча вәкаләтле вәкил М.М. Скоробогатова үтенече белән гражданка С.га ана капиталына Татарстан Республикасында сатып алынган торакка балигъ булмаган балаларны теркәүдән баш тартуның законлылыгы каралды.

Удмурт Республикасында Бала хокуклары буенча вәкаләтле вәкил О.Л. Авдеева белән хезмәттәшлек итү кысаларында Удмурт Республикасы Пугачево авылында Россия Федерациясе Оборона министрлыгы складларындагы шартлауларда зыян күргән Татарстан Республикасы гражданкасы О. гаиләсенең торак мәсьәләсен чишүдә ярдәм итү үтенече каралды.

Татарстан Республикасында Бала хокуклары буенча вәкаләтле вәкил, үз чиратында, Чуваш Республикасында Бала хокуклары буенча вәкаләтле вәкил В.В. Рафиновка баланың социаль түләүләр алуга хокукын һәм законлы мәнәфәгатьләрен үтәү кысаларында гражданка У.мөрәҗәгатен карау үтенече белән мөрәҗәгать итте.

Бала хокуклары буенча вәкаләтле вәкил башка регионнардагы коллегалары белән балаларга алиментлар түләү мәсьәләсе буенча хезмәттәшлек итә. Аерым алганда, 2014 елда Татарстан Республикасында Бала хокуклары буенча вәкаләтле вәкилгә үз регионнары кешеләре үтенече буенча Свердловск өлкәсе (И.Р. Мороков) һәм Самара өлкәсе (Т.В. Козлова) балалар омбудсменнары балаларга алиментлар түләү буенча суд карарларын үтәтүгә ярдәм итүне сорап мөрәҗәгать итте.

Бала хокуклары буенча вәкаләтле вәкилнең Россия Федерациясенең башка регионнарындагы коллегалары белән хезмәттәшлеген киләчәктә дә дәвам итү һәм ныгыту планлаштырыла.

2014 ел дәвамында Бала хокуклары буенча вәкаләтле вәкил гомумроссия һәм халыкара дәрәҗәләрдә уздырылган төрле чараларда катнашты.

Кеше хокукларын яклау көне кысаларында 2014 елның 5 декабрендә Россия Федерациясе Президенты*Владимир Владимирович Путин бала хокуклары буенча вәкаләтле вәкилләр, кеше хокуклары буенча вәкаләтле вәкилләр, эшкуарлар хокукларын яклау буенча вәкаләтле вәкилләр, шулай ук Россия Федерациясе Президенты каршындагы Гражданлык җәмыятен үстерү һәм кеше хокуклары советы әгъзалары белән очрашты. Анда Россия Федерациясе Президенты каршындагы Бала хокуклары буенча вәкаләтле вәкил Павел Астахов, Россия Федерациясе Президенты каршындагы Кеше хокуклары буенча вәкаләтле вәкил Элла Памфилова, Россия Федерациясе Президенты каршындагы Эшкуарлар хокукларын яклау буенча вәкаләтле вәкил* Борис Титов, *Россия Федерациясе Президенты каршындагы Гражданлык җәмыятен үстерү һәм кеше хокуклары советы рәисе*  Михаил Федотов, шулай ук регионнардагы бала хокуклары буенча вәкаләтле вәкилләр катнашты. Павел Астахов ил башлыгына Россия Федерациясендә бала хокуклары буенча вәкаләтле вәкил институты эшчәнлеге турында бәян итте, проблемалы якларны һәм киләчәккә куела торган өстенлекләрне билгеләде.

2014 елның 30 июнендә “Татарстан – яңа век” республика иҗтимагый хәрәкәте барлыкка килүгә 15 ел тулу уңаеннан республикада “Гражданлык җәмгыяте институтларының дәүләтчелекне булдыруда роле һәм әһәмияте” бөтенроссия фәнни-практик конференциясе үткәрелде. Бала хокуклары буенча вәкаләтле вәкил “Татарстан Республикасында Бала хокуклары буенча вәкаләтле вәкилнең гражданлык җәмгыяте институтлары белән хезмәттәшлеге” турында чыгыш ясады.

Россия Федерациясе Федераль Собраниесе тарафыннан “балалар” темасына оештырыла торган чараларда фикер алышуларда катнашу Бала хокуклары буенча вәкаләтле вәкил эшенең җитди юнәлеше булып тора:

30 сентябрьдә – Россия Федерациясе Федераль Собраниесенең Конституциячел законнар һәм дәүләт корылышы комитетының “Балалар хокукларын яклау өлкәсендә законнарны камилләштерү мәсьәләләре” хакында парламент тыңлауларында;

28 апрельдә Россия Федерациясе Дәүләт Думасының Гаилә, хатын-кызлар һәм балалар мәсьәләләре комитеты үткәргән “Суррогат ана мәсьәләсен гаилә-хокук ягыннан хокукый җайга салу” турында түгәрәк өстәл эшендә*;*

28 февральдә – ятим балалар проблемаларына багышланган “Ата-ана тәрбиясеннән мәхрүм калган инвалид балаларның хокукларын һәм мәнфәгатьләрен яклау, аларны гаиләгә урнаштыру, реабилитацияләү һәм социаль адаптацияләү шартлары тудыру” турында бөтенроссия видеоконференциясе эшендә катнашты. Әлеге видеоконференцияне үткәрүне Россия Федерациясе Федераль Собраниесенең Федерация Советы һәм Дәүләт Думасы, Авыр тормыш хәлендә калган балаларга ярдәм итү фонды, "Идарә һәм үсеш советы” АКО, Үзәк федераль округының Социаль-консерватив сәясәт үзәге тәкъдим итте.

25 – 27 сентябрьдә Бала хокуклары буенча вәкаләтле вәкил суд системасының 150 еллыгына багышланган “Россия Федерациясенең заманча суд системасы шартларында балаларга дустанә мөнәсәбәт” регионара фәнни-гамәли конференциясендә катнашты (Пермь шәһәре).

Моннан тыш, Бала хокуклары буенча вәкаләтле вәкил һәм аның аппараты хезмәткәрләре Татарстан Республикасында уздырылган бөтенроссия һәм халыкара чараларда катнашты. Шул исәптән:

23 октябрьдә – халыкара вәкилләр катнашында “Хокук саклау теориясенең һәм практикасының хәзерге этапта актуаль мәсьәләләре” бөтенроссия фәнни-практик конференциясендә катнашты. Конференциядә Мәскәү, Санкт-Петербург, Екатеринбург, Саратов, Казан шәһәрләренең югары һөнәри белем учреждениеләренең һәм фәнни-тикшеренү институтларының әйдәп баручы хокук белгечләре һәм чит дәүләтләр белгечләре, федераль судьялар һәм гамәли юристлар катнашты.

9 декабрьдә “Татарстан Республикасы түләүсез юридик ярдәм күрсәтү буенча дәүләтнеке булмаган үзәк һәм Татарстан Республикасы Прокуратурасының иҗтимагый-хокукый кабул итү бүлмәләре тәҗрибәсе” IV регионара семинар-киңәшмә уздырылды. Аны *“*Икътисад, идарә һәм хокук институты” ЮҺБ ХМУ (Казан шәһәре) һәм Россия Федерациясе Юстиция министрлыгының Татарстан Республикасы буенча идарәсе оештырды. Әлеге чарада югары уку йортларының юридик клиникалары катнашында халыкка квалификацияле, шул исәптән түләүсез хокукый ярдәм күрсәтү мәсьәләләре каралды;

16 – 17 октябрьдә “Хәзерге заманда мөселман хатын-кызы” халыкара конференциясе үтте, ул  *БМО системасында* Россия Федерациясе буенча Кеше хокуклары буенча өлкән киңәшче Ришард Коменда *тәкъдиме белән оештырылды. Әлеге чара хатын-кызларга карата дискриминациянең барлык төрләрен бетерү буенча БМО конвенциясе кабул ителүнең* 35 еллыгына багышланды. Бала хокуклары буенча вәкаләтле вәкил җәмгыятьтә хатын-кызларның, заманча мөселман хатын-кызларының хокукларын тәэмин итү, хатын-кызның җәмгыятьтәге тоткан урынын һәм ролен үстерү, хатын-кызларның хокукларын һәм мөмкинлекләрен арттыру, аларның мәнфәгатьләрен кайгырту, хатын-кызларга карата ирексезләүне һәм гаиләдә көч куллануны бетерү мәсьәләләренә багышланган фикер алышуларда катнашты.

21 августта – “Хатын-кызлар хәрәкәте һәм хәзерге заман” беренче халыкара хатын-кызлар конгрессында катнашты.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***1.7. Бала хокуклары буенча вәкаләтле вәкилнең социаль юнәлешле коммерциясез оешмалар белән хезмәттәшлеге***

Бала хокуклары буенча вәкаләтле вәкилнең республикада балалар һәм бала тәрбияләүче гаиләләр мәнфәгатьләрендә социаль юнәлешле коммерциясез оешмалар һәм иҗтимагый (граждан) инициативаларга булышлык күрсәтү юнәлешендәге иҗтимагый берләшмәләр белән үзара хезмәттәшлеге дәвам итте.

Бу оешмалар белән хезмәттәшлек төрле рәвешләрдә башкарылды: иҗтимагый берләшмәләрнең проект идеяләрен һәм инициативаларын рецензияләү, шуларның кайберләрен хуплап хатлар әзерләү, Бала хокуклары буенча вәкаләтле вәкилнең коммерциясез төрле оешмалар үткәргән акцияләрендә, семинарларда, “түгәрәк өстәл”ләрдә, конференцияләрдә катнашуы, коммерциясез оешмаларны Бала хокуклары буенча вәкаләтле вәкил эшчәнлегенә җәлеп итү.

2014 елда даими җәмәгать активистлары белән беррәттән, яңа партнерлар белән дә үзара хезмәттәшлек дәвам итте.

Татарстан Республикасы Иҗтимагый палатасы белән үзара эшчәнлек кысаларында Бала хокуклары буенча вәкаләтле вәкил Палата үткәргән утырышларда һәм “түгәрәк өстәл”ләрдә катнаша. Мәсәлән, 2014 ел дәвамында Вәкаләтле вәкил һәм аның аппараты хезмәткәрләре “Тормыш эшчәнлеге нык чикләнгән балачактан инвалиды булган гаиләләргә социаль-психологик ярдәм итү” темасына “түгәрәк өстәл”дә катнашты, сәламәтлеге мөмкинлекләре чикләнгән балаларга инклюзив белем бирү һәм аларны иҗтимагый тормышка яраклаштыру буенча эшче төркем составына кертелде. Әлеге эшче төркем эшчәнлеге кысаларында Бала хокуклары буенча вәкаләтле вәкил гражданнарның сәламәтлеге мөмкинлекләре чикләнгән балаларга белем бирү мәсьәләсенә кагылышлы мөрәҗәгатьләрен карады.

Балаларның үзләренә кагылышлы карарлар кабул итүдә катнашуы 2012-2017 елларга балалар мәнфәгатьләрендә эш итүнең илкүләм стратегиясе принципларының берсе буларак игълан ителде. Әлеге принцип кысаларында балалар иҗтимагый оешмалары белән хезмәттәшлек мөһим урын алып тора.

Бала хокуклары буенча вәкаләтле вәкилнең “Татарстан Республикасы балалар оешмалары советы” белән хезмәттәшлеге эшчәнлекнең өстенлекле якларының берсе. 2014 елның сентябрендә Калуга шәһәрендә “Балалар! Россия! Киләчәк” беренче бөтенроссия балалар форумы уздырылды, аның эшендә Татарстан Республикасыннан Бала хокуклары буенча вәкаләтле вәкил һәм Татарстан Республикасы балалар хәрәкәтенең өч активисты катнашты: “2014 ел лидеры” балалар һәм яшьләр иҗтимагый берләшмәләре лидерлары һәм җитәкчеләре бөтенроссия конкурсы җиңүчесе Курылева Екатерина; Татарстан варислары берлеге балалар оешмасы советында катнашучы Созинова Софья; “Татарстан Республикасы республика балалар думасы” балалар иҗтимагый оешмасында катнашучы Денисова Алеся.

Форум кысаларында балаларны һәм яшүсмерләрне рухи-әһлакый, гражданлык-патриотик тәрбияләү, һәм иҗтимагый тормышка яраклаштыру мәсьәләләре, балалар иҗтимагый оешмалары проблемалары каралды, шулай ук балалар-яшьләр арасында сәламәт яшәү рәвешен булдыруның региональ тәҗрибәсе хакында фикер алышу булды.

Бала хокуклары буенча вәкаләтле вәкил “Татарстан Республикасы балалар оешмалары советы” (алга таба – ТР БОС) белән хезмәттәшлеккә зур өметләр баглый. 2014 елда уртак эшчәнлек буенча тәкъдимнәр һәм аның төрле вариантлары хакында фикер алышу башланды. Моңа Бала хокуклары буенча вәкаләтле вәкил каршында республика, район һәм шәһәр дәрәҗәләрендә балалар иҗтимагый кабул итү бүлмәләрен оештыру да керә. 2015 елда ТР БОС базасында һәм аның ресурсларыннан файдаланып, Бала хокуклары буенча вәкаләтле вәкил каршында балалар советы эшчәнлеген оештырып җибәрү планлаштырыла.

Дәүләт сәясәтен балалар мәнфәгатьләрендә гамәлгә ашыру, җәмгыять мәнфәгатьләрендә балаларның физик, интеллектуаль, психик, рухи һәм әһлакый үсешенә ярдәм итү, патриотизм һәм гражданлык тәрбияләү һәм шәхесне үстерү максатларында, 2006 елдан республикада “Йолдыз десанты” республика проекты гамәлгә ашырыла. Проект закон белән каршылыкка кергән, балигъ булмаганнар эшләре һәм аларның хокукларын яклау комиссияләрендә исәптә торучы балигъ булмаганнар белән эшләүне күздә тота. Авыр тормыш хәлендә калган балаларга “Йолдыз десанты +” инновацияле реабилитацияләү программаларына нигезләнгән заманча алымнар кулланып ел әйләнәсенә ведомствоара ярдәм итү буенча Хәйрия фонды тарафыннан эшләнгән һәм превентив тәҗрибәне гуманлаштыруга, яклау гамәлләренең җәза бирүдән һәм ирексезләүдән өстенлегенә, үз-үзләрен тотышларында тайпылышлар булган балалар һәм яшүсмерләр белән эшләү өчен социаль хезмәткәрләр, социаль педагоглар, психологлар әзерләүгә, мондый балаларның гаиләдә һәм җәмгыятьтә тәрбияләнү шартларын савыктыруга юнәлдерелгән проект 2014 елда Бала хокуклары буенча вәкаләтле вәкил тарафыннан хупланды.

2014 елда Бала хокуклары буенча вәкаләтле вәкил “Бердәм Россиянең яшь гвардиясе” бөтенроссия иҗтимагый оешмасы белән танышты. Иҗтимагый оешманың максаты – яшьләрне демократик, социаль гадел җәмгыять төзүгә җәлеп итү; яшьләрдә үз ватаны өчен горурлану һәм патриотизм тәрбияләү; Россия дәүләтчелеген ныгыту максатыннан яшьләрнең милләтара һәм конфессияара аралашуы өчен шартлар тудыру; яшьләрдә культура формалаштыруга, аларның белем, интелектуаль һәм һөнәри дәрәҗәләрен үстерүгә ярдәм итү; буыннар дәвамчылыгы һәм аларның бер-берсен аңлавы өчен иң яхшы казанышларны һәм гореф-гадәтләрне пропагандалау; кеше һәм гражданның һәръяклап тулысынча үсеше өчен шартлар тудыру; яшьләрнең берләшү хокукын тәэмин итү; сәламәт яшәү рәвешен, белем алуны һәм хезмәтне пропагандалау; мәдәниятне саклап калу һәм үстерү; фән,спорт һәм туризм үсешенә ярдәм итү. Бала хокуклары буенча вәкаләтле вәкил оешманың Казан шәһәре Яңа Савин районы район штабы вәкилләре белән очрашу вакытында кайгыртуга мохтаҗ балаларның, ятим балаларның һәм ата-ана тәрбиясеннән мәхрүм калган балаларның, сәламәтлеге мөмкинлекләре чикләнгән балаларның проблемаларын хәл итүне оештыру ягыннан хезмәттәшлек итү һәм булышлык күрсәтү юллары турында фикер алышынды.

“Патриот” яшьләрне спорт әзерләве, патриотик һәм чакырылышка кадәр әзерләү республика үзәге” (алга таба – “Патриот” үзәге) Татарстан Республикасында яшьләрне спорт ягыннан һәм патриотик әзерләү системасында тоташтыручы звено булып тора. Россия Федерациясе гражданнарын патриотик әзерләү дәүләт программасы, Татарстан Республикасы балаларына һәм яшьләренә партиотик тәрбия бирүнең республика комплекслы программасы нигезендә “Патриот” үзәге белем бирү учреждениеләрендә балаларны һәм яшьләрне укыту һәм тәрбияләү процессында социаль әһәмиятле кыйммәтләр, гражданлык һәм патриотлык тәрбияләүне тәэмин итәрлек механизм булдыру; дәүләт структуралары, иҗтимагый хәрәкәтләр һәм оешмалар тарафыннан оештырыла һәм алып барыла торган массакүләм патриотик эшне гамәлгә ашыра. “Патриот” үзәгенең эшчәнлек предметы – хәрби хезмәткә чакырылачак яшьләрне физик яктан әзерләү, балаларда һәм яшьләрдә актив тормыш позициясе тәрбияләү, сәламәт яшәү рәвешен пропагандалау, гражданлык сыйфатлары һәм әһлакый сыйфатлар тәрбияләү, иҗтимагый файдалы хезмәткә һәм илнең дәүләт буларак мәнфәгатьләрен яклауга әзерләү, хәрби хезмәткә алыначак яшьләргә оборона өлкәсендә башлангыч мәгълүмат бирү һәм хәрби хезмәт нигезләренә төшендерү, Ватанны яклаганда һәлак булганнар истәлеген мәңгеләштерү буенча мәгълүматны системага салу һәм өйрәнү, балаларның һәм яшьләрнең физик әзерлеге, граждан булып җитлегүе һәм аларны патриотик тәрбияләү белән шөгыльләнүче учреждениеләр, оешмалар һәм иҗтимагый берләшмәләр эшен өйрәнү, гомумиләштерү һәм массакүләм мәгълүмат чаралары аша башкаларга тарату. “Патриот” үзәге эшчәнлеге юнәлешләренең мөһимлеген исәпкә алып, Бала хокуклары буенча вәкаләтле вәкил һәм аның Аппараты хезмәткәрләре алар оештырган чараларда еш катнаша. Аерым алганда, 2014 елда Бала хокуклары буенча вәкаләтле вәкил Аппараты хезмәткәре “Җиңү” бөтенроссия хәрби-спорт уеннарын тантаналы ачуда катнашты.

2014 елда Бала хокуклары буенча вәкаләтле вәкил “Яшь режиссер” балалар киномәктәбе җитәкчесе Ю.С. Ермяков белән очрашты һәм әлеге оешма тарафыннан эшләнгән 2015 – 2017 елларга “Ватанга мәхәббәт һәм хөрмәт” гражданлык-патриотик тәрбия программасы проекты турында фикер алышты. Программаның максаты – республиканың сәламәт һәм көчле буынын тәрбияләү, яшүсмерләрне патриотик тәрбияләү системасын үстерү һәм камилләштерү, үзенә генә хас карашы, эшчәнлек мотивы булган Россия гражданы һәм патриоты шәхесен формалаштыру өчен шартлар тудыру.

Бала хокуклары буенча вәкаләтле вәкил эшчәнлегендә махсус юнәлеш балаларга һәм балалы гаиләләргә ярдәм итүнең аерым мәсьәләләре белән шөгыльләнүче коммерциясез оешмалар белән хезмәттәшлектән гыйбарәт.

Инвалид балалары булган гаиләләргә ярдәм итү буенча әһәмиятле эшләр башкаручы “Кайгырту” Татарстан Республикасы инвалид балаларның ата-аналары региональ иҗтимагый оешмасы бу исемлектә беренче урында тора. Оешма сәламәтлек мөмкинлекләре чикләнгән, җитди авырулары (балалар церебраль параличы, Дауна синдромы, аутизм, эпилепсия, сукырлык һ.б.) булган балалар тәрбияләүче ата-аналар тарафыннан төзелгән. Балалары “укырлык түгел” дип танылган ата-аналарның берләшүеннән башланган оешманың максаты медик-педагогик комиссия тарафыннан “укырлык түгел” дигән статус куелган балаларның да үсешкә, белем алуга, тәрбиягә хокуклы булуын, үсешләрендә үзенчәлекләр булган мондый балаларның яшьтәшләреннән берни белән дә аерылмавын раслау. Әлбәттә, бу балалар беркайчан да югары математиканы үзләштерә алмаячак, ләкин аларны тегәргә, ризык әзерләргә, театрда чыгыш ясарга һәм шахмат уйнарга өйрәтергә була. Олы кеше ярдәме белән бала күп нәрсәгә өйрәнергә мөмкин. Бала хокуклары буенча вәкаләтле вәкилнең “Кайгырту” оешмасы белән хезмәттәшлеге зур кызыксыну уята, чөнки инвалид балалары булган гаиләләр проблемаларын ачыклау, аерым ихтыяҗга ия балаларның хокукларын тәэмин итүне бәяләү мөмкинлеге барлыкка килә. 2014 елда ата-аналар тәкъдиме белән Бала хокуклары буенча вәкаләтле вәкил тарафыннан түбәндәгеләр белән уртак очрашулар һәм кабул итүләр оештырылды:

Татарстан Республикасы Хезмәт, эш белән тәэмин итү һәм социаль яклау министрлыгы белән инвалид балаларның һәм балалы гаиләләрнең социаль яклауга хокукларын һәм законлы мәнфәгатьләрен тәэмин итү мәсьәләләре буенча;

Татарстан Республикасы Мәгариф һәм фән министрлыгы белән балигъ булмаганнарның белем алуга хокукларын һәм законлы мәнфәгатьләрен тәэмин итү мәсьәләсе буенча;

Татарстан Республикасы Сәламәтлек саклау министрлыгы белән балигъ булмаганнарның медицина хезмәтләре алуга хокукларын һәм законлы мәнфәгатьләрен тәэмин итү мәсьәләсе буенча.

**Реабилитацияләүнең техник чаралары сыйфатына карата шикаятьләр керүгә бәйле рәвештә Бала хокуклары буенча вәкаләтле вәкил катнашында Татарстан Республикасы Хезмәт, эш белән тәэмин итү һәм социаль яклау министрлыгы тарафыннан 2014 елның 21 ноябрендә** “Инвалид балаларны кресло-коляскалар белән тәэминт итү буенча техник йөкләмә хакында фикер алышу”га багышланган “түгәрәк өстәл” үткәрелде, анда БЦП диагнозы куелган балаларның ата-аналарына реабилитацияләүнең техник чараларын дәүләт сатып алулары өчен конкурс документлары әзерләгәндә экспертлар буларак катнашырга тәкъдим ителде.

**Бала хокуклары буенча вәкаләтле вәкилнең “Ата йорты – Отчий дом” Татарстан Республикасы региональ-иҗтимагый оешмасы белән хезмәттәшлеге дәвам итте. Әлеге оешма ятим балаларны һәм ата-ана тәрбиясеннән мәхрүм калган балаларны, балалар йортларыннан чыгарылганнарны җәмгыятькә яраклаштыруга һәм адаптацияләштерүгә юнәлдерелгән социаль әһәмиятле проектларны гамәлгә ашыра, тәрбиягә бала алган ата-аналарга, опекуннарга һәм уллыкка (кызлыкка) алучыларга ярдәм итү белән шөгыльләнә.** Шундый проектларның берсе – "Балалар йортларын тәмамлаучылар өчен социаль кунакханә". Икенчесе – "Балалар йортларын тәмамлаучылар өчен эш урыннарын булдыруга эксперименталь мәйданчык". 2012 елдан Вәкаләтле вәкил оешманың Попечительләр советы әгъзасы булып тора. 2014 ел дәвамында оешманың җитәкчесе Н.А. Лефанова тәкъдиме белән Бала хокуклары буенча вәкаләтле вәкил ятим балаларның һәм алар арасыннан булган затларның, тәрбиягә бала алган гаиләләрнең хокукларын һәм законлы мәнфәгатьләрен яклауга җәлеп ителде.

Балалар иминлеген тәэмин итү Бала хокуклары буенча вәкаләтле вәкилнең аерым игътибар үзәгендә. Кызганычка каршы, югалган балаларны эзләү бүген дә актуаль тема булып кала. Мондый эзләүләр тәҗрибәсе күрсәткәнчә, югалган кешеләрне эзләү белән шөгыльләнә торган федераль органнарның һәм гражданнарның уртак тырышлыгы гына бу гамәлләрнең күңелсез тәмамланмавын тәэмин итә ала.

Бүген илебездә югалган балаларны эзләү белән шөгыльләнә торган берничә эре оешма бар. Шуларның берсе – “Лиза Алерт” ихтыяри эзләү-коткару отряды. Отряд иң беренче эзләгән кыз исеме белән аталган.

*2010 елның 13 сентябрендә Орехо-Зуево шәһәрендә биш яшьлек кыз үзенең апасы белән бергә урманда адашкан һәм биш көн дәвамында аларны беркем дә диярлек эзләмәгән. Югалган затлар турында хәбәр Интернетка урнаштырылганнан соң гына йөзләрчә битараф булмаган кеше үз көчләре белән эзләүгә керешкән. Лизаны бик соң тапканнар... Эзләү эшләре бер көнгә генә булса да алданрак башланган булса, бу хәлнең ахыры аяныч бетмәс иде. Кызны урман чытырманлыкларында һәм торак кварталларда 500 кеше эзләгән. Кызның үзен дә, гаиләсен дә белмәгән бу кешеләр битараф кала алмаганлыктан барысын да эшләгән. Лиза югалган көннән соң тугызынчы көнне туңып үлгән, унынчы көнне аны табып алганнар...*

Әлеге куркыныч хәлдән таң калган волонтерлар – эзләүдә ярдәм кулы сузган һәм аны үзләре оештырган гади кешеләр, мондый хәлләрне булдырмый калу өчен, берләшергә карар кылган. Отряд, эзләүләргә үз теләкләре белән кушылган йөзләрчә кешеләрне, белгечләрне, массакүләм мәгълүмат чараларын һәм Интернет бергәлекләрне җәлеп итеп, эзләү-коткару эшләрендә зур тәҗрибә туплаган. Бүген “Лиза Алерт” сафларында кинологлар һәм эзтабарлар, джип һәм квадрацикл ярдәмендә эзләүчеләр, һавадан күзәтүчеләр һәм водолазлар, махсус эзләү тәҗрибәсе булмаса да битараф кала алмаган кешеләр тупланган.

2014 елның 24 гыйнварында Казанның “Родина” мәдәни-күңел ачу үзәгендә “Балаларча түгел” исемле күргәзмә эшли башлады, ул югалган балаларны эзләүгә багышланган. Бу проект “Лиза Алерт” ихтыяри эзләү-коткару отряды тарафыннан оештырылды. Экспозиция ике бүлектән төзелгән. Беренчесе – отрядның эшчәнлегенә багышланган фотохроника. Күргәзмәгә килүчеләрнең күбесе өчен мондый отряд барлыгы яңалык булгандыр. Шул ук вакытта әлеге бөтенроссия отряды дүрт елдан артык инде югалган балларны эзләү белән шөгыльләнә. Аның сафларында өч меңнән артык кеше исәпләнә, илнең күп регионнарында, шул исәптән Татарстанда да бүлекчәләре бар. Күргәзмәнең икенче бүлегендә югалган ун бала турында материаллар урнаштырылган. Алар арасында бәхетле тәмамланганнары да, кайгылылары да һәм эзләү әле дә дәвам итә торганнары да бар. Бу материаллар гади генә түгел. Махсус конструкциягә, түгәрәк ясап, битләр эленгән, Аларда – баланың фоторәсеме, куркыныч очрак турында хәбәр, эзләү схемасы, эзләүчеләрнең, ата-аналарның бу турыдагы язмасы, газета материаллары урнаштырылган. Минипанорама уртасына, күргәзмәгә килүчеләр өчен, өстәл куелган. Кеше утырып укый, бу мәгълүматны йөрәге аша үткәрә. Монда битараф калып булмый, проект шуңа нигезләнгән дә: кабул итәргә авыр булса да, кешенең йөрәгенә үтеп керү, бу проблемага игътибарны җәлеп итү кирәк. Күргәзмәгә килгән кешеләр югалган балалар турындагы хәбәрләргә киләчәктә колак салырлар, эзләүдә катнашырлар яки үз балаларына игътибарлырак булырлар.

Бала хокуклары буенча вәкаләтле вәкил күргәзмәдә булды һәм отряд лидерлары оештырган түгәрәк өстәл эшендә катнашты. Моннан тыш, оешманың Татарстан бүлекчәсе белән хезмәттәшлек итү башланды. 2014 елның июлендә Бала хокуклары буенча вәкаләтле вәкил ярдәме белән оешманың җирле бүлекчәсе җитәкчеләре Татарстан Республикасы Мәгариф һәм фән министры Э.Н. Фәттахов белән очрашты. Очрашуда волонтерларның республика мәктәпләрендә балалар һәм ата-аналар өчен иминлек дәресләре үткәрү тәкъдиме турында фикер алышу булды.

Ишетү буенча инвалид балаларның хокукларын тәэмин итү өчен Бала хокуклары буенча вәкаләтле вәкил "ГоворУши" ишетү буенча инвалид балаларга ярдәм үзәге" коммерциясез автономияле оешма белән хезмәттәшлек итә (алга таба – "ГоворУши" АНО). Спорт объектларын яраклаштыру, шул исәптән ишетү буенча инвалид балалар белән шөгыльләнү өчен спорт кадрлары әзерләү өлешендә проблемаларны хәл итәргә кирәк. Өстәвенә, ишетү сәләте бозылган балалар өчен савыктыру лагерьларында ял итү мәсьәләсен хәл итүдә ярдәм күрсәтү сорала. Бу мәсьәләләр Татарстан Республикасы Яшьләр эшләре, спорт һәм туризм министрлыгы белән бергә каралды. Шулай ук Бала хокуклары буенча вәкаләтле вәкил тарафыннан республиканың җәйге лагерьлары базасында колакка операция кичергән балаларны реабилитацияләүне оештыру турындагы идея ("ГоворУши") хупланды.

2014 елда Бала хокуклары буенча вәкаләтле вәкил “*Татарстан-новый век” – “Татарстан-яна гасыр”* (алга таба – Хәрәкәт) республика иҗтимагый хәрәкәте белән хезмәттәшлек итте. Хәрәкәт 1999 елның 3 июлендә барлыкка килде. Яңа иҗтимагый-сәяси хәрәкәт булдыру тәкъдиме белән иҗтимагый оешмалар һәм берләшмәләр, шул исәптән Яшьләр оешмалары советы, “Яклау” хәрбиләр берләшмәсе, Әфганстан сугышы инвалидлары иҗтимагый оешмасы, Хатын-кыз эшкуарлар берлеге, Бөтенроссия инвалидлар җәмгыятенең Татарстан республика бүлекчәсе, Россия театр әһелләре берлегенең Татарстан бүлекчәсе һ.б чыкты. Хәзерге вакытта барлык сәяси акцияләрдә Хәрәкәт “Бердәм Россия” бөтенроссия сәяси партиясенең Татарстан региональ бүлекчәсенең стратегик партнеры буларак катнаша. 2014 елның июнендә “*Татарстан-новый век” – “Татарстан-яна гасыр”* республика иҗтимагый хәрәкәте оешуга 15 ел тулу уңаеннан бөтенроссия фәнни-гамәли конференциясе үткәрелде, ул граждан җәмгыяте институтларының дәүләтчелекне булдырудагы роленә һәм әһәмиятенә багышланган иде. Бала хокуклары буенча вәкаләтле вәкил “Татарстан Республикасында Бала хокуклары буенча вәкаләтле вәкилнең граждан җәмгыяте институтлары белән хезмәттәшлеге” турында чыгыш ясады.

Бала хокуклары буенча вәкаләтле вәкилнең республикадагы хәйрия оешмалары белән хезмәттәшлеге аерым әһәмияткә ия.

Татарстан Республикасының лейкемия авырулы балаларга ярдәм буенча Анжела Вавилова исемендәге иҗтимагый хәйрия фонды (алга таба – Фонд) белән хезмәттәшлекне аеруча билгеләп үтәсе килә. Эшли башлаганнан бирле Фонд медицина ярдәме күрсәтүнең сыйфатын арттыру мәсьәләсендә җәмгыятьнең һәм дәүләтнең тырышлыгын берләштерү; онкоавыру балаларга һәм аларның ата-аналарына финанс ярдәме, психологик һәм юридик ярдәм күрсәтү; Татарстан Республикасы Сәламәтлек саклау министрлыгының Республика балалар клиник хастаханәсенең (РБКХ) онкогематология бүлеген заманча медицина һәм көнкүреш техникасы, оргтехника белән җиһазлау; онкоавыру балаларны Фонд автобусы белән бер хастаханәдән икенчесенә ташу; донорлыкны пропагандалау һәм кан донорларын эзләү; РБКХ онкогематология стационарында уңай психологик климат тудыру максатыннан бәйрәмнәр, туган көннәр, экскурсияләр, танылган кешеләр белән очрашулар һәм кызыксынган балалар өчен түгәрәкләр оештыру; онкоавыру балалар мәнфәгатьләрендә волонтерлык хәрәкәтен үстерү буенча масштаблы эш башкара.

Бала хокуклары буенча вәкаләтле вәкилнең Фонд белән хезмәттәшлеге, беренче чиратта, каты авырый торган балаларны дарулар белән тәэмин итүгә бәйле. Аерым алганда, Бала хокуклары буенча вәкаләтле вәкил үтенечнамәсе буенча 2014 елда Фонд сирәк (орфан) очрый торган авырулы балалар өчен чит илдән кыйммәтле препарат сатып алуны дәвам итте. Үз чиратында Бала хокуклары буенча вәкаләтле вәкил, хәйрия концертларында һәм акцияләрендә катнашуны популярлаштыру юлы белән, акча җыюга булдыра алганча булышлык күрсәтә. Мәсәлән, Балаларны халыкара яклау көнендә Бала хокуклары буенча вәкаләтле вәкил Татарстан Республикасы Сәламәтлек саклау министрлыгы һәм Татарстан Республикасының лейкемия авырулы балаларга ярдәм итү буенча Анжела Вавилова исемендәге иҗтимагый хәйрия фонды арасындагы хосусый-дәүләти партнерлык кысаларында төзелгән Татарстан Республикасында Беренче балалар хосписын ачуда һәм “Россия Федерациясендә балаларга паллиатив ярдәмне үстерү” темасына “түгәрәк өстәл”дә катнашты.

Авыр тормыш хәлендә калган балаларга һәм гаиләләргә финанс ярдәме күрсәтүдә Бала хокуклары буенча вәкаләтле вәкилнең даими һәм ышанычлы партнерларының берсе – “*Ак Барс Созидание” хәйрия фонды.* Фонд конкрет балаларга ярдәм итү буенча берничә ел инде Бала хокуклары буенча вәкаләтле вәкилнең ышанычлы партнеры булып кала. Ә 2014 елда ул “Бала хокуклар илендә” видеороликлар республика конкурсы спонсоры булды һәм җиңүчеләрне бүләкләү тантанасына чакырылган барлык катнашучыларга “Любимый книжный” китап кибете сертификатын бүләк итте.

Озак вакытлар хастаханәдә ятарга мәҗбүр булган балалар мәнфәгатьләрендә Бала хокуклары буенча вәкаләтле вәкил 2014 елда *“Рональд Макдональд йорты”* хәйрия фонды белән хезмәттәшлек итә башлады. 1984 елда төзелгән Фонд бүген 3 илдә эшли һәм эшли башлаганнан бирле дөнья балаларына барлыгы 470 миллион доллар ярдәм күрсәтте. Россиядә Фонд рәсми рәвештә 1995 елда теркәлде. Фонд төп дүрт проект буенча эшли: Рональд Макдональд үзәге, Гаилә бүлмәләре, Региональ белем бирү программасы һәм “Рональд Макдональд йорты” гаилә кунакханәсе. 2013 елда “Рональда Макдональд йорты” хәйрия фонды Казанда түләүсез гаилә кунакханәсе – “Рональд Макдональд йортын” төзеде, әлеге кунакханә балалары РБКХ дәваланучы ата-аналар өчен төзелде. Эшләү чорында 400 ата-ана һәм аларның балалары бу кунакханәдән файдаланды. Төп проектларының нәтиҗәлелеген арттыру өчен Рональд Макдональд йортының консультация советы барлыкка килде, совет составына Татарстан Республикасында Бала хокуклары буенча вәкаләтле вәкил дә керде.

**2014 елда Бала хокуклары буенча вәкаләтле вәкилнең “Балачак шатлыгы” хәйрия фонды белән хезмәттәшлеге дәвам итте, бу фонд авыр хәлдәге балаларга кыйммәтле дәвалану чыгымнарын түләүгә ярдәм итү өчен төзелгән иде. Фондның социаль әһәмиятле проекты – “Мир на кончиках пальцев” фестивале Бала хокуклары буенча вәкаләтле вәкил тарафыннан ел саен хуплап каршы алына. Фестивальнең максаты – Идел буе федераль округында яшәүче начар күрә торган балаларның шәхесен үстерүгә мөмкинлекләр ачу. Фестивальнең бурычлары – күзләре начар күрә торган балалар проблемаларына җәмәгать игътибарын җәлеп итү, мондый балаларның иҗади үсеше өчен уңайлы шартлар тудыру, сукыр һәм начар күрүче балаларның җәмгыятьтә үз урынын табуы һәм аларның бер-берсе белән аралашуы проблемаларын хәл итүгә булышу, начар күрүче балаларның танып-белү активлыгын арттыру өчен ял итү рәвешләрен камилләштерү, Идел буе федераль округында начар күрүче балалар арасында иҗади багланышларны киңәйтү һәм ныгыту.**

Сәламәтлек мөмкинлекләре чикле булган балаларны тәрбияләүче гаиләләргә ярдәм проблемасы бүгенге көндә актуаль булып кала. Бу өлкәдә әлеге категориядәге гаиләләргә һәм балаларга ярдәм итүгә юнәлдерелгән инициативалар аеруча кызыклы. “Балаларга” Татарстан Республикасы Иҗтимагый хәйрия оешмасының “Үсешендә тайпылышлар булган балалар өчен “Иппотератия” проекты шундый инициативаларның берсе. Бу проект церебраль паралич белән интегүче балаларга дәвалау курсы үтәргә һәм махсус өйрәтелгән атлар һәм профессиональ тренерлар ярдәмендә реабилитация узарга мөмкинлек бирә. Бала хокуклары буенча вәкаләтле вәкилнең әлеге оешма белән хезмәттәшлеге фонд проектларын гамәлгә ашыру өчен хәйрия акчалары табудан гыйбарәт. Бу юнәлештә бизнес бергәлекләр белән эш алып барыла.

Гаиләгә һәм балаларга социаль ярдәм күрсәтү буенча “Гаилә” республика мәгълүмати-методик үзәге белән хезмәттәшлек авыр тормыш хәлендә калган балаларны һәм гаиләләрне социаль яклауны оештырудан һәм аларга төрле яктан ярдәм күрсәтү өчен ведомствоара эшчәнлектән гыйбарәт.

2014 елда Вәкаләтле вәкил түбәндәгеләрдә катнашты:

“Балаларны ирексезләүне профилактикалау” семинарында;

“Татарстан Республикасында балигъ булмаганнарның хокук бозуларын профилактикалау эшчәнлеген оештыру” ачык форумы эшендә;

“Балаларның хокукларын һәм законлы мәнфәгатьләрен яклау буенча муниципаль социаль-реабилитация консилиумы эшен оештыру” зона уенында, анда балигъ булмаганнар эшләре һәм аларның хокукларын яклау комиссияләре рәисләре, җаваплы секретарьлары, 15 муниципаль берәмлекнең муниципаль социаль-реабилитация консилиумы җитәкчесе һәм секретаре катнашты (эксперт рәвешендә).

Бала хокуклары буенча вәкаләтле вәкилгә авыр тормыш хәлендә калган, катлаулы вәзгыятьне хәл итүдә ярдәм күрсәтүне сорап мөрәҗәгать иткән балаларга һәм гаиләләргә яисә Бала хокуклары буенча вәкаләтле вәкил башка чыганаклардан белгән конкрет балаларга һәм гаиләләргә психологик ярдәм итүдә коммерциясез оешмалар белән хезмәттәшлек аеруча мөһим һәм кирәкле булып кала. Монда сүз гаилә конфликтлары, психологик, әхлакый һәм физик көч корбаны булган балалар турында бара. Республикада бүген рәхимсез мөнәсәбәтләрдән зыян күргән балаларны социаль-психологик реабилитацияләү системасының булмавын исәпкә алып, Бала хокуклары буенча вәкаләтле вәкил мондый балаларга һәр конкрет очракта квалификацияле психолог ярдәме алырга мөмкинлек бирә. Мондый эш Татарстан Республикасы Хезмәт, эш белән тәэмин итү һәм социаль яклау министрлыгының халыкка социаль-психологик ярдәм итү буенча "Көзге" республика үзәге базасында (алга таба – "Көзге" үзәге) һәм, Татарстан Республикасы Мәгариф һәм фән министрлыгының хезмәттәшлек турында төзелгән килешүләре кысаларында, психологик-педагогик реабилитацияләүнең "Росток" республика үзәге базасында гамәлгә ашырыла.

Бала хокуклары буенча вәкаләтле вәкилнең социаль юнәлешле коммерциясез оешмалар белән хезмәттәшлеге аңа йөкләнгән бурычларны үтәү өчен яхшы җирлек булып тора. Икенче яктан алганда, мондый партнерлык Татарстан Республикасында бала хокукларын һәм мәнфәгатьләрен кайгыртуны реаль бәяләү өчен объектив мәгълүмат алу чыганагы да. Социаль юнәлешле коммерциясез оешмалар белән хезмәттәшлекне дәвам итеп, Бала хокуклары буенча вәкаләтле вәкил бәйсез партнерлык кысаларында эш итә, аерым мәсьәләләр буенча карашларның һәм позицияләрнең төрлелеге уртак эшкә – балачакны яклауга комачауламый.

\_\_\_\_\_\_\_\_\_\_\_\_\_\_\_\_\_\_\_\_\_\_\_***1.8.* *Бала хокуклары буенча вәкаләтле вәкилнең хокукый агарту эшчәнлеге***

Гражданнарны хокукый агарту эшчәнлегенең югары социаль әһәмияткә ия булуы билгеле.

Бала хокукларын тәэмин итүнең һәм яклауның нәтиҗәлелеген иң элек бала хокукының асылын балаларның үзләре тарафыннан да, өлкәннәр тарафыннан да, барыннан да элек, бала хокукларын үтәү һәм хокукларның күбесен гамәлгә ашыру бурычлары йөкләнгән вазыйфаи затлар тарафыннан аңлау һәм белү дәрәҗәсе билгели.

Бала хокуклары буенча вәкаләтле вәкил үзенең хокукый-агарту эшчәнлегендә төрле эш формаларын куллана: балалар һәм гаиләләр белән турыдан-туры очрашулар, балалар һәм ата-аналар, төрле эшчәнлек башкаручы белгечләр алдында конференцияләрдә, семинарларда һәм “түгәрәк өстәл”ләрдә чыгыш ясау, массакүләм мәгълүмат чаралары аркылы хокукый белем булдыру. Моның белән бергә әлеге эш бала хокуклары турында белем таратырга мөмкинлек бирә торган уку-укыту, оештыру һәм мәгълүмат бирү характерындагы һәм дәүләт органнары, гражданлык җәмгыятенең төрле структуралары катнашында уздырыла торган чаралар оештыруны үз эченә ала.

Бала хокуклары буенча вәкаләтле вәкил эшчәнлегендә балаларны хокукый агарту, “Балаларның үсеш процессы үзе үк, кеше хокукларын бозу күзлегеннән караганда, аларның аеруча сизгер булуының сәбәбе булып торуны” исәпкә алсак (БМОның Бала хокуклары буенча комитетының 2 нче Гомуми тәртип искәрмәләрендәге 5 абзац), һичшиксез өстенлеккә ия.

Мәгълүмати-хокукый агарту балаларда хокукый өлкәдә үз-үзенә ышаныч һәм мөстәкыйльлек хисен уята, аларның хокукый активлыгына этәргеч бирә. Хокукый активлык дигәндә кешенең үз-үзен тотышындагы ихтыярлык, үзе белеп һәм инициатива белән чыгу, социаль һәм әхлакый җаваплылык күз алдында тотыла. Моның белән бергә гражданлык белеменең әһәмияте һәм кеше хокукларына өйрәтү балаларны җәмәгать эшләренә җәлеп итүдән, аларда гражданлык хисе тәрбияләүдән гыйбарәт.

Балаларны хокукый агарту эшчәнлегенең үзенчәлеге мондый эшләрне оештыруның балалар өчен кызыклы һәм җәлеп итәрлек формаларын эзләүдән гыйбарәт.

2014 елда балалар һәм яшьләр арасында үткәрелгән “Хокуклар илендә бала” республика мәгълүмати-социаль видеороликлар конкурсы бала хокуклары турында БМО Конвенциясен пропагандалау, балаларның бала хокукларын белүен актуальләштерү, аларның хокукый культурасын һәм җәмгыять һәм дәүләт тормышында катнашу дәрәҗәсен арттыру максатыннан уздырылган уңышлы проектларның берсе булды.

Конкурс Бала хокуклары турында Конвенциянең имзалануына 25 ел булу уңаеннан Бала хокуклары буенча вәкаләтле вәкил инициативасы буенча Татарстан Республикасы Мәгариф һәм фән министрлыгы, Татарстан Республикасы Яшьләр эшләре һәм спорт министрлыгы, Татарстан Республикасы Юстиция министрлыгы, “Татмедиа” республика матбугат һәм массакүләм коммуникацияләр агентлыгы ярдәме белән үткәрелде.

Конкурс 2014 елның 8 октябреннән алып 20 ноябренә кадәр үтте һәм республиканың күп кенә кече яшьтәге халкын, аларның ата-аналарын, һәртөрле иҗади оешмаларның җитәкчеләрен һәм студентлар коллективларын бала хокукларына багышланган видеороликлар ясауга рухландырды. Конкурсның жюри каравына республиканың 33 шәһәреннән һәм районыннан 159 иҗади эш тәкъдим ителде. Аларны әзерләүдә меңәрләгән яшьләр һәм олылар катнашты. Конкурсның жюри составына Бала хокуклары буенча вәкаләтле вәкил, Татарстан Республикасында Кеше хокуклары буенча вәкаләтле вәкил, республика министрлыкларыннан һәм ведомстволарыннан, Татарстан Республикасы Дәүләт Советыннан, Татарстан Республикасы Иҗтимагый палатасыннан, Татарстан Республикасы Прокуратурасыннан вәкилләр, мәгариф оешмалары җитәкчеләре керде.

Иң күп баллар җыеп, түбәндәгеләр Конкурсның җиңүчеләре булды:

“Кояш нуры” балалар үзәге (Казан ш.) – “Право на …” видеоролигы өчен;

Нуруллина Рушания, Сәфәр урта мәктәбе укучысы (Актаныш муниипаль районы) – “Мы имеем право на жизнь” видеоролигы өчен;

-Багаутдинов Дмитрий Павлович, Тимочкина Анастасия Михайловна, иҗади төркем (Чистай муниципаль районы) - “Право на счастливую семью” видеоролигы өчен;

Белова Виктория, Бордин Илья, Алиуллина Ләйсән, Югары Ослан гимназиясе укучылары (Югары Ослан муниципаль районы) – “Я люблю…” видеоролигы өчен;

Бочкарева Людмила Александровна, Смоленская Анна Александровна, Абзалова Камилла, аерым предметлар тирәнтен өйршнелә торган 33 нче урта мәктәпнең иҗади коллективы – “Детство без границ” видеоролигы өчен;

“Прометей” хокук бозуларны профилактикалау отряды, 61 нче гимназия (Чаллы ш.) – “Остановись и подумай!” видеоролигы өчен;

Лапшина Анастасия, Романова Влада, Тарасов Георгий, “Ял” шәһәр үзәгенең иҗади төркеме (Казан ш.) – “Я имею собственное мнение”  видеоролигы өчен;

Индейкин Денис, Сизова Марина, Улыбина Антонина, 3 нче гимназия укучылары (Чистай муниципаль районы) – “Права надо не только знать ...”  видеоролигы өчен;

Тарасенко Анна Андреевна, Россия Федерациясе Юстиция министрлыгының Россия хокук академиясенең Казан юридик институты (филиалы) студенты – “Мы – люди, мы – дети!” видеоролигы өчен;

-Галиев Артур, Корытина Ольга, 3 нче урта мәктәп укучылары (Түбән Кама муниципаль районы) – “Ребенок в мире прав” видеоролигы өчен.

Жюри тәкъдиме белән, җиңүчеләрдән тыш, 10 эш өчен истәлекле бүләкләр тапшырылды.

Конкурсның йомгаклары Бөтенроссия балаларга хокукый ярдәм көнен уздыру кысаларында Бөтендөнья балалар көнендә - 20 ноябрьдә тантаналы рәвештә игълан ителде. Конкурсның җиңүчеләрен бүләкләү тантанасында Татарстан Республикасы Мәдәният министрлыгының конференцияләр залында Татарстан Республикасы Премьер-министры урынбасары – Балигъ булмаганнарның эшләре һәм аларның хокукларын яклау буенча республика комиссиясе рәисе В.Г.Шәйхразиев, Татарстан Республикасы Иҗтимагый палатасы рәисе А.А.Фомин, Татарстан Республикасында Кеше хокуклары буенча вәкаләтле вәкил С.Х.Сабурская, Татарстан Республикасы прокуроры урынбасары Г.С.Галимов, Россия Федерациясе Тикшерү комитетының Татарстан Республикасы буенча идарәсе җитәкчесе урынбасары А.С.Әхмәтшин, Татарстан Республикасы юстиция министры Л.Ю.Глухова, Татарстан Республикасы Президенты Аппараты, Татарстан Республикасы Хөкүмәте, республика министрлыклары һәм ведомстволары вәкилләре, массакүләм мәгълүмат чаралары катнашты. Чара вакытында Конкурс җиңүчеләренең видеороликлары һәм жюри әгъзаларының махсус бүләкләренә лаек булган эшләр тагын бер кат күрсәтелде.

Конкурсның II этабына күчкән барлык катнашучыларга да Конкурста катнашу турында таныклыклар бирелде. Конкурсның җиңүчеләренә дипломнар һәм акчалата бүләкләр тапшырылды.

Бүгенге көндә, кызганычка каршы, җәмгыятебез тормышының аерылгысыз бер өлешенә әверелгән Интернет еш кына хокук бозулар һәм җинаятьләр кылу өчен кулланыла. Иң күпсанлы һәм иң якланмаган кулланучылар төркемен балалар тәшкил итә. Челтәрдә балалар һәм яшүсмерләр очрашырга мөмкин куркыныч очраклар бик үзенчәлекле булса да, чынбарлыктагы дөньяда янарга мөмкин янаулардан һич тә йомшаграк түгел. Мондый хәлләрнең барлыкка килү сәбәпләреннән, иң элек, яшь кулланучылар аудиториясендә “онлайн” һәм “офлайн” тормышлар арасындагы ачык бүленешнең булмавын күрсәтергә мөмкин.

Интернет куркынычсызлыгы темасының актуальлегенә җәмәгатьчелекнең игътибарын җәлеп итү, компьютерларны һәм шәхси мәгълүматларны яклауга карата яный торган куркынычлыклар һәм аларны саклау кагыйдәләре турында ата-аналарга һәм балаларга җиткерү, балалар һәм яшьләр арасында төрле интернет-ресурсларда алына торган контентка карата дөрес һәм адекват мөнәсәбәтләрне популярлаштыру максатларында “Ростелеком” ААҖ Идел буе федераль округында Бала хокуклары буенча вәкаләтле вәкилләрнең Координацияләү советының актив ярдәме белән республикада 2014 елның 30 октябреннән алып 2015 елның 30 гыйнварына кадәр “Куркынычсыз Интернет” регионара иҗади эшләр конкурсы үткәрелде. Бала хокуклары буенча вәкаләтле вәкилнең оештыру эшләрендә катнашуы нәтиҗәсендә Татарстан Республикасы балалары конкурста актив катнашучылар рәтендә булды. Идел буе федераль округының 13 регионы балалары тарафыннан тәкъдим ителгән 2350 эшнең 867 эше Татарстан балаларыныкы булды, бу гомуми исәпнең 37 %ын тәшкил итте. Конкурска түбәндәге темаларга багышланган видеороликлар, рәсемнәр, плакатлар, шигырьләр кабул ителде: зыян китерә торган программалар, “спам”, Интернетта мошенниклык, Интернетта пиратлык һәм автор хокукы, социаль челтәрләрдә үзеңне җаваплы тоту, челтәрдә куркыныч контент.

Моннан тыш, Бала хокуклары буенча вәкаләтле вәкил ел дәвамында яшь гражданнарның һәм аларның ата-аналарының социаль һәм гражданлык активлыгын үстерүне максат итеп куйган төрле чараларда катнашып килде, шул исәптән жюри әгъзасы буларак түбәндәге гомумреспублика конкурсларында:

Татарстан Республикасы буенча Эчке эшләр министрлыгы тарафыннан ел саен үткәрелә торган “Закон территориясе” конкурсында;

Татарстан Республикасы Мәгариф һәм фән министрлыгы белән берлектә Татарстан Республикасы Прокуратурасы тарафыннан ел саен үткәрелә торган республиканың гомуми белем бирү оешмаларында укучылар арасында республика ведомствоара иншалар конкурсында;

Татарстан Республикасы Президенты каршындагы Коррупциягә каршы сәясәт мәсьәләләре идарәсе тарафыннан үткәрелә торган һәм Халыкара коррупциягә каршы көрәш көненә багышланган “Дөрес яшәргә кирәк” республика балалар рәсеме конкурсында, “Илемнең киләчәге – минем кулларда” сочинениеләр конкурсында, “Закон сагында, коррупциягә каршы” һөнәри белем бирү оешмалары студентлары арасында иҗади эшләр конкурсында.

Мондый конкурсларны оештыру, уздыру һәм аларда катнашу Бала хокуклары буенча вәкаләтле вәкил өчен хокукый агарту формалары гына түгел, ә балаларның хокукларына мониторинг ясауның стандарт булмаган ысулы да булып тора. Ул балаларны борчый торган проблемаларны белергә һәм аларны җиңү юлларын тәкъдим итәргә мөмкинлек бирә.

Хокукый агартуның һәм актив гражданлык позициясен булдыруның икенче бер кызыклы формасын балаларның һәм яшүсмерләрнең балаларның төрле иҗтимагый берләшмәләре эшендә катнашу тәшкил итә. 2014 елның 10-11 сентябрьләрендә Калугада “Балалар! Россия! Киләчәк!” Беренче Бөтенроссия Балалар форумы” үткәрелде. Анда балаларга һәм яшүсмерләргә рухи-әхлакый, гражданлык-патриотлык рухында тәрбия бирү һәм аларны социальләштерү мәсьәләләре, балаларның иҗтимагый берләшмәләре проблемалары каралды, балалар-яшьләр мохитендә сәламәт яшәү рәвешен булдыру буенча төбәкләр тәҗрибәсе турында фикер алышынды.

Форум эшендә Бала хокуклары буенча вәкаләтле вәкил белән берлектә Татарстан Республикасы балалар хәрәкәтенең өч активисты катнашты: Курылева Екатерина, “ 2014ел лидеры” балалар һәм яшьләр иҗтиагый берләшмәләре лидерлары һәм җитәкчеләренең бөтенроссия конкурсы җиңүчесе; Созинова Софья, Татарстан варислары берлеге балалар оешмасы советы катнашучысы; Денисова Алеся, “Татарстан Республикасы Балалар республика думасы” балалар иҗтимагый оешмасы катнашучысы. Форумда барлык Россия регионнарыннан җиде йөздән артык делегат катнашты, болар – дүрт йөзгә якын балалар, балалар һәм яшьләр белән эшләү буенча өч йөзләп белгеч.

Форумның максаты – балаларның үз фикерләрен исәпкә алып, балалар һәм яшьләр тормышының төрле өлкәләрендә тәҗрибә уртаклашу. Форумның пленар утырышында Бала хокуклары буенча вәкаләтле вәкилләрнең Координация советы балалар белән берлектә балаларның һәм яшьләрнең хокукларын гамәлгә ашыру мәсьәләләре буенча федераль округларның эш тәҗрибәсе күрсәтелде. 10 тематик секциядә балалар олылар (бала хокукларын яклаучылар, белгечләр) белән беррәттән түбәндәге җитди “балалар” проблемаларын олыларча хәл итүдә катнаштылар:

Баланың белем алуга һәм һәрьяклы үсүгә хокукын гамәлгә ашыру – Россиянең иҗади, фәнни һәм интеллектуаль потенциалы өчен нигез;

балаларны һәм яшьләрне гражданлык-патриотлык рухында тәрбияләү: регионнар тәҗрибәсе;

чикләрсез дөнья: сәламәтлек ягыннан мөмкинлекләре чикләнгән балалар балалар һәм яшьләр мохитендә;

балалар үзидарәсе органнары – укучыларның инициативасын, үзешчәнлеген һәм уңышлы социальләшүен үстерү механизмы;

юнәлеш – гаилә: булачак гаилә тормышына әзерлек, социаль ятимлекне профилактикалау, күпбалалыкны пропагандалау;

балалар һәм яшүсмерләр даирәсендә хокук бозулар;

мәгълүмат кыры; проблемалар һәм мөмкинлекләр;

балалар һәм яшьләр мохитендә сәламәт яшәү рәвешен булдыру: инновацион программалар һәм методикалар;

балалар һәм яшьләрне рухи-әхлакый тәрбияләү һәм аларда хокукый культура булдыру – Россия дәүләт сәясәтенең мөһим аспекты;

бала хокукларын һәм законлы мәнфәгатьләрен яклау буенча балаларның иҗтимагый берләшмәләре эшчәнлеге.

Моннан тыш, балалар белән аралашу өчен Бала хокуклары буенча вәкаләтле вәкил төрле мәйданчыклардан файдалана. Шулай, балалар учреждениеләрендә булганда Бала хокуклары буенча вәкаләтле вәкил аларны үзләренең хокуклары һәм бурычлары белән таныштыра, аларны борчый торган хокукый һәм гомумкешелек характерга ия проблемалар турында сөйләшә. Мондый очрашулар вакытында балалар үзләрен кызыксындырган сораулар буенча консультацияләр һәм аңлатмалар алырга мөмкин. Алар, Бала хокуклары буенча вәкаләтле вәкилгә турыдан-туры бирелеп, конфиденциаль характерга ия булалар.

Бала хокуклары буенча вәкаләтле вәкил балалар учреждениеләрендә булганда һәм балалар белән очрашулар вакытында Татарстан Республикасында Бала хокуклары буенча вәкаләтле вәкил эшчәнлеге турында әдәбиятны һәм әзерләнгән мәгълүмати материалларны тарата.

Балаларның хокуклары һәм законлы мәнфәгатьләре үтәлешен тәэмин итүне тагы да күбрәк яхшырту максатларында Бала хокуклары буенча вәкаләтле вәкил республиканың барлык мәгариф, сәламәтлек саклау, мәдәният, спорт, ял балалар учреждениеләрендә балалар һәм ата-аналар өчен яхшы күренә торган урыннардагы мәгълүмат стендларына Бала хокуклары буенча вәкаләтле вәкил эшчәнлеге һәм аңа мөрәҗәгать итү ысуллары турында мәгълүмат урнаштыра.

Олы яшьтәге халыкның үз хокукларын белү дәрәҗәсен арттыру эшендә тематик “түгәрәк өстәлләр” зур әһәмияткә ия, аларда һәркем, проблема турында фикер алышуда катнашып, үз фикерен белдерә һәм аны хәл итү тәкъдимнәрен әйтә ала.

Шул рәвешле, 2014 елның 23 маенда ата-ана каравыннан мәхрүм калган балаларны тәрбияләүнең гаилә формаларын уңышлы үстерүдә лидер булып торучы Мөслим муниципаль районына эш сәфәре кысаларында Бала хокуклары буенча вәкаләтле вәкил баланы тәрбиягә алган ата-аналар белән “түгәрәк өстәл” үткәрде. Тәрбиягә бала алган ата-аналар очрашу вакытында тәрбиягә алынган балаларның хокукларын һәм законлы мәнфәгатьләрен тәэмин итүгә һәм яклауга бәйле мәсьәләләр күтәрделәр, сәламәтлеге ягыннан мөмкинлекләре чикләнгән балаларга белем бирү өлкәсенә караган гамәлдәге законнарны камилләштерү һәм ятим балалар арасыннан булган затларның торак хокукларын гамәлгә ашыру юлларын тәкъдим иттеләр.

2014 елның җәендә Бала хокуклары буенча вәкаләтле вәкил Татарстан Республикасында Кеше хокуклары буенча вәкаләтле вәкил Сабурская С.Х. белән берлектә Украина территориясен калдырып китәргә мәҗбүр булган затларны кабул итү, урнаштыру һәм аларга ярдәм күрсәтү белән бәйле мәсьәләләрне тиз арада карауны һәм хәл итүне тәэмин итү максатларында Татарстан Республикасы территориясенә килгән Украина гражданнарын вакытлыча урнаштыру пунктларын карап кайттылар. Сәфәр вакытында омбудсменнар Украина гражданнары белән аларны борчыган мәсьәләләр турында сөйләштеләр, шул исәптән балигъ булмаган балаларны мәгариф оешмаларына урнаштыру мәсьәләләре һәм балаларының хокукларын һәм законлы мәнфәгатьләрен гамәлгә ашыру белән бәйле башка проблемаларны хәл итү буенча консультация ярдәме күрсәтү оештырылды.

Бала хокуклары буенча вәкаләтле вәкилнең һәм аның Аппараты хезмәткәрләренең гражданнар мөрәҗәгатьләре белән эшләве һичшиксез халыкны хокукый агартуда нәтиҗә бирә торган һәм мөһим инструмент булып кала бирә. Гражданнарның язма һәм телдән шикаятьләрен карау кысаларында гамәлдәге законнарның нормаларын, хокук бозуларның эчтәлеген һәм аларны хәл итү юлларын аңлатып күрсәтү тәҗрибәсе бар. Эшчәнлекнең әлеге юнәлеше турында мәгълүмат шушы докладның башка бүлекләрендә тулырак биреләчәк.

Бала хокуклары буенча вәкаләтле вәкил эшчәнлегендә республиканың дәүләт һәм муниципаль хезмәткәрләренең, мәгариф оешмалары җитәкчеләренең һәм укытучыларының квалификациясен күтәрү курсларында эшләве мөһим урын алып тора. 2014 елда Бала хокуклары буенча вәкаләтле вәкил Татарстан Республикасы Мәгарифне үстерү институтында квалификация күтәрү курсларында мәгариф оешмалары җитәкчеләренең тәрбия эшен оештыру буенча урынбасарлары алдында “Балаларны тәрбияләү өлкәсендә дәүләт сәясәте – гаиләнең, җәмгыятьнең һәм дәүләтнең өстенлекле бурычлары” темасына лекция укыды.

Бала хокуклары буенча вәкаләтле вәкилнең Республиканың һәм Россиянең әйдәүче массакүләм мәгълүмат чаралары белән хезмәттәшлеге бала хокуклары турында юридик белемнәрне популярлаштыру буенча мөмкинлекләрне киңәйтүгә ярдәм итә.

2014 елда Бала хокуклары буенча вәкаләтле вәкил төрле форматтагы телевидение, радио һәм басма нәшриятлар журналистлары белән 18 очрашу уздырды. Шуларның 5 очрагында тематик брифинглар, матбугат конференцияләре һәм турыдан-туры линияләр оештырылды.

Шулай, 2014 елның 11 июнендә балалар омбудсмены Татарстан Республикасы Сәүдә-сәнәгать палатасында Казан, Самара, Екатеринбург, Новосибирск шәһәрләреннән һәм башка регионнардан килгән ММЧ катнашунда уздырылган брифингта “Тәрбиягә бала алган гаиләләр белән эшләү һәм кабат ятим булуны профилактикалау” темасына чыгыш ясады.

2014 елның 22 сентябрендә Бала хокуклары буенча вәкаләтле вәкил “Коррупциясез Татарстан” телетапшыруында мәгариф учреждениеләрендә коррупцияне профилактикалау темасы буенча фикер алышуда катнашты.

Халыкара балаларны яклау көне уңаеннан уздырылган чаралар кысаларында “Татарстан” дәүләт телерадиокомпаниясе радиосында 30 майда Бала хокуклары буенча вәкаләтле вәкил белән “турыдан-туры элемтә” оештырылды. Куелган мәсьәләгә карата ачыктан-ачык җавап һәм консультация алу мөмкинлеге бер үк вакытта бала хокуклары өлкәсендә билгеле булмаган затлар даирәсе өчен дә мәгълүмат бирү булып тора.

Эш тәҗрибәсеннән күренгәнчә, массакүләм мәгълүмат чаралары, кагыйдә буларак, Бала хокуклары буенча вәкаләтле вәкил позициясенә теге яисә бу иҗтимагый әһәмиятле резонанслы вакыйга яисә гамәл уңаеннан мөрәҗәгать итәләр. Мондый алым шулай ук Бала хокуклары буенча вәкаләтле вәкилнең фикерен чагылдыру өчен һәм җәмәгатьчелеккә бала хокукларын һәм мәнфәгатьләрен тәэмин итүдә төрле мәсьәләләр буенча үзенең хокукый позициясен җиткерү өчен дә бер алым булып тора.

Басма массакүләм мәгълүмат чаралары белән беррәттән бүген Интернет ресурслар да бик күп. Хокукый агарту активлыгын арттыру максатларында күпсанлы Интернет-аудитория аша Бала хокуклары буенча вәкаләтле вәкилнең рәсми сайты алып барыла. Сайтта федераль һәм региональ законнардагы яңалыклар турында оператив мәгълүмат бирелә, балалар өчен дә, аларның ата-аналары өчен дә файдалы мәгълүмат бүлеге бар, "сорау-җавап" дигән еш кулланыла торган рубрика уңышлы алып барыла.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 бүлек. **2014 елда Татарстан Республикасында балалар хокукларын һәм мәнфәгатьләрен тәэмин итүнең гомуми мониторингы**

***2.1. 2014 елда Татарстан Республикасында төп демографик тенденцияләр***

Дәүләт федераль статистикасының Татарстан Республикасы буенча территориаль органы белешмәләре буенча 2014 елда Татарстан Республикасы халык саны 3838,2 мең кешене тәшкил итте. 2014 елда республикада балалар саны 2013 ел белән чагыштырганда 16 313 балага артты һәм 759 037 яисә халыкның гомуми санының 19,7%ын тәшкил итте, шул исәптән 13 яшькә кадәрге балалар (13 яшьне дә кертеп) – 607 275 кеше һәм 14 –17 яшьлек яшүсмерләр саны (17 яшьне дә кертеп) – 151 762 кеше.

*7диаграмма*

***2009–2014 елларда балаларның гомуми һәм яшьләре буенча динамикасы***

2014 елда республикада балаларның яшь буенча бүленеше 9 нчы диаграммада күрсәтелгән.

*9 диаграмма*

***2014 елда республикада яшьләре буенча балалар саны***

Мәктәп яшендәге балаларның (7-17 яшь) гомуми саны кыскару тенденциясе сакланып кала. Соңгы өч елда яшь контенгенты 939дан 417 702 га калды, ягъни 8 237 кешегә кимеде.

Ә мәктәпкәчә яшьтәге (0-6 яшь) балалар саны шул ук чорда 36 606 кешегә артты.

*10 диаграмма*

*2012-2014 елларда мәктәпкәчә яшьтәге һәм мәктәп яшендәге балалар саны*

2011 елдан республикада халык саны арту күзәтелә. 2014 ел йомгаклары буенча ул 9 730 кешене, яисә 1 000 кешегә (+)2,6 не тәшкил итте, бу 2013 елның шундый ук күрсәткеченнән кимрәк, ягъни 1000 кешегә (+)2,7 иде. Шуңа игътибар итәргә кирәк, Татарстан күрсәткече Россия Федерациясе буенча уртачадан артыграк (+0,2) һәм Идел буе федераль округы буенча уртача күрсәткечтән шактый зуррак, 2014 елда Россия Федерациясендә халыкның кимүе күзәтелгән иде (-0,5).

*11 диаграмма*

***2009-2014 елларда Татарстан Республикасы халкының табигый артуы (кимүе)*** Татарстан Республикасы халкының табигый артуы15 муниципаль районда һәм шәһәр округында күзәтелде (2011елда – 7, 2012 елда – 17, 2013 елда –16). Иң яхшы күрсәткечләр Чаллы (+6,7) һәм Казан (+4,5) шәһәрләрендә, Түбән Кама (+4,8) һәм Балтач (+4,7), Алабуга (+4,4), Биектау (+4,0), Саба (+4,0), Әлмәт (+3,7) муниципаль районнарында.

Республикада балалар тууның артуы 2006 елдан бирле күзәтелә. 2009 ел белән чагыштырганда яңа туган балалар саны 21,6% ка артты. 2013 елда 1 000 кешегә 14,8 тәшкил итте. 2014 елда 56 690 бала туды, бу 2013 ел белән чагыштырганда 173 балага артык. Бала туу үсешенең кими баруына игтибар итәргә кирәк.

*12 диаграмма*

***2009–2014 елларда Татарстан Республикасында туучылар саны***

2014 елда бала туу 2013 ел дәрәҗәсендә сакланды һәм 1000 кешегә исәпләгәндә 14,8 тәшкил итте. Шулай да ул Россия Федерациясе (13,3) һәм Идел буе федераль округы буенча (13,4). күрсәткечтән тулаем алганда артыграк. Татарстан Республикасы Сәламәтлек саклау министрлыгы белешмәләре буенча 2014 елда иң күп бала туган районнар: Биектау (17,0), Кукмара (16,3), Арча (16,2), Саба (16,2), Әлмәт (15,6) районнары, шулай ук Чаллы (15,3) һәм Казан (15,8) шәһәрләре. Чүпрәле (9,5), Балык Бистәсе (10,7), Кайбыч (11,7), Әтнә (12,1), Буа (12,3), Актаныш (12,3) муниципаль районнарында киресенчә балалар аз туган.

Теркәлгән никахта тормаучы хатыннардан туган балалар өлеше 2014 елда 17% тәшкил итә. Бу һәр биш баланың берсе дигән сүз. Бу вәзгыять узган ел белән чагыштырганда тотрыклы булып кала.

Перспективада бала табуның кимүе фаразлана, бу 90 нчы елларда туганнарның саны һәм репродуктив хатын-кызларның саны ким булу белән аңлатыла.

*13 диаграмма*

***2018 елга кадәр перспективада Татарстан Республикасында балалар туу фаразы***

2014 елда халыкның үлем дәрәҗәсе 2013 ел белән чагыштырганда бераз арткан 1000 кешегә 12,1 дән 12,2 гә кадәр. Ләкин ул Россия Федерациясе (13,1) һәм Идел буе федераль округы (13,9) буенча күрсәткечләрдән кимрәк. 2014 елда 46 958 кеше үлгән, бу узган ел белән чагыштырганда 659 кешегә артыграк (46 299 кеше).

*14 диаграмма*

***2009 – 2014 елларда Татарстан Республикасында үлем динамикасы***

Республикасында үлүчеләр һәм туучылар нисбәте 2014 елда гомумроссия күрсәткечләре буенча 15 диаграммада китерелде.

*15 диаграмма*

***2001 – 2014 елларда Татарстан Республикасында үлүчеләр һәм туучылар күрсәткечләре***

Республикада 2014 елда үлемнең артуы фонында балалар үлеменең кимүтенденциясе күзәтелде. 2014 елда 591 бала үлде, бу узган ел белән чагыштырганда 16 балага кимрәк.

*16 диаграмма*

***2009–2014 елларда Татарстан Республикасында балалар үлеме диаграммасы***

2014 елда сабыйлар үлеме тере туган 1 000 балага 6,51 не тәшкил итте, бу узган елның шундый күрсәткеченнән 7,3 % кә кимрәк (2013 елда 1000 балага 7,0 бала). Шуңа игътибар итү сорала, 2014 елда Татарстан күрсәткече Россия Федерациясе (7,4) һәм Идел буе федераль округы (7,1) күрсәткеченнән кимрәк. Республикада 2014 елда бер яшькә кадәрге 369 бала үлгән.

*17 диаграмма*

***2009–2014 елларда Татарстан Республикасында яңа туган балалар үлеме динамикасы***

2014 елда республиканың 3 муниципаль районында яңа туган балалар үлмәгән: Әлки, Апас, Теләче. Ә республиканың 20 районында яңа туган балалар арасында үлем күрсәткече республика буенча күрсәткечтән югарырак. Актаныш (18,3), Чүпрәле (17,6), Яңа Чишмә (14,0), Әгерҗе (18,3), Балык Бистәсе (13,5), Буа (12,3) муниципаль районнарында күрсәткечләр югары.

2014 елда бала тапкан аналар үлеме 1000 000 исән туган балага 8,8 яисә 5 очрак тәшкил итте. Бу, 2013 ел белән чагыштырганда кимрәк. Бала тапкан аналар үлеме 2 муниципаль берәмлектә теркәлде (Казан шәһәре – 4 очрак, Зеленодольск районы – 1 очрак).

*18диаграмма*

***2009 – 2014 елларда бала тапкан аналар үлеме диаграммасы***

Балалар мәнфәгатьләре белән турыдан-туры бәйләнештә булган гамәлләрнең берсе өйләнешү– аерылышу процесслары. Татарстан Республикасы Министрлар кабинеты ЗАГС идарәсе йомгаклары буенча 2014 елда өйләнешүчеләр саны 32547 тәшкил итте, 2013 елга караганда 3,1%. Аерылышучылар саны 2014 елда 3,8% ка кимеде һәм 15 696 тәшкил итте. 2013 елда 15 696 булган иде.

*19 диаграмма*

***2009 – 201 елларда Татарстан Республикасында өйләнешүчеләр һәм аерылышучылар саны диаграммасы***

2014 елда өйләнешүчеләр һәм аерылышучылар буенча статистика мәгълүматлары үзгәрмәде: 1000 никахка – 464 (2012 елда 466, 2013 елда 467) туры килде.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***2.2. 2014 елда Татарстан Республикасында балаларның хокукларын тәэмин итүгә юнәлдерелгән төп гамәлләр һәм чаралар***

2014 елда Татарстан Республикасында балаларның хокукларын һәм мәнфәгатьләрен тәэмин итүгә, мәгариф оешмаларында һәм дәвалану учреждениеләрендә, физик культура һәм спорт белән шөгыльләнү өчен уңайлы шартлар тудыруга юнәлдерелгән гамәлләр һәм чаралар тормышка ашырылды.

*Балаларның сәламәтлеген саклау өлкәсендә 2014* елда амбулатор шартларда беренчел медицина-санитария ярдәмен оештыруны һәм балаларга махсуслаштырылган медицина ярдәменнән файдалану мөмкинлеген камилләштерү максатларында түбәндәге чаралар үткәрелде:

78 модульле фельдшерлык-акушерлык пункты (алга таба – ФАП), 1 модульле табиблык амбулаториясе, 3 модульле паталогоанатомия бүлеге ремонтланды һәм файдалануга тапшырылды (гомуми чыгымнар 203,5 млн. сум тәшкил итте);

3 участок хастаханәсенә, 13 табиблык амбулаториясенә, 265 ФАПка һәм 3 поликлиника учреждениесенә капиталь ремонт ясалды (гомуми чыгымнар 93,37 млн. сум);

64 *сәламәтлек саклау* учреждениесе медицина җиһазлары һәм мебель белән тәэмин ителде (гомуми чыгымнар - 23,22 млн. сум).

Һичшиксез, Татарстан Республикасының Сәламәтлек саклауны үстерү буенча дәүләт программасын гамәлгә ашыру авылда яшәүче балаларга беренчел медицина ярдәмен күрсәтелүне яхшыртырга мөмкинлек бирде.

Татарстан Республикасының Сәламәтлек саклау министрлыгы белән Татарстан Республикасының лейкемия белән авыручы балаларга ярдәм буенча Анжела Вавилова исемендәге иҗтимагый хәйрия фонды эшчәнлеге кысаларында 2014 елда авыр хроник авырулы балалар һәм аларның гаиләләре өчен Балалар хосписы ачылды. Ул 12 уңайлы палатаны, медицина һәм реабилитация процедуралары өчен бүлмәләрне сенсор һәм уен бүлмәләрен үз эченә ала.

Хосписта бер үк вакытта 20 пациент паллиатив ярдәм алырга мөмкин, шуларның 12-се тәүлек буе, 8-е көндезге стационарда. Балалар хосписының мөмкинлекләре киңәйгәнлектән 2014 елда 123 бала стационар ярдәм алды ( 2013 - 17 бала), көндезге стационарда 42 балага хезмәт күрсәтелде. Моннан тыш, хосписның күчмә хезмәте ел дәвамында 92 балага хезмәт күрсәтте, 1400 тапкыр урыннарга чыкты.

*2014 елда гомуми белем учреждениеләре челтәре ныгытылды.* Мәктәпкәчә белем бирүнең региональ системаларын модернизацияләү чараларын гамәлгә ашыру кысаларында 2014 елда республикада 91 объектта 10 415 яңа урын булдырылды, шул исәптән:

мәктәпкәчә яшьтәге балалар өчен 8570 урынга исәпләнгән 56 яңа балалар бакчасы төзелде;

1445 урынга исәпләнгән 15 яңа балалар бакчасы капиталь ремонтланды;

400 урынга исәпләнгән өстәмә төркемнәр ачып, 20 балалар бакчасына капиталь ремонт ясалды.

Мәктәпкәчә балалар өчен өстәмә урыннар булдыру программасын кысаларында мәктәпкәчә балалар бакчалары төзү, реконструкцияләүгә һәм өстәмә төркемнәр ачуга 5 083,9 млн. сум акча бүлеп бирелде, шуның 3 082,6 млн. сумы – Татарстан Республикасы бюджетыннан.

 2014 елда гомуми белем мәктәпләрен капиталь ремонтлау программасын гамәлгә ашыру эше дәвам итте. Программа кысаларында 45 муниципаль берәмлектә 159 гомуми белем бирү учреждениесе, шул исәптән 8 махсус (коррекцияле) мәктәп капиталь ремонтланды. Татарстан Республикасы гомуми белем учреждениеләрен капиталь ремонтлау программасын финанслауның гомуми күләме 2 549,63 млн. сум тәшкил итте.

Моннан тыш, гомуми белем мәктәпләренең сәламәтлек мөмкинлекләре чикләнгән балалар өчен уңайлы булуын тәэмин итү максатларында 2014 елда республиканың 42 муниципаль берәмлегендә 104 гомуми белем бирү оешмасында уңайлы мохит булдыру эше дәвам итте.

Финанслауның гомуми күләме 271,87 млн. сум тәшкил итте, шул исәптән 158,37 млн.сум Татарстан Республикасы бюджетыннан.

авыл җирләрендә урнашкан мәгариф оешмаларында физик культура һәм спорт белән шөгыльләнү өчен шартлар тудыруга 2014 елда 51,3 млн. сум бүлеп бирелде, шул исәптән 21,7 млн.сум Татарстан Республикасы бюджетыннан:

17 спорт залын ремонтлауга (29,7 млн. сум);

булган биналарны физик культура һәм спорт белән шөгыльләнү өчен спортзаллары итеп үзгәртүгә (570,0 мең сум);

оешмаларны спорт инвентаре һәм җайланмалары белән тәэмин итүгә (6,4 млн. сум);

оешмаларда мәктәп спорт клубларын булдыруга (157,0 мең сум);

оешма территориясендә ачык тигез спорт корылмалары төзүгә (14,4 млн. сум).

Татарстан Республикасында балалар өчен дә *спорт объектлары төзелә.* мәсьәлән хисап елында түбәндәгеләр файдалануга тапшырылды:

 Сарман муниципаль районындаябык йөзү бассейны;

Әтнә муниципаль районында универсаль спорт залы;

в Кукммара һәм Баулы муниципаль районнарында футбол кырлары;

Арча муниципаль районында Боз сарае.

Продолжается строительство в Спас, Чистай, Зеленодольск, Лаеш, Минзәлә районнарында һәм Казан шәһәрендә спорт объектларын төзү дәвам итә.

Яңа сафка бастырылган объектларны исәпкә алып, республика спорткорылмаларының бер үк вакытта кабул итү сәләте күрсәткече 245 кешегә артты, бу максималь тәэмин ителешнең 33,63% ын тәшкил итә.

2013 елдан Татарстанда Татарстан Республикасы Президенты Р.Н. Миңнеханов башлангыч белән чыккан универсаль спорт мәйданчыкларын төзү буенча уникаль программа гамәлгә ашырыла. Узган ике елда республиканың 45 муниципаль берәмлегендә гомуми суммасы 350,5 млн.сумга күпфункцияле спортмәйданчыгы файдалануга тапшырылды. Бу алга таба һөнәри спортны гына түгел, массакүләм спортны да үстерүгә ярдәм итәчәк. Спорт мәйданчыклары спорт мәктәпләре белән бергә грмуми белем бирү учреждениеләре мәнфәгатьләрен дә исәпкә алып, дәресләрне сыйфатлы итәргә мөмкинлек бирәчәк. Киләчәктә бу ГТО комплексы нормаларын тапшыру өчен төп мәйданчыклар булачак.

Һичшиксез, республикада спорт объектлары арту белән балалар-яшүсмерләр спорты да билгеле бер үсеш алачак. Татарстан Республикасы Яшьләр һәм спорт министрлыгы белешмәләреннән күренгәнчә, 2014 елда республикада функционировали 161 балалар-яшүсмерләр спорты мәктәбендә 85 793 бала шөгыльләнде, бу Татарстан Республикасы гомуми белем бирү учреждениеләрендә укучыларның 23% (2013 елда – 24%). Шуңа игътибарыгызны юнәлтәм, республикада что при активном развитии массакүләм спортның активлашкан саен ДЮСШ һәм СДЮСШОРда шөгыльләнүче балалар саны кими бара.

*20 диаграмма*

ДЮСШ һәм СДЮСШОРсаныДЮСШ һәм СДЮСШОРда шөгыльләнүче балалар саны

2014 елда бала хокукларын тәэмин итүгә турыдан-туры яисә башкача йогынты ясый торган, балаларга һәм балалы гаиләләргә *торак мәсьәләсен хәл итүдә* булышлык күрсәтү максатларында республикада гамәлгә ашырыла торган чараларга тукталырга кирәк.

Күпбалалы гаиләләргә җир кишәрлекләрен түләүсез бирү (тапшыру) каралган федераль һәм региональ законнар нормаларын уңышлы гамәлгә ашыруны 2014 елның уңай тенденциясе буларак карарга кирәк. Татарстан Республикасы Җир һәм мөлкәт мөнәсәбәтләре министрлыгы мәгълүматлары буенча, 2014 елның ахырына алда телгә алынган дәүләт ярдәменә хокукы булган һәм бу хакта мөрәҗәгать иткән 29 100күпбалалы гаиләнең 22 854 е, ягъни 78,5 %ы бу хокуктан файдаланды һәм гомуми милеккә җир кишәрлекләре алды. Бу – Идел буе федераль округы буенча иң яхшы һәм Россия Федерациясе буенча да алдынгы нәтиҗәләрнең берсе.

Шуның белән бергә, 2013 ел белән чагыштырганда җир кишәрлеге алган күпбалалы гаиләләр саны 2,5% ка кимегән. Төп сәбәбе – буш җир кишәрлекләренең җитәрлек булмавы, аерым алганда, Казанда (кытлык – 3700 кишәрлек) һәм Чаллы шәһәрендә (кытлык – 1400 кишәрлек).

Моннан тыш, 2014 елда ятим балаларны һәм ата-ана тәрбиясеннән мәхрүм калган балаларны, алар арасыннан булган затларны торак белән тәэмин итүгә Татарстан Республикасы бюджеты акчалары исәбеннән чыгым йөкләмәләрен финанслау артты. 2014 елда ул 317,14 млн. сум тәшкил итте, шуның 233,73 млн. сумы – Татарстан Республикасы бюджеты акчалары исәбеннән, (2011 елда – 158,395 млн. сум). Бу барлыгы 309 кешене, 2013 елга караганда 44 кешегә артыграк торак белән тәэмин итүгә мөмкинлек бирде.

2014 елда *күпбалалы гаиләләрнең* торак шартларын яхшырту буенча дәүләт ярдәме чараларын региональ финанслауны артты. Узган ел биш яисә аннан күбрәк балалары гаиләләргә Татарстан Республикасы бюджетыннан торак субсидияләре түләүгә 122,0 млн. сум бирелде (2011 елда – 103,9 млн. сум).

Гражданнарга торак мәсьәләсен социаль ипотека программасында катнашу юлы белән хәл итү мөмкинлеген бирә торган республика программасы кысаларында, балалары булган гаиләләргә ярдәм итү чарасы буларак 200 000 сум күләмендә акчалата компенсация бирү дәвам итте. Бу компенсация программада катнаша торган гаиләдә туган, шулай ук уллыкка (кызлыкка) алынган һәр бала өчен бирелә. 2014 елда әлеге ярдәм чараларын финанслауның гомуми күләме 800,0 млн сум тәшкил итте (2013 ел – 801,6 млн. сум).

*Социаль ярдәм чараларының гамәлгә кергән системасы торышы* өлешендә 2014 ел дәвамында пособиеләр һәм түләүләр сакланып калды һәм, инфляция үсеше темпларын исәпкә алып, индексацияләнде. Республика бюджетының узган ел балаларга һәм балалы гаиләләргә гамәлдәге законнарда каралган социаль ярдәм чараларын күрсәтүгә чыгымнары артты һәм 4,5 млрд. сум тәшкил итте (2013 елда – ) 4,2 млрд.сум).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***2.3. 2014 елда халыкара, федераль һәм республика законнарында бала хокуклары һәм мәнфәгатьләре өлкәсендә яңалыкларга күзәтү***

Балаларга кагылышлы мәсьәләләрне җайга салучы халыкара хокук өлкәсендә яңалыклар күзәтелмәде.

2014 елда кабул ителгән һәм бала хокукларына һәм мәнфәгатьләренә кагыла торган федераль норматив хокукый актлар арасында түбәндәгеләрне билгеләп үтәргә кирәк.

*«Россия Федерациясенең Халыкара балаларны урлауның граждани-хокукый аспектлары турында конвенциягә кушылуына рәвештә Россия Федерациясенең аерым закон актларына үзгәрешләр кертү турында» 2014 елның 5 маендагы 126-ФЗ номерлы федераль законы белән* Россия Федерациясе Гаилә кодексына, Россия Федерациясе Граждан процессуаль кодексына, «Суд приставлары турында» 1997 елның 21 июлендәге 118-ФЗ номерлы федераль законга, «Үтәтү эшләрен башкару турында» 2014 елның 2 октябрендәге 229-ФЗ номерлы Федераль закон, «Россия Федерациясендә хосусый-детектив һәм саклау эшчәнлеге турында» 1992 елның 11 мартындагы 2487-1 номерлы Россия Федерациясе Законы. Күрсәтелгән федераль закон нигезендә судларда Россия Федерациясе халыкара шартнамәсе нигезендә балага карата хокуктан файдалануны гамәлгә ашыру турында яисә баланы кайтару турындагы гаризаларны карау буенча эшләр алып бару үзенчәлеге билгеләнә.

*«Россия Федерациясе гражданлыгы турында» Федераль законның 14 һәм 27 статьяларына үзгәрешләр кертү хакында» 2014 елның 20 апрелендәге 72-ФЗ номерлы федераль законы белән* балаларны һәм хокукый сәләтсез затларны гражданлыкка кабул итү кагыйдәләре төгәлләштерелде. Опекун, попечитель яисә оешма җитәкчесе яисә алар урнашкан оешма җитәкчесе гаризасы буенча балаларны һәм хокукый сәләтсез затларны Россия гражданлыгына гадиләштерелгән кабул итүгә тыю кертелә, әгәр баланың (хокукый сәләтсез затның) ата-аналары, уллыкка алучылары, опекуннары яисә попечительләре нигезле сәбәпләр буенча үз вазыйфаларын үти алмасалар һәм шуның аркасында балага опека һәм попечительлек билгеләнгән булса яисә бала күзәтчелеккә тапшырылган булса.

*«Хәрби бурыч һәм хәрби хезмәт турында» Федераль законның 24 статьясына үзгәрешләр кертү хакында»* 2014 елның 14 октябрендәге 302-ФЗ номерлы Федераль закон нигезендә 2017 елның 1 гыйнварыннан урта һөнәри белем алучы студентларны хәрби хезмәткә чакырудан, аларның ничә яшькә җитүләренә карамастан, кичектереп тору карала.

*«Россия Федерациясе Җир кодексының 39.5 статьясына үзгәреш кертү турында» 2014 елның 29 декабрендәге 487-ФЗ номерлы Федераль закон белән* Россия Федерациясе субъектлары дәүләт хакимияте органнары тарафыннан өч һәм аннан да күбрәк баласы булган гражданнар өчен аларның ризалыгы белән милеккә бушлай бирелгән җир кишәрлеге урынына торак урыннары белән тәэмин итү буенча социаль ярдәмнең башка чараларын күрсәтү мөмкинлеге каралырга мөмкин.

*2014 елның 31 декабрендәге 489-ФЗ номерлы Федераль закон белән «Балигъ булмаганнарның күзәтүчесезлеген һәм хокук бозуларын профилактикалау системасы нигезләре турында», «Юридик затларны һәм индивидуаль эшкуарларны дәүләт теркәвенә алу турында» Федераль законнарга, Россия Федерациясе Хезмәт кодексына балигъ булмаганнарның гарантияләренә кагылышлы Россия Федерациясе закон чыгару актларының кайберләренә үзгәрешләр кертелде*.

Шәхеснең, гаиләнең һәм балигъ булмаганнарның сәламәтлегенә, ирегенә, намусына һәм абруена (стационар шартларда психиатрия ярдәме күрсәтелә торган медицина оешмасында законсыз госпитализациядән һәм яла ягудан тыш) җинаятьләр кылган өчен хөкем ителгән һәм хөкем ителүе булган, шулай ук җәмәгать иминлегенә каршы хөкем ителгән, реабитацияләнми торган нигезләр буенча әлеге җинаятьләрне кылудагы гаепләү җинаять эше туктатылган затлар, балигъ булмаганнар эшләре һәм аларның хокукларын яклау буенча Россия Федерациясе субъекты дәүләт хакимиятенең югары башкарма органы тарафыннан төзелгән комиссия карары булганда, педагогик эшчәнлеккә рөхсәт кәгазе бирелгән очракта гына алар педагогик эшчәнлек белән шөгыльләнә алалар. Күрсәтелгән Федераль закон белән эш бирүче тарафыннан педагог хезмәткәр, хокук саклау органнарыннан педагогик эшчәнлек белән шөгыльләнеп булмый торган гамәлләр өчен җинаять әзерлекләвенә дучар ителүе турында белешмәләр булса, педагогик эштән читләштерелергә тиеш.

*«Россия Федерациясенең аерым закон актларына үзгәрешләр кертү турында» 2014 елның 31 декабрендәге 495-ФЗ номерлы федераль закон белән* 2015 елның 1 гыйнварыннан вакытлыча хезмәткә сәләтсезлек буенча каты авырый торган балаларны тәрбияләгән ата-аналарга пособие түләүнең иң чик яше 2015 елның 1 гыйнварыннан 15 – 18гә кадәр озайтылды.

*«Авыр тормыш вәзгыятендәге балаларга ярдәм фонды төзү турында» 2008 елның 26 мартындагы 404 номерлы Россия Федерациясе Президенты Указына үзгәреш кертү турында»* *2014 елның 10 октябрендәге 659 номерлы Россия Федерациясе Президенты Указын* үтәү йөзеннән Россия Федерациясе Хөкүмәте федераль бюджеттан авыр тормыш вәзгыятендәге балаларга ярдәм итү фондына 2017 елга кадәр, шул елны да кертеп, акча җибәрүне дәвам итәчәк. Элек бу максатка акчаларны җибәрү 2015 елны кертеп каралган иде.

Россия Федерациясе Хөкүмәтенең балалар хокукларына һәм мәнфәгатьләренә турыдан-туры яисә башкача кагыла торган актлар арасыннан түбәндәгеләрне билгеләп үтәргә кирәк:

*«Ятим балалар һәм ата-ана каравыннан мәхрүм калган балалар өчен оешмалар эшчәнлеге турында һәм аларга ата-ана каравыннан мәхрүм калган балаларны урнаштыру турында» 2014 елның 24 маендагы 181 номерлы Россия Федерациясе Хөкүмәте карары белән* ятим балалар һәм ата-ана каравыннан мәхрүм калган балалар өчен оешмалар эшчәнлеге һәм аларда ятим балалар һәм ата-ана каравыннан мәхрүм калган балаларны урнаштыру турында яңа нигезләмә расланды (алга таба – Нигезләмә).

Нигезләмә ятим балалар һәм ата-ана каравыннан мәхрүм калган балалар өчен оешмалар тарафыннан башкарыла торган эшчәнлек төрләрен билгели һәм күрсәтелә торган хезмәтләрнең исемлеген, оешмалар тарафыннан ятим балалар өчен эшчәнлек башкару тәртибен, балаларны урнаштыру тәртибен (Россия Федерациясе субъектларының һәм аларның вәкаләтле башкарма хакимият органнарының ата-ана каравыннан мәхрүм калган баланы урнаштыру буенча карар кабул иткәндә аңа үзара эшчәнлек тәртибен һәм шартларын кертеп) ятим балалар өчен оешмалар башкара торган эшчәнлек төрләре һәм күрсәтелә торган хезмәтләргә бәйле рәвештә балаларны урнаштыру буенча карар кабул итү нигезләрен, шулай ук ятим балалар оешмаларында булу шартларына түләүләрне билгели.

Нигезләмәгә таянып ятим балалы оешмаларга мәгариф оешмалары, медицина оешмалары һәм социаль хезмәтләр күрсәтә торган һәм балаларга күзәтчелек максатында социаль хезмәт күрсәтә торган оешмалар кертелгән.

*«Ана (гаилә) капиталы акчалары баланың (балаларның) белем алуына һәм баланың (балаларның) белем алуына бәйле башка чыгымнарын гамәлгә ашыруга юнәлдерү кагыйдәләренә үзгәрешләр кертү турында»* *2014 елның 14 июлендәге 648 номерлы Россия Федерациясе Хөкүмәте карары нигезендә* ана капиталы акчалары исәбеннән хәзер мәгариф оешмалары тарафыннан баланы карау һәм карап тоту хезмәтләре өчен түләнергә мөмкин.

*«Россия Федерациясе Хөкүмәтенең кайбер актларына үзгәрешләр кертү турында» 2014 елның 6 сентябрендәге 912 номерлы Россия Федерациясе Хөкүмәте карары белән* «Торак төзелешен үстерүгә ярдәм итү турында» Россия Федерациясе Законын гамәлгә ашыруның кайбер мәсьәләләре хакында» 2012 елның 25 октябрендәге 1099 номерлы Россия Федерациясе Хөкүмәте карарына үзгәрешләр кертелде, алар нигезендә эконом класслы торак алу хокукына ия гражданнар категориясе исемлегенә ике яисә шуннан артык балигъ булмаган баласы булган һәм эконом класслы торак алу (төзү) өчен файдалану шарты белән ана (гаилә) капиталын алучы булып торган гражданнар кертелде.

*«Россия Федерациясе Хөкүмәтенең 2014 елның 5 маендагы 404 номерлы карарына үзгәрешләр кертү турында» 2014 елның 29 ноябрендәге 1278 номерлы* Россия Федерациясе Хөкүмәте карары нигезендә инвалидлар булып торучы гражданнар һәм инвалид балалары булган гаиләләр «Россия гаиләсе өчен торак» программасында катнашу хокукына ия гражданнар исемлегенә кертелде.

Шулай ук 2014 елда кайбер мөһим программа документлары расланды.

*2014 елның 15 апрелендәге 302 номерлы «Физик культура һәм спорт үсеше» Россия Федерациясе дәүләт программасы расланды.*

*2014 елның 15 апрелендәге 295 номерлы Россия Федерациясе Хөкүмәте карары белән «2013 – 2020 елларга мәгарифне үстерү»Россия Федерациясе дәүләт программасы расланды.*

*2014 елның 25 августындагы 1618-р номерлы Россия Федерациясе Хөкүмәте күрсәтмәсе белән 2025 елга кадәр чорда Россия Федерациясендә дәүләт гаилә сәясәте концепциясе расланды.*

*2014 елның 25 октябрендәге 2125-р номерлы Россия Федерациясе Хөкүмәте күрсәтмәсе белән төп белем бирү программалары һәм өстәмә гомуми белем бирү программалары буенча укый торган контенгентны исәпкә алуның бердәм федераль ведомствоара системасын булдыру концепциясе расланды.*

Югарыда күрсәтелгән концепция нигезендә түбәндәге бурычларны хәл итү тәэмин ителергә тиеш:

төрле территорияләрдә яшәүче укучыларның саны турында мәгълүмат алу;

мәгариф оешмаларына керү өчен чират турында оператив мәгълүмат алу, шулай ук мәгариф оешмаларында урыннарның кирәкле санын фаразлау;

мәгариф оешмаларында укучыларны исәпкә алу, белем бирү барышының аларның сәламәтлегенә йогынтысы турында мәгълүмат алу;

мәктәпкәчә белем бирү оешмаларына һәм гомуми белем бирү оешмаларына керү турында гаризаларны электрон рәвештә бирү мөмкинлеген оештыру;

укучылар турында бердәм ведомствоара мәгълүмат чыганагы булдыру юлы белән ведомство мәгълүмат системалары арасында мәгълүмат алмашу нәтиҗәлелеген арттыру.

Контенгентны исәпкә алу федераль һәм региональ дәрәҗәләрдә башкарылачак.

*Россия Федерациясе Хөкүмәтенең 2014 елның 29 ноябрендәге 240-р номерлы күрсәтмәсе белән 2025 елга кадәр чорга Россия Федерациясенең дәүләт яшьләр сәясәте нигезләре расланды.*

«Россия Федерациясенде мәгариф турында» 2012 елның 29 декабрендәге 273 ФЗ номерлы Федераль закон нигезендә 2013 елның 1 сентябреннән гамәлгә кергән норматив хокукый актлар кабул ителде.

*Россия Федерациясе Мәгариф һәм фән министрлыгының 2014 елның 8 апрелендәге 293 номерлы боерыгы белән мәктәпкәчә белем бирү уку-укыту программалары буенча укуга кабул итү тәртибе расланды*. Конкрет балалар бакчасына кабул итү кагыйдәләре алар тарафыннан мөстәкыйль билгеләнә, ләкин мәгариф турындагы законнар белән җайга салынмаган өлешендә генә. Бу кагыйдәләр мәктәпкәчә белем алу хоукына ия барлык балаларны балалар бакчасына кабул итүне тәэмин итәргә тиеш. Монда дәүләт һәм муниципаль балалар бакчаларына кабул итү кагыйдәләре шулай ук яшәү урыны буенча мондый балалар бакчасы беркетелгән барлык балаларны кабул итүне тәэмин итәргә тиеш.

Дәүләт яисә муниципаль мәгариф оешмаларына кабул итүдән бары тик урын юклыкны сәбәп итеп кенә баш тартылырга мөмкин. Моңа «Россия Федерациясендә мәгариф турында» 2012 елның 29 декабрендәге 273-ФЗ номерлы Федераль законның 88 статьясында каралган очраклар керми. Дәүләт яисә муниципаль мәгариф оешмасында урыннар булмаган очракта, баланың ата-анасы (законлы вәкилләре) аны башка белем бирү оешмасына урнаштыру турындагы мәсьәләне хәл итү өчен турыдан-туры Россия Федерациясе субъекты башкарма хакимиятенең мәгариф өлкәсенә, дәүләт идарәсен башкара торган органга яисә мәгариф өлкәсендә идарә итүче җирле үзидарә органына мөрәҗәгать итә алалар.

Балалар бакчасына кабул итү, әгәр анда буш урыннар булса, календарь ел дәвамында гамәлгә ашырыла. Кабул итү турындагы документлар җирле үзидарә органы яисә Россия Федерациясе субъекты башкарма дәүләт хакимиятенең баланы исәпкә куйган һәм балалар бакчасына билгеләгән орган юлламасы алынган балалар бакчасына бирелә.

*Россия Федерациясе Мәгариф һәм фән министрлыгының 2014 елның 13 гыйнварындагы 8 номерлы боерыгы белән мәктәпкәчә белем бирү, уку-укыту программалары буенча белем бирү турындагы шартнамәнең якынча рәвеше расланды*. Мондый шартнамәнең максаты тәрбияләнүчегә федераль стандарт нигезендә мәктәпкәчә белем бирүнең төп программалары кысаларында белем бирү хезмәтләре күрсәтү, шулай ук тәрбияләнүчене оешмада тотудан, караудан һәм тәрбияләүдән гыйбарәт. Шартнамә белән башкаручының һәм заказчының йөкләмәләре, якларның үзара эшчәнлеге һәм хезмәт күрсәтүләре өчен түләү тәртибе билгеләнә.

*2014 елның 22 гыйнварындагы 32 номерлы Россия Федерациясе Мәгариф һәм фән министрлыгы боерыгы белән гражданнарны башлангыч гомуми, төп гомуми һәм урта гомуми белем бирү программалары буенча укуга алу тәртибе расланды.* Дәүләт муниципаль мәгариф оешмасы кабул итеп алганда, бары тик анда буш урын булмау сәбәбе белән генә кире кагылырга мөмкин (аерым предметларны тирәнтен өйрәнү яисә профильле белем бирү оешмаларыннан, шулай ук спорт өлкәсендәге оешмалардан тыш). Мондый очракта баланың ата-анасы яисә вәкилләре аны башка гомуми белем бирү оешмасына урнаштыру турында турыдан-туры дәүләт хакимиятенең мәгариф өлкәсендәге региональ органына мөрәҗәгать итәләр. Дәүләт яисә муниципаль мәгариф оешмасы гражданнарны беренче сыйныфка кабул итүне оештыру вакытында үз сайтында түбәндәгеләр турында мөрәҗәгать урнаштыра:

беренче сыйныфларда урыннарның саны – белем бирү оешмасын конкрет территориягә беркетү турында җирле эш йөртү акты басылып чыккан вакыттан 10 көннән дә соңга калмыйча.

Беркетелгән территориядә яшәмәгән балаларны кабул итү буенча буш урыннарның булуы – 1 июльдән дә соңга калмыйча.

Беркетелгән территориядә яшәүче гражданнар өчен 1 сыйныфка кабул итү гаризалары агымдагы елның 1 февраленнән соңга калмыйча башлана, 30 июненнән соңга калмыйча тәмамлана.

Беркетелгән территорияләрдә яшәмәүче балалар өчен 1 сыйныфка гаризалар кабул итү агымдагы елның 1 июленнән буш урыннарны тутырган вакытка кадәр, ләкин агымдагы елның 5 сентябреннән дә соңга калмыйча башлана.

Беркетелгән территориядә яшәмәүче балалар өчен буш урыннарга кабул ителгәндә Россия Федерациясе законнары һәм региональ норматив хокукый актлар нигезендә беренче чиратта билгеләнергә тиешле гражданнарның балалары өстенлекле хокукка ия.

Конкрет мәгариф оешмасына кабул итү кагыйдәләре мондый оешма тарафыннан мөстәкыйль, мәгариф турындагы законнарда җайга салынмаган өлешендә хәл ителә.

Бу тәртип 2014 елның 22 апреленнән гамәлгә керде.

2014 елда мәктәп укучыларына дәүләт йомгаклау аттестациясе тәртибе төгәлләштерелде.

*«Урта гомуми белем бирү уку-укыту программалары буенча дәүләт йомгаклау аттестациясе үткәрү тәртибенә үзгәрешләр кертү хакында» Россия Федерациясе Мәгариф һәм фән министрлыгының* *2014 елның 5 августындагы берыгы белән* 11 сыйныф укучылары дәүләт йомгаклау аттестациясенә керү өчен йомгаклау сочинениесен уңышлы язарга тиеш дип билгеләнә.

*«Төп гомуми белем бирү уку-укыту прогрммалары буенча дәүләт йомгаклау аттестациясен үткәрү тәртибенә үзгәрешләр кертү турында»* *2014 елның 30 июлендәге 863 номерлы Россия Федерациясе Россия Федерациясе Мәгариф һәм фән министрлыгы боерыгы белән* төп гомуми белем бирү программалары буенча дәүләт йомгаклау аттестациясе үтмәгән укучыларга ике айдан соң, элек билгеләнгән кебек бер елдан соң түгел, кабат аны үтү хокукы бирелә.

*«Урта гомуми белем бирү уку-укыту программаларын гамәлгә ашыручы мәгариф оешмалары өчен йомгаклау сочинениесен (иншасын- изложение) әзерләү һәм үткәрү буенча методик рекомендацияләр җибәрү турында», 05.12.2014 № 10-761; «Россия мәгариф күзәтчелегенең 27.11.2014 № 102-747, 16.09.2014 № 02-624,* *«2015 елда ЕГЭ үткәрү барышы турында» Рособрнадзор хатлары* белән йомгаклау сочинениесе (изложениесе) язуны үткәрү тәртибе төгәлләштерелде. Мәктәп тәмамлаучылар канәгатьләнерлек түгел дигән нәтиҗә алганда «Аппелляциягә хокук һәм язган сочинениесе (язган изложениесе) өчен кабат тикшерү вакыты сорап, башка мәгариф оешмасы комиссиясенә язма гариза бирү хокукы тәкъдим ителә (2015 елның 15 феврале һәм 2015 елның 6 мае), 2015 елда бердәй дәүләт имтиханы (ЕГЭ) үткәрү барышына үзгәрешләр кертелде.

Шулай ук 2014 елда балаларны аларның сәламәтлегенә һәм (яисә) үсешенә зыян китерә торган мәгълүматтан саклау өлкәсендә кабул ителгән түбәндәге норматив хокукый актларны билгеләп үтәргә кирәк.

*«Балаларның сәламәтлегенә һәм (яисә) үсешенә зыян китерә торган административ һәм оештыру чараларына, техник һәм программа-аппарат чараларына таләпләр раслау турында» Россия Федерациясе Элемтә һәм массакүләм коммуникацияләр министрлыгының 2014 елның 16 июнендәге 161 номерлы боерыгы* белән балаларны аларның сәламәтлегенә, үсешенә зыян китерә торган мәгълүматтан саклау өчен кулланыла торган административ чаралар, шулай ук балаларны күрсәтелгән мәгълүматтан яклауның техник һәм программа-аппарат чаралары билгеләнде.

Бу чаралар балалар өчен тарату тыелган мәгълүмат продукциясе әйләнешендә балалар өчен кулланыла ала торган урыннарда, шулай ук балалар файдалана ала торган интернет челтәре аша таратыла торган мәгълүматтан файдалану мөмкинлеге булганда файдаланыла. Административ чараларга түбәндәгеләрне билгели торган локаль актлар бастыру керә:

балалар өчен тыелган мәгълүмат продукциясе турында аның тамгасын яисә кисәтү билгесен урнаштыру процедурасы;

балалар өчен тыелган мәгълүмат продукциясен тамаша чарасы ярдәмендә күрсәткәндә ачыктан-ачык башкаруда балалар өчен шартлар;

эфир һәм кабельле телевидение аша, интернет челтәре аша һәм күчмә радио телефон элемтәсе аша балалар күп җыела торган урыннарда тарату ярдәмендә балалар өчен тыелган мәгълүмат продукциясенә һәм аның фрагментлары әйләнешенә өстәмә таләпләр.

Моннан тыш, административ чараларга мондый мәгълүматтан балаларны яклау турындагы законнарны үтәүгә эчке контрольне гамәлгә ашыру чаралары, шулай ук мондый мәгълүматтан балаларны саклау буенча административ һәм оештыру чараларын куллану өчен балаларга, тыелган мәгълүмат продукциясенең үзенчәлекле әйләнешен исәпкә алган, җаваплы хезмәткәрне билгеләү керә.

*Интернет мәгълүмат- телекоммуникация челтәрендә мәгариф оешмасының рәсми сайты структурасына һәм андагы мәгълүмат бирү форматына таләпләр Россия мәгариф күзәтчелеге органының 29.05.2014 № 785 боерыгы белән расланды.*

Россия Федерациясе Мәгариф һәм фән министрлыгы тарафыннан *Мәгариф учреждениеләрендә интернеттан файдаланганда балаларның мәгълүмат иминлеген тәэмин итү буенча методик рекомендацияләр* (Россия министрлыгының 28.04.2014 № ДЛ-115/03 хаты) расланды.

Рекомендацияләр нигезендә региональ һәм җирле мәгариф органнары, шулай ук мәгариф оешмалары укучыларын мәгариф бурычларына туры килми торган, шулай ук аларның сәламәтлегенә һәм үсешенә зыян китерә торган мәгълүматтан файдалануын чикләү буенча оештыру-административ чаралар системасын гамәлгә ашырачак. Рекомендацияләр белән балалар үсешенә яисә сәламәтлегенә зыян китерә торган, шулай ук мәгариф бурычларына туры килми торган мәгълүмат булган Интернет ресурслар белешмәләре базасын тәкъдим итә торган ресурслар (НСОР) реестры төзү каралган.

Интернет провайдерлары мәгариф оешмаларына мәгариф һәм элемтә өлкәсендә федераль хакимият органнары тарафыннан кергән таләпләргә туры килгән шартларда гына файдалану мөмкинлеге бирергә мөмкин.

Моннан тыш рекомендацияләр белән контентны фильтрацияләү системасына һәм реестр белән идарә итү функцияләренең автоматлаштыру системасына техник таләпләр билгеләнде.

Шулай ук балалар мәнфәгатьләренә кагылышлы түбәндәге норматив хокукый актларга игътибар итәргә кирәк.

*«Гомуми белем бирү оешмаларында һәм һөнәри белем бирү оешмаларында, шулай ук югары белем бирү оешмаларында укучы затларга социаль-психологик тестлар үткәрү тәртибен раслау турында»* *2014 елның 16 июнендәге 658 номерлы Россия Федерациясе Мәгариф һәм фән министрлыгы боерыгы белән* гомуми белем бирү оешмаларында һәм һөнәри белем бирү оешмаларында, шулай ук югары белем бирү оешмаларында укучы затларга социаль-психологик тестлар үткәрү балаларда наркотик чаралар һәм псиохотроп матдәләрне медицина билгеләнешендә булмаган максатларда куллануны иртә ачыклауга юнәлдерелә. Мәгариф оешмасы җитәкчесе тарафыннан тест нәтиҗәләрен мәгариф өлкәсендә дәүләт идарәсен гамәлгә ашыручы органга тапшыру тәэмин ителә (үз территориясендә мәгариф оешмасы урнашкан Россия Федерациясе субъекты башкарма хакимият органы).

*«Федераль дәүләт медик-социаль экспертизасы учреждениеләре тарафыннан гражданнарга медик-социаль экспертиза гамәлгә ашырылганда файдаланыла торган классификацияләр һәм критерияләр турында* *Россия Федерациясе Хезмәт министрлыгының 2014 елның 29 сентябрендәге 664н номерлы боерыгы белән* «Инвалид бала» категориясе өчен инвалидлык төркемнәрен билгеләү критерияләре яңартылды.

*Россия Федерациясе Сәламәтлек саклау министрлыгының 2014 елның 8 июлендәге 290н номерлы боерыгы белән* баланы уллыкка (кызлыкка) алырга, опекага (попечительлеккә), патронат гаиләгә, ятим балалар һәм ата-ана каравыннан мәхрүм калган балаларны алырга теләгән гражданнарга медицина таныклавы үткәрүнең, шулай ук гади гражданнарга медицина таныклавының нәтиҗәләре турында бәяләмә бирү рәвешләренең яңа тәртибе расланды.

Шулай ук 2014 елда Россия Федерациясе Баш дәүләт санитар табибының 04.07.2014 елның 41 номерлы карары бәлән *балаларга өстәмә белем бирү мәгариф оешмаларының эш режимын оештыру, аларның төзелешенә һәм анда бала тотуга санитар-эпидемиология таләпләре яңача билгеләнде* (СанПИн2.4.3.172-14).

**Татарстан Республикасы норматив хокукый актларына күзәтү** ясау түбәндә аларның әһәмиятлеләрен аерып күрсәтергә мөмкинлек бирә.

Россия Федерациясе Гаилә кодексы нигезләмәләренә туры китерү максатларында *«Татарстан Республикасы Гаилә кодексының 110 һәм 114 статьяларына үзгәрешләр кертү турында» 2014 елның 30 июнендәге 56-ТРЗ номерлы һәм «Татарстан Республикасы Гаилә кодексына үзгәрешләр кертү турында»* 2014 елның 11 апрелендәге 24-ТРЗ номерлы Татарстан Республикасы законнары белән Татарстан Республикасы Гаилә кодексына төгәлләштерү һәм редакцион характердагы кайбер үзгәрешләр кертелде. Мәсәлән, 24-ТРЗ номерлы Татарстан Республикасы Законы белән уллыкка алучылар түбәндәге затлар була ала һәм аларга чикләү билгеләнгән: дәүләт законнары нигезендә теркәлгән һәм никахлашу рөхсәт ителмәгән затлар арасында төзелгән берлек әгъзалары өйләнешмәгән һәм күрсәтелгән дәүләт гражданнары булып тормаган гражданнар уллыкка бала ала алмыйлар. Кертелгән үзгәрешләр нигезендә күрсәтелгән затлар опекуннар булып билгеләнә алмыйлар һәм Россия Федерациясе территориясендә даими яшәүче граждан гаиләсенә баланы вакытлыча тапшыру бер айдан өч айга кадәр һәм вакытлыча булганда алты айга кадәр билгеләнергә мөмкин.

*«Татарстан Республикасында халыкка адреслы социаль ярдәм күрсәтү турында» Татарстан Республикасы Законына үзгәрешләр кертү хакында» 2014 елның 23 июлендәге 69-ТРЗ номерлы Татарстан Республикасы Законы* белән авыр хроник авырулары булган инвалид балалы гаиләләр өчен бер фатирда гражданнарның яшәве мөмкин булмаган очракларда социаль ярдәм чаралары билгеләнде. Ул Россия Федерациясе Хөкүмәтенең 16.06.2006 № 378 Россия Федерациясе Хөкүмәте белән расланган исемлегендә күрсәтелгән, 2005 елның 1 гыйнварыннан соң торак урыннарга мохтаҗ буларак исемлеккә кертелгән, торак субсидиясе (бер мәртәбә акчалата түләү) бирү рәвешендә торак урын алуга исемлектә күрсәтелгән очракта билгеләнә.

«*Ятим балаларны һәм ата-ана тәрбиясеннән мәхрүм калган балаларны торак урыннары белән тәэмин итү турында һәм «Татарстан Республикасында халыкка адреслы социаль ярдәм күрсәтү турында» Татарстан Республикасы Законының 8 статьясына үзгәреш кертү хакында» 2014 елның 18 декабрендәге 124-ФЗ номерлы Татарстан Республикасы Законы белән* ятим балаларның, ата-ана каравыннан мәхрүм калган балаларның ата-ана каравыннан мәхрүм калган ятим балалар һәм ата-ана каравыннан мәхрүм калган балаларга булган затларның алар элек биләгән торак урыннары бирүнең вәкаләтле органга тапшырыла торган исемлеген киңәйтү тәртибе билгеләнде, яшәү мөмкинлеге булмаган сәбәпләрне билгеләү буенча ведомствоара комиссия төзү турында таләп билгеләнде.

*«Административ хокук бозулар турында» Татарстан Республикасы Кодексына үзгәрешләр кертү хакында» 2014 елның 18 декабрендәге 128-ТРЗ номерлы Татарстан Республикасы Законы белән* Татарстан Республикасы территориясендә тартмый торган тәмәке әйберләрен күпләп яисә ваклап сату сәүдәсен бозган өчен гражданнарга бер меңнән ике мең сумга кадәр; вазыйфаи затларга ике меңнән дүрт мең сумга кадәр, юридик затларга 20 меңнән 30 мең сумга кадәр административ штраф рәвешендә административ җаваплылык билгеләнде.

Татарстан Республикасы Хөкүмәте норматив актлары арасында түбәндәге программа документларына игътибар итәргә кирәк.

Татарстан Республикасында физик культура, спорт, яшьләр сәясәте һәм туризм өлкәсендә дәүләт сәясәтен гамәлгә ашыру максатларында *Татарстан Республикасы Министрлар Кабинеты тарафыннан «2014-2020 елларга Татарстан Республикасында физик культураны, спортны, туризмны үстерү һәм яшьләр сәясәтен нәтиҗәле гамәлгә ашыруны арттыру» дәүләт программасы* расланды *(07.02.2014 № 73).*

*2014 елның 1 мартында 403-р номерлы Татарстан Республикасы Министрлар Кабинеты күрсәтмәсе белән 2014-2016 елларга Татарстан Республикасында ятим балаларны һәм ата-ана каравыннан мәхрүм калган балаларны гаиләгә урнаштыруны тәэмин итү чаралары планы расланды.* Документ Россия Федерациясе Хөкүмәте Рәисе урынбасары О.Ю.Голодец йөкләмәсен (2013 елның 7 ноябрендәге № УГ-8-266 ПР) үтәү йөзеннән әзерләнде һәм кабул ителде, аның максаты ятим балаларны һәм ата-ана каравыннан мәхрүм калган балаларны гаиләгә урнаштыруны тәэмин итү, мондый гаиләләргә психологик-педагогик ярдәм күрсәтү, ятим балалар һәм ата-ана каравыннан мәхрүм калган балалар оешмаларын реструктуризацияләү һәм реформалау.

2014 елга Татарстан Республикасы Министрлар Кабинетының 2014 елның 31 мартындагы 203 номерлы карары белән *Татарстан Республикасында 2010-2015 елларга «Киләчәк – Будущее» мәгарифне үстерү стратегиясенең өченче этабын гамәлгә ашыру чаралары планы* расланды.

2013 елга беренче чираттагы чаралар планының 40 нчы пунктын үтәү йөзеннән Татарстан Республикасы Министрлар Кабинетының 2013 елның 11 февралендәге 90 номерлы карары бәлән расланган «2013-2017 елларга балалар мәнфәгатьләрендәге гамәлләрнең республика стратегиясен гамәлгә ашыру максатларында 2014 елга беренче чираттагы чаралар планы расланды (Татарстан Республикасы Министрлар Кабинетының 2014 елның 15 маендагы 893-р номерлы күрсәтмәсе).

«Авыл җирендә урнашкан мәгариф оешмаларында физик культура һәм спорт белән шөгыльләнү өчен шартлар тудыру максатларында Россия Федерациясе субъектлары бюджетларына федераль бюджеттан субсидияләр бирү һәм бүлү кагыйдәләрен раслау турында» Россия Федерациясе Хөкүмәтенең 2014 елның 31 мартындагы 254 номерлы карары һәм 2014 елның 31 мартындагы 4082-р номерлы Россия Федерациясе Хөкүмәтенең күрсәтмәсен гамәлгә ашыру максатында Татарстан Республикасы Министрлар Кабинетының 2014 елның 27 маендагы 355 номерлы карары белән А*выл җирендә урнашкан гомуми белем оешмаларында физик культура һәм спорт белән шөгыльләнү өчен 2014 елга чаралар комплексы* расланды.

Татарстан Республикасында студентлар һәм яшьләр хезмәт отрядлары эшчәнлеген үстерү өчен шартлар тудыру максатларында *Татарстан Республикасы Министрлар Кабинетының 2014 елның 25 июлендәге 357 номерлы карары белән 2014-2017 елларга Татарстан Республикасында студентлар һәм яшьләр хезмәт отрядлары эшчәнлеген үстерү концепциясе* расланды.

Татарстан Республикасы Министрлар Кабинетының 2014 елның 2 августындагы 569 номерлы карары белән 2014-2018 елларга *Татарстан Республикасында Кеше хокуклары стратегиясе* расланды.

Социаль ярдәм чаралары күрсәтү мәсьәләсен җайга сала торган норматив хокукый актлар арасында түбәндәгеләрне билгеләп үтәргә кирәк.

*Татарстан Республикасы Министрлар Кабинетының 2014 елның 28 февралендәге 127 номерлы карары белән Инвалидларны тернәкләндерүнең техник чаралары республика исемлеген һәм Инвалидларны тернәкләндерүнең техник чаралары белән тәэмин итү тәртибе расланды*. Әлеге тәртип гражданнарга реабилитацияләү чараларының федераль исемлеген арттыруны, реабилитацияләү чараларының, техник чараларның, инвалидка тәкъдим ителә торган хезмәт күрсәтүләрнең федераль исемлегенә кертелмәгән техник-реабилитацияләү чараларын күрсәтү тәртибен күз алдында тота. Ул Россия Федерациясе Хөкүмәтенең 2005 елның 30 декабрендәге 2347-р номерлы карары белән расланды һәм алар белән тәэмин итүнең механизмын һәм шартларын билгели.

# *Татарстан Республикасы Министрлар Кабинетының 2014 елның 26 июнендәге ендәге 437 номерлы карары белән* "Татарстан Республикасы Министрлар Кабинетының «Гражданнарның социаль ярдәм күрсәтү чаралары Татарстан Республикасы тарафыннан гамәлгә ашырыла торган аерым категорияләренә, гомуми белем бирү учреждениеләренең 7 яшьтән өлкәнрәк укучыларына һәм тәрбияләнүчеләренә, башлангыч һөнәр, урта һөнәр һәм югары һөнәр белеме бирүче мәгариф учреждениеләренең көндезге формада белем алучы укучыларына шәһәр яны элемтәсендә гомуми файдаланудагы тимер юл транспорты белән хезмәтләр күрсәткәндә тарифлар буенча ташламалар бирү турында» 2013 елның 4 мартындагы 145 нче карарына *үзгәрешләр кертелде*. Кертелгән үзгәрешләр нигезендә Т Р территориясендә гомуми белем бирү оешмаларының 7 яшьтән өлкәнрәк укучыларына һәм тәрбияләнүчеләренә, һөнәр белеме бирү оешмаларының һәм югары белем бирүче мәгариф оешмаларының көндезге бүлегендә белем алучы студентларына (курсантларына)шәһәр яны элемтәсендә гомуми файдаланудагы тимер юл транспорты белән хезмәтләр күрсәткәндә 50 процентлы скидка рәвешендәге тарифлар буенча ташламалар ел саен 1 гыйнвардан 15 июньгә һәм 1 сентябрьдән 31 декабрьгә кадәрге чорда күрсәтелә.

*Татарстан Республикасы Министрлар Кабинетының 2014 елның 26 сентябрендәге 682 номерлы карары белән Белем алучыларны Татарстан Республикасы бюджетының бюджет ассигнованиеләре исәбеннән туклану белән тәэмин итү очраклары һәм тәртибе турындагы нигезләмә расланды.* Нигезләмәдә бюджет ассигнованиеләре исәбеннән тукланучылар: төп гомуми белем бирү программаларына яраклаштырылган гомуми белем бирү мәктәпләрендә укучы ятим балалар һәм ата-ана каравыннан мәхрүм калган балалар, шулай ук гомуми белем бирү мәктәпләрендә озак дәвалануга мохтаҗ укучылар, «кадет мәктәбе» дигән исемдәге гомуми белем бирү оешмаларында тәрбияләнүчеләр, һөнәри белем бирү оешмаларында һәр килгән көн өчен туклануны тәэмин итү юлы белән төп гомуми белем бирү базасында көндезге бүлектә укучы студентлар.

*Татарстан Республикасы Министрлар Кабинетының 2014 елның 30 октябрендәге 818 номерлы карары белән Татарстан Республикасы Министрлар Кабинетының «Ятим балаларның һәм ата-ана кайгыртуыннан мәхрүм калган балаларның хәлен яхшырту буенча беренче чираттагы чаралар турында» 2003 ел, 16 май, 266 нчы карарына үзгәрешләр кертү хакында».* Кертелгән үзгәрешләр нигезендә Татарстан Республикасы бюджет акчалары исәбеннән дәүләт аккредитациясенә ия белем бирү программалары буенча укучы ятим балаларга һәм ата-ана кайгыртуыннан мәхрүм калган балаларга һәнәри укыту һәм производство практикасы өчен хезмәт хакын түләү законнарда каралган тәртиптә, оешма белән һәнәри уку һәм производство практикасы уза торган укучы арасында төзелгән сроклы хезмәт шартнамәсе, мәгариф оешмалары белән һәнәри уку һәм производство практикасы узу оешмалары арасында төзелгән шартнамәләр нигезендә гамәлгә ашырыла.

*Татарстан Республикасы Министрлар Кабинетының 2014 елның 1 октябрендәге 705 номерлы карары белән 2015 елга дәүләт һөнәр белеме бирү оешмаларында һәм югары белем бирүче дәүләт мәгариф оешмаларында белем алучы ятим балаларга һәм ата-ана кайгыртуыннан мәхрүм калган балаларга, ятим балалар һәм ата-ана кайгыртуыннан мәхрүм калган балалар арасындагы затларга, инвалид балаларга социаль ярдәм күрсәтү төрләре буенча түләүләр күләмнәре расланды.* Мәсәлән, бер мәртәбә бирелә торган пособие күләме дәүләт һөнәр белеме бирү оешмаларында һәм югары белем бирүче дәүләт мәгариф оешмаларында белем алучы ятим балаларга һәм ата-ана кайгыртуыннан мәхрүм калган балаларга, ятим балалар һәм ата-ана кайгыртуыннан мәхрүм калган балалар арасындагы затларга, инвалид балаларга - 587 сумнан 617 сумга кадәр; ятим балаларга һәм ата-ана кайгыртуыннан мәхрүм калган балаларга, ятим балалар һәм ата-ана кайгыртуыннан мәхрүм калган балалар арасындагы затларга дәреслекләр һәм уку-язу әйберләре сатып алуга ел саен пособие - 2105 – 2211 сум, бакалавриат өчен - 5450 – 5723 сум; ятим балаларга һәм ата-ана кайгыртуыннан мәхрүм калган балаларга, ятим балалар һәм ата-ана кайгыртуыннан мәхрүм калган балалар арасындагы затларга, инвалид балаларга, инвалидларга айлык стипендияләр – укучылар өчен 2014 елның 1 сентябреннән билгеләнгән күләмнән артыграк – 690 сумнан 725 сумга кадәр түләү билгеләнде.

2014 елда шулай ук Татарстан Республикасы Хөкүмәте тарафыннан *дәүләт хезмәтләренең түбәндәге стандартлары расланды:*

Спорт ярышларында, тренировкаларда катнашуга медицина күрсәткечләрен ачыклау өчен медик-санитар һәм махсуслаштырылган медицина ярдәме; ДЮСШда, спортмәктәпләрендә һәм олимпия резервы мәктәпләрендә физкультура һәм спорт белән шөгыльләнүче гражданнарга медицина тәэминатын һәм табиблык-педагогик күзәтчелекне гамәлгә ашыру; халыкта гигиена тәрбиясе,сәламәт яшәү рәвешен пропагандалау (*Татарстан Республикасы Министрлар Кабинеты 11.11.2014 № 855 карары*);

Балаларга өстәмә белем бирү оешмаларында һәм олимпия резервы училищеларында укыту-күнекмәләр бирү барышын оештыру өчен спорт корылмалары бирү (*Татарстан Республикасы Министрлар Кабинеты карары 22.05.2014 № 345*).

Бер үк вакытта федераль законнарга бәйле рәвештә 2014 елда үзгәрешләр кичергән дәүләт хезмәтләренең түбәндәге сыйфаи стандартларына игътибар итәргә кирәк:

*Инвалидларга, мөмкинлекләре чикләнгән затларга, социаль хәле куркыныч булган гаиләләргә һәм балаларга, тормышта авыр хәлгә юлыккан һәм социаль хезмәт күрсәтүнең стационар, ярымстационар һәм стационар булмаган формаларында тернәкләндерү хезмәтләре күрсәтүгә мохтаҗ булган башка гражданнарга һөнәри, социаль, психологик тернәкләндерү ярдәмен үз эченә алган тернәкләндерү хезмәтләре күрсәтү* (*Татарстан Республикасы Министрлар Кабинетының 2014 елның 25 июлендәге 544 номерлы карары*);

урта һөнәри белем бирү (*Татарстан Республикасы Министрлар Кабинетының 2014 елның 15 мартындагы 159 номерлы карары*);

үсешендә, укуында, уку мохитенә яраклашуда балаларга, яшүсмерләргә психологик-медицина-педагогик ярдәм күрсәтү (Татарстан Республикасы Министрлар Кабинеты карары *27.03.2014 № 190*);

ятим балаларга һәм ата-ана кайгыртуыннан мәхрүм калган балаларга, авыр тормыш хәлендә калган балигъ булмаган күзәтүчесез калган балаларга, яшәү урыны һәм билгеле бер шөгыле булмаган гражданнарга приют бирү (*Татарстан Республикасы Министрлар Кабинеты карары 14.07.2014 № 491*);

башлангыч, урта һәм югары һөнәри белем бирү учреждениеләренең тулай торакларында яшәүче укучыларга хуҗалык-көнкүреш хезмәтен тәэмин итү (*Татарстан Республикасы Министрлар Кабинеты карарлары 12.11.2014 № 860, 21.01.2014 № 26*);

Татарстан Республикасы Хөкүмәтенең балаларның хокукларына һәм законлы мәнфәгатьләренә кагыла торган аерым мәсьәләләрне җайга сала торган Ттүбәндәге норматив хокукый актлар кабул ителде:

распоряжение Кабинета Министров Республики Татарстан от 10.03.2014 № 463-р о внесении изменений в распоряжение Кабинета Министров Республики Татарстан от 17.08.2009 № 1012-р о реализации прав детей - инвалидов на получение начального и среднего профессионального образования;

постановление Кабинета Министров Республики Татарстан от 14.04.2014 № 244 «О Программе «Обеспечение жильем граждан в Республике Татарстан на 2014 год»;

постановление Кабинета Министров Республики Татарстан от 14.04.2014 № 243 «Об организации отдыха детей и молодежи, их оздоровления и занятости»;

[постановление](consultantplus://offline/ref=DCF5A41D68CA791582BE1D8363A93E3259C9F28334CF35C57AC739808F2FCAE3CFHAF) Кабинета Министров Республики Татарстан от 15.08.2014 № 598 «Об утверждении Перечня категорий граждан, имеющих право на приобретение жилья экономического класса, Порядка формирования списков таких граждан в рамках реализации Программы «Жилье для российской семьи»;

[постановление](consultantplus://offline/ref=DCF5A41D68CA791582BE1D8363A93E3259C9F28334CE3FC377C739808F2FCAE3CFHAF) Кабинета Министров Республики Татарстан от 26.09.2014 № 690 «Об утверждении среднего размера родительской платы за присмотр и уход за ребенком в государственных и муниципальных образовательных организациях, реализующих образовательную программу дошкольного образования в Республике Татарстан, на 2015 год».

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***2.4. 2014 елда Татарстан Республикасында Бала хокуклары буенча вәкаләтле вәкилгә гражданнар мөрәҗәгатьләрен анализлау***

Бала хокуклары буенча вәкаләтле вәкилгә гражданнар мөрәҗәгатьләре бала хокуклары һәм мәнфәгатьләре өлкәсендә аеруча кискен мәсьәләләрне күрсәтеп торучы индикатор булып тора. Хакимият органнарының һәм вазыйфаи затларның хокуксыз чыгарган карарларына, гамәлләренә яки гамәл кылмауларына бәйле мөрәҗәгатьләр мәгълүмат чыганагы булып хезмәт итә, алар нигезендә агымдагы вәзгыять турында да, баланың хокукларын, иреген һәм законлы мәнфәгатьләрен үтәү өлкәсендәге төп тенденцияләр һәм проблемалар турында да нәтиҗәләр ясарга мөмкин.

2013 елда Бала хокуклары буенча вәкаләтле вәкил адресына 1231 мөрәҗәгать килде. Темалары буенча аларны түбәндәгечә бүләргә мөмкин:

*21 диаграмма*

*2011 – 2014 елларда бала хокуклары буенча вәкаләтле вәкилгә мөрәҗәгатьләр тематикасы*

Балигъ булмаганнарның хокукларын бозуның елдан-ел бер үк проблемалары сакланып кала.

Балаларның ***торак хокуклары*** бозылуга бәйле мәсьәләләр 2010 елдан бирле аеруча проблемалы булып тора. 2014 елда Бала хокуклары буенча вәкаләтле вәкилгә бу темага караган 331(барлык мөрәҗәгатьләрнең 27 %ы) мөрәҗәгать керде.(2013 елда 28,5% мөрәҗәгать; 2012 елда – 32,1% мөрәҗәгать).

Анализ күрсәткәнчә, әлеге мөрәҗәгатьләрнең якынча 17 %ында балаларның торак проблемалары нигезендә балигъ булмаганнарны гаиләнең таркалуы яисә торак милекчесенең алмашынуы аркасында торактан чыгару, теркәлүдән төшерү ята.

Торак шартларын яхшыртуга мохтаҗ ятим балаларның, ата-ана тәрбиясеннән мәхрүм калган балаларның һәм алар арасыннан булган затларның, күпбалалы гаиләләрнең, балалы гаиләләрнең, шул исәптән инвалид баласы булган гаиләләрнең торакка хокукларын гамәлгә ашыру 68 % очракта тикшерү, консультация бирү, хокукларны һәм мәнфәгатьләрне яклау һәм торгызу предметы булды.

Торак бәхәсләре буенча гадел булмаган суд карарларына шикаятьләр мөрәҗәгатьләрнең 11 %ын тәшкил итте.

Балаларның *гаиләгә һәм гаилә мөнәсәбәтләренә хокукларын тәэмин итү* иң четерекле мәсьәләләрнең берсе булып санала. 2014 елда бу категориядәге 226 мөрәҗәгать каралды, бу – гомуми санның 18,3%ы. 2013 ел белән чагыштырганда, мондый мөрәҗәгатьләр саны 4%ка кимеде, ә 2011 ел белән чагыштырганда 3 тапкырга артты.

Күп очракта бу темага кагылышлы мөрәжәгатьләрдә конфликт ата-анасы аерылышканнан соң баланың яшәү урынын билгеләүгә, баланың ялгыз яшәүче атасы йә анасы һәм башка туганнары белән аралашу тәртибе буенча бәхәсләргә, бала белән аралашуга каршылыкларны юкка чыгаруга кагыла. 2014 елда шундый мөрәҗәгатьләрнең саны 153 булды яисә әлеге тематика буенча кергән мөрәҗәгатьләрнең 67,7% ын тәшкил итте.

Бу очракларда баланың хокуклары иң беренче чиратта ата-ананың үзе, әби-бабайлар һәм башка туганнары тарафыннан бозыла. Бала хокуклары буенча вәкаләтле вәкил гражданнар арасындагы мөнәсәбәтләргә катнашырга тиеш булмаса да, олыларның амбицияләре һәм каршылыклар колы булган балалар мәнфәгатьләрендә хәлне тыныч юл белән чишү өчен Бала хокуклары буенча вәкаләтле вәкил тарафыннан төрле алымнар кулланыла, шул исәптән психологлар ярдәменнән, суд утырышларында катнашу алымнарыннан файдаланыла.

64 мөрәжәгатьтә (яисә 30%) гражданнарны ата-ана бурычларына тиешенчә карамаган өчен җаваплылыкка тарту, ата-ана хокукларыннан мәхрүм итү яисә бу хокукларны чикләү мәсьәләләренә багышланды. Моннан тыш, Моннан тыш, гражданнар Вәкаләтле вәкилгә балаларның гаиләдән законсыз тартып алынуы буенча 2013 елга караганда ике тапкырга кимрәк мөрәжәгать итүче мөрәҗәгать иттеләр.

Вәкаләтле вәкилгә баланың хокуклары буенча өченче урында *баланың белем алуга хокукы бозылу хакындагы* мөрәҗәгатьләр тора. 2014 елда бу категориядәге 172 мөрәҗәгать каралды, бу – гомуми санның 14%ын тәшкил итте, ләкин 2013 ел белән чагыштырганда, мөрәҗәгатьләр саны бары тик 2 % ка гына кимеде.

Алдагы хисап елында төп проблемаларның берсе инвалид балаларның һәм сәламәтлек мөмкинлекләре чикле булган балаларның мәктәпкәчә белем алуга хокукларын тәэмин итү проблемасы алга чыкты. 2014 елда бу тематика буенча каралган 172 мөрәҗәгатьнең 57 се (һәр өченче очрак) балаларның мәктәпкәчә белем алуга хокукларын тәэмин итү проблемасына бәйле, аларның 30ы 3 яшькә кадәрге балага балалар бакчасына урнаштыруга ярдәм итүне сорау очрагы. 33 очракта (әлеге категориядәге мөрәҗәгатьләрнең 19,2%ы) гражданнар инвалид балаларның һәм сәламәтлек мөмкинлекләре чикле булган балаларның республика мәгариф оешмаларында укуны оештыруга (яисә аның булмавына) шикаять бирделәр.

Кызганычка каршы, 2014 елда мәгариф учреждениесе хезмәткәрләре һәм җитәкчелеге гамәлләренә (гамәл кылмавына) кагыла торган шикаятьләр керү дәвам итте, аерым алганда, 29 очракта (17,3%) гражданнар мәгариф учреждениеләре педагогларының һәм башка хезмәткәрләренең һөнәри эшчәнелек нормаларын бозуның, тәрбияви максатларда рөхсәт ителми торган алымнар куллануның, педагогик яктан профессиональ булмау очракларына шикаять белдерде.

Балаларның *лаеклы тормыш дәрәҗәсенә* хокукларын тәэмин итү проблемасы традиция буенча актуаль булып кала бирә. 2014 елда шундый мәсьәләләр белән мөрәҗәгать иткән гражданнарның саны 2013 ел дәрәҗәсендә калды һәм гомуми санның 12,9 %ын тәшкил итте.

Элеккечә үк шикаятьләрнең төп субъектлары – үз балаларына яшәү һәм тәрбия өчен кирәкле матди шартлар тудыру буенча ата-аналар бурычларын тиешенчә үтәмәгән ата-аналар.

Балалары белән бергә яшәми торган ата-аналардан, шулай ук ата-ана хокукыннан мәхрүм ителгәннәрдән алиментлар түләттерү аеруча кискен проблема. Вәкаләтле вәкилгә гадәттә балаларны төрле хәлләр аркасында иң кирәкле әйберләр белән дә тәэмин итә алмаган аналар мөрәҗәгать итә. Мондый мөрәҗәгатьләрнең һәр өченчесе вакытында алимент түләтү һәм тиешле чаралар күрү турында суд карарларын тиешенчә үтәмәгән суд приставларыннан-башкаручылардан зарлана.

Федераль суд приставлары хезмәтенең Татарстан Республикасы буенча идарәсе мәгълүматлары буенча, 2014 елда балаларны карап тотуга алиментлар түләттерү турында суд карарларын үтәүгә бәйле мәсьәләләрдә кызгынычка каршы, вәзгыять начарайды, балаларны карап тотуга алиментлар түләттерү турында 40 670 суд эшенең ел дәвамында нибары 18 890 (46,4%) (2013 ел- 44,8%) каралды. Үтәлмәгән эшләргә карата суд приставлары түбәндәге чараларны күрде: 3581 бурычлы эзләүгә бирелде, 590 бурычлы кеше административ җаваплылыкка тартылды, 1091 кешегә карата Россия Федерациясе Җинаять кодексының 157 статьясы буенча җинаять эшләре кузгатылды.

Балаларга карата көч куллануның барлык рәвешләреннән яклауны сорап мөрәҗәгать итүләрнең артуы Бала хокуклары буенча вәкаләтле вәкилдә аеруча борчу тудыра. 2014 елда мондый төр мөрәҗәгатьләр гомуми санның 12,2% ын тәшкил итте. Соңгы дүрт елда шундый мөрәҗәгатьләр саны 4,7 тапкыр артты (2011 елдагы 32 дән 2014 елда 151гә кадәр). Һәр мөрәҗәгать очрагы буенча хәл җентекләп, шул исәптән урынга барып һәм опека һәм попечительлек органнары, балигъ булмаганнар эшләре һәм аларның хокукларын яклау буенча район (шәһәр) комиссияләре һәм Россия Тикшерү комитетының Татарстан Республикасы буенча тикшерү комитеты белән берлектә өйрәнелде.

2014 елда Балаларның медицина ярдәменә хокукларын тәэмин итү мәсьләләре якынча 2013 ел дәрәҗәсендә калды. Гражданнар үз мөрәҗәгатьләрендә элеккечә медицина учреждениеләрендә балаларга тиешенчә хезмәт күрсәтелмәүдән, табибларның битарафлыгыннан зарланалар, балаларны дарулар белән тәэмин итү һәм чит илдә дәвалану буенча ярдәм сорап мөрәҗәгать итәләр. 2014 елда инвалид балаларга стоматология ярдәме күрсәтү проблемасы аеруча актуаль булды.

2014 елда социаль тәэминат мәсьәләләренә кагылышлы мөрәҗәгатьләр саны 2013 ел дәрәҗәсендә калды, инвалид балаларны тернәкләндерүнең заманча техник чаралары белән тәэмин итү, алар өчен уңайлы социаль инфраструктура булдыру, шифаханә-курорт шартларында дәвалану һәм тернәкләндерү белән зарури булган һәм җитәрлек күләмдә тәэмин итүгә шикаятьләр бирелде.

Югарыда аталган проблемаларны комплекслы тикшерү һәм аларны чишү юлларын өйрәнү максатында инвалид-балаларны тәрбияләүче ата-аналар Татарстан Республикасында балахокуклары буенча Вәкаләтле вәкил тарафыннан и Татарстан Республикасы Хезмәт, халыкны эш белән тәэмин итү һәм Татарстан Республикасы социаль яклау министрлыклары җитәкчелеге тарафыннан кабул ителде.

14 мөрәҗәгатьтә (1,1%) гражданнар балаларга гражданлык алуга һәм тору урыны буенча теркәлүгә бәйле мәсьәләләр беән мөрәҗәгать иттеләр. Килеп туган проблемалар күп очракта ата-аналарның кирәкле документлары булмауга һәм балаларны ата-ана тәрбиясеннән мәхрүм калдыруга бәйле булды.

2014 елда Бала хокуклары буенча вәкаләтле вәкилгә мөрәҗәгатьләрне **гражданнар категорияләре** буенча караган очракта, иң күп мөрәҗәгать итүчеләр – балигъ булмаган балалар булган гаилә әгъзалары. 847 очракта (68,8%) ата-аналар, 49 очракта (4%) балаларның башка законлы вәкилләре (опекуннар, попечительләр), 139 очракта (11,3%) балаларның башка туганнары мөрәҗәгать итте. Шуның белән билгеләп үтәргә кирәк, балигъ булмаганнарның балалар омбудсменына яисә башка инстанцияләргә мөрәҗәгать итү очраклары сирәк. 2014елда мөрәҗәгатьләрнең 1% ы гына (14 мөрәҗәгать) балаларның үзләреннән алынды.

*Нче таблица*

*2013 – 2014 елларда бала хокуклары буенча вәкаләтле вәкилгә мөрәҗәгать иткән гражданнар категорияләре*

|  |  |  |  |
| --- | --- | --- | --- |
| ***Гражданнар категорияләре*** | ***2014 ел*** | | ***2013 ел***  ***%*** |
| ***сан*** | ***%*** |
| 1. *Ата-аналар* | *847* | *68,8* | *63,8* |
| 1. *Башка туганнар* | *139* | *11,3* | *11,9* |
| 1. *Опекуннар һәм попечительләр* | *49* | *4,0* | *4,7* |
| 1. *Балигъ булмаганнар* | *14* | *1,1* | *3,9* |
| 1. *Ятим балалар һәм ата-ана тәрбиясеннән мәхрүм калган балалар арасыннан булган затлар* | *24* | *1,9* | *3,0* |
| 1. *Иҗтимагый оешмалар, пресса вәкилләре* | *20* | *1,6* | *3,5* |
| 1. *Балалар учреждениеләре хезмәткәрләре һәм җитәкчеләре* | *14* | *1,1* | *1,1* |
| 1. *Башка затлар (чит гражданнар, күршеләр һ.б.)* | *124* | *10,2* | *8,1* |

Мөрәҗәгатьләрнең географиясеннән күренгәнчә, Бала хокуклары буенча вәкаләтле вәкилгә мөрәҗәгать итүчеләрнең күпчелеге Татарстан Республикасыннан. Шуның белән бергә, 23 мөрәҗәгать (1,8%) Россиянең башка регионнарыннан керде: Пермь краеннан, Оренбург, Самара, Иваново, Түбән Новгород өлкәләреннән, Башкортостан Республикасыннан, Мәскәү шәһәреннән.

**Муниципаль районнар** һәм шәһәр округлары буенча иң күп мөрәҗәгать, гадәттәгечә, 691 Казан шәһәреннән керде (гомуми санның 56%ын тәшкил итә). 2013 ел белән чагыштырганда барлыгы казанлылар өлеше 11%ка артты .

Шуның белән бергә, 2014 елда 100 мең кешегә исәпләгәндә мөрәжәгатьләр саны буенча Спас районы беренче урында, Казан икенче урында тора. Алда торучылар арасында шулай ук: Әтнә, Менделеевск, Алексеевск, Кайбыч, Биектау, Әлки, Зеленодольск районнары, аларның күрсәткече республика буенча уртача күрсәткечтән югарырак (31,9). Узган елда Аксубай һәм Балтач районнарыннан мөрәжәгать алынмады.

*22 диаграмма*

*2014 елда Бала хокуклары буенча Вәкаләтле вәкилгә* ***республиканың муниципаль районнары һәм шәһәр округлары буенча*** *кергән мөрәжәгатьләр саны*  ***(100 мең кешегә)***

Мөрәҗәгатьләрнең 587 шикаять, калганнары башка төр мөрәҗәгатьләр (мәгълүмат бирү, аңлату, консультацияләр, ярдәм сорап язылган). Гомуми санның 46,8%ы шикаятьләрдән гыйбарәт (2012 елда – 64%)

*Мөрәжәгатьләрнең төрләре буенча Бала хокуклары буенча Вәкаләтле вәкилгә* кергән мөрәжәгатьләрнең гомуми саныннан 614е шикаятькә карый, ә калган 617се – башка төрле мөрәжәгатьләр (мәгълүмат бирү, аңлату, консультацияләр, ярдәм сорап язылган). Мөрәжәгатьләрнең гомуми саныннан шикаятьләр өлеше ел саен артып тора, 2014 елда 50% ын тәшкил итте (2013 елда – 46,7%).

*23 диаграмма*

*2014 елда Бала хокуклары буенча вәкаләтле вәкигә кергән мөрәҗәгатьләрне төрләре буенча бүлү*

2014 елда гражданнар федераль дәүләт хакимияте органнарына, Татарстан Республикасы дәүләт хакимияте органнарына, төрле оешма җитәкчеләренә һәм гражданнарга шикаятьләр белән күбрәк мөрәжәгать итә башладылар.

*24 диаграмма*

*2011– 2014 елларда Бала хокуклары буенча вәкаләтле вәкилгә кергән мөрәҗәгатьләрнең төрләре буенча саны*

Шикаятьләр федераль дәүләт хакимияте органнарына, Татарстан Республикасы дәүләт хакимияте органнарына, төрле оешма җитәкчеләренә һәм гражданнарга карата язылды.

Шикаять бирү субъектлары буенча шикаятьләрнең гомкми санын түбәндәгечә бүлергә мөмкин.

*25 диаграмма*

*2013 елда Бала хокуклары буенча вәкаләтле вәкилгә кергән шикаятьләрне субъектлары буенча бүлү (саны)*

2014 елда кергән шикаятьләрнең иң күбесе җирле үзидарә органнары гамәлләренә (гамәлләр кылмавына) (174 яки 28,3%) кагыла. Икенче урында төрле оешмалар җитәкчеләре һәм вазыйфаи затлары тора (129 яки 21%). Өченче урында федераль дәүләт хакимияте органнарының территориаль органнарына булган шикаятьләр тора (93 шикаять яисә 15,1%). Гражданнарның бер-берсенә карата шикаятьләре – 89 очрак (14,5%). 85 шикаятьтә (13,9%) Татарстан Республикасы дәүләт хакимияте органнары эшчәнлегеннән канәгатьсезлек белдерелде. 44 гражданны суд органнары карарлары канәгатьләндермәде (7,2%).

Чагыштырма анализдан күренгәнчә, 2014 елда төрле дәрәҗәдәге хакимият органнары гамәлләренә (гамәл кылмавына) карата шикаятьләр арасында җирле үзидарә органнары өстеннән язылганнары, шикаятьләрнең гомуми саны кимесә дә, узган елгы дәрәҗәдә калды. Татарстан Республикасы дәүләт хакимияте органнарына шикаятьләр дә, узган ел белән чагыштырганда, 66 % ка артты (2013 елдагы 51, 2014 елда 85). Аларның күпчелеге федераль һәм региональ законнарда гарантияләнгән торак хокукларын, шул исәптән күпбалалы гаиләләрнең һәм ятим балаларның, гамәлгә ашыруга, шулай ук инвалид балаларны реабилитация чаралары һәм шифаханә-курорт дәвалавы белән тәэмин итү мәсьәләләренә кагыла. Моннан тыш, федераль дәүләт хакимияте органнарына һәм суд органнары эшчәнлегенә шикаятьләрнең саны аз булса да кимеде.

*26диаграмма*

*2011 – 2014елларда Вәкаләтле вәкилгә кергән шикаятьләрнең субъектлары буенча саны*

*24 диаграмма*

*2011 – 2013 елларда Вәкаләтле вәкилгә кергән шикаятьләрнең субъектлары буенча саны*

Гомумән алганда, 2014 елда гражданнар шикаятьләрен карау йомгаклары буенча 66% очракта (2011 – 81%, 2012 – 69%, 2013 – 28%) бала хокукларын яклау ысуллары һәм чаралары турында квалификацияле консультацияләр һәм аңлатмалар бирелде. 34% очракта мәсьәлә уңай хәл ителде. Мөрәҗәгатьләрдәге проблемаларның 4,4% очрагында вәкаләтле вәкил компетенциясенә керми торган мәсьәләләр урын алган иде. Төрле дәрәҗәдәге дәүләт хакимияте органнарына карата язылган 352 шикаятьнең 58 очрагында (16,5%) балалар хокукларын һәм мәнфәгатьләрен бозулар өлешчә яисә тулысынча расланды, һәр очрак буенча тиешле чаралар күрелде.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 бүлек. 2014 елда яшәешнең төп өлкәләрендә бала хокукларын үтәү**

***3.1. Баланың яшәүгә, рәхимсезлектән һәм көч кулланудан яклануга, иминлеккә хокукын тәэмин итү***

Бала хокуклары турында БМО Конвенциясендә, Россия Федерациясе Конституциясендә һәр баланың яшәүгә хокукы аерылгысыз һәм тартып алынмый торган хокук буларак таныла. Баланың яши алуын һәм сәламәт үсешен мөмкин булган максималь дәрәҗәдә тәэмин итү буенча дәүләт бурычы һәр баланың яшәүгә хокукына гарантия булып тора. Моның белән бергә, Бала хокуклары турында Конвенцияне ратификацияләп, Россия Федерациясе “ата-аналарның, законлы опекуннарның яисә бала турында кайгыртучы теләсә кайсы башка затның барлык төрдәге физик һәм психологик изүеннән, кимсетүеннән яисә усал ниятләрдә файдалануыннан, кайгыртмаудан яисә илтифатсызлык кылудан, тупаслыктан яисә эксплуатацияләүдән, шул исәптән сексуаль явыз ниятләрдә файдаланудан баланы яклау буенча законнарда каралган, административ, социаль һәм агарту чараларын” үтәү йөкләмәләре алды.

*3.1.1. Балалар арасында үлүчеләр санына гомуми анализ*

Балалар арасында үлүчеләр санын анализлау баланың яшәү хокукын тәэмин итү буенча күрелә торган чараларның җитди характеристикасы булып тора. Шулай ук бу күрсәткечләр җәмгыятьнең гомумән социаль-икътисадый иминлек дәрәҗәсен күрсәтә. Балалар үлемен дөрес һәм үз вакытында мониторинглау балаларның сәламәтлеген саклау һәм аларның иминлеген тәэмин итү өлкәсендәге системалы проблемаларны ачыкларга; үткәрелә торган профилактика чараларының нәтиҗәлелеген билгеләргә, балаларның исән калуын һәм иминлеген тәэмин итү дәрәҗәсен арттыру буенча конкрет чаралар күрергә ярдәм итә.

Балалар үлеме катлаулы структурага ия, ул үлемгә китергән сәбәпләр һәм үлгән балаларның яше нигезендә билгеләнә.

2014 елда республикада 591 бала вафат булды. Бу, 2013 ел белән чагыштырганда, 16 балага (2,7% ка) кимрәк.

*21 нче диаграмма*

***2010-2014 елларда Татарстан Республикасында балалар арасында үлүчеләр саны***

Балалар арасында үлүчеләрнең яшь буенча саны түбәндәге диаграммада күрсәтелә.

*22 нче диаграмма*

***2011- 2014 елларда балалар арасында үлүчеләрнең яшь буенча саны***

Балалар үлеменең гомуми структурасында 2014 ел йомгаклары буенча сабый чакта үлүчеләр саны 2,8%ка кимү күзәтелә (2013 елда 65,2% тан 2014 елда 62,4%ка кадәр). Шул ук вакытта балалар үлеменең гомуми структурасында 1 яшьтән алып 4 яшькә кадәрге төркемдә ( 9,5% тан 12,8% ка кадәр) һәм 10 яшьтән алып 14 яшькә кадәрге төркемдә арту (5,8% тан 6,9% ка кадәр) күзәтелә.

Республикада 17 яшькә кадәрге балалар арасында үлем очракларының 2,7% ка кимүе иң беренче чиратта сабый чакта үлүчеләрнең кимүенә (6,8%ка) бәйле.

Бу – сабый балалар үлеме арту тенденциясен 2011 елдан алып яхшы якка үзгәрткән уңай күрсәткеч. Сабый балалар үлеме демографиянең үлем күрсәткечләрендә база күрсәткечләрнең берсе, ул [XX гасыр уртасыннан башлап илләрне халыкның тормыш дәрәҗәсе буенча бәяләү классификациясендә мөһим факторларның берсе булып тора. Шулай ук ул дәүләтнең бала исән калырлык шартлар тәэмин итү дәрәҗәсен дә билгели.](https://ru.wikipedia.org/wiki/XX_%D0%B2%D0%B5%D0%BA)  2014 елда бер яшькә кадәрге 369 бала вафат булды, бу, 2013 ел белән чагыштырганда, 27 балага кимрәк.

*23 нче диаграмма*

***2010–2014 елларда сабый чакта үлгән балалар саны***

Татарстан Республикасы Сәламәтлек саклау министрлыгы мәгълүматлары буенча, 2014 елда исән туган 1000 балага 6,5 үлем очрагы туры килә. Шуны да билгеләп узарга кирәк, бу күрсәткеч республикада Россия Федерациясе (7,4) һәм Идел буе федераль округы (7,2) буенча түбәнрәк.

2010 – 2014 елларда балалар үлеме сәбәпләренең структурасы таблицада күрсәтелгән.

*2 нче таблица*

***2010–2014 елларда балалар үлеменең сәбәпләре***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Сәбәпләр** | **2010 ел** | **өлеш,**  **%** | **2011 ел** | **өлеш,**  **%** | **2012 ел** | **өлеш,**  **%** | **2013 ел** | **өлеш, %** | **2014 ел** | **өлеш,**  **%** |
| **Авыру буенча** | ***375*** | *71,4* | ***380\**** | *73,7* | ***450\**** | *79,2* | ***480\**** | *79,1* | ***476\**** | *80,5* |
| **Бәхетсезлек очраклары**  *шулар арасында:* | ***74*** | *14,1* | ***81\*\**** | *15,7* | ***58*** | *10,2* | ***71*** | *11,6* | ***44*** | *7,5* |
| *транспорттагы бәхетсезлек очраклары (ЮТҺ)* | *25* | *4,7* | *23* | *4,4* | *24* | *4,2* | *26* | *4,2* | *14* | *2,4* |
| *суга бату* | *19* | *3,6* | *20* | *3,8* | *13* | *2,2* | *11* | *1,8* | *10* | *1,7* |
| *янгын* | *4* | *0,7* | *12* | *2,3* | *8* | *1,4* | *12* | *1,9* | *10* | *1,7* |
| *башка бәхетсезлек очраклары* | *26* | *4,9* | *-* | *-* | *13\*\*\** | *2,2* | *22\*\*\** | *3,6* | *10\*\*\** | *1,7* |
| **Суицидлар** | ***24*** | *4,5* | ***27*** | *5,2* | ***19*** | *3,3* | ***17*** | *2,8* | ***23*** | *3,9* |
| **Җинаятьләр** | ***6*** | *1,1* | ***11*** | *2,1* | ***12*** | *2,1* | ***15*** | *2,4* | ***48*** | *8,1* |
| **Башкалар** | ***46*** | *8,7* | ***16*** | *3,1* | ***29****\*\*\** | *5,1* | ***24****\*\*\** | *3,9* | ***-*** | *-* |
| **Барлыгы** | ***525*** |  | ***515*** |  | ***568*** |  | ***607*** |  | ***591*** |  |

Татарстан Республикасы Сәламәтлек саклау министрлыгыннан тиешле мәгълүматлар алынмаганга күрә, таблицадагы саннар вафат булган балаларның гомуми саныннан транспорттагы бәхетсезлек очраклары, суицидлар, җинаятьләр һәм башка сәбәпләр аркасында вафат булган балалар саны аермасы буенча чыгарылды.

\*\* шул исәптән “Булгария” теплоходы бату аркасында вафат булган 26 бала исәпкә алынды.

\*\*\* Вәкаләтле вәкилгә ЭЭМ сводкалары аша билгеле булган белешмәләр.

*3.1.2. Балаларның табигый булмаган сәбәпләр (бәхетсезлек очраклары, суицидлар, җинаятьләр) аркасында үлүе*

Балаларның табигый булмаган сәбәпләр (бәхетсезлек очраклары, суицидлар, җинаятьләр) аркасында үлүе аеруча зур борчулар тудыра.

2014 елда балаларның табигый булмаган сәбәпләр аркасында үлүенең 115 факты теркәлде, бу гомуми санның 19,4% ын тәшкил итә. Балигъ булмаганнар арасында табигый булмаган сәбәпләр аркасында үлем очраклары арту игътибарны җәлеп итә. Узган елның шул чоры белән чагыштырганда, балалар үлү очраклары 11,6 %ка (2013 елдагы 103 очрактан 2014 елда 115 очракка кадәр), гомуми саннар белән чагыштырганда 19,4% ка (2013 елда 17% иде) арту күзәтелә.

*24 нче диаграмма*

***2010–2014 елларда табигый булмаган сәбәпләр аркасында үлгән балаларның гомуми саны***

Балалар үлеменә китергән табигый булмаган сәбәпләрне структура ягыннан анализлау бу бәхетсезлекләрнең суицидлар һәм балигъ булмаганнарга карата кылынган җинаятьләр аркасында килеп чыгуын күрсәтә.

*25 нче диаграмма*

***2012–2014 елларда табигый булмаган сәбәпләр аркасында үлгән балалар саны***

2014 елда бәхетсезлек очраклары аркасында республикада 44 бала үлде, бу балалар арасында үлүчеләрнең гомуми саныннан 7,4% тәшкил итте.

Россия Гадәттән тыш хәлләр министрлыгының Татарстан Республикасы буенча Баш идарәсе биргән мәгълүматларга караганда, 2014 елда су объектларында булган бәхетсезлек очраклары аркасында 10 баланың гомере өзелде. Балаларның сулыкларда һәлак булуы 2011 елдан башлап кими бара. Су объектларында балаларның һәлак булуына китергән бәхетсезлек очракларының шактые (6 очрак) тиешле булмаган урында су коенуга бәйле, бер очракта бала техниканың боз астына китүе сәбәпле, тагын бер очракта көймә әйләнеп каплану аркасында батты, калган ике очракта балалар үлеменең сәбәпләре ачыкланмыйча калды.

*26 нчы диаграмма*

***2010–2014 елларда балаларның сулыкларда һәлак булуы***

2014 елда сулыкларда һәлак булган балаларның күп өлешен (6 кеше) 7 яшьтән 15 яшькә кадәрге мәктәп яшендәге балалар тәшкил итте. 1 яшьтән 6 яшькә кадәрге балалар арасында сулыкларда һәлак булучылар саны соңгы өч елда үзгәрешсез кала бирә (елына 3 бала). 2012–2013 елларда су объектларында һәлак булган балаларның яшь буенча саны диаграммада бирелә.

*27 нче диаграмма*

***2012–2014 елларда су объектларында һәлак булган балалар саны (яшь буенча)***

2013 һәм 2014 елларда балаларның суга бату очраклары географиясе таблицада бирелә.

*3 нче таблица*

***2013 һәм 2014 елларда сулыкларда һәлак булган балалар саны (муниципаль районнар буенча)***

|  |  |  |  |
| --- | --- | --- | --- |
| ***Муниципаль берәмлек исеме*** | ***2012*** | ***2013*** | ***2014*** |
| *Минзәлә муниципаль районы* | *0* | *0* | *2* |
| *Казан шәһәре* | *1* | *2* | *1* |
| *Чаллы шәһәре* | *2* | *0* | *1* |
| *Әлки муниципаль районы* | *0* | *0* | *1* |
| *Әлмәт муниципаль районы* | *0* | *1* | *1* |
| *Мөслим муниципаль районы* | *0* | *0* | *1* |
| *Спас муниципаль районы* | *0* | *0* | *1* |
| *Тукай муниципаль районы* | *0* | *0* | *1* |
| *Чистай муниципаль районы* | *0* | *0* | *1* |
| *Алабуга муниципаль районы* | *1* | *1* | *0* |
| *Зеленодольск муниципаль районы* | *1* | *1* | *0* |
| *Биектау муниципаль районы* | *0* | *1* | *0* |
| *Кама Тамагы муниципаль районы* | *0* | *1* | *0* |
| *Нурлат муниципаль районы* | *0* | *1* | *0* |
| *Питрәч муниципаль районы* | *0* | *1* | *0* |
| *Балык Бистәсе муниципаль районы* | *0* | *1* | *0* |
| *Тәтеш муниципаль районы* | *0* | *1* | *0* |
| *Кайбыч муниципаль районы* | *2* | *0* | *0* |
| *Аксубай муниципаль районы* | *2* | *0* | *0* |
| *Зәй муниципаль районы* | *1* | *0* | *0* |
| *Түбән Кама муниципаль районы* | *1* | *0* | *0* |
| *Яңа Чишмә муниципаль районы* | *1* | *0* | *0* |
| *Ютазы муниципаль районы* | *1* | *0* | *0* |
| ***БАРЛЫГЫ*** | ***13*** | ***11*** | ***10*** |

Сулыкларда балалар белән бәхетсезлек очраклары, нигездә, өлкәннәрнең ата-ана вазыйфасына салкын каравы аркасында килеп чыга. Сулыклар тирәсендә гаилә белән ял итүләр вакытында балаларның үз-үзләрен тотуларын күзәтеп тормау, кызганычка каршы, шундый очракларга китерә.

*Мәсәлән: 9 июльдә ике яшьлек Карина әнисе белән Ык елгасы буенда ял итә. Бала уйнаган арада әнисе ир-атлар белән кәеф-сафа кора. Кыз берничә тапкыр суга керергә талпынып карый, ләкин аны әнисенең дуслар тартып ала. Спиртлы эчемлекләр аркасында сизгерлекләре югалган өлкәннәр Каринаның югалуын сизми кала. Баланың юклыгын белгәч, компания үз көче белән аны эзләргә тотына, ләкин эзләү кирәкле нәтиҗәне бирми. Кызны шул ук көнне эзли башлыйлар, бу чарада Россия ЭЭМ Мөслим районы бүлеге тулысынча, ФОРПОСТ әгъзалары, район үзәге Мөслимнән һәм тирә-як авыллардан волонтерлар катнаша, Чаллы шәһәреннән водолазлар чакыртыла. Кызның мәетен 11 июльдә Ык төбеннән табып алалар.*

Россия Гадәттән тыш хәлләр министрлыгының Татарстан Республикасы буенча Баш идарәсе биргән мәгълүматлар буенча республикада *янгыннар вакытында* 10 бала һәлак булды, тагы 20 бала төрле җәрәхәтләр алды. Янгыннар вакытындагы бәхетсезлек очракларының саны бераз кимүгә (2013 елдагы 38 дән 2014 елда 30 га) карамастан, бу вәзгыять киеренке булып кала бирә.

*28 нче диаграмма*

***2010–2014 елларда янгыннарда һәлак булган һәм җәрәхәтләнгән балалар саны***

Балаларның иң күбе республиканың Тәтеш районындагы янгыннарда һәлак булды (3 бала). Ике очрак Зеленодольск һәм Кукмара районнарында, Казан шәһәрендә теркәлде. Бер очрак Баулы районында булды.

*4 нче таблица*

***2012–2014 елларда янгыннарда һәлак булган һәм җәрәхәтләнгән балалар саны (муниципаль районнар буенча)***

|  |  |  |  |  |  |  |
| --- | --- | --- | --- | --- | --- | --- |
| **Муниципаль берәмлек исеме** | **2012 ел** | | **2013 ел** | | **2014 ел** | |
| **җәрәхәт алган балалар** | **һәлак булган балалар** | **җәрәхәт алган балалар** | **һәлак булган балалар** | **җәрәхәт алган балалар** | **һәлак булган балалар** |
| *Тәтеш муниципаль районы* | *0* | *0* | *0* | *0* | *3* | *0* |
| *Зеленодольск муниципаль районы* | *0* | *0* | *0* | *0* | *2* | *0* |
| *Кукмара муниципаль районы* | *0* | *0* | *0* | *0* | *2* | *0* |
| *Казан шәһәре* | *0* | *3* | *2* | *4* | *2* | *6* |
| *Баулы муниципаль районы* | *0* | *0* | *0* | *0* | *1* | *0* |
| *Әлмәт муниципаль районы* | *0* | *0* | *0* | *4* | *0* | *3* |
| *Бөгелмә муниципаль районы* | *2* | *0* | *0* | *1* | *0* | *3* |
| *Зәй муниципаль районы* | *0* | *0* | *0* | *2* | *0* | *3* |
| *Азнакай муниципаль районы* | *0* | *0* | *0* | *0* | *0* | *1* |
| *Биектау муниципаль районы* | *0* | *0* | *0* | *1* | *0* | *1* |
| *Алабуга муниципаль районы* | *0* | *0* | *2* | *2* | *0* | *1* |
| *Түбән Кама муниципаль районы* | *0* | *0* | *2* | *0* | *0* | *1* |
| *Чаллы шәһәре.* | *0* | *2* | *2* | *2* | *0* | *1* |
| *Алексеевск муниципаль районы* | *0* | *0* | *3* | *0* | *0* | *0* |
| *Актаныш муниципаль районы* | *3* | *0* | *1* | *0* | *0* | *0* |
| *Зеленодольск муниципаль районы* | *0* | *0* | *0* | *3* | *0* | *0* |
| *Лениногорск муниципаль районы* | *0* | *0* | *0* | *3* | *0* | *0* |
| *Менделеевск муниципаль районы* | *0* | *0* | *0* | *2* | *0* | *0* |
| *Арча муниципаль районы* | *0* | *1* | *0* | *2* | *0* | *0* |
| *Югары Ослан муниципаль районы* | *2* | *0* | *0* | *0* | *0* | *0* |
| *Яңа Чишмә муниципаль районы* | *0* | *1* | *0* | *0* | *0* | *0* |
| *Нурлат муниципаль районы* | *1* | *1* | *0* | *0* | *0* | *0* |
| *Ютазы муниципаль районы* | *0* | *1* | *0* | *0* | *0* | *0* |
| ***БАРЛЫГЫ*** | ***8*** | ***9*** | ***12*** | ***26*** | ***10*** | ***20*** |

2013 елдагы кебек үк, балалар һәлак булган янгыннарның иң күп саны электр җиһазларын кулланганда куркынычсызлык кагыйдәләре бозылу (4 очрак) аркасында килеп чыккан, башка сәбәпләрне балаларның ут белән саксыз булуы (3 очрак), тәмәке тартканда ут белән саксыз булу, мич җайланмаларыннан файдаланганда куркынычсызлык кагыйдәләре бозылу тәшкил итте.

*5 нче таблица*

***2014 елда балалар зыян күргән янгыннарның килеп чыгу сәбәпләре***

|  |  |  |
| --- | --- | --- |
| **Янгынның сәбәпләре** | **Һәлак булган балалар** | **Җәрәхәт алган балалар** |
| Электр җиһазларын кулланганда куркынычсызлык кагыйдәләре бозылу | 4 | 2 |
| Олыларның, тәмәке тартканда, ут белән саксыз булуы | 3 | 2 |
| Балаларның ут белән саксыз булуы | 3 | 12 |
| Пиротехник әйберләрне кулланганда куркынычсызлык кагыйдәләре бозылу | 0 | 2 |
| Олыларның ут белән саксыз булуы | 0 | 1 |
| Транспорт чарасының электр җиһазлары төзек булмау | 0 | 1 |
| **Барлыгы** | **10** | **20** |

Янгыннар вакытындагы бәхетсезлек очракларының һәрберсендә диярлек балаларын күзәтеп тору буенча ата-ана бурычын тиешенчә үтәмәгән олылар гаепле. 243 очракта янгын тиешле исәптә торган һәм социаль яктан имин булмаган гаиләләр яшәгән торак урыннарда чыккан. Ут белән саксызлык, кагыйдә буларак, исерек хәлдә, ә янгын куркынычсызлыгы кагыйдәләрен үтәмәү җылыту приборларының тиешле хәлдә булмавы, үз җылылык приборларыннан файдалану, коммуналь хезмәтләр өчен түләмәгәнлектән газ белән тәэмин итү өзелү аркасында барлыкка килгән. Балаларның ут белән саксыз эш итүе шулай ук ата-ана тарафыннан тиешле игътибар булмау һәм аларның өйдә ялгыз калулары аркасында да килеп чыккан.

*Мәсәслән: 2014 елның 20 июлендә Кукмара районының Ядегәр авылында Гагарина урамы 22 йортта янгын чыгып, 6 кеше, шул исәптән 2 бала һәлак булды. Янгынның сәбәбе – гаилә башлыгының өйдә исерек килеш тәмәке тартканда саксызлыгы.*

Янгында җәрәхәтләнгән яисә һәлак булган балалар яшәгән гаиләләрнең социаль статусын исәпкә алып, мондый төркемгә керә торган гаиләләр белән профилактика эшенә аеруча игътибар бирергә кирәк. Бу гаиләнең имин булмавын профилактикалау органнарына кагыла.

Балаларның үлеменә китергән башка бәхетсезлек очракларына биеклектән егылып төшүне, авыр әйберләр белән җәрәхәтләнүне, ризык белән тыгылуны кертеп була. Бала хокуклары буенча вәкаләтле вәкилгә Татарстан Республикасы Эчке эшләр министрлыгыннан кергән оператив сводка мәгълүматлары буенча, 2014 елда мондый 10 бәхетсезлек очрагы булган (2013 елда – 22).

Бәхетсезлек очракларының сәбәпләре турында сөйләгәндә, аларның күбесенчә олыларның ата-ана бурычларына битараф булуыннан, балаларына салкын каравыннан килеп чыгуы күренә. Балалар һәлак булган очракларда мондый битарафлык җинаятьчел характерга ия. Шуның өчен, Бала хокуклары буенча вәкаләтле вәкил фикере буенча, балалар җәрәхәт алган яисә һәлак булган һәрбер бәхетсезлек очрагы ата-аналарның үз бурычларын тиешенчә үтәмәүләре күзлегеннән чыгып бәяләнергә тиеш. Мондый эшләр районнардагы (шәһәрләрдәге) балигъ булмаганнар эшләре һәм аларның хокукларын яклау комиссияләре тарафыннан гына түгел, Россия Федерациясе Җинаять кодексының 125 статьясы (куркыныч хәлдә калдыру), Россия Федерациясе Җинаять кодексының 156 статьясы (балигъ булмаганны тәрбияләү бурычын үтәмәү) буенча кузгатыла торган җинаять эшләре кысаларында, тикшерү органнары тарафыннан да каралырга тиеш. Моннан тыш, баланың үлеменә китерә торган ата-ана битарафлыгын профилактикалау өчен, ата-аналарга каршы җинаять эше кузгату һәм аларны җаваплылыкка тарту мисаллары массакүләм мәгълүмат чараларында яктыртылырга тиеш. Кызганычка каршы 2014 ел йомгаклары буенча Россия Федерациясе Җинаять кодексының 125 статьясы буенча беркем дә җаваплылыкка тартылмады.

Балаларның җәрәхәтләнү структурасында аерым урынны *юл-транспорт һәлакәтләре* алып тора*.* Татарстан Республикасы буенча Эчке эшләр министрлыгының Юл хәрәкәте иминлеге дәүләт инспекциясе идарәсе мәгълүматлары буенча, 2014 елда балигъ булмаганнар катнашында 615 юл-транспорт һәлакәте теркәлгән, аларда 14 бала һәлак булган һәм 665 бала җәрәхәт алган.

*29 нчы диаграмма*

***2009–2014 елларда Татарстан Республикасы да балалар катнашында булган ЮТҺ саны***

Узган елның шул чоры белән чагыштырганда, балигъ булмаганнар катнашында юл-транспорт һәлакәтләре 1,9% ка артты (2013 елдагы 603тән 2014  елда 615 кә кадәр). ЮТҺ аркасында җәрәхәтләр алган балалар саны, узган елгы саннар белән чагыштырганда, шулай ук 4,7 %ка артты (2013 елдагы 635 тән 2014 елда 665 кә кадәр).

Шул ук вакытта ЮТҺдә балаларның һәлак булуы 46,2% ка кимеде (2013 елдагы 26 очрактан 2014 елда 14 очракка кадәр).

*30 нчы диаграмма*

***2009 –2014 елларда ЮТҺдә һәлак булган һәм җәрәхәтләнгән балалар саны***

Узган ел йомгаклары буенча, республикада юл-транспорт һәлакәтләрендә зыян күргәннәр арасында 7 яшьтән 14 яшькә кадәрге башлангыч һәм урта сыйныф укучылары күбрәк. Шул ук вакытта ЮТҺндә үлем җәрәхәтләре алган балаларның яртысы 7 яшькә кадәргеләр.

*31 нче диаграмма*

***2014 елда ЮТҺ зыян күргән 16 яшькә кадәрге балалар саны***

Балаларның гомерен һәм сәламәтлеген саклау өлкәннәрнең төп бурычы. Шулай булуга карамастан, балалар катнашындагы 462 (75,1%) ЮТҺ очрагы транспорт чарасын йөртүче һәм 153 (24,9%) ЮТҺ балигъ булмаганнарның үз гаебе белән килеп чыкты.

Шулай итеп, 2013 ел белән чагыштырганда, балалар гаебе белән килеп чыккан юл-транспорт һәлакәтләре саны 8,2% ка кимеде, ләкин өлкәннәр аркасында килеп чыккан юл фаҗигаләре саны 11%ка артты.

Балалар гаебе белән килеп чыккан юл-транспорт һәлакәтләренең төп сәбәпләре велосипедта, скутерда, мотоциклда йөргәндә юл хәрәкәте кагыйдәләрен бозу (53 очрак), каршылыклар артыннан кинәт юлга килеп чыгу (40 очрак), тиешле булмаган урында транспорт алдыннан юл аша чыгу (26 очрак).

*6 нчы таблица*

***2010–2014 елларда балалар гаебе белән булган ЮТҺ сәбәпләре***

|  |  |  |  |  |  |
| --- | --- | --- | --- | --- | --- |
| **ЮТҺ сәбәпләре** | **2010 ел** | **2011 ел** | **2012 ел** | **2013 ел** | **2014 ел** |
| Автотранспорт якынлашканда махсус билгеләнмәгән урында юлны аркылы чыгу | 57 | 57 | 34 | 32 | 26 |
| Каршылык артыннан кинәт йөгереп чыгу | 39 | 37 | 29 | 41 | 40 |
| Светофорның тыю сигналына юлны аркылы чыгу | 3 | 3 | 3 | 6 | 7 |
| Велосипедчылар, скутерчылар, мотоциклчылар тарафыннан юл хәрәкәте кагыйдәләре бозылу | 40 | 31 | 24 | 57 | 53 |
| Балаларның юлга чыгып уйнавы | 2 | 3 | 3 | 2 | 6 |
| Юл буйлап хәрәкәт итү | - | 1 | 0 | 1 | 1 |
| Юл хәрәкәте кагыйдәләренең балалар тарафыннан башкача бозылуы | -\* | -\* | 50 | 48 | 20 |
| **Барлыгы** | **141** | **132** | **143** | **187** | **153** |

\* Мәгълүматлар юк.

Балаларның юлда уйнавына бәйле юл-транспорт һәлакәтләренең, узган ел белән чагыштырганда, 3 тапкыр артуы, шулай ук светофорның кызыл сигналына юл аркылы чыкканда барлыкка килгән фаҗигаләрнең артуы игътибарны җәлеп итә.

Республика территориясендә катлаулы юл-транспорт хәлләрен исәпкә алып, ЮТҺ аркасында балаларның җәрәхәтләнүен һәм һәлак булуын профилактикалауның барлыкка килгән системасын камилләштерүне дәвам итәргә кирәк дип саныйбыз:

балигъ булмаганнар арасында юл хәрәкәте иминлеге өлкәсендә аңлату эшләре буенча гамәлдәге тәҗрибәне һәм алымнарны камилләштерергә, төп игътибарны 1 яшьтән алып 14 яшькә кадәрге иң куркыныч төркемгә керә торган балаларга юнәлтергә кирәк;

балаларның өске киемнәрендә, аяк киемнәрендә, мәктәп букчаларында, балалар сумкаларында һәм портфельләрендә, бала арбаларында һ.б. утны кире кайтара торган билгеләр куллануны пропагандалауны дәвам итәргә;

балалар учреждениеләре урнашкан җирләрдә юлларны юл билгеләре, коймалар, светофорлар, юл яктырту объектлары, җәяүлеләр өчен юллар һ.б.ш. белән җиһазландыру эшен дәвам итәргә;

юлларда балаларының шәхси иминлеге өчен ата-аналарның җаваплылыгын арттыру һәм балаларын юлларда үз-үзен тотуның иң гади күнекмәләренә өйрәтүне кызыксындыру максатларында, ата-аналар арасында масштаблы мәгълүмат бирү – агарту кампанияләре уздырырга, балаларда юл хәрәкәтендә куркынычсызлык кагыйдәләрен үтәү күнекмәләрен булдыру буенча эшне дәвам итәргә.

Балигъ булмаганнар үлеменең табигый булмаган сәбәпләре арасында ***суицидлар*** аерым урын алып тора. Кызганычка каршы, хисап елында бу өлкәдә имин булмаган вәзгыть күзәтелә. Бездә булган мәгълүматлар буенча, 2014 елда республикада балигъ булмаганнарның үз-үзләренә кул салуының 23 очрагы теркәлгән. Бу узган ел белән чагыштырганда 6 балага (35%ка) артык.

*32 нче диаграмма*

***2010–2014 елларда балигъ булмаганнар арасында суицидлар саны***

Төгәлләнгән суицидларның иң күбе 2014 елда Казан һәм Чаллы шәһәрләрендә теркәлгән – 5 һәм 8 очрак. Бөгелмә муниципаль районында шундый өч очрак һәм Алексеевск, Түбән Кама, Баулы, Чүпрәле, Яңа Чишмә, Питрәч, Тукай районнарында берәр очрак теркәлгән. 2011 елдан алып күзәтү ясаганда, шундый нәтиҗә чыгарырга мөмкин: Казан шәһәрендә, Бөгелмә һәм Түбән Кама районнарында суицидаль вәзгыть сакланып кала, моны балаларның үз-үзләренә кул салу фактлары даими теркәлү раслый. Шулай ук Чаллы шәһәрендә, Яңа Чишмә, Алекссевск, Баулы районнарында бу өлкәдә хәлнең тотрыксыз булуы дәвам итә.

*7 нче таблица*

***2011–2014 елларда Татарстан Республикасында төгәлләнгән суицидлар саны (районнар буенча)***

|  |  |  |  |  |
| --- | --- | --- | --- | --- |
| ***Татарстан Республикасы муниципаль районы (шәһәр округы)*** | ***Саны*** | | | |
| ***2014 ел*** | ***2013 ел*** | ***2012 ел*** | ***2011 ел*** |
| *Казан шәһәре* | *8* | *1* | *3* | *4* |
| *Чаллы шәһәре* | *5* | *2* | *-* | *-* |
| *Бөгелмә* | *3* | *1* | *2* | *3* |
| *Алексеевск* | *1* | *-* | *1* | *-* |
| *Баулы* | *1* | *-* | *1* | *-* |
| *Чүпрәле* | *1* | *-* | *-* | *1* |
| *Түбән Кама* | *1* | *1* | *1* | *3* |
| *Яңа Чишмә* | *1* | *1* | *-* | *1* |
| *Питрәч* | *1* | *-* | *-* | *-* |
| *Тукай* | *1* | *-* | *-* | *-* |
| *Зеленодольск* | *-* | *3* | *1* | *2* |
| *Әлмәт* | *-* | *2* | *2* | *3* |
| *Зәй* | *-* | *2* | *-* | *-* |
| *Лениногорск* | *-* | *1* | *1* | *1* |
| *Балтач* | *-* | *1* | *1* | *-* |
| *Актаныш* | *-* | *1* | *-* | *2* |
| *Нурлат* | *-* | *1* | *-* | *1* |
| *Балык Бистәсе* | *-* | *-* | *2* | *1* |
| *Аксубай* | *-* | *-* | *1* | *1* |
| *Әлки* | *-* | *-* | *1* | *-* |
| *Арча* | *-* | *-* | *1* | *-* |
| *Югары Ослан* | *-* | *-* | *1* | *-* |
| *Азнакай* | *-* | *-* | *-* | *1* |
| *Әгерҗе* | *-* | *-* | *-* | *1* |
| *Кукмара* | *-* | *-* | *-* | *1* |
| *Сарман* | *-* | *-* | *-* | *1* |
| ***Барлыгы*** | ***23*** | ***17*** | ***19*** | ***27*** |

Хисап чорында бу гамәлләрне кылу куркынычының шәһәр халкы арасында кимүе һәм авыл җирлегендә яшәүчеләр арасында артуы суицидаль тәртипнең үзенчәлеге булып тора. Татарстан Республикасында балигъ булмаганнар арасында суицидлар да бу статистиканы кабатлый. 2014 ел йомгаклары буенча шәһәрдә яшәүче балалар арасында бу фаҗигаләр 10 000 балага 0,44%, авыл җирендә 1,95% тәшкил итте.

Гомумән алганда, Россиядә үз-үзләренә кул салуларның бер закончалылыгы бар: илебез ир-атлар арасында суицидлар буенча алдынгы урыннарның берсен били, шул ук вакытта хатын-кызлар арасында бу саннар түбән. Бу күп очракта алкоголь, наркотиклар белән бәйле. Балалар арасында да ир балалар кылган суицидлар кыз балаларныкына караганда күбрәк: 18 һәм 5.

Яшүсмерләр арасындагы суицид проблемасын анализлаганда, аның социаль портреты мөһим әһәмияткә ия: ул яшүсмерләрнең үз-үзләренә кул салуы аркасында килгән югалтуларны киметүгә юнәлдерелгән чаралар эшләгәндә иң беренче хәл ителергә тиешле мәсьәлә булып тора. Суицидларның күбесе (15 очрак) 16 яшьтән 18 яшькә кадәрге балигъ булмаганнар тарафыннан кылынган. Шуны да билгеләп үтәргә кирәк, 2013 ел белән чагыштырганда, 14 яшькә кадәрге балалар арасында суицидлар арткан, хисап чорында ул 6 очракны тәшкил итә (берсе – 10 яшьлек, икесе – 11 яшьлек, икесе – 12 яшьлек, берсе – 13 яшьлек бала тарафыннан кылынган).

*33 нче диаграмма*

***2011–2014 елларда суицид кылган балаларның яшь составы***

Вафат булган балаларның 15е мәктәптә укыган, 7се башлангыч һәм урта һөнәри белем бирү мәгариф учреждениесендә белем алган һәм 1 балигъ булмаган бер кайда да укымаган һәм эшләмәгән.

*34 нче диаграмма*

***2011–2013 елларда суицид кылган балаларның эш белән тәэмин ителеше***

Суицид кылучылар арасында ятим балаларның һәм ата-ана тәрбиясеннән мәхрүм калган балаларның булуы аеруча борчылу тудыра. 2014 елда 5 ятим бала үз-үзенә кул салды, шуларның 1се апасында опекада, 3се уллыкка алган гаиләләрдә тәрбияләнгән, 1се урта һөнәри белем учреждениесе укучысы булган (аерым яшәгән). 2012 – 2014 еллардагы суицидларны гомумиләштерү соңгы өч елда 9 ятим баланың суицид корбаны булуын күрсәтә (берсе – балалар йортында тәрбияләнүче, берсе – профлицей укучысы, өчесе – опекага алынган, дүртесе уллыкка алынган балалар) *Мисаллар: 2014 елның маенда Бөгелмә районында 2001 елгы балигъ булмаган Х. гомерен өзә. Тикшерү барышында аның опекун белән яшәве ачыклана. Уку урыныннан кызга бирелгән характеристика тискәре. Ул уку белән кызыксынмаган, кызып китүчән булган, берничә тапкыр өйдән киткән, качып йөргән.*

*2014 елның апрелендә Питрәч районында 1997 елгы балигъ булмаган К. асылынып үлгән 15.10.2004 – 31.08.2013 чорларда балигъ булмаган К. махсус интернат мәктәпләрдә укыган,соңыннан һөнәри лицейга алынган. Суицид факты буенча район прокуратурасы тикшерү үткәрде, аның барышында ачыкланганча, яшүсмернең махсус мәктәпне тәмамлавы һәм һөнәри лицейга керүе турында мәктәп администрациясе тарафыннан Питрәч муниципаль районы башкарма комитетының опека һәм попечительлек органына үз вакытында хәбәр ителгән, ләкин бу мәгълүматны районның опека һәм попечительлек органы белгече игътибарсыз калдырган. Опека һәм попечительлек органы вазыфаи затлары һөнәри лицей укучысы балигъ булмаган К. язмышы белән кызыксынмаган, аның уку, яшәү шартлары игътибардан читтә калган.*

Ике яшүсмернең генә социаль яктан авыр гаиләдә тәрбияләнүе игътибарны җәлеп итә. Калган 21 бала бернинди дә исәптә тормаган гаиләләрдә тәрбияләнгәннәр.

Өч бала законнар белән каршылыкка кергән һәм балигъ булмаганнар эшләре бүлекчәләрендә яисә мәктәпнең үзендә махсус исәптә торган. Балигъ булмаганнарның үз-үзләренә кул салуы 12 очракта асылынып үлү, 10 очракта биектән сикерү һәм 1 очракта табигый газ белән агулану аша башкарылган.

2014 елда яшүсмерләрнең үз-үзләренә кул салу факторларын анализлау күрсәткәнчә, балалар үлеменең якынча сәбәпләре 7 очракта гаиләдәге каршылыклар, 3 очракта романтик мөнәсәбәтләр, бер очракта җинаять җаваплылыгыннан курку. Балаларның үз-үзләрен суицидаль тотышлары пропагандалана торган Интернет бу фаҗигаләрнең артуында билгеле бер урын тота.

*Мисал: 2014 елның июненнән балигъ булмаган А. дусты Г. белән Интернет аша мистика белән кызыксына башлаган. Бөгелмә районының Зеленая Роща авылындагы ташландык өйләрдә алар үлгәннәрнең җаннарын чакыру ритуаллары үткәрә башлаган. Бу хакта мәгълүматны Интернеттан һәм телетапшырулардан белгәннәр. Дусты сүзләренә караганда, ритуал вакытында А.га 8 август көнне үләчәген “әйтәләр”, бу хәлдән соң А. югалып кала, сүнә, һәрвакыт үлем турында гына уйлый. Ритуалларны башкача үткәрмәгәннәр, кыз сирәк кенә тиздән 8 август җитәчәген искә төшерә торган була. Иртәгә 8 август дигән көнне 20 сәгать 30 минутларда. А. һәм Г.шәһәрдә йөриләр, сыра эчәләр, таныш егетләрне очратып, спиртлы эчемлекләр эчүне дәвам итәләр. 8 августта 2 сәгать 30 минутта Космонавтлар урамындагы йорт түбәсеннән егылып төшкән А.ны үзәк район хастаханәсенә озаталар, иртәнге 8дә ул вафат була.*

11 очракта яшүсмерләрнең үлеме сәбәпләре ачыкланмыйча калган. Бер суицидның психик авыру көчәю аркасында, өчесенең исерек килеш кылынганы билгеле. Шуны да истә тотарга кирәк, балаларга артык хисле булу һәм үз-үзләрен ышандыру, вакыйгаларны тирән кичерү һәм кайгыру, кәефе үзгәрү, тәнкыйть күтәрмәү, карарларны ашыгып кабул итү хас. Бала үсмер яшькә җиткәндә үз-үзен анализлау, әйләнә-тирәне төшенке кабул итү, үзеннән канәгать булмау барлыкка килә. Балачакта һәм яшүсмер вакытта күңел төшенкелеге еш була, депрессия, психоактив матдәләргә омтылыш барлыкка килә. 14 яшькә кадәр балаларның яртысында суицид гамәлләре кинәттән, кечкенә генә сәбәптән дә барлыкка килергә мөмкин.

Шул ук вакытта үз-үзләренә кул салырга җыенучы яшүсмерләрнең кайберләре бу ниятләренә алдан әзерләнгән булуы, бу хакта туганнарының, дусларының белүе, ләкин моңа игътибар итмәве аеруча куркыныч.

*Мисаллар: Россия Тикшерү комитетының Татарстан Республикасы буенча идарәсе материаллары буенча, суицид кылган 12 яшьлек яшүсмер бу хакта ике көн алдан абыйсына сөйләгән, ләкин аның сүзләренә тиешле игътибар бирелмәгән.*

*2014 елның апрелендә Татарстан Республикасы Тукай районында ташландык бинада 15 яшьлек яшүсмер асылынып үлгән. Тикшерү барышында аның дусты бу хакты белүен, ләкин моңа ышанмавын сөйләгән.*

Моннан тыш, 2014 ел йомгакларын анализлау күрсәткәнчә, яшүсмернең суицидаль ниятен һәм кискен каршылыклар булуын алдан белгән очракта да, махсус хезмәтләр компетентсыз, алар балага авыр тормыш хәленнән чыгару өчен квалификацияле ярдәм күрсәтергә әзер түгел.

*Мисаллар: 2014 елның августында Чаллы шәһәрендә 16 яшьлек яшүсмер 10 катлы йорт түбәсеннән сикергән. Фаҗигагә китергән сәбәпләрне ачыклау кысаларында районның балигъ булмаганнар эшләре һәм аларның хокукларын яклау комиссиясе яшүсмернең бу вакыйгага кадәр 2,5 ай элек социаль реабилитация үзәгендә (Чаллы шәһәрендәге “Асылташ” балигъ булмаганнар өчен социаль реабилитация үзәге ДБУ) реабилитация үтүен ачыклаган.*

*2014 елның октябрендә Алексеевск районында 17 яшьлек яшүсмер асылынып үлгән. Раяон администрациясе башлыгы җибәргән мәгълүматка караганда, ул ярты ел элек “Кайгырту” СПДПП ДБУ реабилитация үткән.*

Шул ук вакытта 2014 елда балигъ булмаганнар арасында суицид кылырга теләү 55кә кадәр кимегән (2011 елда – 50, 2012 елда – 66, 2013 елда 57 иде).

Бу анализ шуны күрсәтә:

мәгариф учреждениеләре һәм органнары, психология хезмәтләре балаларның үз-үзләрен үтерүләрен профилактикалау эшендә төп игътибарларын 11 яшьтән өлкәнрәк балаларга бирергә тиеш;

гаиләнең тәрбияви роле, балаларны социальләштерүдәге роле кимү, күп ата-аналарның бала тәрбияләүдән һәм аның шәхесен үстерүдән читләшүен, ата-аналарның һәм балаларның законлы вәкилләренең педагогик культурасы түбән булуны;

опека һәм попечительлек органнарының бала алучы гаиләләрне сайлап алу, өйрәтү һәм алга таба булышып тору буенча, шулай ук балалар йортларында тәрбияләнүче балаларга психологик ярдәмне һәм аларны тернәкләндерүне тәэмин итү буенча эшне җитәрлек дәрәҗәдә башкармауларын;

авыр тормыш хәлендә калган балаларга ярдәм итү буенча профилактика эшенең тиешле дәрәҗәдә булмавын;

суицидка омтылган балаларны ачыклау буенча профилактика органнары эшенең нәтиҗәсез булуын;

суицидка омтылучан балаларга психологик ярдәм күрсәтүнең тиешле дәрәҗәдә куелмавын, психологик хезмәткәрләрнең һөнәри квалификацияләрен күтәрү кирәклеген;

балигъ булмаган гражданнар тәрбияләүче ата-аналарны, укытучыларны, тәрбиячеләрне һәм җаваплы башка затларны яшүсмерләрдәге суицидка омтылучанлыкны күрергә өйрәтү зарурлыгын.

Татарстан Республикасында яшүсмерләр арасында суицидларның күп булуы бу хәлләрне киметү һәм профилактикалау буенча төгәл алгоритм булдыруны таләп итә.

Бала хокуклары буенча вәкаләтле вәкил балаларның үз-үзләренә кул салу фактлары турында Татарстан Республикасы буенча ЭЭМның оператив сводкаларыннан белә. Бала хокуклары буенча вәкаләтле вәкил суицидның һәр очрагы буенча, киләчәктә мондый гадәттән тыш фаҗигаләрне үз вакытында ачыклау, профилактикалау һәм кисәтү буенча эшне камилләштерү буенча чаралар күрү һәм баланың рухи, психологик кризисында гаепле йә аңа этәргән затларга (иң элек вазыйфаи затларга) җәза бирү максатларында, балигъ булмаганнар эшләре һәм аларның хокукларын яклау буенча шәһәр (район) комиссияләре исеменә, булган фаҗиганең сәбәпләрен һәм шартларын тикшереп карауны үтенеп, хатлар җибәрә.

Россия Федерациясе Тикшерү комитетының Татарстан Республикасы буенча Тикшерү идарәсе балалар суицидының һәр очрагы буенча Россия Федерациясе Җинаять кодексының 110 статьясы буенча (“Үз-үзен үтерүгә җиткерү”) җинаять эше кузгата. Аның кысаларында булган хәлнең барлык шартлары да тикшерелә. Ел йомгакларына караганда 2014 елда башкарылган суицид фактлары буенча 19  җинаять эше кузгатылган. Ләкин үз-үзенә кул салуга җиткерүдә шикләнүләрнең берсе дә расланмаган, кузгатылган җинаять эшләре туктатылган.

Балалар үлеменең иң табигый булмаган сәбәпләренә аларга карата башкарылган ***җинаятьләр*** аркасында балаларның һәлак булуы керә. Кызганычка каршы, 2014 ел нәтиҗәләре буенча, балалар үлеменә китергән аларга каршы башкарылган җинаятьләр саны, 2012 ел белән чагыштырганда, 15 тән 48 гә кадәр, ягъни өч тапкыр артты.

*35 нче диаграмма*

***2012–2014 елларда балалар үлеменә китергән балаларга каршы башкарылган җинаятьләр саны***

*3.1.3. Рәхимсезлектән һәм көч кулланудан яклану хокукын тәэмин итү*

Балаларга карата ирексезләү һәм рәхимсезлек мәсьәләләре Бала хокуклары буенча вәкаләтле вәкил эшчәнлегенең актуаль һәм өстенлекле юнәлеше булып тора.

Татарстан Республикасы буенча Эчке эшләр министрлыгы биргән мәгълүматлар буенча, 2014 елда балигъ булмаганнарга карата төрле характердагы 1401 җинаять кылынган (алиментлардан явыз ният белән качу фактлары буенча җинаятьләрдән тыш).

*36 нчы диаграмма*

***Балигъ булмаганнарга карата 2009–2014 елларда кылынган җинаятьләр саны***

Диаграммадан күренгәнчә, балигъ булмаганнарга карата кылынган җинаятьләр санының 2011 елдан башлап кими бару тенденциясе 2014 ел йомгаклары буенча да сакланып калды һәм биш елда иң азны тәшкил итте.

Демография үзенчәлекләрен исәпкә алып ясалган анализ яшүсмерләргә карата кылынган җинаятьләрнең сабый балаларга карата кылынган җинаятьләрдән күбрәк булуын, аларда малайларның кызларга караганда артыграк зыян күрүен күрсәтә.

*37нче диаграмма*

***2010–2014 елларда яшь һәм җенес буенча аерылган җинаятьләр саны***

|  |  |
| --- | --- |
|  |  |

Балигъ булмаганнарга карата кылынган җинаятьләрнең гомуми саны кимү фонында, кызганычка каршы, ирексезләүдән, рәхимсез мөнәсәбәттән һәм гомеренә, сәламәтлегенә зыян килүдән зарар күргән дип танылган балалар саны, узган ел белән чагыштырганда, 10,5%ка артты һәм 1491 кешене тәшкил итте.

*8 нче таблица*

***2014 елда балаларга карата кылынган җинаятьләр саны турында мәгълүмат***

|  |  |  |  |
| --- | --- | --- | --- |
|  | | **2013 ел** | **2014 ел** |
| ***Җинаять эшләре буенча зыян күрүчеләр дип танылган балигъ булмаган затлар саны*** | | **1349** | **1491** |
| *Җинаять төрләре буенча* | РФ ҖК ст. 105 (“Үтерү”) | 7 | 19 |
| РФ ҖК ст.106 (“Ананың яңа туган баласын үтерүе”) | 1 | 2 |
| РФ ҖК ст. 109 (“Саксызлык аркасында үлемгә китерү”) | 7 | 27 |
| РФ ҖК ст. 110 (“Үз-үзен үтерүгә җиткерү”) | 1 | 19 |
| РФ ҖК ст. 111 (“Аңлы рәвештә сәламәтлеккә зур зыян китерү”) | 7 | 8 |
| РФ ҖК ст. 112 (“Аңлы рәвештә сәламәтлеккә уртача авырлыктагы зыян китерү”) | 26 | 14 |
| РФ ҖК ст. 115 (“Аңлы рәвештә сәламәтлеккә җиңелчә зыян китерү”) | 50 | 39 |
| РФ ҖК ст. 116 (“Кыйнаулар”) | 350 | 356 |
| РФ ҖК ст. 117 (“Җәфалау”) | 6 | 19 |
| РФ ҖК ст. 119 (“Үтерү белән янау”) | 119 | 48 |
| РФ ҖК ст. 125 (“Куркыныч астында калдыру”) | 4 | 0 |
| РФ ҖК ст. 127 (“Законсыз рәвештә иректән мәхрүм итү”) | 2 | 3 |
| РФ ҖК ст. 131 (“Көчләү”) | 27 | 20 |
| РФ ҖК ст. 132 (“Сексуаль характердагы көч куллану гамәлләре”) | 73 | 74 |
| РФ ҖК ст. 133 (“Сексуаль характердагы гамәлләр кылуга мәҗбүр итү”) | 0 | 5 |
| РФ ҖК ст. 134 (“16 яше тулмаган зат белән җенси мөнәсәбәткә керү”) | 66 | 84 |
| РФ ҖК ст. 135 (“Бозыклык гамәлләре кылу”) | 44 | 35 |
| РФ ҖК ст. 156 (“Балаларга карата рәхимсезлек кылу белән бәйле ата-аналар бурычларын үтәүдән баш тарткан өчен җинаятьләр”) | 54 | 101 |
| РФ ҖК ст. 150, 151, 151.1 (“Балигъ булмаган затны җинаять кылуга, җәмгыятькә каршы гамәлләр кылуга җәлеп итү белән бәйле җинаятьләр”) | 9 | 19 |
| РФ ҖК ст. 240–242 (“Фәхишәлек белән шөгыльләнүне, порнография материалларын яисә предметларын законсыз эшләү һәм таратуны оештыру һәм шуңа җәлеп итү белән бәйле җинаятьләр”) | 1 | 7 |
| РФ ҖК ст. 158, 159, 161–163 (“Милеккә каршы җинаятьләр (караклык, мошенниклык, талау, юлбасарлык, куркытып алу”) | 498 | 377 |

Көч куллану гамәлләре булган җинаятьләр аеруча борчу тудыра. Гомуми санның кимүе ( 2012 елда – 759, 2013 елда – 709, 2014 елда – 650) фонында балигъ булмаганнарга карата кылынган авыр һәм аеруча авыр җинаятьләрнең: балигъ булмаганны белә торып үтерү (2,7 тапкыр), ананың яңа туган баласын үтерүе (2 тапкыр), саксызлык аркасында үлемгә китерү (6,75 тапкыр), үз-үзенә кул салуга җиткерү (19 тапкыр), аңлы рәвештә сәламәтлеккә уртача авырлыктагы зыян китерү (1,14 тапкыр), кыйнау (1,01 тапкыр), җәфалау (3,01 тапкыр), законсыз рәвештә иректән мәхрүм итү (1,5 тапкыр), сексуаль характердагы көч куллану гамәлләре (1,01 тапкыр), 16 яше тулмаган зат белән җенси мөнәсәбәткә керү (1,27 тапкыр), балаларга карата рәхимсезлек кылу белән бәйле ата-аналар бурычларын үтәүдән баш тарту (1,87 тапкыр) артты.Шулай ук балаларга карата ата-аналар тарафыннан көч куллануга бәйле җинаятьләр саны да күбәйде: мондый категориягә кертелгән 650 җинаятьнең 153е ата-аналар тарафыннан кылынган.

*38 нче диаграмма*

***2009–2014 елларда балигъ булмаганнарны ирексезләүгә бәйле җинаятьләр саны***

Балигъ булмаганнарга карата ирексезләүгә бәйле җинаятьләрнең төп сәбәбе балаларның имин булмаган гаиләләрдә тәрбияләнүе, ата-аналарның балаларга игътибар итмәве, аларны ялгыз калдыру. Шул ук вакытта балигъ булмаганнарны ата-аналарның үзләре тарафыннан да ирексезләү очраклары аз түгел.

*Мисал: Россия Федерациясе Җинаять кодексының 117 статьясындагы 2 өлешенең “г” пунтында каралган җинаять (балигъ булмаганны җәфалау) кылуда гаепләп, республиканың Сарман районы Җәлил поселогында яшәүче 33 яшьлек ханымга җинаять эше кузгатылды. Ул 2013 елның октябреннән 2014 елның мартына кадәр үзенең 2001 елгы кызын даими кыйнап торган.*

Балаларга карата кылынган сексуаль характердагы җинаятьләр саны да кимеми. Фәхишәлек, порнография материалларын һәм предметларын законсыз әзерләүгә һәм таратуга җәлеп ителгән балалар саны арту игътибарны җәлеп итә (7 тапкыр).

*39 нчы диаграмма*

***Балигъ булмаганнарга карата 2009–2014 елларда кылынган сексуаль характердагы җинаятьләр саны***

Сексуаль характердагы җинаятьләр арасында балигъ булмаганнарның җенси кагылышсызлыгына каршы кылынган җинаятьләр аерым урын алып тора. 2014 елда бу юнәлештәге 317 җинаять теркәлде, бу балигъ булмаганнарга карата кылынган барлык җинаятьләрнең 22,6%ын тәшкил итә. Узган ел әлеге категориягә кертелгән җинаятьләрнең гомуми сандагы өлеше 12,7% иде.

*40 нчы диаграмма*

***Җенси кагылгысызлыкка каршы 2010–2014 елларда кылынгын җинаятьләр саны***

Кече яшьтәге балаларның җенси кагылышсызлыгына каршы җинаятьләр яшүсмерләргә карата кылынган шундый ук җинаятьләргә караганда ике тапкыр ешрак очрый.

*41 нче диаграмма*

***Җенси кагылгысызлыкка каршы 2011–2014 елларда кылынган җинаятьләрнең яшь буенча саны***

|  |
| --- |
|  |

Җенси кагылгысызлыкка каршы кылынган җинаять корбаннары, гадәттә, кыз балалар.

*42 нче диаграмма*

***Җенси кагылгысызлыкка каршы 2011–2014 елларда кылынган җинаятьләрнең җенес буенча саны***

Җенси кагылгысызлыкка каршы җинаятьләрдән зарар күргән дип танылган балигъ булмаганнар саны 2014 елда 218 баланы тәшкил итте, бу, узган елның шул чоры белән чагыштырганда, 8 балага күбрәк. Балалар якын туганнары, үз гаиләсе әгъзалары тарафыннан сексуаль ирексезләү корбаннары булган очраклар буенча аеруча чаң сугарга кирәк.

*Мисал: 1) РФ Җинаять кодексының 132 статьясындагы 3 һәм 5 өлешләренең “а” пунктында каралган җинаять билгеләре буенча кузгатылган җинаять эшен алдан тикшерү барышында тикшерү органнары тарафыннан Лениногорск шәһәрендә яшәүче затның 2012 елның ноябреннән 2014 елның апреленә кадәр берничә тапкыр (8 очрак билгеле) үзенең 2000 елгы кызына карата, үтерү белән янап, җенси характердагы гамәлләр кылуы ачыкланды.*

*2) 2014 елның гыйнварында 1971 елның 1 декабрендә туган Төркия гражданины 2001 елгы үз кызына карата сексуаль характердагы гамәлләр кылган. Тикшерү барышында 26 эпизод ачыкланды: РФ Җинаять кодексының 132 статьясындагы 4 өлешенең “б” пунктында (23 эпизод) һәм 131 статьясындагы 4 өлешенең “б” пунктында (2 эпизод) каралган җинаятьләр буенча гаепләнүче 2015 елның февралендә 16 елга ирегеннән мәхрүм ителде.*

*3) 2014 елда тикшерү органнарында РФ Җинаять кодексының 131 статьясындагы 4 өлешенең “б” пунктында, 132 статьясындагы 4 өлешенең “б” пунктында каралган 8 эпизод, РФ Җинаять кодексының 135 статьясындагы 2 өлешендә каралган 12 эпизод буенча кузгатылган җинаять эше тикшерелде. Ул 2011 елдан 2014 елга кадәр 2001 елгы кызына карата җенси кагылгысызлыкка каршы җинаять эше кылган К.га карата ачылды.*

Әниләренең ирләре белән бер гаиләдә яшәүче балаларның сексуаль ирексезләү корбаннары булу ихтималы аеруча зур.

*Мисал: 2014 елда РФ Җинаять кодексының 131 статьясындагы 3 өлешенең “а” пунктында, 132 статьясындагы 2 өлешенең “а” пунктында каралган җинаять эше кузгатылды. Тикшерү барышында гражданин К.ның балигъ булмаган 1997 елгы үги кызына карата 2014 елда сексуаль характердагы җинаять кылуы ачыкланды. Июнь аенда ул 9 елга ирегеннән мәхрүм ителде.*

Кече яшьтәге балаларның һәм балигъ булмаганнарның психикаларындагы үзенчәлекләр (җитлекмәгәнлек, олыларга буйсыну, ышану, тормыш тәҗрибәсе аз булу һәм җенси мөнәсәбәтләрне белмәү, килеп туган хәлләрне тулысынча һәм тәнкыйди бәяли алмау, башка затлар кылачак гамәлләрне алдан күрә белмәү) аларга карата сексуаль гамәлләр кылу өчен шартлар тудыра. Шул ук сыйфатлар кылынган җинаятьләрне яшереп калырга да ярдәм итә.

Җинаять кылуга китергән шартлар балигъ булмаганнарның үзләре тарафыннан да барлыкка килергә мөмкин.

*Мисал:1) 2014 елның декабрендә Казан шәһәренең Яңа Савин районында билгесез өч зат, бергәләп спиртлы эчемлек эчкәннән соң, 1997 елгы Н.ны көчләгән.;*

*2) 2014 елның декабрендә республиканың Чүпрәле районындагы хуҗалыкларның берсендә 1996 елгы И., бергәләп спиртлы эчемлекләр эчкәннән соң, мунчада 2000 елгы Ш.ны көчләгән.*

Балаларны ирексезләүне һәм аларга карата рәхимсез мөнәсәбәтне булдырмый калу максатларында, мондый мөнәсәбәтләргә каршы халыкны агарту буенча, балаларның бу өлкәдәге мәгълүматын һәм аларда үз-үзләрен яклауны, үз-үзләре белән горурлануны арттыруга, балаларга һәм гаиләләргә ярдәм күрсәтә торган социаль хезмәтләр эшчәнлеген пропагандалауга юнәлдерелгән мәгълүмат кампанияләре уздырырга кирәк. Шулай ук көчләүләрдән зарар күргән балаларга ярдәм итү, килеп чыккан хәлләргә дөрес караш тәрбияләү һәм ирексезләүләрне профилактикалау тәкъдимнәрен хуплау буенча белгечләр әзерләүгә җитди игътибар бирергә кирәк.

Шул ук вакытта, балаларга каршы кылынган җинаятьләрнең сәбәбе еш кына гаиләдәге тәртипсезлекләр, балаларның үз-үзләрен девиант тотышы, ата-аналарның балаларны күзәтүсез калдыруы икәнен исәпкә алып, авыр тормыш хәлендә калган гаиләләр, балигъ булмаганнар бүлекләрендә исәптә торучы балалар белән профилактик эшләр үткәрүче субъектлар эшчәнлеген активлаштырырга кирәк.

Балаларга карата көчләү белән бәйле җинаятьләрнең саны арту көчләү корбаннары булган балаларны тернәкләндерү буенча хезмәт күрсәтүләрнең гаять кирәкле гамәл булуы турында сөйли. Кызганычка каршы, бүгенге көнгә республикада мондый балаларны **социаль-психологик тернәкләндерүнең нинди дә булса системасы булдырылмаган. Өстәвенә, изелүгә (физик, психологик) дучар ителгән балаларның күбесе нинди дә булса психологик тернәкләндерүне бөтенләй узмый. Югыйсә балага карата рәхимсезлек кылынган һәр очракта мондый хезмәткә ихтыяҗ бар. Көчләүләрнең күп очраклары (иң элек сексуаль) авыр гаиләләрдән булган балаларга карата кылынганын исәпкә алсак, бу аеруча мөһим. Мондый балаларның ата-аналары үз балаларына социаль-психологик тернәкләндерүнең кирәк булуы турында хәтта уйлап та карамыйлар.**

*3.1.4. Иминлеккә хокукны тәэмин итү*

2014 елда балалар учреждениеләрен тикшергән һәм аларда булган вакытта Бала хокуклары буенча вәкаләтле вәкил, гадәттәгечә, бу учреждениеләрдә балаларның иминлеге тәэмин ителүгә аеруча игътибар бирде.

Аерым алганда, 2014 елда Бала хокуклары буенча вәкаләтле вәкилнең игътибарын балаларның ялы һәм аларны савыктыру объектлары җәлеп итте.

“Россия Федерациясендә бала хокукларының төп гарантияләр турында” 1998 елның 24 июлендәге 124-ФЗ номерлы Федераль закон һәр баланың санитария-гигиена һәм санитария-эпидемиология таләпләре үтәлгән, гомерләренә һәм сәламәтлекләренә куркыныч янамый торган әйләнә-тирә мохиттә ял итәргә һәм савыгырга хокукы барлыгын беркетә.

Балаларның һәм яшьләрнең ялын, аларны савыктыруны оештыру һәм эш белән тәэмин итү мәсьәләләрендә килешенгән чаралар оештыру өчен бу эшне җайга салу органы – Балаларның һәм яшьләрнең ялын, аларны савыктыруны оештыру һәм эш белән тәэмин итү буенча ведомствоара комиссия төзелде, аны Татарстан Республикасы Премьер-министры урынбасары җитәкли, составына Бала хокуклары буенча вәкаләтле вәкил һәм контроль-күзәтчелек органнары вәкилләре керә.

Җәйге ялның һәм балаларны савыктыруның куркынычсызлыгын тәэмин итү максатларында, җәйге сезон ачылыр алдыннан ел саен лагерьларның янгын куркынычсызлыгы таләпләренә, санитар нормаларга, суда кешенең гомерен саклап калу кагыйдәләренә, хезмәткәрләрнең хезмәт шартларын һәм хезмәтен саклауга, ял итүчеләрнең иминлегенә комплекслы тикшерү үткәрелә.

Балалар ялы һәм аларны савыктыру оешмасы дәүләт санитария-эпидемиология күзәтчелеген башкарырга вәкаләтле орган тарафыннан бары тик гамәлдәге санитар нормаларга һәм кагыйдәләргә туры китереп, шулай ук янгын куркынычсызлыгын тәэмин итү таләпләре үтәлгән очракта гына бирелгән документ булганда гына ачыла.

Шул ук вакытта, республикада балаларның ялын һәм аларны савыктыру, бу хезмәтләрнең сыйфатын яхшырту буенча чаралар күрелүгә карамастан, шәһәр чите балалар лагерьларын оештыручылар тарафыннан балигъ булмаганнарның хокукларын һәм мәнфәгатьләрен тупас боза торган хаталар җибәрелә.

Мәсәлән, Россия Федерациясе Хезмәт кодексының 331, 351.1 статьялары таләпләре нигезендә балаларның ялы һәм аларны савыктыру оешмалары җитәкчеләре, балаларны җинаятьчел гамәлләрдән саклау максатларында, элек хөкем ителгән затларны эшкә алырга тиеш түгел.

Кызганычка каршы, Бала хокуклары буенча вәкаләтле вәкилнең 2012 һәм 2013 еллар буенча ясаган хисабында югарыда телгә алынган хокук бозулар турында мәгълүмат булуга карамастан, республиканың шәһәр читендәге барлык лагерьларында да диярлек җитәкчеләр тарафыннан 2014 елда да законның әлеге таләбен бозу күзәтелде.

Кагыйдә буларак, шәһәр читендәге лагерьларда балалар белән эшләргә хөкем ителмәгән (ителгән) булуы һәм (яисә) җинаять җавплылыгына тартылмавы турында билгеләнгән үрнәктәге белешмә китермәгән затлар алынган.

Балаларның ял итү оешмаларына эшкә урнашкан затларны хөкем ителмәгән (ителгән) һәм (яисә) җинаять җаваплылыгына тартылмаган булуга тикшерүне тиешенчә һәм үзвакытында оештырмауга бәйле рәвештә, Бала хокуклары буенча вәкаләтле вәкил муниципаль районнар һәм шәһәр округлары җитәкчеләренә балаларның ял оешмаларына эш урнашырга ниятләгән затларны, бу эшчәнлеккә җәлеп иткәнче, Россия Федерациясе Хезмәт кодексының 331, 351.1 статьялары таләпләре нигезендә тикшерү мәҗбүрилеге турында таләпләр җибәрде.

Санитария законнарын үтәү турында Россия кулланучылар жәмгыятенең Татарстан Республикасы буенча идарәсе тарафыннан үткәрелә торган аңлату эшләренә карамастан, Бала хокуклары буенча вәкаләтле вәкил балаларны ял һәм аларны савыктыру оешмаларында санитария-эпидемиология таләпләрен күпсанлы бозуларны ачыклады.

Мәсәлән, Мамадыш муниципаль районының “Берсут” ял базасы территориясендә “Солнечный Мир” ҖЧҖ тарафыннан оештырылган “Надежда” җәйге ял лагерен Балигъ булмаганнар эшләре һәм аларның хокукларын яклау буенча республика комиссиясенең җаваплы секретаре И.Х. Гарифуллина белән берлектә тикшерү вакытында тупас һәм күпсанлы хокук бозулар ачыкланды.

“Надежда” лагереның санитар-эпидимиологик торышын истә тотып, Бала хокуклары буенча вәкаләтле вәкил, “Надежда” балаларны савыктыру лагеренда санитария-гигиена режимын һәм эпидемиягә каршы режимны, балалар туклануын оештыруны планнан тыш тикшерү, кирәк булган очракта, тиешле чаралар күрү үтенече белән Россия кулланучылар жәмгыятенең Татарстан Республикасы буенча идарәсе җитәкчесе М.А. Патяшина исеменә хат юллады. Тикшерү күрсәткәнчә, Бала хокуклары буенча вәкаләтле вәкил лагерьга баргач күрсәткән җитешсезлекләр бетерелмәгән, санитария-гигиена режимын һәм эпидемиягә каршы режимны, балаларның туклануын оештыруны бозу очраклары расланган.

Тикшерү йомгаклары буенча “Солнечный Мир” ҖЧҖ карата Административ хокук бозулар буенча Россия Федерациясе кодексының 6.4 статьясы буенча, вазыйфаи затларга карата Административ хокук бозулар буенча Россия Федерациясе кодексының 6.3, 6.6 һәм 6.7 статьясының 1 өлеше нигезендә (ашханә эше режимына контрольнең аз булуы, тәрбияләү һәм укыту шартларына куелган санитария-эпидемиология таләпләренең бозылуы) беркетмәләр төзелде.

“Надежда” лагерендагы хәл Татарстан Республикасы Хезмәт, эш белән тәэмин итү һәм социаль яклау министрлыгы тарафыннан ведомство контроленең булмавы, лагерь хезмәткәрләренең үз вазыйфаларына салкын һәм битараф каравы аркасында килеп чыккан. Санитария нормаларын үтәмәү аркасында “Надежда” лагеренда 4 нче сменада ял итүче балаларда педикулез табылды.

“Санта” шифаханәсе” ҖЧҖ шәһәр чите лагеренда да шундый ук очрак килеп чыкты, балаларның сәламәтлегенә зыян китерү ягыннан мондагы фактлар тагын да аянычрак булды.

“Санта” лагеренда хезмәткәрнең үз вазыйфаларына салкын һәм җавапсыз каравы аркасында тугыз бала сәбәбе билгеләнгән эчәк инфекциясенә дучар булды. Россия кулланучылар жәмгыятенең Татарстан Республикасы буенча идарәсе белешмәләре буенча, бу авыру, шулай ук аның чыганаклары “Халыкның санитария-эпидемиология иминлеге турында” 1999 елның 30 мартындагы 52-ФЗ номерлы Федераль законның “Балаларның ялы һәм аларны савыктыруның стационар оешмалары корылышына, аларны тәртиптә тотуга һәм эшен оештыруга санитария-эпидемиология таләпләре” СанПиН 2.4.4.3155-13, “Ипи, ипи-күмәч һәм кондитер әйберләре җитештерү” СанПиН 2.3.4.545-96СП, “Җәмәгать туклануы оешмаларына, аларда азык-төлек продуктлары әзерләүгә һәм аларның әйләнешенә һәм азык-төлек чималына санитар-эпидемиологик таләпләр” 2.3.6.1079-01, “Куркыныч эчәк инфекцияләрен профилактикалау” СП 3.1.1.3108 таләпләре бозылуга бәйле килеп чыккан. Шуның өстенә, медицина хезмәткәрләренә күңел болганудан, эч китүдән, тән температурасы күтәрелүдән зарланып мөрәҗәгать иткән авыру балалар турында территориаль медицина оешмаларына да, Роспотребсоюзның Татарстан Республикасы буенса идарәсенә дә экстрен рәвештә хәбәр ителмәгән, медицина пунктына эчәк инфекциясе билгеләре белән мөрәҗәгать иткән балаларны башкалардан аерып дәвалау үткәрелмәгән һәм бу авыручы балаларның саны артуга китергән.

Ачыкланган хокук бозулар буенча “Санта” шифаханәсе” ҖЧҖ Административ хокук бозулар буенча Россия Федерациясе кодексының 6.7 статьясының 1 өлеше, 6.3 статьясы буенча административ җаваплылыкка тартылды, ә вазыйфаи затка – ашханә мөдиренә карата Административ хокук бозулар буенча Россия Федерациясе кодексының 6.6 статьясы буенча 30 тәүлеккә балалар савыктыру лагеренда эшләүне тыю турында беркетмә төзелде.

Балаларның һәм яшьләрнең ялын, аларны савыктыруны оештыру һәм эш белән тәэмин итү буенча ведомствоара комиссия утырышында, балаларны савыктыруны тәэмин итү мөмкинлеге булмау сәбәпле “Санта” шифаханәсе” җаваплылыгы чикләнгән җәмгыятен республика балаларының һәм яшүсмерләренең җәйге һәм кышкы ялларын оештыруга катнашучы оешмалар исемлегеннән төшереп калдыру тәкъдим ителде.

Санитария законнарын күпсанлы бозу фактлары Россия кулланучылар жәмгыятенең Татарстан Республикасы буенча идарәсе белешмәләре белән дә раслана. 2014 елның җәйге савыктыру кампаниясе чорында гына да әлеге күзәтчелек органы белгечләре тарафыннан җәйге савыктыру учреждениеләрен 563 тикшерү үткәрелде, шуларның 251 планлаштырылган тикшерүләр, 312 – планнан тыш. Алдан планлаштырылган 249 (99,2%) учреждениедә һәм планлаштырылмаган 304 (98%) учреждениедә хокук бозулар ачыкланды.

Гомумән алганда, ачыкланган хокук бозулар структурасы 2013 елдагыча. Беренче урында агымдагы хокук бозулар: яшәү урыннарын һәм лагерь территориясен сирәк һәм сыйфатсыз җыештыру, санитария-дезинфекция режимы бозылу, персоналның шәхси гигиена таләпләрен үтәмәве, балаларның шәхси гигиенасы өчен шартлар тудырылмау (сабын, туалет кәгазе булмау).

Икенче урында – туклануны оештырудагы хокук бозулар, алар 34 % (2013 елда – 32%) тәшкил итә: аш бүлмәсендәге инвентарьларны чистарту режимы бозылу, туклану продуктларына документлар, яисә алар ясалган чималны күрсәтүче маркировка булмау, ризык әзерләү технологиясендә санитария кагыйдәләрен үтәмәү, ризык блокларында санитария-дезинфекция режимы бозылу.

Мәсәлән, “Форсат” ҖЧҖ тарафыннан азык-төлек продуктларын ташуны системалы рәвештә тикшерүләр түбәндәге хокук бозуларны ачыклады: яраклылык вакыты тәмамланган продукцияне саклау һәм реализацияләү, азык-төлек продукциясенең сыйфатын һәм яраклылыгын раслый торган документларның булмавы, продукцияне саклау өчен кирәкле шартлар тудырылмау, хезмәткәрләргә медицина тикшерүе үткәрелмәү. Ачыкланган хокук бозулар буенча “Форсат” ҖЧҖ вазыйфаи затлары 11 тапкыр административ җаваплылыкка тартылган. Балаларның һәм яшьләрнең ялын, аларны савыктыруны оештыру һәм эш белән тәэмин итү буенча ведомствоара комиссиясенең 2014 елгы җәйге савыктыру кампаниясенә багышланган утырышында Россия кулланучылар жәмгыятенең Татарстан Республикасы буенча идарәсе әлеге товар ташучының намуссызлыгы һәм аны 2015 елда мондый эшчәнлеккә җәлеп итмәү тәкъдиме белән чыкты.

Балаларның ялын һәм аларны савыктыруны оештыруны тикшерү вакытында, санитария законнарын бозуларның күп очрагы медицина билгеләнешендәге бүлмәләргә (медицина пунктларына) кагылуы ачыклана. Шул ук вакытта медицина пунктының мондый эшчәнлекне башкаручы оешмаларга карата кулланыла торган санитария-эпидемиология таләпләренә туры килмәве (СанПиН 2.4.4.3155-13, СанПиН 2.1.32630-10) медицина хезмәте күрсәтүгә лицензия алу өчен каршылык булып тора.

Җәйге савыктыру учреждениеләрендә ачыкланган хокук бозулар буенча түбәндәге административ чаралар күрелде: административ хокук бозулар турында 839 беркетмә төзелде, бу 2013 елга караганда 10,7%ка артык (749 беркетмә) һәм административ штраф салу турында 837 карар чыгарылды (2013 елда 720 карар).

2014 елда Бала хокуклары буенча вәкаләтле вәкил таарфыннан, “Инфекция равнодушия к больным детям поразила нашу власть” ( “Вечерняя Казань” газетасы, 2014 елның 13 мае) мәкаләсендәге мәгълүматны өйрәнү һәм анализлау максатыннан, “Республика клиник йогышлы авырулар хастаханәсе” ДАССУ балалар клиникасында (алга таба – балалар клиникасы) балаларга медицина ярдәме күрсәтелгәндә аларның хокукларын һәм законлы мәнфәгатьләрен тәэмин итү тикшерелде.

Тикшерү барышында янәшәдәге территория, бина, эчке бүлмәләр тикшерелде, учреждение хезмәткәрләре, пациентлар һәм аларны озатып йөрүчеләр белән әңгәмәләр корылды.

Тикшерү балалар клиникасының йогышлы авырулар стационарларына куела торган заманча санитария-эпидемиология нормативларына (Россия Федерациясе Дәүләт баш санитария табибының 2010 елның 18 маендагы 58 номерлы карары белән расланган “Медицина эшчәнлеген гамәлгә ашыручы оешмаларга санитар-эпидемиологик таләпләр”) җавап бирмәвен ачыклады, аерым алганда түбәндәгеләр билгеле булды:

дәвалау корпусы торак йортларга бик якын урнашкан;

бинаның архитектурасы хастаханәгә бүгенге көн таләпләренә туры килерлек итеп реконструкция үткәрергә мөмкинлек бирми;

аерым боксларга урнаштырылган ятаклар саны барлык ятакларның 15%ын тәшкил итә, балаларның йогышлы авырулары бүлекләре өчен бу норматив 50% булырга тиеш;

палаталарда туалетлар юк, хастаханәнең юынтык сулары үзәкләштерелгән чистарту аркылы үткәрелми, локаль чистарту корылмалары юк;

реанимация һәм интенсив дәвалау бүлеге аерым боксларга бүленмәгән (йогышлы авыруларны аерым дәвалау таләпләре үтәлми), планлаштыру таләпләренә туры килми һәм интенсив дәвалау өчен заманча җиһазлар урнаштыру, шул исәптән авырлыгы җитәрлек булмаган яңа туган балаларны дәвалау өчен мәйдан җитәрлек түгел;

стена, идән һәм түшәм өслекләре яргаланган (буявы купкан, плитәләр яргаланган);

1 балалар ятагына тиешле мәйдан киметелгән: 10-12 кв.м булырга тиеш, 4,5 кв. м тәшкил итә;

урын-җир искергән, матраслар алмаштырылырга тиеш.

Шулай булуга карамастан, пациентларның ата-аналары (законлы вәкилләре) белән әңгәмәләр вакытында дәвалау шартларына һәм медицина ярдәме күрсәтүгә ризасызлык белдерү очрагы булмады.

Тикшерү нәтиҗәләре буенча Бала хокуклары буенча вәкаләтле вәкил авыру балаларга әлеге балалар клиникасында медицина ярдәме күрсәтүнең фактта пациентның тиешле санитария-гигиена таләпләренә җавап бирә торган шартларда дәвалану хокукын бозуы турында Татарстан Республикасы Сәламәтлек саклау министрлыгына бәяләмә җибәрде. Балалар клиникасын тиешле санитария-эпидемиология кагыйдәләренә һәм нормативларына туры китерү, йогышлы авырулы балаларга ярдәм итүдә булган проблемаларны хәл итү өчен клиника бинасына масштаблы реконструкция һәм капиталь ремонт үткәрү яисә йогышлы авырулар хастаханәсенең икенче чираттагы бинасын төзү тәкъдим ителде. Мәсьәлә Бала хокуклары буенча вәкаләтле вәкилнең даими күзәтүендә тора.

Балигъ булмаганнар өчен ***социаль приютларда*** һәм ***социаль реабилитацияләү үзәкләрендә*** тәрбияләнүче балаларның хокукларын һәм законлы мәнфәгатьләрен бозуның 2013 елда Татарстан Республикасы Прокуратурасы белән берлектә үткәрелгән тикшерүләр вакытында ачыкланган һәм шул елгы хисапта телгә алынган очракларның күп булуын истә тотып, мондый учреждениеләрдә тәрбияләнүчеләрнең хокукларын һәм законлы мәнфәгатьләрен тәэмин итү 2014 елда Татарстан Республикасында Бала хокуклары буенча вәкаләтле вәкилнең игътибар үзәгендә булды.

Искә төшереп узам, тикшерү вакытында һәр учреждениедә диярлек яшәү урыннарының тиешле хәлдә булмавына, санитария-эпидемиология законнарына җавап бирмәүгә, тәрбияләнүчеләрне тукландыруны оештыру СанПиН нормаларын бозуга, медицина ярдәме күрсәтелүгә бәйле төрле дәрәҗәдәге хокук бозулар ачыкланган иде. Тиешле медицина лицензиясе булмаган йә медицина пункты һәм медицина ярдәме күрсәтү лицензия таләпләренә җавап бирми торган приютлар да бар иде.

Татарстан Республикасы Хезмәт, эш белән тәэмин итү һәм социаль яклау министрлыгы тарафыннан ачыкланган хокук бозуларны бетерү һәм янгын куркынычсызлыгы таләпләрен тәэмин итү буенча ел дәвамында эшләр башкарылды.

*9 нчы таблица*

***Халыкка социаль хезмәт күрсәтүнең балалар тәүлек буена була торган ведомство учреждениеләренең тиешле саклау һәм видеокүзәтү белән тәэмин ителеше турында мәгълүмат***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Учреждениеләр төре | Учреждениеләр саны, берәмлек | видеокүзәтү системасы | | Полицияне экстрен чакыру төймәләре | | СИЗОД тәэмин итү | | |
| бар | юк | бар | юк | 100% | юк | тулысынча түгел |
| Акылга зәгыйфь балалар өчен интернатлар | **2** | **2** |  | **2** |  | **2** |  |  |
| Балалар һәм яшүсмерләр өчен социаль приютлар  *(шул исәптән 3се бетү стадиясендә)* | **21** | **12** | **9** | **21** |  | **15** |  | **6** |
| Социаль реабилитациягә мохтаҗ балигъ булмаганнар өчен социаль реабилитацияләү үзәкләре | **2** | **2** |  | **2** |  | **1** |  | **1** |
| Мөмкинлекләре чикләнгән балалар һәм яшәүсмерләр өчен реабилитация үзәкләре *(шул исәптән 1се капиталь ремонтта)* | **11\*** | **7** | **4** | **10** | **1\*** | **10** | **1\*** |  |
| **БАРЛЫГЫ**: | **36** | **23 (64%)** | **13** | **35**  **(98%)** | **1** | **28**  **(80%)** | **1** | **7** |

Санитария законнарын үтәүне тикшерү йөзеннән, Бала хокуклары буенча вәкаләтле вәкил үтенече буенча 2014 елда Россия кулланучылар жәмгыятенең Татарстан Республикасы буенча идарәсе тарафыннан Аксубай, Әлки, Баулы һәм Саба муниципаль районнарында Татарстан Республикасы Хезмәт, эш белән тәэмин итү һәм социаль яклау министрлыгына караган социаль приютлар тикшерелде. Кызганычка каршы, тикшерүләр барышында санитария-эпидемиология таләпләрен бозулар ачыкланды, моңа Казан шәһәрендәге “Гаврош” социаль приютының медицина эшчәнлеге алып баруга лицензиясе юклыгы да керә.

Балаларның законнарда гарантияләнгән яшәү һәм тәрбияләнү шартларына хокукын тәэмин итүне, социаль хезмәт күрсәтү юнәлешендәге балалар стационар учреждениеләренең законнарда билгеләнгән санитария-эпидемиология иминлеге таләпләрен һәм лицензия таләпләрен, медицина хезмәте күрсәтү таләпләрен үтәүләрен тикшерү эшен дәвам итәргә кирәк дип саныйм.

Гомумән алганда, балалар учреждениеләрендә санитария-эпидемиология таләпләрен һәм нормаларын бозу системалы характерга ия. Бала хокуклары буенча вәкаләтле вәкил барган балалар учреждениеләренең, кагыйдә буларак, һәрберсендә кагыйдәләрне тупас бозулар күзәтелә. Шуңа күрә санитария-эпидемиология иминлеге турындагы законнарда билгеләнгән таләпләрне үтәүгә балалар учреждениеләрен гамәлгә куючыларның актив катнашуы ярдәмендә контрольлек итүне арттырырга, шулай ук Россия кулланучылар жәмгыятенең Татарстан Республикасы буенча идарәсе җитәкчелегенә балалар учреждениеләре хезмәткәрләре өчен санитария-эпидемиология кагыйдәләрен һәм нормаларын үтәү буенча өйрәтү семинарлары үткәрергә тәкъдим итәбез.

Бала хокуклары буенча вәкаләтле вәкил баланың иминлеккә хокукын гамәлгә ашыруны күзәтү кысаларында, гадәттәгечә, балигъ булмаганнарның үз белдеге белән чыгып китүе һәм югалган балаларны эзләү мәсьәләләренә зур игътибар бирә.

Татарстан Республикасы буенча Эчке эшләр министрлыгы мәгълүматларына караганда, 2014 елда республикада 412 балигъ булмаган баланың үз белдеге белән чыгып китүе теркәлгән, аларның 241е – өйдән, 171е – дәүләт учреждениеләреннән чыгып киткән.

Статистика күрсәткәнчә, балигъ булмаганнар арасында үз белдеге белән чыгып китүләрне профилактикалау буенча эш алып барылуга карамастан, вәзгыять әлегә үзгәрешсез кала.

*10 нчы таблица*

***2012-2014 елларда балаларның үз белдеге белән учреждениеләрдән һәм гаиләдән чыгып китүенең теркәлгән фактлары***

|  |  |  |  |  |
| --- | --- | --- | --- | --- |
|  | | 2012 ел | 2013 ел | 2014 ел |
| Балаларның үз белдеге чыгып белән китүенең теркәлгән фактлары,барлыгы: | | **437** | **397** | **412** |
| шул исәптән: | өйдән | **290** | **245** | **241** |
| учреждениеләрдән | **147** | **152** | **171** |

Игътибарны учреждениеләрдән үз белдеге белән чыгып китүче балаларның артуы җәлеп итә. Мондый фактлар 2014 елда түбәндәгеләрдә теркәлгән:

Түбән Кама балалар йортыннан – 27 факт, шулардан 1996 елгы В. 13 тапкыр, 1998 елгы О. 10 тапкыр, 1997 елгы М. 8 тапкыр, 1998 елгы Т. 4 тапкыр чыгып киткән;

Зеленодольск муниципаль районының Нурлат балалар йортыннан – 12 факт, шуларның 5се 1999 елгы А. тарафыннан башкарылган;

Казан шәһәрендәге балалар һәм яшүсмерләр өчен “Гаврош” социаль приютыннан – 8 факт.

Кагыйдә буларак, учреждениеләрдән күбрәк 15 яшьтән олырак балалар чыгып китә.

Дәүләт учреждениеләрендә тәрбияләнүчеләр качуның төп сәбәпләренең берсе булып ятим балаларның һәм ата-ана тәрбиясеннән мәхрүм калган балаларның туганнары һәм якыннары белән очрашырга теләве тора. Киң таралыш алган сәбәпләрнең икенчесе үз ихтыярлары белән чыгып китүче тәрбияләнүчеләр төркеменә нигезсез иярүдән гыйбарәт. Өченче урында учреждениедә дисциплинар таләпләрнең һәм тәртипнең үтәлешен таләп итүгә мөнәсәбәтен белдерү рәвешендәге каршы чыгу тора. Шулай ук балаларның олылар игътибарын җәлеп итү теләге, укуларында проблемалар булу аларны мондый адымга этәрә.

Балаларның үз белдеге белән гаиләдән китүенең сәбәпләре – аларның мәктәптәге проблемалар аркасында ата-аналар белән каршылыклар, өлкәннәргә буйсынасылары килмәү, мөстәкыйль тормыш белән яшәп карыйсылары килү.

Даими рәвештә гаиләдән яисә дәүләт учреждениесеннән китүче балалар арасында сукбайлыкка, сәяхәт итүгә омтылучан балалар да бар. Әлеге категориядәге балалар күп очракта акылга зәгыйфьлек буенча психоневрология интернатларында исәптә тора.

Ел дәвамында үткәрелә торган эзләү чаралары нәтиҗәсендә үз белдеге белән киткән балаларның 406 очракта кайдалыгы ачыкланды. Бер баланың мәете табылды. 2014 ел ахырына 15 яшьтән 17 яшькә кадәрге 6 баланың кайдалыгы билгесез иде. Эзләнә торган яшүсмерләр барысы да гаиләләреннән киткән. Хисап елының ахырына аларның дүртесе ике ай дәвамында, икесе бер айдан артыграк эзләүдә иде (22 сентябрьдән һәм 22 ноябрьдән).

Балигъ булмаганнарның үз белдеге белән качып китүләренә китерерлек сәбәпләрне һәм шартларны бетерү буенча республикада уздырыла торган чаралар озак вакыт дәвамында уңай нәтиҗәләргә китерми, шуңа бәйле рәвештә балигъ булмаганнарның сукбайлыгын һәм хокук бозуларын профилактикалау системасы органнарына эшчәнлекләрен анализлап, яңа чаралар системасы эшләргә яисә булганын камилләштерергә тәкъдим итәбез.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***3.2. Сәламәтлек саклауга һәм сәламәт үсешкә баланың хокукын тәэмин итү***

2012-2017 елларга балалар мәнфәгатьләрендәге эшләрнең милли стратегиясенең сәламәтлек саклау өлкәсендәге төп бурычлары буларак һәр балага тумышыннан сәламәт үсеш өчен шартлар тудыру, балаларның барлык категорияләренә сәламәтлек саклау системасының сыйфатлы хезмәт күрсәтүләреннән һәм стандартларыннан, авыруларны дәвалау һәм сәламәтлекне кайтару чараларыннан файдалана алуны тәэмин итү, балаларга һәм яшүсмерләргә дусларча мөнәсәбәт күрсәтә торган яшүсмерләр медицинасын, клиникаларын үстерү, сәламәт яшәү рәвешенә ихтыяҗны стимуллаштыру, аерым ихтыяҗлары булган балалар өчен сәламәтлек саклау өлкәсендә комплекслы хезмәт күрсәтүләрнең һәм стандартларның тиешенчә күрсәтелүен тәэмин итү, балаларның һәм яшүсмерләрнең сәламәт яшәү рәвешен булдыру сәясәтен үстерү, дәүләти-хосусый партнерлык принципларында балаларның ялын һәм савыгуын оештыруның заманча моделен булдыру билгеләнде.

Шул ук вакытта “Гражданнарның сәламәтлеген саклау нигезләре турында” 2011 елның 21 ноябрендәге 323-ФЗ номерлы Федераль закон, Россия Федерациясе дәүләт хакимияте органнары, Россия Федерациясе субъектлары дәүләт хакимияте органнары һәм җирле үзидарә органнары үз вәкаләтләре чикләрендә авыруларны профилактикалауга, иртә ачыклауга һәм дәвалауга, ана һәм сабыйлар үлемен киметүгә, балаларда һәм ата-аналарда сәламәт яшәү рәвешен булдыруга юнәлдерелгән программаларны эшлиләр һәм гамәлгә ашыралар дип билгеләп, алар балалар сәламәтлеген саклауны өстен принцип итеп саныйлар һәм балаларны дарулар, махсус туклану продуктлары, медицина әйберләре белән тәэмин итүне оештыру буенча тиешле чаралар күрәләр, дип беркетә.

*3.2.1. Балалар сәламәтлеге торышына гомуми анализ һәм баланың сәламәтлек саклау системасының иң камил хезмәт күрсәтүләреннән файдалану хокукы*

***Балалар үлеме күрсәткече*** балалар арасында сәламәтлек саклау торышының аерым критерие булып тора.

2014 елда гомуми үлем күрсәткече артканда (46 958 кеше) республикада балалар үлеме күрсәткече кимеде. 2014 елда 591 бала вафат булды. Бу сан, 2013 ел белән чагыштырганда, 16 балага азрак. Балалар үлеме күрсәткеченә гомуми анализ 3.1.1.бүлектә анализланды.

Балалар үлеменең гомуми күрсәткечендә яңа туганнарның үлем күрсәткече кимеде, ул тере туган 1000 балага 6,5 бала тәшкил итте. 2014 елда бер яшькә кадәрге 369 бала вафат булды, бу 2013 елның шундый күрсәткеченнән 6,8% ка ким булды (2013 елда – 396 бала). Моннан тыш, балалар үлеменең 369 очрагыннан 254 очракта (2013 елда – 276 очрак) яңа туган балаларның үлүе аларның перинаталь чорда барлыкка килгән җитешсезлекләре аркасында булды.

*43 нче диаграмма*

***2009-2014 еллардагы балалар үлеме буенча статистика (0 яшьтән 1 яшькә кадәр)***

2014 елда республиканың Әлки, Апас, Теләче муниципаль районнарында сабыйлар үлеме теркәлмәгән.

Республиканың 20 муниципаль районында яшәүнең беренче елында үлгән балаларның саны Татарстан Республикасы буенча теркәлгән уртача күрсәткечләрдән югарырак. Иң зур күрсәткечләр Актаныш (1000 кешегә 17,8), Чүпрәле (17,7), Яңа Чишмә (15,5), Әгерҗе (13,7), Балык Бистәсе (13,5), Мөслим (13,2), Буа (12,6) муниципаль районнарында.

*44 нче диаграмма*

***2014 елда балалар үлеме күрсәткече зур булган районнар***

Шуны билгеләп үтәргә кирәк, Татарстан Республикасында балалар үлеме күрсәткече, Росстатның оператив мәгълүматларына караганда, Россия Федерациясе буенча (7,4) һәм Идел буе федераль округы буенча (7,2) уртача күрсәткечтән кимрәк булып кала бирә.

***45 нче диаграмма***

***2014 елда Россия Федерациясенең Идел буе*** ***федераль округындагы субъектлары буенча сабыйлар үлеме күрсәткече (1000 туган балага)***



Бер яшьләре тулганчы 2014 елда вафат булган балаларның үлем сәбәпләре буенча Татарстан Республикасы Сәламәтлек саклау министрлыгы биргән мәгълүматларга нигезләнгән бүленеше ***түбәндәге таблицада китерелә***.

*11 нче таблица*

***2012-2014 елларда сабыйлар үлеме күрсәткече***

|  |  |  |  |  |  |  |
| --- | --- | --- | --- | --- | --- | --- |
|  | **1 яше тулганчы үлгән балалар саны** | | | | | |
| **кеше** | | | **10000 туган балага** | | |
| **2013 ел** | **2014 ел** | **арту/**  **кимү** | **2013 ел** | **2014 ел** | **2013 елга карата 2014 ел, %** |
| 1 яше тулганчы үлгән барлык балалар,  шул исәптән: | 396 | 369 | -27 | 70,2 | 65,1 | 92,7 |
| перинаталь чорда барлыкка килгән җитешсезлекләрдән | 276 | 254 | -13 | 47,4 | 45,0 | 94,9 |
| тумыштан булган аномалияләрдән | 55 | 59 | 4 | 9,8 | 10,4 | 106,1 |
| сулыш органнары авыруларыннан, шул исәптән пневмониядән | 22  7 | 17  9 | -5  2 | 3,9  1,2 | 3,0  1,6 | 76,9  133,3 |
| сабыйның кинәт үлеп китү синдромыннан | 4 | 3 | 1 | 0,4 | 0,7 | 175,0 |
| йогышлы һәм паразитлар авыруларыннан | 11 | 5 | -6 | 2,0 | 0,9 | 45,0 |
| нерв системасы авыруларыннан | 7 | 8 | 1 | 1,2 | 1,4 | 116,7 |
| кан әйләнеше системасы авыруларыннан | 2 | 3 | 1 | 0,4 | 0,5 | 25,0 |
| азык эшкәртү органнары авыруларыннан | 6 | 5 | -1 | 1,1 | 0,9 | 81,8 |
| эндокрин системасы авыруларыннан, туклану бозылудан, матдәләр алмашы һәм иммунитет бозылудан | 5 | 4 | -1 | 0,9 | 0,7 | 77,8 |
| шешләр аркасында | - | 2 | 2 | - | 0,4 | - |
| үлемгә китергән башка сәбәпләр аркасында | 3 | 4 | 1 | 0,4 | 0,7 | 175,0 |
| үлемгә китергән тышкы сәбәпләр аркасында | 15 | 10 | -5 | 2,7 | 1,8 | 66,7 |

Шуның белән бергә, *перинаталь үлем очракларының* күп булуы игътибарны җәлеп итә, аны үле туган балалар һәм туганнан соң 7 тәүлек булганчы үлгән балалар тәшкил итә (иртә неонаталь үлем). 2014 елда перинаталь чорда барлыкка килә торган җитешсезлекләр булу сәбәпле вафат булган балаларның саны 614 булды, бу 1000 исән һәм үле туган балага 10,8 тәшкил итә һәм 2013 елның шушы чорына караганда 10% ка кимрәк.

*46 нчы диаграмма*

***2011–2014 елларда Татарстан Республикасы перинаталь үлем очраклары***

Югарыда китерелгән мәгълүматлар яңа туган балаларга медицина ярдәме күрсәтү системасында бала тудыру учреждениеләрендә булганда яңа туган балаларга баштагы 7 тәүлектә ярдәм күрсәтү өлкәсе элеккечә шактый киеренке һәм йомшак урын булып кала дип билгеләргә нигез бирә. Моңа бәйле рәвештә, акушерлык-гинекология учреждениеләренең реанимация койкалары, шулай ук яңа туган балаларга ярдәм күрсәтүдә махсуслашкан неонатолог һәм анастезиолог-реаниматолог табиблар белән тәэмин ителеш дәрәҗәсен анализлау һәм бәяләү таләп ителә. Татарстан Республикасы Сәламәтлек саклау министрлыгы белешмәләре буенча республикада бүген яңа туган балалар өчен 140 койкалы реанимацияләр эшли (2013 елда – 129 койка), шул исәптән 104 – күп профильле хастаханәләрнең һәм үзәк район хастаханәләренең бала табу бүлекләре базасында, 36 койка – балалар хастаханәләре базасында. Бу 1000 балага 2,47 тәшкил итә. Неонатологлар белән тәэмин ителеш – 1000 балага 2,15, ягъни 122 белгеч (2013 елда - 2,14, ягъни 121 белгеч). Татарстан Республикасы Сәламәтлек саклау министрлыгы мәгълүматларына караганда, 2012 һәм 2013 елларда “Яңа туган балаларга беренчел реанимация ясау” квалификация күтәрү программасы буенча тиешенчә 68 һәм 16 анестезиолог-реаниматолог укыганны исәпкә алсак, яңа туган балаларга медицина ярдәме күрсәтүдә махсуслашкан анестезиолог-реаниматологлар саны соңгы 3 елда 84 белгечкә артырга тиеш булган.

Бүген эшнең торышы түбәндәгедән гыйбарәт: нормаль бала табу күрсәткече 36,8% тәшкил итә. 2014 елда 3521 бала җитлекмичә туган, шул исәптән 380 бала - түбән авырлыкта һәм 224 бала - экстремаль түбән авырлыкта.

Югарыда бәян ителгәннәр сәламәтлек саклау учреждениеләренең яңа туган балаларны реанимацияләү койкалары, яңа туган балаларга ярдәм күрсәтүдә махсуслашкан неонатологлар, анастезиолог-реаниматологлар белән тәэмин ителешнең медицина ярдәме күрсәтү тәртипләренә карата куелган норматив таләпләргә туры килү-килмәвен анализлау һәм бәяләү, бала тудыру хезмәтләре эшчәнлеген структура һәм кадрлар ягыннан камилләштерү турындагы мәсьәләне карауның гаять зарур булуы хакында нәтиҗә ясарга мөмкинлек бирә. Бу хакта Бала хокуклары буенча вәкаләтле вәкилнең 2013 ел нәтиҗәләре буенча докладында әйтелгән иде инде, әмма 2014 елда да Татарстан Республикасында бу юнәлештә җитди үзгәрешләр булмады.

***Балалар авыруларын анализлау*** балигъ булмаганнарның сәламәтлек торышына аерым бәя бирергә мөмкинлек бирә.

*12 нче таблица*

***2009–2014 елларда балаларда ачыкланган авырулар***

|  |  |  |  |  |  |  |  |
| --- | --- | --- | --- | --- | --- | --- | --- |
| **2009** | **2010** | **2011** | **2012** | **2013** | **2014** | **2013 елга карата %** | **Беренче тапкыр ачыкланган авырулар** |
| 87818 | 90250 | 94242 | 95820 | 101472 | 93184 | - 8,1 | Җәрәхәтләнүләр, агуланулар һәм тышкы сәбәпләрдән килгән кайбер башка зыяннар |
| 27607 | 28906 | 25385 | 23212 | 25472 | 22780 | - 10,5 | Нерв системасы авырулары |
| 2806 | 2340 | 2484 | 2612 | 3252 | 2 778 | - 14,6 | Психик тайпылышлар һәм тәртипнең үзгә булуы |
| 2 113 | 1174 | 1 069 | 1 123 | 983 | 1 140 | 16 | Педикулез |
| 1 642 | 1 158 | 955 | 804 | 684 | 363 | - 46,9 | Корчаңгы |
| 401 | 405 | 550 | 454 | 429 | 360 | -16 | Сальмонелоз инфекцияләре |
| 49 | 203 | 60 | 37 | 56 | 19 | - 66 | Дизентерия |
| - | - | - | - | 265 | 265 | 0 | Сирәк (орфан) авырулар |
| 110 | 96 | 94 | 89 | 83 | 100 | 20,5 | Шешләр |
| 82 | 78 | 81 | 81 | 80 | 67 | - 16,2 | Туберкулез |
| 100 | 88 | 53 | 51 | 55 | 39 | - 29 | Гонокок инфекциясе |
| - | - | 93 | 68 | 64 | 55 | - 14 | Трихомоноз |
| 101 | 117 | 101 | 88 | 93 | 103 | 10 | Гепатит (кинәт һәм хроник, шул исәптән С гепатиты) |
| 38 | 14 | 17 | 19 | 14 | 12 | - 14,3 | Менингокок инфекциясе |
| 28 | 35 | 23 | 18 | 28 | 16 | - 43 | Сифилис (бөтен рәвешләре) |
| 4 | 4 | 4 | 7 | 2 | 3 | 50 | Вакцинадан соң өзлегүләр |
| 0 | 0 | 13 | 18 | 18 | 10 | - 44,5 | ВИЧ (бөтен рәвешләре) |
| 28 | 3 | 5 | 2 | 1 | 0 | 0 | Энтеровирус менингиты |

Авыруларны анализлаудан күренгәнчә, имгәнүләр, агуланулар һәм тышкы сәбәпләр аркасында булган кайбер башка тышкы сәбәпләр буенча балаларның авыру күрсәткече 8288 очракка кимеде. Шулай итеп, 2014 елда 93 184 бала имгәнде, агуланды, тышкы сәбәпләр йогынтысыннан булган башка сәбәпләр аркасында авырды.

Балаларда беренче тапкыр ачыкланган авырулар структурасында нерв системасы авырулары тотрыклы рәвештә икенче урында тора. 2014 елда бу авыру белән беренче тапкыр авыручылар саны 22 780 очракта теркәлде. Бу күрсәтелгән авырулардан интегүче балигъ булмаганнарның саны, 2013 ел белән чагыштырганда, 2 692 кешегә ким дигән сүз.

2014 елда балаларның шулай ук психик тайпылышлар һәм тәртипнең үзгәлеге, корчаңгы, сальмонеллез инфекциясе, дизентерия, туберкулез, гонокок инфекциясе, трихомоноз, менингокок инфекциясе, сифилис, ВИЧ белән авыручылар саны кимеде.

Моның белән бергә, 2014 елда балаларның педикулез, шешләр (17 очракка), гепатит (10 очракка) белән авыру очраклары артты, 1 очракта баланың вакцинадан соң өзлегүе аркасында барлыкка килгән авыру тәүге тапкыр теркәлде.

Трихомоноз, гонокок инфекциясе, ВИЧ авырулары белән авыручы балаларның саны кимүгә карамастан, аларны йоктыру очраклары балага карата хокукка каршы гамәлләр кылуның булу-булмавын тикшерүнең зарурлыгын һәм ата-аналар, гаиләнең башка әгъзалары белән тиешле профилактик эшләр алып бару кирәклеген күрсәтә.

Россия Сәламәтлек саклау министрлыгының “Балигъ булмаганнарның медицина күзәтүләре узу тәртибе, шул исәптән мәгариф учреждениеләренә кергәндә һәм аларда укыган чорда күзәтелү тәртибе турында” 2012 елның 21 декабрендәге 1346н номерлы боерыгын үтәү өчен республиканың Сәламәтлек саклау министрлыгы тарафыннан балаларның төрле яшьтәге төркемнәре өчен профилактик күзәтүләр оештырылды.

Күзәтү нәтиҗәләре буенча, барлык яшь төркемнәрендә дә сулыш органнары авырулары, имгәнүләр һәм агуланулар, тире һәм тире асты тукымасы авырулары, ашкайнату органнары, йогышлы авырулар беренче баскычларда, дип билгеләнә.

Республика балаларының сәламәтлеге торышын бәяләү күзлегеннән чыгып караганда, балигъ булмаганнарны аерым сәламәтлек төркемнәренә кертү кызыклы булып тоела.

*47 нче диаграмма*

***2011 – 2014 елларда сәламәтлек төркемнәре буенча балигъ булмаганнарның авыру торышы***

Баланың балалар бакчасында һәм мәктәптә булуына карап начарая торган балаларның авырулары күрсәткечләре балаларның санитар-эпидемиологик иминлеге дәрәҗәсенең индикатив күрсәткечләре булып тора һәм оешкан коллективларда турыдан-туры санитар нормаларның үтәлешенә бәйле.

Россия кулланучылар күзәтчелеге белешмәләреннән күренгәнчә, 2014 елда балаларны укыту һәм тәрбияләү шартлары яхшырган: уку сыйныфларында яктыртылу дәрәҗәсе түбән булган учреждениеләрнең саны 2,5%ка кимегән, балаларның буй-яшьләренә туры килми торган җиһазларның саны 2 һәм аннан күбрәк тапкырга кимеде, бу исә сколиозлы балаларның чагыштырмача өлеше күрсәткечен тотрыкландыруга, гәүдә тотышында җитешсезлекләре булган һәм күрү органнары (күз күремендә) патологиясе булган балаларның чагыштырмача өлеше күрсәткеченең кимүенә китерде.

Россия кулланучылар күзәтчелегенең Татарстан Республикасында уздырган тикшерүләре барышында еш кына түбәндәге җитешсезлекләр ачыкланган: башлангыч мәктәп, физика, химия, биология бүлмәләрендә юынгычларның булмавы; электр белән яктырту системасын реконструкцияләүнең таләп ителүе; баланың буена карап көйләнә торган җиһазларның җитәрлек санда булмавы; информатика бүлмәләренең күтәртелә-төшерелә-борыла торган һәм утыргычның, аның аркасының авышу биеклеге һәм почмагы буенча көйләнә торган эш урындыклары (креслолары) белән җиһазландырылмавы; идән өслегенең нык таушалган булуы; тәрәзә кысаларының санитар-техник яктан канәгатьләндермәслек булуы; физкультура-спорт зоналарының спорт мәйданчыкларындагы җиһазларның аз санда булуы; учреждениеләр территориясендәге юлларындагы, аңа керү юлларындагы асфальт түшәмәләренең таушалган булуы; мәктәпкәчә балалар учреждениеләренең балалар уйный торган мәйданчыклары территорияләрендә күләгә ясый торган лапасларның булмавы.

***Балалар инвалидлыгы дәрәҗәсе*** балаларның сәламәтлек торышын билгеләүдә тагын бер критерий булып тора.

Россия Федерациясе Пенсия фондының Татарстан Республикасы буенча бүлекчәсе белешмәләреннән күренгәнчә, республикада инвалид балаларның гомуми саны 2015 елның 1 гыйнварына 15 118 бала тәшкил итте, ягъни балаларның гомуми саныннан 2%. Бу исә соңгы 6 ел дәвамында әлеге категориягә караган балалар санының даими рәвештә арта баруын күрсәтә..

*48 нче диаграмма*

***2009–2014 елларда Татарстан Республикасында инвалид балаларның гомуми саны***

2014 елда “Татарстан Республикасы буенча медик-социаль экспертизаның баш бюросы” ФКУ белешмәләре нигезендә барлыгы **8770** **бала** тикшерелде, бу 2013 ел белән чагыштырганда 2,7%ка кимрәк (2013 елда – 9010 бала). Беренче тапкыр таныкланган балаларның саны, 2013 ел белән чагыштырганда, 7,1%ка артты. 2014 елда 2282 бала (2013 елда – 2130 бала) беренче тапкыр таныклауга җибәрелде. Инвалидлыкны билгеләү өчен **8 114 бала** тикшерелде, шулардан **7 418 бала** инвалид дип танылды, бу 91,4 % (2013 елда – 94,4%) тәшкил итте.

“Инвалид бала” категориясе **1 982 балага** (2013 елда – 1 927 балага) тәүге тапкыр куелды, бу тикшерелгән балалар саныннан 86,9% тәшкил итте. “Инвалид бала” категориясе **5 436 балага** (2013 елда – 5 969 балага) кабаттан уздырылган тикшерүләрдән соң билгеләнде, бу инвалидлык билгеләү өчен тикшерелгән балалар санының 93,1% ын тәшкил итә.

“Татарстан Республикасы буенча медик-социаль экспертизаның баш бюросы” ФКУ белешмәләре буенча, инвалид бала буларак тәүге тапкыр танылганнарның 80% ын шәһәрдә яшәүчеләр тәшкил итә, шуларның 58,3% ы – малайлар.

2014 елда кабат уздырылган тикшерүләр вакытында 398 бала инвалид буларак танылмады (тулы реабилитация).

Балалар арасында беренчел инвалидлык дәрәҗәсе буенча 10 мең балага 26,1 кеше туры килә (2013 елда – 26,6). 2014 елда кабат билгеләнгән инвалидлык дәрәҗәсе буенча 10 мең балага 71,6 кеше туры килә.

*49 нчы диаграмма*

***2009–2014 елларда балалар инвалидлыгы күрсәткечләре***

Югарыда китерелгән мәгълүматларны анализлау 2014 елда беренче тапкыр инвалидлык билгеләнүчеләр санының артуын һәм кабат инвалидлык билгеләнүчеләр санының кимүен күрсәтте.

Беренче тапкыр инвалид дип танылган балалар яшь категорияләре буенча түбәндәгечә бүленде.

0–3 яшь – 955 бала (гомуми саннан 48,2%);

4–7 яшь–417 бала (гомуми саннан 21,0%);

8–14 яшь – 466 бала (гомуми саннан 23,5 %);

15 яшьтән һәм зуррак – 144 бала (гомуми саннан 7,3%).

*50 нче диаграмма*

***2012–2014 елларда балаларны төркемнәр буенча балаларны башлангыч тикшерү белешмәләре***

Тикшерүләрнең нәтиҗәләре буенча инвалидлык беренче тапкыр билгеләнгән очракларның күбесе иң кече яшьләргә, ягъни 0 яшьтән алып 3 яшькә кадәрге чорга туры килә. “Татарстан Республикасы буенча медик-социаль экспертизаның баш бюросы” ФКУ белешмәләре буенча, балаларның беренчел инвалидлык структурасында мондый яшьтәге балаларның чагыштырмача өлеше соңгы ун елда 1,5 тапкырга артты һәм бу иң элек тумыштан аномалияләре (үсешендәге кимчелекләре), деформацияләр һәм хромосомаларның бозылуы аркасында инвалид булган балаларның артуы белән бәйле. **Һичшиксез, килеп туган вәзгыять, аны хәл итү буенча карар кабул итү өчен, 0 яшьтән алып 3 яшькәчә балалар арасында беренчел инвалидлыкның артуын тиешенчә анализлауны таләп итә.**

Балаларның беренчел инвалидлык структурасында калган барлык башка яшь төркемнәрендә беренче урынны психик яктан какшау һәм үз-үзен таркау тоту алып тора. Мәктәпкәчә яшьтә үз-үзен тотышындагы таркаулык һәм сөйләм теленең бозылуы игътибарны җәлеп итә. 8 яшьтән өлкәнрәк яшь категориясендә беренче планга интеллектуаль җитешсезлекләр һәм социаль җайлашуның бозылуы чыга.

*51 нче диаграмма*

***Авыру класслары буенча балаларның беренчел инвалидлыгы структурасы***

2014 елда беренчел балалар инвалидлыгының төп сәбәпләре булып торучы авырулар структурасында:

– **беренче урынны** **тумыштан килгән аномалияләр (үсештәге кимчелекләр), деформацияләр һәм хромосомаларның бозылуы** алып тора (Татарстан Республикасы буенча интенсивлык күрсәткече – 10 мең балага 6,3 (2013 елда – 6,4) - 24,0 % (яки 475 бала). Тумыштан аномалияләр аркасында беренчел балалар инвалидлыгы дәрәҗәсенең 2014 елда республика буенча уртача күрсәткечләрдән 2 тапкырдан артыгракка артып китүе республиканың Кукмара, Балтач һәм Саба районнарындагы шәһәр җирлекләрендә, шулай ук республиканың Балык Бистәсе, Югары Ослан һәм Арча районнарының авыл җирлекләрендә яшәүче балалар арасында күзәтелде;

**икенче урынны** **психик яктан какшау һәм үз-үзен таркау тоту** алып тора (Татарстан Республикасы буенча интенсивлык күрсәткече – 10 мең балага 5,8 (2013 елда – 5,3) – 22,2 % (яки 440 бала). Психик авырулар аркасында беренчел балалар инвалидлыгы дәрәҗәсенең 2014 елда республика буенча уртача күрсәткечләрдән 2 тапкырдан артыгракка артып китүе республиканың Кама Тамагы, Буа, Арча, Әгерҗе, Менделеевск районнарындагы шәһәр җирлекләрендә, шулай ук республиканың Әгерҗе, Кама Тамагы, Мөслим, Түбән Кама, Балык Бистәсе районнарының авыл җирлекләрендә яшәүче балалар арасында күзәтелде;

**өченче урынны** **нерв системасы авырулары** тәшкил итә (Татарстан Республикасы буенча интенсивлык күрсәткече – 10 мең балага 4,7 (2013 елда – 5,0) – 18,0 % (яки 356 бала). Психик авырулар аркасында беренчел балалар инвалидлыгы дәрәҗәсенең 2014 елда республика буенча уртача күрсәткечләрдән 2 тапкырдан артыгракка артып китүе республиканың Саба, Азнакай, Кукмара һәм Апас районнарындагы шәһәр җирлекләрендә, шулай ук республиканың Теләче, Әлки, Спас, Алабуга һәм Саба районнарының авыл җирлекләрендә яшәүче балалар арасында күзәтелде;

**дүртенче урынны** **эндокрин системасы авырулары, туклану бозылу һәм матдәләр алмашу бозылу** алып тора (Татарстан Республикасы буенча интенсивлык күрсәткече – 10 мең балага 2,1 (2013 елда – 1,9) – 8,2 % (яки 162 бала).

**бишенче урынны** **сөяк-мускул системасы авырулары** тәшкил итә (Татарстан Республикасы буенча интенсивлык күрсәткече – 10 мең балага 1,4 – 5,4 % (яки 107 бала).

2014 елда беренчел инвалидлык билгеләү нигезләренең берсе буларак сулыш органнары авыруларының теркәлмәве сөендерә, әмма структурада сидек юллары һәм җенес органнары системасы авырулары (1,8 %) барлыкка килүе начар. Соңгылары буенча инвалидлык 35 балага бирелде.

Моннан тыш, 2014 елда балалар арасында беренчел инвалидлык структурасында күз һәм аның иярчен аппараты авырулары буенча инвалидлык билгеләү проценты кимеде (2014 ел – 4,1, 2013 ел – 5,7 %). Шушы сәбәп буенча инвалидлык бирелгән балалар саны 81 кеше тәшкил итте (2013 елда – беренче тапкыр инвалид дип танылган 1947 баладан 110 кешегә).

2014 елда беренчел инвалидлыкның иң югары дәрәҗәсе республиканың Кама тамагы (57,1), Мөслим (52,9), Әгерҗе (49,0), Теләче (44,0), Югары Ослан (43,6) муниципаль районнарында күзәтелде.

*52 нче диаграмма*

***2014 елда Татарстан Республикасы районнары һәм шәһәрләре буенча балаларның беренчел инвалидлыгы дәрәҗәсе (10000 балага)***

Республика буенча балаларның беренчел инвалидлыгы мәгълүматларына анализдан чыгып, Бала хокуклары буенча вәкаләтле вәкил балалар арасында беренчел инвалидлык күрсәткече республика буенча уртача күрсәткечтән дүртенче ел рәттән югарырак булган Теләче районындагы вәзгыятькә игътибар итәргә мәҗбүр. Минзәлә, Алексеевск, Кукмара, Мамадыш, Буа, Арча, Саба, Питрәч, Әлки, Югары Ослан, Теләче, Әгерҗе, Мөслим, Кама Тамагы муниципаль районнарында балаларның беренчел инвалидлыгы дәрәҗәсенең республика буенча уртача күрсәткечләрдән шактый югарырак булуы беренче ел гына түгел.

Балалар инвалидлыгы күрсәткечләренә, сәбәпләренә анализ ясаганда, аны профилактикалау мәсьәләсенә дә тукталырга кирәк. Инвалидлыкка китерә торган очракларның югары проценты вакытыннан алда туган балалар арасында, барыннан да элек, үзәк нерв системасы перинаталь зарарлану, сенсор системалары, сулыш органнары патологиясе аркасында билгеләп үтелә. Монда элек ачыкланган патология, шул исәптән бала туганчы ук, шулай ук яңа туган балаларга заманча квалификацияле медицина ярдәме күрсәтү дә мөһим. Авырлыгы җитешмичә туган балаларны яшәтү һәм үстерү өчен күзәтелә торган җайга салынган медицина реабилитациясе системасының булуы зарур. Шуны билгеләп үтәргә кирәк, республикада хәрәкәт активлыгы бозылган балалар буенча алданрак ярдәм итү технологиясе гамәлгә кертелә. “2012-2014 елларга үсешендә һәм сәламәтлегендә кимчелекле балаларны тәрбияләүче гаиләләрнең яшәү урыннарында ведомствоара патронаж ярдәмен булдыруның комплекслы программасы” озак сроклы максатчан программасын раслау турында 2012 елның 16 ноябрендәге 991 номерлы Татарстан Республикасы Министрлар Кабинеты карарын гамәлгә ашыру кысаларында 11 сәламәтлек саклау учреждениесендә бала туганчы ук күзәтү кабинетлары эшли. 2014 елда мондый технологияләрне кулланып 4 яшькә кадәрге 3 052 бала комплекслы реабилитация һәм диагностика узды.

Ләкин балалар инвалидлыгы буенча мәгълүматларны бәяләү күрелә торган чараларның җитәрлек булмавын раслый.

**Балигъ булмаганнарның йөклелеге** шулай ук балаларның һәм яшүсмерләрнең физик һәм психик сәламәтлеге торышы күрсәткечләренең берсен тәшкил итә.

2014 елда республикада балигъ булмаган кызлар арасында 460 йөклелек очрагы теркәлде. Шунсы сөендерә, соңгы алты елда әлеге күрсәткеч төшүгә таба хәрәкәт итә. Шулай итеп, 2014 елда ул, 2013 ел чагыштырганда, 10,3% ка кимеде. Моның белән бергә, кече яшьтәге (14 яшькә кадәр) йөкле кызларның саны тотрыклы булып кала бирә.

*53 нче диаграммы*

|  |  |
| --- | --- |
| ***2008–2014 елларда балигъ булмаганнар йөклелеге статистикасы*** | ***2008–2014 елларда 14 яшькә кадәрге кызлар йөклелеге*** |

2014 елда 313 йөклелек очрагы (68 %) бала табу белән төгәлләнде. 2013 ел белән чагыштырганда, бу сан 1,2 % ка кимеде.

Уздырылган тикшерүләр нәтиҗәләре буенча, белгечләр яшүсмерләр арасында йөклелекнең күп булуына йогынты ясый торган сәбәпләргә түбәндәгеләрне кертеп карый: сексуаль активлыкның югары булуын; сексуаль яки физик көч куллануны, гаиләдә көч куллануны; фәкыйрьлекне; яшүсмер вакытта балалар табуның гаиләдә буыннан-буынга күчүен һәм яшүсмер даирәсендә булып торуын; психология һәм үз-үзен тоту факторларын, белем алу сәләтенең кимүен, киләчәкне планлаштыра алу яки үзенең гамәлләре китерә алган нәтиҗәләрне алдан күрә белү сәләтенең чикләнгәнлеген, шулай ук үз-үзләренә ышанганлыгын; контрацептивларны кулланырга теләмәүләрен; йөклелекне өлкәнрәкләр халәтенә күчүнең бердәнбер юлы итеп күрүне; гаиләне планлаштыру өлкәсендә медицина ярдәменең һәркем файдалана алмаслык булуын яки түбән сыйфатлы булуын.

Яшүсмерләр йөклелеге кебек күренешне тикшерү балигъ булмаганнарның сәламәтлеген саклау күзлегеннән гаять әһәмиятле.

Медицина хезмәткәрләре яшь вакыттагы йөклелекне һәм бала табуны яшүсмернең җитлекмәгән организмына зур йөкләнеш дип билгелиләр. Соңгы ун ел эчендә тулаем Россия буенча яшүсмерләрнең гомумән соматик һәм репродуктив сәламәтлеге начарайды. Шулай итеп, 75% тан артык кызларның соматик хроник авырулары, 15 % артыграгында аларның фертиль мөмкинлекләрен чикли торган гинекологик тайпылышлары бар. Мондый шартларда һәм балигъ булмаганнарның соматик сәламәтлеге начар булганда гестацион процесс яшь хатын-кызның, аның карынындагы баланың һәм яңа туган баланың хәленә тискәре йогынты ясый торган күпсанлы өзлегүләр белән уза.

Яшүсмер вакыттагы йөклелек еш кына өйләнешмичә җенси мөнәсәбәтләргә керү нәтиҗәсе ул, ул җенси партнерларның алмашып торуы белән характерлана, шуңа күрә бу яшь төркеме буенча йөклелек вакытында йогышлы авырулар булуы ачыклана, яртысында йогышлы ялкынсыну процесслары барлыкка килә. Моннан тыш, яшь йөкле хатын-кызларда гестация, уңай фертиль яшьтәге хатын-кызларныкына караганда, 3 тапкырга ешрак анемия, тотрыксыз гомеостатик реакция белән уза, фетоплацентар комплекста стероидларның җитәрлек дәрәҗәдә синтезланмавы бала тапканчы сакланып кала, бу исә бала табу эшчәнлегендәге аномалияләрнең артуы өчен алшарт булып тора.

Кызганычка каршы, белгечләр билгеләп үткәнчә, дөрес һәм үз вакытында диагностикалауның төп каршылыгы балигъ булмаганнарның йөклелегенең көтелмәвендә һәм теләнмәвендә. Яшүсмерләр я үзләрен йөкле дип уйламыйлар, я аның турында яшерәләр һәм хатын-кыз консультацияләренә йөклелекнең соңгы срокларында гына мөрәҗәгать итәләр.

Хәзерге вакытта кызлар арасында вакытсыз йөклелекне кисәтү эшләрен оешкан рәвештә уздыру өчен медицина, педагогика, социаль һәм иҗтимагый оешмаларны бергә эш итүе кирәк.

***Балаларның дару препаратлары белән тәэмин ителү*** хокукларын саклау торышы аерым игътибар таләп итә.

Инвалидлыклары булган балаларны дарулар белән тәэмин итү мәсьәләсе аеруча кискен тора.

Гамәлдәге законнар нигезендә инвалид балаларны дару препаратлары белән тәэмин итү федераль бюджет акчалары исәбеннән дә, Россия Федерациясе субъектлары бюджетлары акчалары исәбеннән дә башкарыла.

Федераль бюджет акчалары исәбеннән дарулар белән түләүсез тәэмин итү социаль хезмәт күрсәтүләр җыелмасы рәвешендә дәүләт социаль ярдәме кысаларында гамәлгә ашырыла һәм инвалид балаларны Россия Сәламәтлек саклау һәм социаль үсеш министрлыгының 2006 елның 18 сентябрендәге 665 номерлы боерыгы белән расланган федераль исемлек нигезендә дару препаратлары белән тәэмин итү тәртибенең 2014 елда ничек тә булса бозылуы Бала хокуклары буенча вәкаләтле вәкил тарафыннан ачыкланмады.

Шуның белән бергә, Татарстан Республикасы акчалары исәбеннән гамәлгә ашырыла торган дару тәэминатында инвалид балаларның хокукларын гамәлгә ашыруда проблемалар бар. Әлеге мәсьәләне Бала хокуклары буенча вәкаләтле вәкил 2013 елда аның исеменә килгән мөрәҗәгатькә бәйле рәвештә өйрәнде һәм аңа җентекле анализ 2013 елга Бала хокуклары буенча вәкаләтле вәкил докладында тәкъдим ителде. Әмма 2014 елда да хәл җитди үзгәрмәде.

Бала хокуклары буенча вәкаләтле вәкил фикеренчә, “Россия Федерациясендә гражданнарның сәламәтлеген саклау нигезләре турында” Федераль законның 81 статьясындагы 2 өлешенең 5 пункты, Россия Федерациясе Хөкүмәтенең 2013 елның 18 октябрендәге 932 номерлы карары белән расланган 2014 елга, 2015 һәм 2016 еллар план чорына гражданнарга түләүсез медицина ярдәме күрсәтүнең дәүләт гарантияләре программасының IV бүлеге таләпләренә ярашлы рәвештә Татарстан Республикасы Министрлар Кабинетының 2013 елның 25 декабрендәге 1054 номерлы карары белән расланган 2014 елга, 2015 һәм 2016 еллар план чорына Татарстан Республикасы территориясендә гражданнарга түләүсез медицина ярдәме күрсәтүнең дәүләт гарантияләре программасы Россия Федерациясе Хөкүмәтенең “Медицина сәнәгатен үстерүгә дәүләт ярдәме һәм халыкны, сәламәтлек саклау учреждениеләрен дару чаралары һәм медицина билгеләнешендәге эшләнмәләр белән тәэмин итүне яхшырту турында” 1994 елның 30 июлендәге 890 номерлы карары белән расланган Амбулатор дәвалану вакытында дарулар һәм медицина әйберләре табиб рецептлары буенча түләүсез җибәрелә торган халык төркемнәренең һәм авырулар категорияләренең исемлеге нигезендә дару препаратлары белән Татарстан Республикасы бюджетының бюджет ассигнованиеләре исәбеннән тәэмин итү турында федераль законнар таләпләрен исәпкә алырга тиеш. Исемлеккә барлык дарулар белән түләүсез тәэмин ителергә тиешле инвалид балалар төркеме дә кертелгән.

Ләкин республикада гамәлдә булган региональ исемлекләр (Татарстан Республикасы Министрлар Кабинетының 2005 елның 17 гыйнварындагы 4 номерлы карары белән расланган Амбулатор дәвалану вакытында дарулар һәм медицина әйберләре табиб рецептлары буенча түләүсез бирелә торган авырулар категорияләре исемлеге һәм Татарстан Республикасы Министрлар Кабинетының 2009 елның 16 мартындагы 315-р номерлы боерыгы белән расланган Амбулатор дәвалану вакытында дарулар һәм медицина әйберләре түләүсез бирелә торган халык төркемнәре һәм авыруларның категорияләре исемлеге) федераль законнардагы югарыда санап кителгән нормаларны исәпкә алмыйлар һәм инвалид балаларның сәламәтлеккә хокукларының тиешенчә тәэмин ителмәвенә китерә.

Татарстан Республикасында ***сирәк (орфан) авырулардан интегүче балаларны дару белән тиешенчә тәэмин итү*** әлегә проблемалы булып кала бирә.

“Россия Федерациясендә гражданнарың сәламәтлеген саклау нигезләре турында” Федераль закон нигезендә ( алга таба – Закон) Россия Федерациясе субъектлары дәүләт хакимияте органнарына даруларга мохтаҗ гражданнарга аларны бирү белән бәйле оештыру-идарә итү вәкаләтләре дә, бюджеттан финанслау буенча финанс йөкләмәләре дә йөкләнгән.

Бүген Гомергә куркыныч яный торган һәм хроник көчәя баручы, гомер озынлыгын кыскартуга яисә инвалидлыкка китерә торган сирәк(орфан) авырулардан интегүче затларның федераль регистрының региональ исемлегендә 265 бала теркәлгән.

*13 нче таблица*

***2014 елда Гомергә куркыныч яный торган һәм хроник көчәя баручы, гомер озынлыгын кыскартуга яисә инвалидлыкка китерә торган сирәк (орфан) авырулардан интегүче затларның федераль регистрының региональ исемлегенә******кертелгән балалар саны***

|  |  |  |
| --- | --- | --- |
| **т/б**  **№** | **Гомергә куркыныч яный торган һәм хроник көчәя баручы, гомер озынлыгын кыскартуга яисә инвалидлыкка китерә торган сирәк (орфан) авырулар исемлеге** | **Балалар саны** |
| 1 | Гемолитик-уремик синдром | 29 |
| 2 | Пароксизмаль төнге гемоглобинурия | 1 |
| 3 | Апластик ачыкланмаган анемия | 5 |
| 4 | II (фибриноген), VII (лабиль), X (Стюарт – Прауэр) факторларының нәселдән килә торган җитмәүчәнлеге | 2 |
| 5 | Идиопатик тромбоцитопеник пурпура (Эванс синдромы) | 43 |
| 6 | Вакытыннан алда җенси өлгерү | 41 |
| 7 | Аромат аминокислоталар (классик фенилкетонурия, гиперфенилаланинемиянең башка төрләре) алмашу бозылу | 90 |
| 8 | Тирозин алмашы бозылу | 2 |
| 9 | Майлы кислоталар алмашы бозылу | 1 |
| 10 | Галактоземия | 9 |
| 11 | Мукополисахаридоз, I тип | 3 |
| 12 | Мукополисахаридоз, II тип | 2 |
| 13 | Бакыр алмашу бозылу (Вильсон авыруы) | 3 |
| 14 | Төгәлләнмәгән остеогенез | 14 |
| 15 | Үпкә (артериаль) гипертензиясе  (идиопатик) (башлангыч) | 4 |
| 16 | Системалы башлана торган яшүсмерләр артриты | 16 |
| **Барлыгы** | | **265** |

Россия Федерациясе субъектларының мондый чыгым вәкаләтен үтәүдәге төп проблема сирәк очрый торган (орфан) авыруларны дәвалау өчен кирәкле даруларның кыйммәт булуында. Татарстан Республикасы Сәламәтлек саклау министрлыгы мәгълүматларына караганда, мондый балаларны дәвалау өчен финанс чаралары буенча исәпләнгән минималь ихтыяҗ 238,3 млн.сум тәшкил итә. Моннан тыш гомергә куркыныч яный торган сирәк авырулардан интегүче балаларны 2014 елда дарулар белән тәэмин итүгә планлаштырылган финанслау күләме 83 млн.сум тәшкил итте.

Моннан тыш, Татарстан Республикасы Сәламәтлек саклау министрлыгы белешмәләренә караганда, 2014 елда Татарстан Республикасы Министрлар Кабинеты боерыклары белән ташламалы исемлеккә кермәгән дарулар белән сирәк очрый торган авырулардан (орфан) интегүче 8 бала индивидуаль тәртиптә 67,2 млн сумлык гомуми күләмдә тәэмин ителде.

2015 елга Татарстан Республикасы бюджетында гомергә куркыныч яный торган сирәк авырулардан интегүче балаларны дарулар белән тәэмин итүгә 75,7 млн. сум каралган.

Гомергә куркыныч яный торган сирәк авырулардан интегүче балаларны дарулар белән тиешенчә тәэмин итү проблемасы принципиаль яктан башка төрле системалы якын килүне таләп итүе ачык.

Татарстан Республикасы Хөкүмәте һәм Татарстан Республикасы Сәламәтлек саклау министрлыгы Россия Федерациясенең барлык регионнары өчен дә хас булган әлеге проблеманы хәл итү юлларын эзләде. Шул исәптән 2014 елда Бала хокуклары буенча вәкаләтле вәкил инициативасы буенча Россия Федерациясе Хөкүмәте Рәисе Д.А. Медведев адресына Татарстан Республикасы Президенты Р.Н. Миңнеханов исеменнән әлеге гаять әһәмиятле проблеманы хәл итү нигезләүләре һәм вариантлары белән мөрәҗәгать юлланды.

Югарыда бәян ителгән гомергә куркыныч яный торган сирәк(орфан) авырулардан интегүче затларны дарулар белән тәэмин итүнең гомуми тәртибен исәпкә алып, федераль закон чыгаручы (Законның 15, 83, 101 статьялары) кайбер сирәк авырулардан (гемофилия, муковисцидоз, лимфоид, канъясагыч һәм шуларга тиңдәш тукымаларның яман шешләре) интегүче затларны Россия Федерациясе Хөкүмәте тарафыннан раслана торган исемлектәге дару препаратлары белән тәэмин итү буенча оештыру эшләре һәм финанслау вәкаләтләрен Россия Федерациясе вәкаләтләренә кертеп карый. Бу даруларны федераль бюджет акчалары исәбеннән үзәкләштерелгән рәвештә сатып алуга нигезләнгән дарулар белән тәэмин итү механизмын кулланырга мөмкинлек бирде, шул рәвешле даруларның бәяләре төште. Шул ук вакытта Законның 15 статьясындагы 12 өлешендә федераль бюджет акчалары исәбеннән Россия Федерациясе тарафыннан дарулар белән тәэмин ителә торган авырулар исемлегенә өстәмә авырулар кертү мөмкинлеге каралган.

Моның белән бергә Россия Федерациясе Президентының 2012 елның 1 июнендәге 761 номерлы Указы белән расланган 2012 – 2017 елларга балалар мәнфәгатьләрендә эш итүнең илкүләм стратегиясе балалар сәламәтлеген саклау системасын булдыру чараларының берсе буларак сирәк очрый торган авырулардан интегүче балаларның федераль регистрын төзүне һәм **бу регистр нигезендә балаларны дәвалауны федераль бюджетның бюджет ассигнованиеләре исәбеннән адреслы финанслауны оештыруны** билгеләде. Шул ук вакытта Россия Федерациясе Президенты Указының 3 пунктында чираттагы финанс елына һәм план чорына федераль бюджет проектын төзегәндә 2012 – 2017 елларга балалар мәнфәгатьләрендә эш итүнең илкүләм стратегиясен гамәлгә ашыруга да бюджет ассигнованиеләрен карау йөкләнгән.

Югарыда күрсәтелгән норматив-хокукый документларга таянып, федераль бюджет акчалары исәбеннән гражданнар дәвалау өчен дарулар белән тәэмин ителә торган авырулар исемлегенә өстәмә рәвештә гомергә куркыныч яный торган, финанс яктан иң чыгымлы, балалар интегүче кайбер сирәк(орфан) авыруларны (әйтик, тирозинемия, гемолитико-уремия синдромы, I, II, VI типтагы мукополисахаридоз һ.б.ш.) кертү турында карар кабул итү тәкъдиме белән Россия Федерациясе Хөкүмәтенә мөрәҗәгать итү тәкъдим ителде.

Кыйммәтле дарулар белән тәэмин итү проблемасын аерым очракларда хәл итүнең икенче варианты буларак Россия Федерациясе Конституция Суды тарафыннан “Россия Федерациясендә гражданнар сәламәтлеген саклау нигезләре турында” Федераль законның 16 статьясындагы 1 өлешенең 10 пунктын һәм 83 статьясындагы 9 өлешенең конституциягә туры килү-килмәвен тикшерү турында Татарстан Республикасы Министрлар Кабинетының һәм Казан шәһәре Вахитов район судының гарызнамәләрен карауга кабул итүне кире кагу хакында” 2013 елның 2 июлендәге 1054-О номерлы билгеләмәсендә күрсәтелгән ысул тәкъдим ителде: “Россия Федерациясе субъектлары, гомергә куркыныч яный торган һәм хроник көчәя баручы, гомер озынлыгын кыскартуга яисә инвалидлыкка китерә торган сирәк(орфан) авырулар исемлегенә кергән авыруларны дәвалау өчен дарулар белән тәэмин итү чыгымнарын каплауга үз акчалары җитмәгән очракта, аларга Россия Федерациясе тарафыннан теге яки бу формадагы максатчан финанс ярдәме күрсәтелүгә исәп тотарга хокуклы”.

Кызганычка каршы, әлеге тәкъдим федераль дәрәҗәдә хупланмады.

2014 елда Бала хокуклары буенча вәкаләтле вәкил ***инвалид балаларга стоматология ярдәме күрсәтелүдә*** системалы проблемаларның булуын ачыклады.

Бала хокуклары буенча вәкаләтле вәкилнең Татарстан Республикасы Сәламәтлек саклау министрлыгы белән бергә уздырган кабул итүе кысаларында неврология, психиатрия авыруларының авыр формаларыннан интегүче инвалид балаларның ата-аналары балаларының квалификацияле стоматология ярдәме алу мөмкинлеге хокукларының бозылуы турында шикаять белән мөрәҗәгать иттеләр.

Шул рәвешле Бала хокуклары буенча вәкаләтле вәкилгә көчле акыл зәгыйфьлегеннән, Даун синдромыннан, психикасында һәм тел үсешендә тоткарлык булган 1998 елгы инвалид бала анасы мөрәҗәгать итте. Гариза бирүченең аңлатуына караганда, баланы, аның физик үзенчәлекләренә бәйле рәвештә, гадәти поликлиника шартларында тикшереп һәм дәвалап булмый, ә аз гына йогынты ясау алымнары кулланыла башлауга, аңарда агрессия өянәкләре башлана.

Әлеге мөрәҗәгатьне караганда гариза бирүченең баласы кебек балалар анестезиология әсбапларын кулланып дәваланырга тиеш. Моның өчен стоматология хезмәте күрсәтә торган клиникаларны матди-техник яктан җиһазландыру һәм тиешле кадрлар белән тәэмин итү таләп ителә. Бүгенге көндә мондый хезмәтне түләүсез күрсәтә торган бердәнбер медицина учреждениесе – “Татарстан Республикасы Сәламәтлек саклау министрлыгының Республика балалар клиник хастаханәсе” дәүләт автоном сәламәтлек саклау учреждениесе. Ләкин Татарстан Республикасы Сәламәтлек саклау министрлыгы фикеренчә, ДРКБ билгеләп үтелгән дәвалау төренә мохтаҗ барлык балаларга да мондый хезмәтне күрсәтеп бетерә алмый.

Шул ук вакытта мондый балаларның стоматология ярдәмен тәүлек дәвамында алу өчен мөмкинлекләр юк.

Әлеге вәзгыятьне өйрәнү нәтиҗәсендә шул билгеле булды: республикада инвалид балаларга стоматология хезмәтен анестезиология әсбапларын кулланып күрсәтүнең төгәл, катгый регламентлаштырылган җайга салынган системасы юк.

Моңа бәйле рәвештә Татарстан Республикасы халкының сәламәтлеген саклау өлкәсендә идарәне һәм норматив-хокукый җайга салуны гамәлгә ашыра торган орган буларак Татарстан Республикасы Сәламәтлек саклау министрлыгына медицина ярдәме күрсәтүнең гамәлдәге системасында ачыкланган бушлыкларны бетерүгә юнәлтелгән чаралар күрүнең зарурлыгына һәм инвалид балаларның стоматология ярдәменә хокуклары үтәлүне тәэмин итүгә һәм махсус чаралар кулланылып башкарылырга тиешле тикшерүләр уздыруга игътибар бирергә кирәк.

Моннан тыш, “аерым” физик сырхаулардан (флюорография тикшерүе, анализга кан алу һ.б.ш.) интегүче ***инвалид балаларга медицина тикшеренүләре уздыру*** проблемасы да бар. Әмма республикада әлеге проблеманы хәл итүгә системалы якын килү күзәтелми. Мондый категорияләргә кергән балаларга дөрес тикшеренүләр уздыру мөмкинлекләренең булмавы аларны алга таба дөрес дәвалауга каршылык тудыра. Моңа бәйле рәвештә, Татарстан Республикасы Сәламәтлек саклау министрлыгы бүгенге көнгә республиканың сәламәтлек саклау системасында булган проблеманы бетерү буенча принципиаль карар кабул итү зарурлыгының булуына игътибар бирергә тиеш.

2014 елда Бала хокуклары буенча вәкаләтле вәкил ***Татарстан Республикасы балаларына “йөрәк – кан тамырлары хирургиясе” профиле буенча медицина ярдәме күрсәтелүгә бәйле проблемаларның*** булуын ачыклады***.***

Кардиология практикасында оператив катнашулар төрле алымнар белән башкарылырга мөмкин: “ачык йөрәк”кә операция һәм эндоваскуляр рәвешендә. Соңгысы пациентлар өчен мөмкин булган кадәр азрак җәрәхәт калдыра, йомшаграк ясала һәм куркынычсызрак дип санала.

Эндоваскуляр алым кыйммәтле материаллар куллануны таләп итә һәм 2014 елның 1 гыйнварына кадәр ул югары технологияле медицина ярдәме (алга таба – ЮТМЯ) программасы буенча каралган акчалар хисабына финансланып килде.

Ләкин Россия Федерациясе Сәламәтлек саклау министрлыгының “Югары технологияле медицина ярдәме төрләре исемлеге турында” 2013 елның 10 декабрендәге 916н номерлы боерыгында “Яңа туган балаларның һәм 1 яшькә кадәрге балаларның йөрәк бүлгеләренең изоляцияләнгән кимчелекләре булганда радикаль, гемодинамик, гибридлы коррекция һәм реконструктив пластик операция” һәм “Йөрәкнең септаль (бүлге) зәгыйфьлеген эндоваскуляр дәвалау” дигән дәвалау алымнары ЮТМЯ төрләреннән төшереп калдырылган иде.

Моның белән бергә әлеге дәвалау алымнары мәҗбүри медицина иминияте акчалары исәбеннән финанслана торган ЮТМЯ төрләре исемлегенә дә кертелмәгән.

Шуны билгеләп узарга кирәк, “Россия Федерациясендә гражданнар сәламәтлеген саклау нигезләре турында” 2010 елның 29 ноябрендәге 326-ФЗ номерлы Федераль законның 35 статьясындагы 8 өлеше нигезендә Россия Федерациясе Хөкүмәте мәҗбүри медицина иминиятенең нигез программасын раслаганда мәҗбүри медицина иминиятенең нигез программасына медицина ярдәме күрсәтү очраклары буларак авыруларның һәм халәтләрнең өстәмә исемлеген һәм күрсәтелгән Федераль законда билгеләнгән медицина ярдәмен күрсәтү өчен түләү тарифлары структурасына өстәмә пунктлар кертергә хокуклы.

Моннан тыш, Бала хокуклары буенча вәкаләтле вәкил билгеләгәнчә, 2014 елда ЮТМЯ күрсәтүгә федераль бюджеттан субсидияләр күләме 2013 ел белән чагыштырганда 54% ка киметелгән иде, моңа бәйле рәвештә Татарстан Республикасының югары технологияле үзәкләренең план күләмнәре шулай урман кварталының кыскартылды.

2012 – 2013 еллар йомгаклары буенча Татарстан Республикасы Сәламәтлек саклау министрлыгының Республика балалар клиник хастаханәсе” дәүләт автоном сәламәтлек саклау учреждениесе шартларында ел саен “йөрәк – кан тамырлары хирургиясе” профиле буенча операцияләр, шул исәптән ачык артериаль тамырны эндоваскуляр ябу һәм йөрәккә ачык оператив катнашуларсыз, заманча технологияләрне кулланып, йөрәк бүлгеләренең кимчелекләрен эндоваскуляр коррекцияләү операцияләре елына 82 – 90 ешлыгы белән ясалып килде.

Татарстан Республикасы Сәламәтлек саклау министрлыгы мәгълүматларына караганда, 2014 елга балаларга 80 эндоваскуляр операция, шул исәптән ачык артериаль тамырны эндоваскуляр ябу буенча 51 457,4 сумнан 60 операция, йөрәк бүлгеләренең кимчелекләрен эндоваскуляр коррекцияләү буенча 197 493,6 сумнан 20 операция планлаштырылган иде. Шулай итеп, 2014 елда мондый операцияләрне финанслауга ихтыяҗ 7 037 316,0 сум тәшкил иткән иде.

Югарыда бәян ителгәннәрне исәпкә алып, Татарстан Республикасы Сәламәтлек саклау министрлыгына югарыда күрсәтелгән дәвалау алымнарын мәҗбүри медицина иминиятенең нигез программасы кысаларында ЮТМЯ исемлегенә кертү мәсьәләсен карау инициативасы белән чыгарга тәкъдим итүне максатка ярашлы дип саныйбыз.

2014 елда Бала хокуклары буенча вәкаләтле вәкил “Республика клиник йогышлы авырулар хастаханәсе” дәүләт автоном сәламәтлек саклау учреждениесендә (алга таба – балалар йогышлы авырулар хастаханәсе) һәм “Казан шәһәренең 1 нче шәһәр балалар хастаханәсе” муниципаль сәламәтлек саклау учреждениесендә баланың сәламәтлек саклау хокукы үтәлешенең тәэмин ителүе дәрәҗәсен тикшерде.

***Балалар йогышлы авырулар хастаханәсен тикшерү*** барышында бинаның һәм бүлмәләрнең йогышлы авырулар стационарларына карата куела торган санитар-эпидемиологик нормативларның заманча таләпләренә (Россия Федерациясе Баш дәүләт санитария табибының 2010 елның 18 маендагы 58 номерлы карары белән расланган “Медицина эшчәнлеген башкаручы оешмаларга карата санитар-эпидемиологик таләпләр” СанПиН 2.1.3.2630-10) җавап бирмәве ачыкланды, шул исәптән: дәвалау корпусы торак төзелешенә бик якын урнашкан; бинаны архитектура планы “чиста” һәм “пычрак” технологик агымнарның кисешмәвен булдырмау өчен биналарда адекват реконструкция эшләрен башкарырга мөмкинлек бирми; бокслардагы койкалар 50 %тан ким булмаган норматив була торып 15 %лы койка фондын тәшкил итә; палаталарда туалеты булган шлюзлар юк, хастаханәнең кулланганнан соң чыгарыла торган сулары үзәкләштерелгән рәвештә зарарсызландырылмый, локаль чистарту корылмалары юк; реанимация һәм интенсив терапия бүлекләре боксланмаган; интенсив терапия өчен, шул исәптән түбән авырлык белән яңа туган балалар өчен заманча җиһазлар кую өчен планлаштыру карарлары һәм мәйданнар буенча таләпләргә туры килми; дивар, идән, түбә өслекләрендә җимерек урыннар бар; норматив кв.метрга 10-12 кв.м. булганда бер бала койкасы мәйданы, аналарның тәүлек буе булуын исәпкә алып, 4,5 кв.метрга кадәр киметелде.

Шулай итеп, балалар йогышлы авырулар хастаханәсендә авыру балаларга медицина ярдәме күрсәтү санитария-гигиена таләпләренә туры килә торган шартларда медицина оешмасында дәвалануга хокукны чынбарлыкта боза булып чыга.

Уздырылган тикшерү нәтиҗәләре балалар йогышлы авырулар хастаханәсен санитар-эпидемиологик таләпләргә һәм нормативларга туры китерү һәм инфекция патологиясе булган балаларга медицина ярдәме күрсәтүдәге проблемаларны хәл итү өчен балалар йогышлы авырулар хастаханәсе биналарына масштаблы реконструкция һәм капиталь ремонт ясау яки икенче чиратны төзү таләп ителә.

Баланың ***республика мәгариф учреждениеләрендә сәламәтлек саклау хокукының үтәлешен 2014 елда тәэмин итү*** торышын анализлау белем алучыларның сәламәтлеген саклау һәм ныгыту өчен кирәкле шартлар тудыру күзлегеннән чыгып уңай бәяләмә бирергә мөмкинлек бирми.

“Россия Федерациясендә мәгариф турында” Федераль законның (алга таба – Федераль закон) 28 статьясында каралганча, мәгариф оешмасы компетенциясенә шул исәптән белем алучыларның сәламәтлеген саклау һәм ныгыту өчен кирәкле шартлар тудыру да керә. Федераль законның 41 статьясы нигезендә белем алучыларның сәламәтлеген саклау шул исәптән беренчел медицина-социаль ярдәмен күрсәтүне үз эченә ала. Федераль законның 3 өлеше таләпләрендә каралганча, белем алучыларга беренчел медицина-социаль ярдәмен күрсәтүне оештыру эшләрен сәламәтлек саклау өлкәсендә башкарма хакимият органы башкара, ә мәгариф оешмасы медицина оешмасына медицина эшчәнлеген башкару өчен шартларга һәм таләпләргә туры килә торган урынны түләүсез бирергә тиеш.

Моның белән бергә, бүгенге көндә республикада түбәндәге хәл урнашты. Татарстан Республикасы Мәгариф һәм фән министрлыгы мәгълүматлары буенча республиканың 2014 мәктәпкәчә белем бирү учреждениеләреннән бары тик 1026 балалар бакчасы гына медицина бүлмәләре белән тәэмин ителгән, шулардан 526 оешманың (51,2%) медицина эшчәнлеген алып баруга лицензиясе бар.

Мәктәп мәгарифе системасында 761 гомуми белем бирү оешмасы медицина бүлмәләре белән җиһазландырылган, бу республикадагы гомуми санның 49,1 %ын тәшкил итә. Шулардан 234ендә медицина эшчәнлеген башкаруга лицензия бар, 759 гомуми белем бирү оешмасына ФАПлар базасында хезмәт күрсәтелә, шулардан 143 ФАП мәгариф оешмалары биналарында урнашкан.

Югарыда бәян ителгәннәр сәламәтлек саклау һәм мәгариф органнарының мәгариф оешмаларында балаларның сәламәтлеген саклауга карата бүгенге федераль закон таләпләренә туры китерүгә юнәлтелгән уртак комплекслы чараларын күрүнең зарур булуы турында нәтиҗә ясарга мөмкинлек бирә.

*3.2.2. Сәламәтлек мөмкинлекләре чикләнгән һәм инвалидлыгы булган балаларны тернәкләндерү*

***Инвалидлыгы булган балаларның тернәкләндерүнең техник чараларына хокукы үтәлешен тәэмин итүнең*** торышы үзенә аерым игътибар җәлеп итә.

Инвалидлыгы булган балаларны тернәкләндерүнең техник чаралары белән тәэмин итү “Россия Федерациясендә инвалидларны социаль яклау турында” 1995 елның 24 ноябрендәге 181-ФЗ номерлы Федераль закон (алга таба - инвалидларны социаль яклау турында Федераль закон) нигезендә бушлай башкарыла һәм Россия Федерациясе Хөкүмәтенең 2008 елның 7 апрелендәге 240 номерлы карары белән расланган Инвалидларны тернәкләндерүнең техник чаралары белән һәм ветераннар арасыннан булган гражданнарның аерым категорияләрен протезлар (теш протезларыннан кала), протез-ортопедия әйберләре белән тәэмин итү кагыйдәләре белән җайга салына. Мондый чараларның составы Россия Федерациясе Хөкүмәтенең 2005 елның 30 декабрендәге 2347-р номерлы күрсәтмәсе белән расланган Инвалидка бирелә торган тернәкләндерү чаралары, тернәкләндерүнең техник чаралары һәм күрсәтелә торган хезмәтләр исемлегендә (алга таба – Федераль исемлек) регламентлаштырылган.

Инвалидларны социаль яклау турында Федераль законның 11 статьясында инвалидларны, шул исәптән инвалид балаларны тернәкләндерүнең техник чаралары белән тәэмин итү тернәкләндерүнең индивидуаль программалары (алга таба – ИПР) нигезендә башкарыла, дип билгеләнгән. Әлеге программалар федераль дәүләт медик-социаль экспертиза учреждениеләре (алга таба – МСЭ) тарафыннан эшләнә һәм тиешле дәүләт хакимияте органнары, җирле үзидарә органнары, шулай ук теләсә кайсы оештыру-хокук рәвешләрендәге һәм милек рәвешләрендәге оешмалар тарафыннан үтәлергә тиеш.

Инвалидларны тернәкләндерүнең техник чаралары белән тәэмин итү буенча Россия Федерациясенең тапшырылган вәкаләтләрен, Россия Федерациясе Хөкүмәтенең 2010 елның 27 декабрендәге 2417-р номерлы күрсәтмәсе белән расланган Россия Федерациясе Сәламәтлек саклау һәм социаль үсеш министрлыгы белән Татарстан Республикасы Хөкүмәте арасында төзелгән килешүгә нигезләнеп, Татарстан Республикасы Хезмәт, эш белән тәэмин итү һәм социаль яклау министрлыгы чыгым нормаларына, федераль бюджеттан бирелгән акчалар күләменә һәм дәүләт сатып-алулары турында законнарга ярашлы рәвештә гамәлгә ашыра.

2014 елда, алдагы еллардагы кебек үк, Бала хокуклары буенча вәкаләтле вәкилгә инвалид балаларны тәрбияләүче гражданнардан мөрәҗәгатьләр керде, аларда балаларына тернәкләндерүнең техник чараларын бирү тәртибенә, аерым алганда, ИПР тәкъдимнәренә туры килми торган кресло-коляскалар бирүгә ризасызлык белдерелгән. Кресло-коляскалар тиешле сыйфатлы булганга күрә, ата-аналар аналардан баш тартырга мәҗбүр булган. Туры килмәүләр, аларның фикеренчә, маркаларының һәм модельләренең ИПРда тәкъдим ителгәннәргә туры килмәүдән, һәм, иң мөһиме, баланың антропометрик күрсәткечләренә җавап бирмәүдән һәм шуңа күрә инвалид бала организмы функцияләрен тернәкләндерү һәм кире кайтару ихтыяҗларын тулысынча канәгатьләндерә алмавыннан гыйбарәт иде. Икенче төрле әйткәндә, аларны тернәкләндерүнең тәкъдим ителгән техник чараларының сыйфаты канәгатьләндермәгән.

Әлеге мөрәҗәгатьне карау кысаларында Бала хокуклары буенча вәкаләтле вәкил инвалид балаларны тернәкләндерүнең техник чаралары белән тәэмин итү бурычларын үтәү өчен бирелә торган кресло-коляскаларның “инвалид бала” категориясе өчен билгеләнгән һәм типик буй-яшь күрсәткечләрен исәпкә алып бирелә торган типлаштырылган чаралар булуын билгеләде. Шул ук вакытта, Россия Хезмәт министрлыгының “Тернәкләндерүнең техник чараларын, протезларны һәм протез-ортопедия эшләнмәләрен аларны алыштырганчы куллану срокларын раслау турында” 2013 елның 24 маендагы 215н номерлы боерыгында каралганча, бүлмә кресло-коляскаларын бирү – алты елга, ә урамда йөрү өчен билгеләнгәннәре – дүрт елга исәпләнгән. Шулай итеп, бала гомерендәге чикләрнең үзгәрүенә карамастан, мондый кресло-коляскалардан файдалану катгый билгеләнгән вакыт аралыгын күз алдында тота, шул ук вакытта аның махсус көйләү чаралары һәм җайланмалары да юк. Моннан тыш, бирелә торган коляскаларның еш кына искергән һәм таушалган булуы, авыруларга каршы көрәштә ирешелгән заманча тернәкләндерү таләпләренә һәм казанышларына җавап бирмәве ачыкланды.

Ләкин дәүләт сатып-алулары турында законнар нигезендә товар кайтартуга заказ урнаштырганда дәүләт заказчысы төгәл исемне һәм модельләрне күрсәтә алмый, ә тернәкләндерүнең индивидуаль заказ буенча ясалган техник чарасы белән тәэмин итү билгеләнгән тәртипләрдә каралмаган.

Шулай да “Инвалидларны социаль яклау турында” Федераль законның 11 статьясы нигезендә ИПР – организмның бозылган яисә юкка чыккан функцияләрен һәм инвалидның эшчәнлекнең аерым төрләрен башкару сәләтен торгызуга, компенсацияләүгә юнәлдерелгән медицина, һөнәри һәм башка тернәкләндерү чараларын гамәлгә ашыруның аерым төрләрен, рәвешләрен, күләмнәрен, срогын һәм тәртибен үз эченә алган, инвалид өчен иң уңай тернәкләндерү чаралары комплексы ул. МСЭ процедуралары үткәргәндә белгечләр инвалид баланың индивидуаль тернәкләнү потенциалын һәм тернәкләнү фаразларын бәяли, ИПРга тәкъдимнәр әзерли, анда инвалид баланың тернәкләндерүнең техник чарасына һәм протез-ортопедия эшләнмәләренә ихтыяҗы аерым бүлек буларак күрсәтелә. Тернәкләндерүнең техник чараларын сайлаганда МСЭ белгечләренең ИПРга тәкъдимнәре һәр инвалид балага карата катгый индивидуаль, аның барлык күрсәткечләрен, аеруча авыруларын, функциональ кимчелекләрен, аларның дәрәҗәсен, шулай ук яшәешенең чикләнгән мөмкинлекләрен исәпкә алып төзелә. Башкача әйткәндә, инвалид балага кирәкле тернәкләндерү чарасының төре, конструкциясе һәм функциональ мөмкинлекләре исәпкә алына.

2014 елда республикада без тикшерә торган өлкәдә инвалид балаларның хәлен яхшыртуга юнәлтелгән билгеле бер гамәлләр башкарылды. Әйтик, инвалид балаларны тиешле техник характеристикалары булган кресло-коляскалар белән тәэмин итү турында мәсьәләне хәл итү максатларында Бала хокуклары буенча вәкаләтле вәкил инициативасы белән 2014 елның 21 ноябрендә Татарстан Республикасы Хезмәт, халыкны эш белән тәэмин итү һәм социаль яклау министрлыгы ДЦП белән авыручы инвалид балаларны кресло-коляскалар белән тәэмин итү буенча техник йөкләмә буенча фикер алышуга багышланган түгәрәк өстәл уздырды. Бу чарада Татарстан Республикасы Хезмәт, халыкны эш белән тәэмин итү һәм социаль яклау министрлыгы, Бала хокуклары буенча вәкаләтле вәкил Аппараты белгечләре, “Забота” региональ инвалид балаларның ата-аналары иҗтимагый оешмасыннан вәкилләр, торгызу дәвалавы медицина белгечләре, инвалид балаларның ата-аналары, тернәкләндерүнең техник чараларын җитештерүче оешмалардан вәкилләр катнашты.

Түгәрәк өстәлдә Татарстан Республикасы Хезмәт, халыкны эш белән тәэмин итү һәм социаль яклау министрлыгында ДЦП белән авыручы балаларны балаларга туры килә торган кресло-коляскаларның техник характеристикалары буенча тәкъдим-киңәшләрне үз эченә алган, медицина оешмалары тарафыннан бирелә торган белешмәләр нигезендә индивидуаль ихтыяҗларга туры килә торган кресло-коляскалар белән тәэмин итү зарурлыгы турында карар кабул итүгә вәкаләтле комиссия төзү хакында карар кабул ителде. Инвалид балаларның ата-аналарына үзләренең балаларына кирәкле кресло-коляскаларның техник характеристикаларын төзүдә һәм төгәлләштерүдә катнашырга тәкъдим ителде. Әлеге техник характеристикаларны алга таба сәламәтлек торышы, авыру үзенчәлекләре һәм тернәкләнүгә ихтыяҗлары охшаш булган инвалид балалар өчен кресло-коляскаларны дәүләт тарафыннан сатып алуларны оештыру өчен техник бурычлар биргәндә куллану планлаштырыла.

Инвалид балаларның хәлен яхшырту максатларында Бала хокуклары буенча вәкаләтле вәкил республикада тернәкләндерүнең техник чаралары белән тәэмин итү өлешендә социаль ярдәмнең өстәмә чараларын кертү турында мәсьәләне карау зарурлыгының булуына игътибар бирүне берничә тапкыр сорады. Аерым алганда, Тернәкләндерүнең техник чараларының республика исемлеген раслау турында мәсьәләне хәл итү тәкъдиме ясалды.

2014 елда мондый исемлек расланды (Татарстан Республикасы Министрлар Кабинетының 2014 елның 28 февралендәге 127 номерлы карары), үз эченә ул Россия Федерациясе Хөкүмәтенең 2005 елның 30 декабрендәге 2347-р номерлы күрсәтмәсе белән расланган тернәкләндерү чаралары, тернәкләндерүнең техник чаралары һәм күрсәтелә торган хезмәтләрнең федераль исемлегенә кертелмәгән тернәкләндерүнең техник чараларын инвалидларга, шул исәптән инвалидлыгы булган балаларга бирүне күз алдында тоткан һәм алар белән тәэмин итү механизмын һәм шартларын билгели торган тәртип белән бергә расланды (алга таба – Тәртип).

Республика исемлегенә тернәкләндерүнең инвалидның яшәеше өчен кирәкле иң камил чаралар керде, аерым алганда: ДЦП белән авыручы балалар өчен махсус креслолар, ванна өчен күтәрү җайланмасы, функциональ карават, көч биреп дәвалый торган костюм, реабилитация костюмы. Тәртиптә мондый техник чараларны бирү түләү белән вакытлыча файдалануга биреп тору рәвешендә каралган. Айлык түләү “Аз керемле дип тану һәм дәүләт социаль ярдәме күрсәтү өчен керемнәрне исәпкә алу һәм гаиләнең җан башына туры килә торган керемен һәм ялгыз яшәүче гражданның керемен исәпләү тәртибе турында” 2003 елның 5 апрелендәге 44-ФЗ номерлы Федераль законда билгеләнгән тәртиптә исәпләп чыгарылган инвалид гаиләсенең җан башына кеременең 10 процентыннан артык булмаган күләмдә билгеләнә.

Татарстан Республикасы Хезмәт, халыкны эш белән тәэмин итү һәм социаль яклау министрлыгы биргән мәгълүматларга караганда, 2014 елда инвалидларны тернәкләндерүнең техник чаралары белән Республика исемлегенә нигезләнеп тәэмин итү башкарылмаган. Сәбәбе, бер яктан, тернәкләндерүнең техник чаралары фонды булдырылмауда, ә икенче яктан - тернәкләндерүнең техник чараларын бирү мәсьәләсе буенча гражданнарның мөрәҗәгать итмәүләрендә.

Моңа бәйле рәвештә, тернәкләндерүнең техник чаралары фондын Республика исемлегенә туры китереп булдырырга һәм инвалид балаларга ярдәмнең Татарстан Республикасы Хөкүмәте карарында каралган мөһим өстәмә чараларын гамәлгә ашыру эшен оештырырга кирәк.

Татарстан Республикасы Хезмәт, халыкны эш белән тәэмин итү һәм социаль яклау министрлыгы биргән мәгълүматлар буенча, 2014 елда барлык мохтаҗ инвалид балалар арасыннан (2934 инвалид бала) 1201 инвалид бала тернәкләндерүнең техник чаралары белән федераль бюджет акчалары исәбеннән тәэмин ителде. Инвалид балаларның тернәкләндерүнең техник чаралары белән тәэминатының мондый дәрәҗәдә булуы, иң элек, Россия Федерациясенең әлеге чыгым йөкләмәләренең тиешле дәрәҗәдә финансланмавына бәйле.

Инвалид балаларны индивидуаль тернәкләндерү программасы нигезендә ***шифаханә-курортта дәвалау белән тәэмин итү*** проблемасы хәзер дә бар.

2014 елда Бала хокуклары буенча вәкаләтле вәкил исеменә инвалид балаларның ата-аналарыннан әлеге мәсьәлә буенча мөрәҗәгатьләр алынды. Аларда нигездә юлламалар белән үз вакытында тәэмин итү, тәкъдим ителгән профиль буенча шифаханә тәкъдим итү өлешендә ***шифаханә-курорт дәвалануына*** хокукны гамәлгә ашыру мәсьәләсе күтәрелә, шифаханә-курортта дәвалау сыйфатына ризасызлык белдерелә.

Инвалид балаларны шифаханә-курортта дәвалау белән тәэмин итү “Дәүләт социаль ярдәме турында” Федераль закон, Россия Федерациясе Сәламәтлек саклау һәм социаль үсеш министрлыгының 2004 елның 29 декабрендәге 328 номерлы боерыгы белән расланган Гражданнарның аерым категорияләренә социаль хезмәтләр күрсәтү тәртибе нигезендә башкарыла. Социаль хезмәтләр күрсәтү җыелмасы рәвешендә дәүләт социаль ярдәмен алуга хокук бирелә торган затлар 178-ФЗ номерлы Федераль законның 6.1 һәм 6.7 статьяларында күрсәтелгән, инвалид балалар шул затлар арасына керә. Инвалид балалар шифаханә-курортта дәваланганда ташламалы категориягә керә торган башка затларга караганда өстенлеккә ия түгел.

Шифаханә-курортта дәвалау өчен юлламалар бирү буенча тапшырылган федераль вәкаләтләрне Татарстан Республикасы Хезмәт, халыкны эш белән тәэмин итү һәм социаль яклау министрлыгы чыгым нормалары, федераль бюджеттан бирелгән акчалар күләме һәм дәүләт сатып-алулары турында законнар нигезендә гамәлгә ашыра. Финанслау социаль хезмәтләр күрсәтү җыелмасы бәясеннән чыгып билгеләнә. 2014 елда шифаханә-курортта дәвалауны үз эченә алган социаль хезмәт күрсәтү бәясе бер кешегә аена 100 сум 05 тиен тәшкил итте. Шул ук вакытта шифаханә-курорт учреждениеләрендә инвалид балаларның бер көн булу хакы Россия Федерациясе Хезмәт һәм социаль яклау министрлыгының 2013 елның 19 декабрендәге 750н номерлы боерыгы белән 2014 елда 976,3 сумнан артмаган күләмдә билгеләнде.

Шунысы ачык, шифаханә юлламасының чынбарлыктагы хакы моннан күпкә артыграк.

2014 елда шифаханә-курортта дәвалауга юлламалар бирү буенча социаль хезмәт күрсәтү рәвешендә дәүләт социаль ярдәмен күрсәтүгә һәм дәвалану урынына баруга, аннан кире кайтуга федераль бюджеттан 152 млн.сум бүлеп бирелде.

Татарстан Республикасы Хезмәт, халыкны эш белән тәэмин итү һәм социаль яклау министрлыгы биргән мәгълүматлар буенча, дәүләт социаль ярдәме күрсәтелүгә хокукы булган гражданнарны, шул исәптән инвалид балаларны шифаханә-курортта дәвалау белән тәэмин итү буенча булган финанслау белән 2014 ел ихтыяҗының бары тик 30%ын гына канәгатьләндереп була.

***14 нче таблица***

***2011 – 2014 елларда инвалид балаларны шифаханә-курортта дәвалану белән тәэмин итү***

|  |  |  |  |  |
| --- | --- | --- | --- | --- |
| **Инвалид балаларның шифаханә-курортта дәвалану белән тәэмин ителү торышы** | **2011 ел** | **2012 ел** | **2013 ел** | **2014 ел** |
| Шифаханә-курортта дәвалануга мохтаҗ инвалид балалар саны | 1 734 | 2 425 | 2 495 | 3 112 |
| Шифаханә-курортта дәвалануга бирелгән юлламалар саны (данә), барлыгы, шул исәптән, | 661 | 670 | 595 | 779 |
| озатып баручы затлар өчен | 661 | 670 | 595 | 779 |

***Шифаханә-курортта дәвалануга юлламалар бирү ешлыгы*** мәсьәләсе дә гади түгел, чөнки “Дәүләт социаль ярдәме турында” 178-ФЗ номерлы Федераль законда социаль хезмәт күрсәтүләр җыелмасында ел саен юлламалар бирү гарантияләнми. Шул ук вакытта гражданнарга социаль хезмәт күрсәтүләр җыелмасын бирү чоры итеп бер календарь ел билгеләнгән. Ләкин хәзерге вакыттагы финанслау күләме барлык хезмәт күрсәтүләрне бер ел эчендә бирүне тәэмин итәргә мөмкинлек бирми.

Игътибар сораган икенче бер мәсьәлә - ул ***юлламалар алуга чиратның*** баруы. “Дәүләт социаль ярдәме турында” Федераль законның 6.3 статьясында каралганча, медицина күрсәтмәләре булганда, шифаханә-курортта дәвалауга юлламалар бирү рәвешендә социаль хезмәт күрсәтү алуга гражданнарның, шул исәптән инвалид балаларның хокукларын исәпкә кую гражданның яшәү урыны буенча аңа айлык акчалата түләү билгеләнгән көннән башкарыла. Шул ук вакытта, федераль закон чыгаручы фикеренчә, мондый исәпкә кую социаль дәүләт хезмәте күрсәтелү чиратлыгын төзү өчен кертелмәгән, ә дәүләт социаль ярдәмен алу хокукына ия затлар турында кирәкле мәгълүматны гражданнарның Федераль законда каралган вакыт эчендә социаль хезмәт күрсәтүләр җыелмасын алуга хокукларын гамәлгә ашыруны тәэмин итү максатыннан җыюга юнәлтелгән (*Россия Федерациясе Югары Судының 2013 елның 27 февралендәге 50-АПГ13-1 номерлы билгеләмәсе).* Моннан тыш, гражданнарның мөрәҗәгатьләрен карау барышында билгеләнгәнчә, шифаханә-курорт юлламасы белән тәэмин итү буенча исәптә аны бирү турында гариза язган, шул исәптән алдагы елларда, һәм “Дәүләт социаль ярдәме турында” Федераль законда билгеләнгән чор дәвамында алдагы елларда аны алмаган гражданнар тора. Әмма федераль законнардагы эзлеклелек буенча, юллама бирү чоры, ягъни календарь ел узганнан соң тиешле гариза кабат бирелергә тиеш, ә исәп алып бару гариза бирүнең яңа датасыннан чыгып башкарылырга тиеш.

Татарстан Республикасы Хезмәт, халыкны эш белән тәэмин итү һәм социаль яклау министрлыгы аңлатмаларыннан күренгәнчә, инвалид балалар тәрбияләүче ата-аналарның Бала хокуклары буенча вәкаләтле вәкил исеменә юлланган мөрәҗәгатьләре буенча шифаханә-курорт юлламаларын бирү гражданнарның юлламалар бирү турында гаризалар бирү вакытын исәпкә алган тәртиптә башкарыла. Шулай итеп, Бала хокуклары буенча вәкаләтле вәкил үтенече белән Татарстан Республикасы Хезмәт, халыкны эш белән тәэмин итү һәм социаль яклау министрлыгы биргән мәгълүматлар буенча, мөрәҗәгатьтә күрсәтелгән мәсьәлә буенча “Тумыштан аномалияләр (кан өянәкләре)” авыруы профиле буенча шифаханә-курорт юлламасы белән тәэмин итү исәбендә” гариза бирүчедән алданрак гариза биргән 119 граждан тора, шуңа күрә аның улы өчен шифаханә учреждениесенә юллама исәпкә куелу датасын һәм чиратын исәпкә алып тәкъдим ителәчәк”.

Чират алып бару тәртибе законда нигезләнмәгән. Ләкин чират, гамәлдәге финанслау кысаларында шифаханә-курорт белән тәэмин итүгә ихтыяҗ аның буенча тәкъдимнән шактый артык булганга күрә һәм гражданнарның тигез хокуклы булуын үтәү зарурлыгы булу сәбәпле, бүген алып барылырга мәҗбүр.

Шифаханә-курортта дәвалану алырга хокуклы инвалид балаларның хәлен яхшыртуның бер варианты буларак аларны мондый дәвалау белән республиканың ел саен кабул ителә торган ял һәм сәламәтләндерү программалары кысаларында тәэмин итү карала.

2014 елда Бала хокуклары буенча вәкаләтле вәкил шулай ук инвалид балаларның шифаханә-курортта дәвалануы тәэмин ителүгә хокукларын ***аны иң кулай вакытта алу*** өлешендә гамәлгә ашыруга кагылышлы мөрәҗәгатьләр алды

Югарыда күрсәтелгән мөрәҗәгатьләрдән чыгып һәм балаларның хокукларын үтәүне һәм законлы мәнфәгатьләрен иң яхшы тәэмин итү максатларында Бала хокуклары буенча вәкаләтле вәкил: шифаханә-курортта дәвалануга юлламалар биргәндә баланың мәгариф оешмасында белем алуы һәм уку-укыту процессын өзүнең хупланмавы кебек мөһим шартларны мөмкин булган кадәр исәпкә алырга кирәк, дип уйлый. Моңа бәйле рәвештә Татарстан Республикасы Хезмәт, халыкны эш белән тәэмин итү һәм социаль яклау министрлыгына, шифаханә-курортта дәвалануга юлламалар биргәндә, югарыда күрсәтелгән очракларда инвалид балаларның ата-аналарына дәвалау узуның теләнгән вакытын һәм аны исәпкә алуның мөһимлеген күрсәтү мөмкинлеген карау тәкъдим ителде.

2014 елда Бала хокуклары буенча вәкаләтле вәкил исеменә инвалид балаларны тәрбияләүче ата-аналардан балаларын яңадан таныклаганда медик-социаль комиссияләрнең ***аларга инвалидлык билгеләүдә баш тарту турында карарларына шикаять*** белдерелгән мөрәҗәгатьләр керү дәвам итте. Шулай итеп, “Татарстан Республикасы буенча медик-социаль экспертизаның баш бюросы” ФКУ мәгълүматлары буенча, 2014 елда яңадан таныклау барышында 398 бала (яки инвалидлык билгеләү өчен яңадан таныклауга җибәрелгән балаларның 7%ы) инвалид булып танылмаган. Мондый очракларда Бала хокуклары буенча вәкаләтле вәкил инвалидлык билгеләүдән баш тартуның хокуклылыгын гражданнарны инвалид дип тану буенча федераль законнарда билгеләнгән кагыйдәләр кысаларында һәм балага инвалидлык билгеләнүнең дәүләт ярдәме чаралары күрсәтү файдасына нигезләнүенә карата туган һәр шиккә аңлатманы исәпкә алып тикшерү турында гарызнамә белән МСЭ җитәкчесенә мөрәҗәгать итте.

*3.2.3. Балалар ялы*

Балалар өлкәсендә дәүләт сәясәтенең, 2012 – 2017 елларга балаларның мәнфәгатьләрен кайгырткан гамәлләрнең илкүләм стратегиясенең, өстенлекле юнәлешләренең берсе буларак балаларның ялын һәм аларны савыктыруны оештыруның дәүләт-хосусый партнерлык принципларына корылган заманча модельләрен төзү билгеләнгән.

Татарстан Республикасында балаларның ялын һәм савыгуын оештыру план-программалар нигезендә башкарыла. 2014 елда мондый тәртип Татарстан Республикасы Министрлар Кабинетының “2014 – 2020 елларга Татарстан Республикасында физик культураны, спортны, туризмны үстерү һәм яшьләр сәясәтен гамәлгә ашыруның нәтиҗәлелеген күтәрү” дәүләт программасын раслау турында” 2014 елның 7 февралендәге 73 номерлы карары белән расланган “2014 – 2020 елларга балаларның һәм яшьләрнең ялын, аларны савыктыруны һәм эш белән тәэмин итүне оештыру” ярдәмче программасында һәм Татарстан Республикасы Министрлар Кабинетының “Балаларның һәм яшьләрнең ялын, аларны савыктыруны һәм эш белән тәэмин итүне оештыру турында” 2014 елның 14 апрелендәге 243 номерлы карары белән регламентлаштырылган.

Республикада ял һәм савыгу инфраструктурасына ярдәм итү һәм үстерү чаралары системасын эшләү максатларында 2013 елдан башлап балалар өчен стационар савыктыру учреждениеләрен тиешле программалар кысаларында капиталь ремонтлау чаралары күрелә. Шулай итеп, 2014 елда савыктыру учреждениеләрен Татарстан Республикасы Хөкүмәтенең 2013 елның 28 декабрендәге 2798-р номерлы боерыгы белән расланган 2014 елга балаларның стационар җәйге савыктыру лагерьларын капиталь ремонтлау программасы буенча җәйге сезонга әзерләү барышында шәһәрдән читтәге 13 лагерьда капиталь ремонт эшләре башкарылды.

2014 елда савыктыру кампаниясенең программа чараларын гамәлгә ашыру кысаларында барлык төр ял һәм савыктыру рәвешләрендәге 1383 оешма катнашты, бу 2013 елга караганда 73 оешмага күбрәк дигән сүз (2013 елда - 1310). Мәктәп каршында оешкан көндез эшли торган лагерьларның саны сакланып калу беррәттән (1015 – 2013 елда, 1016 – 2014 елда) шәһәрдән читтә оештырыла торган стационар ял формаларының артуы хисабына ял һәм савыктыру учреждениеләре челтәренең үсүен уңай тенденция дип танырга кирәк.

*54 нче диаграмма*

***2013 – 2014 елларда Татарстан Республикасында балалар өчен шәһәрдән читтә ял һәм савыктыру учреждениеләре челтәре структурасы (төрләр буенча)***

*55 нче диаграмма*

***2009 – 2014 елларда Татарстан Республикасында балалар өчен шәһәрдән читтә ял һәм савыктыру учреждениеләре челтәре структурасы (милек рәвешләре буенча)***

Моның белән бергә Бала хокуклары буенча вәкаләтле вәкил шәһәрдән читтә урнашкан стационар лагерьларны тикшерү һәм аларда булу барышында күбесенең, аеруча муниципаль лагерьларның, матди-техник торышы начар булуны билгеләде. Моннан тыш, республикада, үзебездә булган мәгълүматлардан чыгып, 16 балалар савыктыру лагере бөтенләй ачылмаган.

Ел йомгакларына килгәндә, ял һәм савыктыру программасы 21 3862 кеше өчен, ягъни планлаштырылган еллык күләмнән 100,58% өчен эшләде. Җәйге чорда барлыгы 171 968 бала һәм яшүсмер ял итте һәм сәламәтләнде, бу җәйге күләмнең планлаштырылган күрсәткәченнән 102 % тәшкил итә, һәм, 2013 ел белән чагыштырганда, 2 989 кешегә күбрәк дигән сүз.

*56 нчы диаграмма*

***2014 елда төрле рәвешләрдә ял иткән һәм савыгу алган балалар һәм яшүсмерләр саны***

Хезмәт һәм ял лагерьларында, палаткалы лагерьларда ял итүчеләр саны артты. Калган учреждениеләрдә ял итүчеләр һәм сәламәтлеген ныгытучылар кимеде, шул исәптән шифаханә-курорт учреждениеләрендә – 7 400 кешедән 6550 кешегә кадәр, Кырым һәм Краснодар краеның балалар савыктыру лагерьларында – 5636 кешедән 5611 кешегә кадәр кимеде. Узган елгы савыктыру кампаниясенең уңай ягы буларак көндезге мәктәп лагерьларында ял итүчеләр арасында 1 – 8 төрләрдәге махсус (коррекцияле) мәгариф учреждениеләрендә тәрбияләнүче сәламәтлек ягыннан мөмкинлекләре чикләнгән балаларның булуын күрсәтергә мөмкин, һәм моның белән 2014 елда әлеге учреждениеләр тәүге тапкыр балалар ялы һәм аларны савыктыру оешмалары рәтенә керде.

Балаларның балалар савыктыру учреждениеләрендә булуның нәтиҗәлелеген бәяләү шуны күрсәтте: 2014 елгы җәйге сәламәтләндерү кампаниясе ял итүчеләрнең гомуми саныннан 92,6 %ка уңай йогынты ясаган (2013 елда – 92,5%), 7 % балага савыктыруның файдасы аз булган (2013 елда – 7%), 0,4 % балада файда бөтенләй сизелмәгән (2013 елда – 0,5%).

*57 нче диаграмма*

***2010 – 2014 елларда җәйге ялның нәтиҗәлелеге***

Татарстан Республикасы буенча Россия кулланучылар күзәтчелегенең мәгълүматлары буенча, 2014 елгы җәйге савыктыру кампаниясенең бөтен чорында 563 җәйге савыктыру оешмаларында план буенча һәм планнан тыш тикшерүләр үткәрелде. Җәйге савыктыру кампаниясенә әзерлек чорында Татарстан Республикасы буенча Россия кулланучылар күзәтчелеге санитария законнары таләпләрен үтәү буенча аңлату эшләре уздыруга карамастан, тикшерүләр вакытында, узган еллардагы кебек үк, шактый гына кимчелекләр табылды, шул исәптән:

көндәлек характерга ия җитешсезлекләр ачыкланган җитешсезлекләрнең гомуми исәбеннән якынча 40% тәшкил итә (җәйге савыктыру оешмаларының биналарын һәм территорияләрен вакытында җыештырмау яки сыйфатсыз җыештыру, санитария-дезинфекция режимының сакланмавы, персоналның шәхси гигиена кагыйдәләрен үтәмәве, балалар тарафыннан шәхси гигиена таләпләре үтәлү өчен шартлар булмау һ.б.ш.);

туклануны оештырудагы җитешсезлекләр икенче урында тора һәм ачыкланган барлык кимчелекләрнең 34%ын тәшкил итә (кухня инвентарен эшкәртү тәртипләренең сакланмавы, ризыкны саклау шартларының бозылуы, туклану продуктлары белән бергә килгән документларның я чималны идентификацияләргә мөмкинлек бирә торган маркировкаларның булмавы, ризык әзерләү технологияләрен кулланганда санитария кагыйдәләренең, азык-төлек саклау бүлмәләрендә санитария-дезинфекция режимының үтәлмәве, куллану вакыты чыккан продукцияне саклау һәм эшкә кертү, азык-төлек продукциясенең сыйфатын һәм куркынычсыз булуын раслый торган документларның булмавы, продукцияне саклау өчен таләп ителгән шартларның булмавы, хезмәткәрләрнең медицина тикшерүләре узу турында бәяләмәләре булмау);

эчә торган су сыйфатсыз (Татарстан Республикасы Зәй, Лаеш, Баулы, Ютазы муниципаль районнарының кайбер җәйге савыктыру учреждениеләре);

үзәк коммуникацияләргә тоташтырылмау (7 оешмада канализация юк, 16 оешмада үзәкләштерелгән су белән тәэмин итү системасы юк, 43 оешма үзәкләшкән җылылык системасыннан башка эшли);

бассейннар яки йөзү өчен табигый сулыклар юк (47 балалар ялы һәм аларны савыктыру оешмасы).

Татарстан Республикасы буенча Россия кулланучылар күзәтчелеге җәйге савыктыру оешмаларында ачыкланган җитешсезлекләр буенча административ йогынты ясау чараларын кулланды: административ хокук бозулар турында 839 беркетмә төзелде, бу 2013 елга караганда (749 беркетмә)10,7 %ка күбрәк, һәм 2 млн. 207 мең сумга административ штраф салу турында 837 карар чыгарды (2013 елда: 1 млн. 451 мең сумга 720 карар).

Балалар ялының тиешенчә оештырылуына контрольлек итү максатларында Бала хокуклары буенча вәкаләтле вәкил һәм аның Аппараты хезмәткәрләре Татарстан Республикасының 7 муниципаль берәмлегендәге, шулай ук Россия Федерациясенең республика балалары ял итә һәм сәламәтләнә торган 2 субъектындагы савыктыру оешмаларын тикшерде, шул исәптән:

Чаллы шәһәре тирәсендә урнашкан биш савыктыру лагере (“Росинка” савыктыру үзәге” коммерциягә карамаган автоном оешмасы, “Звездный”, “Солнечный”, “Солнышко” балалар савыктыру лагерьлары, “Радуга” дәвалап савыктыру комплексы);

республиканың Зәй муниципаль районы территориясендә (“Факел”, “Созвездие” балалар савыктыру лагерьлары, “Ялта-Зәй” спорт әзерлеге үзәге);

республиканың Лаеш муниципаль районы территориясендә “Звездный десант” палаткалы лагере;

республиканың Спас муниципаль районы территориясендә ике савыктыру лагере (“Болгар” балалар савыктыру үзәге, “Аргамак” палаткалы лагере);

Казан шәһәре тирәсендә урнашкан сигез савыктыру лагере (“Огонек”, “Молодежный”, “Ятим балалар һәм балалар өчен VIII төр 11 нче махсус (коррекцияле) гомуми белем бирү интернат мәктәбе” дәүләт бюджет махсус (коррекцияле) мәгариф учреждениесенең “Солнышко”, “Пламя”, “Заречье”, “Ново-Юдино”, “Молодая гвардия”, “Экран” балалар савыктыру лагерьлары)

республиканың Мамадыш муниципаль районы территориясендә ике савыктыру лагере (“Кама”, “Надежда” (“Солнечный мир” ҖЧҖ);

республиканың әлки муниципаль районында урнашкан савыктыру лагере (“Дубки”);

Россия Федерациясенең краснодар краенда урнашкан өч савыктыру лагере (“Приазовец”, “Витязево”, “Огонек”);

Кырым Республикасында урнашкан савыктыру лагере (Казакевич исемендәге балалар савыктыру лагере).

Тикшерүләр нәтиҗәсендә ***балаларның сәламәтлегенә һәм иминлегенә куркыныч яный торган җитешсезлекләр*** ачыкланды, мәсәлән:

балаларның һәм олыларның бергә яшәве, туклануы, гомуми файдалану урыннарының уртак булуы (“Радуга” дәвалап савыктыру лагере);

балалар савыктыру лагере аркылы шәһәр (авыл) билгеләнешендәге магистраль инженерлык коммуникацияләре узу (“Звездный”, “Солнышко” балалар савыктыру лагерьлары);

балалар савыктыру лагере территориясенең яктыртылмавы (“Росинка” савыктыру үзәге” коммерциягә карамаган автоном оешмасы, “Ятим балалар һәм балалар өчен VIII төр 11 нче махсус (коррекцияле) гомуми белем бирү интернат мәктәбе” дәүләт бюджет махсус (коррекцияле) мәгариф учреждениесенең “Солнышко” балалар савыктыру лагере);

каты көнкүреш калдыкларын җыю контейнерларының җиргә куелган булуы, яхшы ябыла торган капкачларының булмавы, каты көнкүреш калдыклары өчен мәйданнарның киртәләнмәве я җил үткәрүчәнлек таләпләренә туры килмәве (“Ялта-Зәй” спорт әзерлеге үзәге, “Дубки”, “Факел”, “Болгар” балалар савыктыру лагерьлары);

йокы бүлмәләренең мондый урыннарга карата куелган таләпләргә җавап бирмәве (“Болгар”, “Дубки” балалар савыктыру лагерьлары);

йокы бүлмәләрендә кояштан саклау җайланмаларының булмавы;

җыештыру инвентарен балалар керә алган урыннарда саклау;

түшәм, дивар, идән өслекләренең бозылган урыннары булу; ватык, пластмасс һәм алюмин савыт-сабалар куллану; балалар өчен каралган бүлмәләрдә куллану вакыты чыккан продуктлар саклау (“Пламя”, “Молодежный”, “Звездный” балалар савыктыру лагерьлары);

төкерек белән күчә торган һәм эчәклек йогышлы авырулары өчен палаталарның, кул юу өчен раковиналар куелган бәдрәфләрнең, изоляторларда савыт-саба юу өчен ике раковина куелган буфетларның булмавы (“Ялта-Зәй” спорт әзерлеге үзәге, “Болгар”, “Солнечный”, “Созвездие”, “Дубки”, “Пламя”, “Огонек”, “Заречье” балалар савыктыру лагерьлары, “Росинка” савыктыру үзәге” коммерциягә карамаган автоном оешмасы);

салкын һәм кайнар су китерү юлларының, резерв суҗылыткычларның, хуҗалык-көнкүреш канализациясенең булмавы (“Дубки”, “Болгар” балалар савыктыру лагерьлары), медицина билгеләнешендәге бүлмәләрдә (медпункларда) түшәм, дивар, идән өслекләренең бозылган урыннары булу;

медицина эшчәнлеген башкаруга лицензияләр я лицензия нигезендә аны башкарырга хокукы булган медицина оешмалары белән төзелгән шартнамәләр булмау.

Балаларның ялы һәм аларны савыктыру оешмаларында ачыкланган барлык җитешсезлекләр турында аларның милекчеләренә һәм җитәкчеләренә хәбәр ителде, җитешсезлекләрне бетерү һәм балаларның ялы һәм аларны савыктыру оешмаларының тиешле юнәлештәге эшен яхшырту буенча тәкъдимнәр бирелде.

Тикшерүләр барышында барлык балаларның ялы һәм аларны савыктыру оешмаларында диярлек педагогик һәм техник персоналны эшкә алганда ***Россия Федерациясе Хезмәт кодексының 331, 351.1 статьялары таләпләренең үтәлмәве*** ачыкланды, ягъни эшкә кабул иткәндә аларның хөкем ителгән булу-булмавына һәм (яки) аларга карата җинаять эзәрлекләвенең куллануы-кулланылмавына яисә билгеле бер җинаятьләр өчен җинаять эзәрлекләве туктатылуына тикшерү үткәрелми. Әлеге хокук бозулар буенча республиканың муниципаль берәмлекләре җитәкчеләренә ачыкланган җитешсезлекләрне бетерү зарурлыгы һәм балалар ялының һәм савыгуының куркынычсызлыгын тиешенчә тәэмин итүгә юнәлтелгән чаралар күрү турында Бала хокуклары буенча вәкаләтле вәкил бәяләмәләре юлланды.

Бала хокуклары буенча вәкаләтле вәкил тикшерүләр барышында балаларның ялы һәм аларны савыктыру буенча стационар оешмаларның корылышына, тәэмин ителешенә һәм эш оештырылуга карата куелган санитар-эпидемиологик таләпләрнең тупас бозылуы теркәлгән оешмалар буенча Татарстан Республикасы буенча Россия кулланучылар күзәтчелеге җитәкчесе М.А. Патяшина исеменә алардагы санитар-гигиеник һәм эпидемияләргә каршы режимга планнан тыш тикшерүләр билгеләү турында мәсьәләне карау ихтыяҗы булу хакында мөрәҗәгать юллады. Шул рәвешле Бала хокуклары буенча вәкаләтле вәкил мөрәҗәгате буенча уздырылган планнан тыш тикшерүләр нәтиҗәсендә Татарстан Республикасы буенча Россия кулланучылар күзәтчелеге административ хокук бозулар турында беркетмәләрне һәм ачыкланган җитешсезлекләрне бетерү турында күрсәтмәне “Надежда” һәм “Пламя” балалар савыктыру лагерьларында балаларның ялын һәм сәламәтләнүен оештыру өчен җаваплы милекчеләр һәм вазыйфаи затларга кагылышлы төзеде.

Кайбер ял һәм савыктыру оешмаларында Бала хокуклары буенча вәкаләтле вәкил уздырган тикшерүләр барышында билгеле булган хокук бозуларга анализ балаларның ялын оештыручылар тарафыннан ***ведомство контроленең начар оештырылуы турында*** карар чыгарырга нигез тудыра.

2014 елның 5 августында Бала хокуклары буенча вәкаләтле вәкил Балигъ булмаганнарның эшләре һәм аларның хокукларын яклау буенча республика комиссиясенең җаваплы секретаре Гарифуллина И.Х. белән берлектә “Берсут” ял базасы территориясендә оештырылган “Надежда” лагеренда җәйге ялның оештырылу дәрәҗәсен тикшерде.

Тикшерү уздырылган вакытта лагерьда 197 бала ял итә иде, шуларның 138 – авыр тормыш шартларында калган балалар, шул исәптән өч социаль приютта тәрбияләнүчеләр дә бар: Әгерҗе районындагы “Ласка”дан, Зеленодольск районында “Гнездышко”дан һәм Минзәлә районында “Тургай”дан.

СанПиН 2.4.4.3155-13 таләпләре буенча җәйге савыктыру лагерьларына балаларны 7 яшьтән башлап кабул итү каралган. Әмма “Надежда” лагеренда 3 яшьлек балалар да бар иде, гәрчә лагерьда мәктәпкәчә яшьтәге балаларның ялы һәм савыгуы өчен каралган шартлар тудырылмаса да: бүлмәләрдәге һәм аш бүлмәсендәге җиһазлар, юынгычлар һәм йорт җиһазлары балаларның буй-яшь үзенчәлекләренә туры килми, мәктәпкәчә яшьтәге балалар олыларның күзәтүе булмаган аерым бүлмәдә йоклыйлар, мәктәпкәчә яшьтәге балаларның ял итү вакыты өчен җиһазландырылган бүлмәләр (уен бүлмәләре) юк иде.

Тикшерүләр барышында, тулаем алганда, санитар-эпидемиологик таләпләрне балаларның гомеренә һәм сәламәтлегенә зыян китерә торган, шул исәптән бүлмәләрнең тәртиптә тотылуы һәм җиһазлануы, туклануның оештырылуы буенча тупас бозуларның, азык-төлек продуктларының һәм пешкән ризыкларны саклау, хәзерләү һәм урнаштыруның, балаларга медицина ярдәмен оештыруның тиешле шартлары бозылу очракларының булуы билгеле булды.

Ачыкланган барлык фактлар да лагерь биналарының җәйге савыктыру чорына әзер булмавын дәлилли, балаларның ял итү шартлары начар һәм балаларның иминлеге өчен куркынычлы дип табылды.

Уздырылган тикшерүләрнең нәтиҗәләре буенча Бала хокуклары буенча вәкаләтле вәкил Татарстан Республикасы Хезмәт, халыкны эш белән тәэмин итү һәм социаль яклау министрлыгы исеменә балаларның хокуклары бозылу турында билгеле булган фактлар хакында бәяләмә юллады. Моның белән бергә, Россия кулланучылар күзәтчелеге җитәкчесе М.А. Патяшина исеменә “Надежда” балалар савыктыру лагеренда санитар-гигиеник һәм эпидемиягә каршы тәртипкә, балалар туклануы оештырылуга планнан тыш тикшерү уздыру һәм, таләп ителгән очракта, тиешле чаралар күрү соралган хат юллады. ТР Россия кулланучылар күзәтчелеге биргән мәгълүматлар буенча, әлеге тикшерүләргә йомгак ясап, административ хокук бозулар турында, шул исәптән АХБ турында РФ кодексының 6.7 статьясындагы 1 өлеше буенча беркетмәләр төзелде (ашханәнең эш тәртибенә контрольнең йомшаруы, тәрбияләү һәм уку-укыту шартларына карата куелган санитар-эпидемиологик таләпләрнең бозылуы һ.б.ш.).

Татарстан Республикасы Сәламәтлек саклау министрлыгы мәгълүматларына караганда, ял һәм савыгу учреждениеләрендә җәйге чорда төрле авырлыктагы ***72 имгәнү*** очрагы һәм йогышлы авырулар күпләп таралган бер очрак теркәлгән. Соңгысы Татарстан Республикасы Лаеш муниципаль районының “Санта” шифаханәсе” җаваплылыгы чикләнгән җәмгыятенең шәһәрдән читтәге балалар лагерында булган, аның буенча 2014 елның 22 июлендә Татарстан Республикасы буенча Россия кулланучылар күзәтчелеге тарафыннан планнан тыш тикшерү үткәрелгән. Тикшерү барышында медицина документларын өйрәнгәндә 2014 елның 19 июлендә өч баланың каты эчәклек йогышлы авыруы билгеләре белән мөрәҗәгать итүе ачыкланган, ләкин балалар ни өчендер шул ук вакытта башкалардан аерып куелмаган. Алар белән аралашкан балаларга 2014 елның 23 июлендә медицина тикшерүләре уздырганда, каты эчәклек йогышлы авыруы билгеләре белән тагын 9 баланың булуы билгеле булган, шуннан соң алар “Проф. А.Ф. Агафонов исемендәге РКИБ” дәүләт автоном сәламәтлек саклау учреждениесенә озатылган. Шулай ук санитария-гигиена һәм эпидемиягә каршы режимнарның бозылуы ачыкланган, шул исәптән биналарның санитар-гигиеник торышы начар булу, лагерь хезмәткәрләренә тулы медицина тикшерүләре узмаган рәвештә эшләргә рөхсәт бирү, персоналның шәхси гигиена кагыйдәләре үтәлүе өчен шартлар тудырылмау, аш һәм кухня савыт-сабасын юу режимнарының сакланмавы, эчәклекнең төрле йогышлы авырулары билгеләре белән медицина пунктына мөрәҗәгать иткән йогышлы авырулар белән авыручы кешеләрне үз вакытында аерып куелмавы һәм башкалар. ТР буенча Россия кулланучылар күзәтчелеге белгечләре ачыкланган хокук бозу очраклары буенча административ хокук бозулар турында беркетмәләр: АХБ турында РФ кодексының 6.7 статьясындагы 1 өлеше, 6.6 һәм 6.3 статьялары буенча – “Санта” шифаханәсе” җаваплылыгы чикләнгән җәмгыятенә кагылышлы, АХБ турында РФ кодексының 6.6 статьясы буенча – әлеге оешмада ял һәм савыгуны оештыру өчен җаваплы затка кагылышлы беркетмәләр, шулай ук “Санта” шифаханәсе” җаваплылыгы чикләнгән җәмгыятенең шәһәрдән читтәге балалар лагереның өченче сменасы эшчәнлеген вакытлыча тыю турында беркетмә төзегән.

*58 нче диаграмма*

***2011 – 2014 елларда ял һәм савыктыру учреждениеләрендә балигъ булмаганнар алган имгәнүләр саны***

2014 елгы җәйге кампания чорында балаларның үз ихтыярлары белән савыктыру учреждениеләреннән чыгып китү очраклары булган. Татарстан Республикасы буенча Эчке эшләр министрлыгының көн саен Бала хокуклары буенча вәкаләтле вәкилгә дә ирештерелә торган оператив хәбәрләренә анализ ясаганнан соң, 2014 елның җәйге кампаниясендә балигъ булмаганнарның балалар лагерьларыннан үз ирекләре белән киткән 6 очрак теркәлгән (“Пионер”, “Теремок”, “Звездный десант” палаткалы лагере, “Полянка”). Әлеге фактлар балалар савыктыру учреждениеләрендә эшләүче педагогик персоналның балалар ялын, буш вакытын һәм аларны тәрбияләүне, шулай ук аларның вакытны ничек үткәрүләрен тикшереп торуны тиешенчә оештыра алмавы турында сөйли. Моңа бәйле рәвештә, балалар савыктыру лагерьлары җитәкчеләренең һәм педагогик кадрларының һөнәри әзерлек дәрәҗәсен күтәрү эшен көчәйтү таләп ителә.

Балаларның теләсә нинди ялын оештырганда төп аспект булып тәрбия һәм өйрәтү торырга тиеш. Шуңа күрә Бала хокуклары буенча вәкаләтле вәкил уздырган тикшерүләр барышында сменалар вакытында тормышка ашырыла торган сәламәтләндерү һәм массакүләм мәдәни чаралар программаларына, аеруча профильле (тематик) сменалар программаларына бәя бирелде.

Шуны билгеләп үтәргә кирәк: Бала хокуклары буенча вәкаләтле вәкил фикеренчә, гамәлгә ашырыла торган программалар чаралары балалар өчен һәрвакытта да актуаль, файдалы һәм кызыклы булмаган. Аерым алганда, “Казакевич исемендәге” балалар савыктыру лагеренда тематик яктан танылган балалар романнарының бер герое Гарри Поттерга багышланган мәдәни-ял итү программасының тормышка ашырылуы күзәтелде. Бала хокуклары буенча вәкаләтле вәкил әлеге тематик сменаның Кара диңгез буенча урнашкан лагерьда оештырылуының максатка ярашлы булуында шик туды. Безнең фикеребезчә, балаларның җәйге ялын һәм аларны савыктыруны оештыру өчен бирелгән Кырымдагы уникаль урыннарны нәтиҗәлерәк итеп файдаланырга тиешбез, әйтик Кырым ярымутравының мөмкинлекләрен рухи-әхлакый, патриотик тәрбияләүдә, аның тарихын, географиясен, мәдәниятен өйрәнүдә максималь кулланырга кирәк.

Кызганычка каршы, 2014 елның җәйге савыктыру кампаниясе балаларның һәм яшьләрнең ялын һәм савыгуын оештыру хезмәтен күрсәтү буенча ***Сыйфат стандарты булмау*** шартларында үтте. Тик шуны да билгеләп узарга кирәк: әлеге документның проекты эшләнеп, 2014 елның ахырында – шушы елның башында кызыксынулы ведомстволарда килештерү процедурасын үтте.

2014 елгы җәйге савыктыру кампаниясе җитешсезлекләре арасында ***савыктыру программасына сәламәтлеге ягыннан мөмкинлекләре чикләнгән балаларны катнаштыру түбән дәрәҗәдә*** кала бирә.

2012 – 2017 елларга илкүләм балалар мәнфәгатьләрендә гамәлләр стратегиясендә балаларның ялын һәм савыгуын оештыруның заманча модельләрен булдыру чараларының берсе буларак балаларның барлык категорияләре өчен аларның индивидуаль ихтыяҗларыннан чыгып ял итү һәм савыгу мөмкинлегенең булуы, инвалид балаларның һәм сәламәтлеге ягыннан мөмкинлекләре чикләнгән балаларның ялы һәм савыгуы программасын эшләү һәм гамәлгә ашыру билгеләнгән.

Инвалид балалар индивидуаль тернәкләндерү программалары кысаларында шифаханә-курорт дәвалавы белән федераль финанслау исәбеннән тиешенчә тәэмин ителмәгәнгә әлеге проблема аеруча әһәмияткә ия.

Аерым алганда, 2014 елда ишетү, күрү, терәк-хәрәкәт аппараты функцияләре бозылу буенча җитди кимчелекләре булган балаларның, акылга зәгыйфь балаларның һәм сәламәт балаларның мәктәп лагерьларында, шәһәрдән читтәге лагерьларда уртак ялы оештырылмады, чөнки гамәлдәге лагерьларның инфраструктурасы югарыда телгә алынган балалар өчен җайлаштырылмаган, лагерьлар штатында кирәкле белгечләр юк. Шуны билгеләп үтәргә кирәк: кохлеар имплантация операциясе ясалган ишетү буенча инвалид балаларның башка балалар белән бергә ялын оештырып карау эшләре 2014 елда “ГоворУши” ишетү буенча инвалид балаларга ярдәм үзәге” коммерциягә карамаган автономияле оешмасы инициативасы буенча Бала хокуклары буенча вәкаләтле вәкилнең Татарстан Республикасы Яшьләр эшләре һәм спорт министрлыгы белән хезмәттәшлеге нәтиҗәсендә башкарылды. Ләкин ишетү сәләте бозылган балаларның сурдопедагоглар белән озатылып йөрүе мөмкин булмаганга күрә, балаларның бергә ял итүе проекты тормышка ашырылмый калды. Бу юнәлештәге эш 2015 елда дәвам ителергә тиеш дип уйлыйбыз.

Акылга зәгыйфь балаларның һәм ишетү сәләтләре бозылган балаларның җәйге чордагы ялы гадәттәгечә коррекцияле мәктәпләрнең балалар савыктыру лагерьлары базасында оештырылды: “Минзәлә VIII төр махсус (коррекцияле) интернат мәктәбе” дәүләт бюджет мәгариф учреждениесенең “Полянка”, “VIII төр 11 нче махсус (коррекцияле) гомуми белем бирү интернат мәктәбе” дәүләт бюджет мәгариф учреждениесенең “Солнышко” (Казан ш.) һәм “Бөгелмә I–II төрләр махсус (коррекцияле) интернат мәктәбе” дәүләт бюджет мәгариф учреждениесенең “Яблочко” балалар савыктыру лагерьларында.

Моның белән бергә, бу юнәлештәге кайбер эшләргә башлангыч бирелә. Шул рәвешле 2014 елда “Волга” яшьләр үзәге дәүләт автоном учреждениесенең матди-техник базасын сәламәтлек буенча барлык төркемнәрдәге балалар һәм яшьләр өчен уңайлы мохит тудыру өлешендә тәэмин итү буенча эшләр башкарылды, 2015 елга тиешле программалар эшләнде, әлеге программалар кысаларына “Пламя” республика балалар савыктыру лагере һәм республиканың Түбән Кама муниципаль районында урнашкан “Зәңгәр Күл” балалар савыктыру лагере” муниципаль бюджет учреждениесе кертелде.

2012 – 2013 еллар йомгаклары буенча Бала хокуклары буенча вәкаләтле вәкил эшчәнлеге, шулай ук Татарстан Республикасында балаларның хокуклары һәм законлы мәнфәгатьләре үтәлеше турындагы докладларда савыктыру программаларында сәламәтлек ягыннан мөмкинлекләре чикләнгән балаларны да катнаштыру һәм мондый балаларның халыкара хокукый нормалар һәм дәүләт эчендәге законнарның нормалары белән гарантияләнгән ял итүгә һәм савыгуга хокукын иң яхшы тәэмин итүгә юнәлтелгән чаралар күрү өчен шартлар тудыру тәкъдим ителгән иде. Кызганычка каршы, 2014 елда да сәламәтлек ягыннан мөмкинлекләре чикләнгән балаларның җәйге ялын оештыруда уңай үзгәрешләр булмады.

\_\_\_\_\_\_\_\_***3.3. Баланың гаиләдә яшәү һәм тәрбияләнү хокукы***

*3.3.1. Баланың үз гаиләсендә яшәү һәм тәрбияләнү хокукы*

Бала хокуклары турында БМО конвенциясенә кушылып, безнең ил түбәндәгеләрне бурыч итеп алды: “баланың, аның ихтыярына каршы килеп, үз ата-анасыннан аерылуын булдырмауны тәэмин итәргә тиеш моңа кулланыла торган законга һәм процедураларга ярашлы рәвештә суд карары буенча компетентлы органнар тарафыннан мондый аеруның баланың уңай мәнфәгатьләрен кайгырту йөзеннән кирәк булуы билгеләнгән очраклар керми”. Шуңа күрә 2012-2017 елларга балалар мәнфәгатьләрендәге гамәлләрнең милли стратегиясе баланы гаиләдән тартып алу, социаль ятимлекне беренче чиратта хәл итә торган проблемаларга кертә.

Баланың үз гаиләсендә яшәү һәм тәрбияләнү хокукы анасының һәм атасының йә тулы булмаган гаиләдә атасының яисә анасының вафат булуы кебек объектив сәбәпләр аркасында бозылырга мөмкин. Болар – **ятим балалар**. Ятим балаларның һәм ата-ана тәрбиясеннән мәхрүм калган балаларның гомуми санында һәм бу категориядәге ел саен ачыклана торган балалар санында ятим балалар 2014 елда 22,8% – 24,6% тәшкил итәләр.

*59 диаграмма*

***2008 – 2014 елларда Татарстан Республикасында ятим балалар һәм ата-ана тәрбиясеннән мәхрүм калган балалар саны***

2014 елда 254 бала ятим калды.

*60 нче диаграмма*

***2008 – 2014 елларда ачыкланган ятим балалар һәм ата-ана тәрбиясеннән мәхрүм калган балалар саны***

2014 ел дәвамында ятим һәм ата-ана каравыннан мәхрүм калган балалар саны 1035 булды, бу узган елга караганда 73 кә кимрәк. .

*61 нче диаграмма*

***2008 – 2014 елларда ачыкланган ятим балалар һәм ата-ана тәрбиясеннән мәхрүм калган балалар саны***

Татарстан Республикасында, шулай ук Россия Федерациясендә дә **балаларның ата-ана тәрбиясеннән мәхрүм калуның сәбәпләре**, ата-ананың үз вазыйфаларын үтәүдән читләшүләре, үз гамәлләре яисә гамәл кылмаулары белән балаларның гомеренә яисә сәламәтлегенә куркыныч яный торган шартлар тудыру, балаларга карата кырыс мөнәсәбәт, ата-ананың алкоголизмы һәм наркоманиясенә бәйле. Шуңа күрә гаилә мохитеннән мәхрүм калган балаларның зур өлешен **ата-ана тәрбиясеннән мәхрүм калган балалар**, икенче төрле әйткәндә, социаль ятимнәр тәшкил итә.

2014 елда ата-аналары дәвалау учреждениесеннән *гаиләгә алудан баш тарткан* балаларның саны кимү игътибарны җәлеп итә. Аларның саны 77 баланы тәшкил итте, бу узган елга караганда 72 балага кимрәк (якынча ике тапкырга кимрәк). Бу соңгы 10 елдагы иң түбән күрсәткеч.

*62 диаграмма*

***2008 – 2013 елларда ата-аналары гаиләгә алудан баш тарткан балаларның саны***

Баш тартуның сәбәпләре, кагыйдә буларак, баланың авыруында, ананың авыруында һәм гаиләнең финанс-матди яктан авыр тормышка юлыгуында була.

Мондый балаларны алга таба гаиләгә урнаштыру хәле тотрыклы булып кала, 95% бала яңа гаиләгә урнаша. 2014 елда 77 “баш тартылган” яңа туган баланың 75(яки 98%) гаиләгә урнаштырылды. Мондый хәл уллыкка, тәрбиягә алучы ата-аналар булуга дәгъва итүчеләр арасында гаиләгә баланы сабый яшьтә алырга теләүнең аеруча “көчле” булганга күрә күзәтелә.

Ләкин *ата-аналарының ата-ана хокукларыннан мәхрүм калуына* бәйле рәвештә балаларның тулы булмаган гаиләдә атасының яки анасының яисә ата-анасының икесенең дә тәрбиясеннән мәхрүм калуы социаль ятимлекнең төп сәбәбе булып кала бирә (82% очракта).

*63 диаграмма*

***2008 – 2013 елларда ата-ана тәрбиясеннән мәхрүм калуы ачыкланган балалар саны***

Ата-ана хокукларыннан мәхрүм итү яисә аларны чикләү гаилә законнары нигезендә ата-аналарның үзләренең бала тәрбияләү вазыйфаларын үтәмәүләре, үз баласын бала тудыру йортыннан йә башка дәвалау, тәрбияләү, социаль һәм башка охшаш учреждениедән алып чыгудан җитди сәбәпсез баш тартуы, үзенең ата-ана хокукларыннан явыз ниятләрдә файдалануы, балаларга карата рәхимсезлек кылуы, ата-аналар алкоголизмы һәм наркоманиясеннән интегүе сәбәпле гамәлгә ашырыла. Шуңа күрә ата-аналарны ата-ана хокукларыннан мәхрүм итү яисә аларны чикләү һәрвакытта да балаларның һәм гаиләнең *начар тормышлы* булуын аңлата.

Татарстан Республикасы Хезмәт, халыкны эш белән тәэмин итү һәм социаль яклау министрлыгы мәгълүматларына караганда, 2014 елда республиканың муниципаль районнарында һәм шәһәр округларында гаиләгә һәм балаларга социаль ярдәм үзәкләрендә һәм бүлекчәләрендә ведомство исәбендә 5795гаилә торды, аларда 12 169 бала яшәде (2013 елда 9325 гаилә\19162 бала). Мондый балалар барлык балаларның гомуми саныннан 1,6 % тәшкил итә.

Мондый вәзгыятьнең сәбәпләре авыру, инвалидлык, ятимлек, эшсезлек, тәэмин ителмәгәнлек һәм фәкыйрьлек, билгеле бер яшәү урыны булмау, рәхимсезлек кылу, низаглар һ.б.ш. булырга мөмкин. Бу гаиләнең һәм балаларның начар тормышының беренче баскычы.

Бәхетсез гаиләләрнең һәм балаларның башка категориясе социаль куркыныч хәлдәге категориягә керә.

Мондый гаиләләр “Татарстан Республикасында социаль куркыныч хәлдәге гаиләләрне һәм балигъ булмаганнарны исәпкә алу һәм мониторинглау” ведомствоара исәбендә тора. Соңгы елларда социаль куркыныч хәлдәге (“сопе”) гаиләләр белән эшләүдә уңай үзгәрешләр күзәтелде. Республикада 2010 ел башында балигъ булмаганнар эшләре һәм аларның хокукларын яклау комиссияләрендә социаль куркыныч хәлдәге (“сопе”) 7 747 (1,08%) бала исәптә торды, ә бу исә, республикадагы һәр 100 баланың берсе аларның гомеренә һәм сәламәтлегенә куркыныч яный торган шартларда яшиләр дигән сүз булса, 2014 елда аларның саны ике тапкырга кыскарды һәм 3549 бала (0,5%) тәшкил итте.

*64 нче диаграмма*

***2009 – 2014 елларда социаль куркыныч хәлдәге гаиләләр һәм аларда тәрбияләнүче балалар саны***

***Шулай итеп, Татарстан Республикасында 2014 ел ахырына* 15 718 *бала яисә балаларның гомуми саныннан* 2% *начар тормыш шартларында яши.*** *Узган елда начар тормыш шартларында яшәүче балалар саны кимеде(2013 елда* 23 716 бала яисә барлык балаларның 3,2 %). Ләкин ата-ана каравыннан мәхрүм калган балаларның гомуми саны структурасында ата-ана хокукыннан икесенең дә яисә берсенең мәхрүм ителүе аркасында социаль ятимнәрнең өлеше 8,0% ка арткан (2013 елда 74% тан 2014 елда 82,0% ка кадәр). Социаль уңышсыз гаиләләрне реабилитацияләүнең нәтиҗәле технологияләрен барлык җирдә дә гамәлгә кертү эшчәнлеге камилләштерелергә һәм тиешле дәрәҗәдә оештырылырга тиеш.

Шуны да билгеләп үтәргә кирәк, 2013 елда Бала хокуклары буенча Вәкаләтле вәкил тарафыннан республика социаль приютларын тикшерү йомгаклары буенча әйтелгән, уңышсыз гаиләләргә реабилитация ярдәме күрсәтү эше торышына тәнкыйди бәя бирү 2014 елда гаиләләр һәм балалар белән эшләүне профилактикалау субъектлары эшчәнлеген уңай якка үзгәрүгә йогынты ясады. Ел йомгаклары буенча түбәндәгеләрне әйтергә мөмкин: республика муниципаль берәмлекләрендә балаларны үз гаиләләреннән тартып алу турындагы карарны кабул итүгә җаваплырак карый башладылар; ата-аналардан балаларны законсыз рәвештә тартып алу кимеде; күп очракларда баланы социаль приютка җибәргәнче балигъ булмаганнарның эшләре һәм аларның хокукларын яклау буенча муниципаль комиссияләрдә фикер алышулар үткәрү очраклары артты; гаиләне реабилитацияләү программасын эшләү һәм гамәлгә ашыру эше дәвам итә; баланы гаиләдән тартып алмыйча реабилитацияләү практикасы үсеш алды.

Анализдан күренгәнчә, балаларның социаль куркыныч халәттә булуының һәм ведомствоара исәпкә куюның билгеләре:

ата-аналарның, законлы вәкилләрнең алкоголь эчүе – 73,5% (2620 кеше);

ата-аналар (законлы вәкилләр) тарафыннан балаларга карата кырыс мөнәсәбәт – 3,8% (135 кеше);

балаларның алкогольле эчемлекләр һәм наркотик матдәләр куллануы – 2,5% (89 кеше).

Моннан тыш, 2014 елда ата-аналар тарафыннан балаларга карата кырыс мөнәсәбәт һәм көч куллану буенча исәптә торучы балаларның өлеше шактый артты (2013 ел ахырына 77 бала, 2014 ел ахырына 135 бала), шулай ук балигъ булмаганнарның психик актив матдәләр куллану сәбәпләре дә артты (2013 ел ахырына 28 бала, 2014 ел ахырына 46 бала).

2014 елда Бала хокуклары буенча Вәкаләтле вәкил «Балаларны үз гаиләләрендә калдыруга балигъ булмаганнарның хокукларын гамәлгә ашыруны контрольдә тоту» буенча башлаган эш дәвам итте. Аерым алганда, авыр тормыш хәлендә калган балаларны социаль-реабилитация үзәкләренә (социаль приютларга) (алга таба – социаль приютлар) җибәрүнең нигезле булуы һәм балаларның шунда булуның дәвамлылыгы ай саен мониторингланды.

Республика социаль приютларында нәтиҗә буларак, тәрбияләнүчеләрнең саны һәм аларның анда булу дәвамлылыгы кимеде. Приютларга башлыча социаль куркыныч хәлдә калган балалар гына җибәрелә башлады. Мәсәлән, балигъ булмаганнарга социаль реабилитацияләүнең социаль приютларда 2014 елда уртача срогы 5,5 ай булды, ул тәкъдим ителгән стандартлардан артык түгел. Ләкин ел дәвамында балигъ булмаганнар өчен махсус учреждениеләрдә хезмәт күрсәтелгән 2210 баланың 75е учреждениеләрдә бер елдан артык булды. Безнең карашыбызча, социаль приютларда яшәүче балигъ булмаганнарның алга таба тормышларын җайга салуны оператив хәл итәргә комачаулый торган төп сәбәпләр элеккечә гаилә белән реабилитация чараларын оештыруга һәм үтәүгә нәтиҗәсез һәм профессиональ булмаган алымнар куллануга кайтып кала.

Шуның белән 2014 елда үткәрелгән тикшерүләр, аерым районнарда социаль приютларга балаларның хокуксыз җибәрелүен һәм озак тотылу практикасының дәвам ителүен күрсәтте. Аерым алганда, Менделеевск муниципаль районында “Камские Зори” социаль (коррекцияле) приютын караганда, приютта тәрбияләнүчеләрнең шәхси эшләре өйрәнелде, тикшерү вакытына приютта 29 тәрбияләнүче яши иде, Менделеевск районыннан шул исәптән 28 кеше. Шәхси эшләр материаллары нигезендә балалар приютларга гаиләдәге авыр тормыш сәбәбе белән җибәрелгән, 22 тәрбияләнүчедә (76%) приютка җибәрү өчен ата-аналарның (законлы вәкилләрнең) шәхси гаризалары нигез булып торуы ачыкланды. Балаларын приютка җибәрергә теләгән ата-аналарның күпчелеге төп сәбәп итеп вакытлыча матди кыенлыкларны, эш булмауны яисә төнлә эшләүне күрсәткән. Тәрбияләнүчеләрнең шәхси эшләрендә аларның гаиләдә яшәүләренә нинди дә булса куркыныч янаган документлар булмады. Мәсәлән приютта өч бертуган малай яши, аларның берсе 2010 елда туган, приютка ул әнисенең гаризасы нигезендә 2014 елның 6 августында урнаштырылган, калган ике туганы 2005 һәм 2007 елда туганнар, опека һәм попечительлек органы үтенечнамәсе нигезендә 2014 елның 5 маенда урнашкан. Гаиләдәге вәзгыятьне өйрәнү барышында гаиләнең яхшы булуы һәм мондый карарга килү бары тик әниләренең эш режимы уңайсыз булу аркасында килеп чыкканлыкны гына күрсәтте.

Шуның белән бергә 2014 елның сентябреннән ата-аналарның шәхси гаризалары нигезендә Менделеевск социаль (коррекцияле) VIII төрдәге мәктәпнең 7 укучысы приютта тотыла иде. Аларны приютка урнаштыру сәбәбе – яшәү урыны буенча балаларны VIII программа буенча укыту мөмкинлегенең һәм балаларны коррекцияле мәктәпкә йөртүне оештыру мөмкинлегенең булмавы.

Моннан тыш, тәрбияләнүчеләрнең шәхси эшләрен тикшерү барышында 2 яшьлек баланы приютка алу факты расланды. Бала әнисенең шәхси гаризасы нигезендә кабул ителгән, сәбәбе – әнисенең икенче бала белән декрет ялында булуы, әтисе – вакытлыча эшләми. Шул рәвешле баланың нигезсез сәбәпләр аркасында приютка урнаштырылуы һәм аны гаиләдән мәхрүм итү һәм учреждениенең хокук билгели торган документларны бозуы күренә, алар нигезендә социаль приют өч яшькә кадәрге балаларга реабилитация хезмәтләре күрсәтә алмый.

Бу тикшерү нәтиҗәләре буенча Бала хокуклары буенча Вәкаләтле вәкил Менделеевск муниципаль районы башлыгына һәм Татарстан Республикасы Хезмәт, халыкны эш белән тәэмин итү һәм социаль яклау министрына балаларны – социаль приютта тәрбияләнүчеләрнең хокуклары, законлы мәнфәгатьләре бозылу турында тиешле бәяләмәләр җибәрде.

Вәкаләтле вәкилнең махсус контролендә шулай ук ятим балаларның һәм ана-ана каравыннан мәхрүм калган балаларны, шул исәптән социаль приютларда тәрбияләнүчеләрне вакытында ачыклау мәсьәләсе торды. Татарстан Республикасы Хезмәт, халыкны эш белән тәэмин итү һәм социаль яклау министрлыгы ай саен ата-ана каравыннан мәхрүм калган статусына ия булган, ләкин социаль приютларда калган балалар турында Бала хокуклары буенча Вәкаләтле вәкилгә һәм Татарстан Республикасы Мәгариф һәм фән министрлыгына аналитик мәгълүмат биреп торды. Ведомствоара контроль булганлыктан, нигезсез һәм (яисә) озак вакыт ятим балаларны һәм ата-ана каравыннан мәхрүм ителгән балаларны тоту кыскартылды, ә аларны урнаштыру буенча эш активлашты.

Ләкин мондый эшчәнлекне камилләштерү өчен ул дәвамлы булырга тиеш, чөкин ятим балаларны урнаштыру тиешенчә башкарылмый. Мәсәлән, Татарстан Республикасы Хезмәт, халыкны эш белән тәэмин итү һәм социаль яклау министрлыгы белешмәләре буенча социаль приютларда яшәүче балаларның саны 2015 елның 1 гыйнварына 574 булса, шуның 38е ата-ана каравыннан мәхрүм калган балалар статусына ия иде. Мәсәлән, «Тургай» социаль приютында Минзәлә районында 2014 елның маеннан балигъ булмаган З. яши. 1998 елда туган, үзе Зәй муниципаль районыннан. Ана-ана каравыннан мәхрүм калган бала стутасына 2014 елның 5 июненнән ия була, ләкин алты ай узгач та приютта яшәвен дәвам итә.

Ел дәвамында кайбер ачыкланган хокук бозулар булуга карамастан, Бала хокуклары буенча Вәкаләтле вәкил республикада соңгы елда бу өлкәдә уңай үзгәрешләр булды һәм алар шул исәптән муниципаль ведомствоара социаль-реабилитация консилиумнары эшчәнлегенең активлашуына һәм республикада «Татарстан Республикасында социаль куркыныч хәлдәге гаиләләрне һәм балигъ булмаган балаларны исәпкә алу мониторингы» республика ведомствоара мәгълүмат системасын актив гамәлгә кертүгә бәйле дип саный.

Бала өчен үз гаиләсендә тәрбияләнү темасы турында әйткәндә, ана-ана хокукларыннан мәхрүм итүне чикләү проблемасына тукталырга кирәк дип саныйм.

Ата-ана хокукларыннан мәхрүм итүне бу чорда гаиләләр белән реабилитация эшенә алмаштыру 2012 – 2017 елларга балалар мәнфәгатьләрендә эш итүнең илкүләм стратегиясендә карала, балачакны саклау гаилә сәясәтендә өстенлекле юнәлеш буларак карала.

Баланы ата-аналар тарафыннан тәрбияләү мөмкинлеге турындагы мәсьәләне караганда, закон чыгаручы опека һәм попечительлек органнарына ата-аналарга аларның хокукларын чикләү аша йогынты ясау, кисәтү чарасыннан файдалану хокукын бирә. Аны куллану суд тикшерүен күздә тотуны исәпкә алып, суд карарын чыгару реаль төсмергә ия, ул кем тарафыннан булса да баланы югалтуга нигез булып тормый, ата-аналарның хокукларын чикләү билгеле бер этапта тәртипсез ата-аналар өчен, сөйләшүләргә һәм ярдәм кебек тәкъдимнәргә караганда, йогынтылырак чара булып тора. Кагыйдә буларак, суд процессы гаиләне саклап калу өмете бөтенләй булмаганда һәм гаилә өчен үз гаиләсе дигән төшенчә юкка чыкканда кулланыла. Бик сирәк кенә гражданнарны ата-ана хокукларыннан мәхрүм итү турындагы мәсьәлә, аларның хокуклары чикләнү турында карар чыгарылганнан соң карала.

Әлеге вәзгыять 2014 елда Бала хокуклары буенча Вәкаләтле вәкил тарафыннан тәнкыйтьләнде, ата-ана хокукларын чикләү процессын киңәйтү буенча гаиләнең иминлеген торгызу турында нәтиҗәле механизм буларак рекомендацияләр бирелде.

Шуны билгеләп үтәргә кирәк, узган елда опека һәм попечительлек органнары балаларны тәрбияләүдән читләшә торган ата-аналарга йогынты ясауны кисәтү чарасын – суд тәртибендә ата-ана хокукларын чикләүне куллана башладылар. 2014 елда ата-ана хокуклары чикләнгәннәрнең саны 2013 ел белән чагыштырганда 48,4% артты. Монда ата-ана хокукларыннан мәхрүм ителгән гражданнарның саны узган чорда 849 кеше, ә ата-ана хокуклары чикләнгән гражданнарның саны 141 кеше тәшкил итте. Ягъни, ата-ана хокуклары чикләнгән бер кешегә ата-ана хокукларыннан мәхрүм ителгән 6 кеше туры килә.

*15 нче таблица*

|  |  |  |  |  |  |
| --- | --- | --- | --- | --- | --- |
|  | 2010 ел | 2011 ел | 2012 ел | 2013 ел | 2014 ел |
| Ата-ана хокукларыннан мәхрүм ителгән ата-аналар | **1135** | **1030** | **902** | **876** | **849** |
| Ата-ана хокуклары чикләнгән ата-аналар | **95** | **104** | **92** | **95** | **141** |

Шулай итеп, уңай үзгәрешләр барлыгы күздә күренсә дә, гражданнарны ата-ана хокукларын чикләү практикасы җитәрлек дәрәҗәдә кулланылмый дип нәтиҗә ясарга мөмкин.

Кызганычка каршы ата-ана хокулары торгызылган ата-аналарның саны булып кала. 2014 елда аларның саны 59 кешене тәшкил итте. Бу 2008 ел белән чагыштырганда иң югары күрсәткеч.

*65 диаграмма*

***2008-2014 елларда граңданнарның ата-ана хокукларын торгызу***

Шулай ук ата-ана хокуклары чикләү кулланыла торган ата-аналарга карата шушы чикләүләр бетерү турындагы саннар зур түгел, шулай булмаса да балалар аларга кире кайтарыла. 2014 елда ата-ана хокуклары чикләнгән 4 кешенең берсе генә суд тәртибендә балалар тәрбияләүгә үз хокукын торгызды (35 кеше).

Болар барысы да республикада уңышсыз гаиләләрне профилактикалау буенча эшнең җитәрлек булмавын һәм камилләштерүне таләп итүен билгеләргә мөмкинлек бирә.

3.3.2.*. Ятим балаларны һәм ата-ана каравыннан мәхрүм ителгән*

*балаларны гаиләләргә урнаштыру*

Халыкара хокук һәм Россия законнары нормалары нигезендә үзенең гаилә мохитеннән мәхрүм ителгән бала альтернатив карау хокукына ия.

Ятим баланың тормышын җайга салуда гаиләне алмаштыра торган шарт булырга тиеш. Республикада максатчан эш алып барылганга күрә, ятимнәрне гаиләгә урнаштыру мәсьәләсендә вәзгыять тотрыклы дип билгеләнеп үтелә. Хисап елы ахырына республикада мондый гаиләләрдә 11192 бала яшәде. Ул ятим балаларның һәм ата-ана каравыннан мәхрүм калган балаларның республикадагы гомуми саныннан 93,4% тәшкил итә.

*66 диаграмма*

***2008 – 2014 елларда ачыкланган ятим балалар һәм ата-ана тәрбиясеннән мәхрүм калган балаларны урнаштыру***

2014 елда ятим балалар өчен дәүләт учреждениеләрендә тәрбияләнүче балаларның саны шактый кимеде: 194 бала яки 24%. Һичшиксез, бала тәрбияләүнең гаилә рәвешләрен үстерүгә – гражданнарны – ата-аналарны алмаштыручы кандидатларны әзерләүгә һәм бала алучы гаиләләргә ярдәм итүгә Татарстан Республикасында опека һәм попечительлек органнарының, Уллыкка алу, опека һәм попечительлек республика үзәгенең, уллыкка кандидатлар әзерләү буенча 10 оешманың, опекуннарның һәм тәрбиягә бала алучыларның уңышлы эше ярдәм итә.

Моннан тыш, 2014 – 2016 елларга Татарстан Республикасында ятим балаларны һәм ата-ана каравыннан мәхрүм калган балаларны гаиләгә урнаштыруны тәэмин итү буенча республика чаралар планын гамәлгә ашыру кысаларында (Татарстан Республикасы Министрлар Кабинеты тарафыннан 01.03.2014 № 403-р күрсәтмәсе белән расланды) түбәндәгеләр төзелде:

бала алырга теләүче гражданнарга һәм бала алган гражданнарга балаларны тәрбияләү һәм үстерү буенча 4 балалар йорты базасында ярдәм күрсәтү буенча консультатив төркемнәр;

ата-ана каравыннан мәхрүм калган балаларны гаиләгә урнаштыруга ярдәм итү һәм мондый гаиләләрне күзәтеп тору хезмәтләре, ятим балалар һәм ата-ана каравыннан мәхрүм калган балалар өчен 6 оешма базасында;

Татарстан Республикасы Мәгариф һәм фән министрлыгы каршында «Тәрбиягә бала алган ата-аналарның Татарстан ассоциациясе» иҗтимагый советы.

2014 елның 5 декабрендә Тәрбиягә бала алган ата-аналарның икенче форумы булды, анда уллыкка алучыларга, опекуннарга, тәрбиягә бала алучыларга ярдәм итүнең актуаль мәсьәләләре, ятим балаларны һәм ата-ана каравыннан мәхрүм калган балаларны гаиләгә урнаштыру рәвешләрен үстерү, бала алырга теләүчеләргә кандидатлар әзерләү һәм шундый гаиләләрне күзәтеп тору программаларын нәтиҗәле гамәлгә ашыру мәсьәләләре каралды.

2014 елның июнендә Бала хокуклары буенча Вәкаләтле вәкил Татарстан Республикасы Мәгариф һәм фән министрлыгы тарафыннан оештырылган киңәшмәләрдә катнашты. Анда республика муниципаль берәмлекләре җитәкчелеге белән ата-ана каравыннан мәхрүм калган балаларны тәрбияләүнең перспективалары һәм гаилә рәвешләрен үстерүне активлаштыру мәсьәләләре каралды.

Барлык үткәрелгән эш нәтиҗәсе буларак узган елда 1195 ата-ана каравыннан мәхрүм калган бала гаиләгә урнаштырылды, шул исәптән 755 бала түләүсез нигездә опекага (попечительлеккә) тапшырылды, 727 бала гаиләгә шартнамә буенча, 113 уллыкка алынды.

Шуның белән бергә, опека һәм попечительлек органнары тарафыннан Россия Федерациясе Гаилә кодексының ата-ана каравыннан мәхрүм калган баланы урнаштыруны тәэмин итү өчен билгеләнгән бер айлык вакытны билгели торган 122 статьясын бозу очраклары бар.

Мәсәлән, Бала хокуклары буенча Вәкаләтле вәкилгә «Россия Федерациясе Оборона министрлыгының Казан Суворов хәрби училищесы» ФГКОУ башлыгы суворовчы М.ны гаиләгә урнаштыруны тәэмин итүне сорап мөрәҗәгать итте. Кукмара муниципаль района башкарма комитеты тарафыннан тәкъдим ителгән документларны карау барышында, суворовчы М.ның уку барышында ата-ана каравыннан мәхрүм калганлыгы мәгълүм булды. Ул Кукмара муниципаль районы башкарма комитеты карары белән «Россия Федерациясе Оборона министрлыгының Казан Суворов хәрби училищесы»на тулысынча дәүләт тәэминатына урнаштырыла. Россия Федерациясе Граждан кодексының 35 статьясындагы 4 пунктына таянып, опека һәм попечительлек органы тарафыннан опекун вазыйфаларын башкару «Россия Федерациясе Оборона министрлыгының Казан Суворов хәрби училищесы» ФГКОУ башлыгына йөкләнгән.

Ләкин Россия Федерациясе Гаилә кодексының 123 статьясы нигезләмәләрендә ата-ана каравыннан мәхрүм калган балалар гаиләгә тәрбиягә (уллыкка (кызлыкка), опекага яисә попечительлеккә) бала ала торган гаиләгә бирелергә тиеш. Ә мондый мөмкинлек булмаган очракта, алар гаиләгә урнаштырылганчы ятим балалар һәм ата-ана каравыннан мәхрүм калган балалар өчен барлык төрләрдәге оешмаларга урнаштырылалар.

«Россия Федерациясе Оборона министрлыгының Казан Суворов хәрби училищесы» ата-ана каравыннан мәхрүм калган балалар һәм ятим балалар оешмасы булып тормый, шуңа күрә баланың законлы вәкиле буларак училище башлыгына вазыйфаларны йөкләү законга туры килми. Кукмара муниципаль районы опека һәм попечительлек органы тарафыннан балигъ булмаган М.ны закон тәртибендә билгеләнгән рәвештә гаиләгә урнаштыру тәэмин ителмәгән. Бу факт буенча Бала хокуклары буенча Вәкаләтле вәкил Кукмара муниципаль районы башлыгы адресына балигъ булмаган баланың хокукын бозу турында бәяләмә җибәрде.

2015 ел башына ятим балаларның күбесе опекуннар (попечительләр) гаиләләрендә тәрбияләнүе билгеле булды. Тәрбиягә бала ала торган гаиләләр артканнан арта бара.

|  |  |  |
| --- | --- | --- |
| ***Опека (попечительлек буенча тәрбияләнүчеләр саны***  ***т*** |  | *67 диаграмма*  2015елның 1 гыйнварына 4649 опекун гаиләдә 5538 бала тәрбияләнде |

*68 диаграмма*

***Тәрбиягә бала алган гаиләләрдә тәрбияләнүчеләр саны***

|  |  |  |
| --- | --- | --- |
|  |  | 01.01.2015елга тәрбиягә бала алган гаиләләрдә 1482 бала, 273 тәрбиягә алынган бала,  шулардан:  5 һәм күбрәк бала алган гаилә –  74;  3–4 бала алган гаилә –  196;  1–2 бала алган гаилә –  1212. |

Уллыкка алуның өстенлеге булса да, 2014 елда уллыкка тапшырылган балалар саны 36,16% ка кимеде: 2013 елда 177 бала, ә 2014 елда 113 бала.

*69 диаграмма*

***Уллыкка (кызлыкка0 алынган балалар саны***

|  |  |
| --- | --- |
|  | 01.01.2015 елга 2658 гаиләдә 2812 уллыкка алынган бала тәрбияләнде,  шуның:  3–4 уллыкка алынган бала–  6 гаилә;  1–2 уллыкка алынган бала –  2652 гаилә. |

2014 елда 113 уллыкка алынган баланың 109ы Россия Федерациясе гражданнары тарафыннан, 4 – чит ил гражданнары тарафыннан, халыкара төрдәге уллыкка алынган баланың дүртесе дә Италии гражданнары тарафыннан алынды.

*70 диаграмма*

***2008-2014 елларда уллыкка (кызлыкка балалар алу***

Югарыда бәян ителгәннәр гражданнарның гаилә корылышын кызыксындыруга дәүләт һәм җирле үзидарә органнарының әһәмиятле уңышлы эше турында сөйли.

2013 елның 1 гыйнварыннан Россиядә уллыкка алучыларга ярдәм һәм аны киңрәк җәелдерү максатында «Балалары булган гражданнарга дәүләт пособиеләре турында» 1995 елның 19 маендагы 81-ФЗ номерлы Федераль закон белән инвалид баланы, 7 яшьтән артыграк баланы, шулай ук бертуган балаларны уллыкка алган гражданнарга социаль ярдәмнең бер мәртәбә пособие түләү рәвешендәге өстәмә чарасы кертелде.

Шуның белән бергә практикадан күренгәнчә, дәүләт ярдәменең шушы чарасын алу мөмкинлеге уллыкка алучыларга кандидатларның уллыкка алу карарына килгәндә җитди роль уйнамый. Татарстан Республикасы Мәгариф һәм фән министрлыгы белешмәләре буенча узган ел республикада бары тик инвалидлыгы булган бер бала, 7 яшьтән өлкәнрәк 3 бала уллыкка алынган. Алар барысы да Россия Федерациясе гражданнары тарафыннан алынган. Шул ук вакытта опека һәм попечительлек органнарында исәптә 280 гаиләнең уллыкка алырга чиратта торуын һәм 4 гаиләнең 2013 елдан бирле исәптә торганлыгын әйтергә кирәк.

Кызганычка каршы, ата-ана каравыннан мәхрүм калган барлык балаларны урнаштыру өчен тиз арада гаилә табу мөмкин түгел. 2014 елда уллыкка алырга, гаиләгә бала алырга теләүчеләрнең күп булуына карамастан, бары тик 420 бала гына (86,8%) дәүләт учреждениесен читләтеп, гаиләләргә тәрбиягә алынды, 139 бала башта социаль хезмәт күрсәтелә торган мәгариф, медицина оешмаларына һәм социаль хезмәт күрсәтә торган оешмаларга җибәрелде.

2014 елда уңай нәтиҗә буларак тагын шуны күрсәтергә кирәк, ел дәвамында ятим балалар һәм ата-ана каравыннан мәхрүм калган балалар өчен оешмаларда тәрбияләнүчеләр саны 807 дән 613 кә калды, шуларның 2014 ел ахырына:

сабыйлар йортында 65е;

балалар йортларында 207се;

ятим балалар өчен VIII төрдәге мәктәп-интернатларда 98е;

балалар-интернат йортларында 243е тәшкил итте.

Ата-ана каравыннан мәхрүм калган балалар турында региональ белешмәләр банкында исәптә торучы балалар саны шактый кимеде. Мәсәлән, 2014 елның 1 гыйнварына ата-ана каравыннан мәхрүм калган 1002 бала исәптә торса, 2015 елның 1 гыйнварына аларның саны 785 тәшкил итте (22% кимеде). Аларның яшь составы таблицада китерелгән.

*16 таблица*

*2015 елның 1 гыйнварына ата-ана каравыннан мәхрүм калган балалар турында мәгълүматлар банкында булган балаларның яшь составы*

|  |  |  |  |  |  |
| --- | --- | --- | --- | --- | --- |
| Балаларның яше | **Балаларның гомуми саны** | шулардан | | **Инвалид-лыгы булганнар** | **Үсешендә тоткарлык булганнар** |
| **малайлар** | **кызлар** |
| 0-3 яшь | 44 | 30 | 14 | 10 | 30 |
| 3-5 яшь | 32 | 19 | 13 | 27 | 30 |
| 5-7 яшь | 43 | 25 | 18 | 39 | 42 |
| 7-10 яшь | 83 | 50 | 33 | 69 | 70 |
| 10-14 яшь | 198 | 127 | 71 | 128 | 148 |
| 14-18 яшь | 385 | 247 | 138 | 120 | 179 |
| **Барлыгы:** | **785** | **498** | **287** | **393** | **499** |

Ата-ана каравыннан мәхрүм калган балалар турында белешмәләр банкын анализлау шуны күрсәтә: узган елда республикада сабыйлар йортларында һәм балалар йортларында балаларның саны кимегән, ләкин, шуның белән бергә, акыл ягыннан зәгыйфь балалар өчен интернат йортларда тәрбияләнүчеләр саны арткан. Региональ банкта торган балаларның гомуми саныннан мәктәпкәчә балалар саны 119 кешене тәшкил итә, шуның 76 (64%) инвалидлыкка ия, 102 (85,7%) – үсешендә кимчелекләргә ия. Региональ банкта торучы балаларның гомуми саныннан 85% мәктәп яшендәге балалар, шуларның 317се (47,6%) инвалид балалар, 397 (59,6%) үсешләрендә кимчелек булган балалар. Эш тәҗрибәсеннән күренгәнчә, мондый балалар авыру сәбәпле һәм аерым тәрбия кирәк булганда күрә, кагыйдә буларак, гаилә табу бәхетенә ирешә алмыйлар.

Шулай да, 2014 ел ахырына белешмәләрнең региональ банкында уллыкка алучыларга, тәрбиягә бала алучыларга кандидатлар әзерлеген узган, опека һәм попечительлек органнарының уңай бәяләменә ия булган 404 гаилә исәптә торды. Ләкин бу кандидатларның контингентын анализлау шуны күрсәтә, гражданнар әлегә гаиләгә авыру баланы яисә яшүсмер яшендәге баланы алырга әзер түгел. Алар 7 яшькә кадәрге сау-сәламәт балалар алуны хуп күрәләр.

Ятим балаларны һәм ата-ана каравыннан мәхрүм калган балаларны гаиләгә урнаштыру барышын активлаштыру максатларында Татарстан Республикасы Хөкүмәтенә республика гражданнарын гаиләгә инвалид балаларны һәм яшүсмер яшендәге балаларны алуны кызыксындыра торган өстәмә механизмнар һәм региональ ярдәм чараларын күрү мөмкинлеген карарга тәкъдим итә.

Ятим балаларны һәм ата-ана каравыннан мәхрүм калган балаларны гаиләгә урнаштыру барышын активлаштыру, Татарстан Республикасында уңай иҗтимагый фикер булдыру максатларында Татарстан Республикасы Президенты Р.Н.Миңнеханов кушуы буенча һәм Бала хокуклары буенча Вәкаләтле вәкилнең турыдан-туры катнашында 2014 елда гомумроссия мәгълүмат-эзләү системасы кысаларында «Баланың видеопаспорты» дигән 2011 елда башланган эш дәвам итте.

Проект һәр бала турында 40 минутлык видеопаспорт булдыруны үз эченә ала. Анда бала турында максималь тулы һәм дөрес мәгълүмат бирелә. Бала белән потенциаль ата-ананың башлангыч танышуы региональ белешмәләр банкында мәгълүматның аз булуы аркасында баланың характерын, холкын белергә комачаулый һәм шәхсән очрашкан вакытта, әгәр бала турында фикер тумаган булса, алудан баш тартуга китерергә мөмкин. Уллыкка алырга теләүчеләр китеп бара, ә балалар аларны көтеп кала. Видеопаспорт буенча бала белән читтән торып танышу мондый вәзгыятьтән котылырга, баланың психикасын җәрәхәтләмәскә мөмкинлек бирә. Моннан тыш, «Видеопаспорт проект»ы балаларны гаиләләргә урнаштыру эшендә федераль мәгълүмати ресурстан файдалануны күздә тота, ә бу исә ата-аналарга һәм балаларга бер-берсен табу мөмкинлеген киңәйтә: видеопаспортларны интернетта «www.bideopasport.ru» сайтында урнаштырырга, «Пока все дома» программасының «У вас будет ребенок» рубрикасында ятим балалар турында сюжетлар күрсәтергә мөмкинлек бирә.

Дүрт ел дәвамында гына да 156 баланың видеопаспорты төзелде (2011 елда – 32, 2012 елда – 31, 2013 елда – 43, 2014 елда – 56 паспорт). Нәтиҗәдә, бүгенге көндә 135 бала гаилә тапты һәм дәүләт учреждениеләреннән китәргә әзерләнә.

Әлеге проектны гамәлгә ашыруда иң мөһиме: зур гаиләдән (3 бала һәм күбрәк) булган балалар, өлкән яшьтәге балалар (9 – 11 яшь), сәламәтлеге белән проблема булган балалар яраткан ата-аналарын таптылар.

Кызганычка каршы, күрелгән чаралар булса да һәм тәрбиягә ятим балалар алган гаиләләрне әзерләү һәм өйрәтү чаралары күрелсә дә, балаларны гаиләләреннән кире кайтару фактлары бар. 2014 елда гаиләгә тәрбиягә бирелгән баланы тапшыру турында шартнамәләрнең өзелү очраклары булды һәм 66 бала, шул исәптән 27 очракта түләүсез опека (попечительлек) кире кагылды, 39 очракта тәрбиягә бала алган гаиләләр белән шартнамәләр өзелде.

*71 диаграмма*

***2011-2014 елларда гаиләгә тапшыру турында карарлар юкка чыгарылган балалар саны***

Баланы гаиләгә тәрбиягә алудан баш тарту турындагы карар кагыйдә буларак, опекуннар, попечительләр, тәрбиягә бала алучы ата-аналар тарафыннан, алар инициативасы белән һәм күбрәк яшүсмер балаларга карата очрый. Мондый фактлар тәрбиягә бала алучы гаиләгә үз вакытында квалификацияле белгеч ярдәме булмауны, катлаулы хәлдән чыгу буенча киңәш булмауны, ата-аналар һәм балалар арасында конфликтлы ситуацияләрне хәл итә белүнең юклыгын дәлилли.

Өч тәрбиягә алынган балага карата шартнамәне өзү балалар белән кырыс мөнәсәбәт аркасында булу, ә 10 опекага алынган балага карата опекуннар (попечительләр) тарафыннан балаларны тәрбияләү бурычлары тиешенчә үтәлмәү борчу тудыра.

Һичшиксез, яңадан ятим булып калу балага, аның болай да тотрыксыз психикасына йогынты ясый. Моннан тыш, ул балаларда гаилә институтына карата тискәре мөнәсәбәт тудыра. Кире кайтарылган бала күп очракта ятим балалар учреждениесендә кала. Татарстан Республикасы Мәгариф һәм фән министрлыгы белешмәләре буенча 2014 елда баланы гаиләгә алганнан соң кире тапшыру турындагы карар нигезендә төрле ведомстволарның ятимнәр учреждениеләренә 31 бала кайтарылды (2013 елда – 53).

Бала хокуклары буенча Вәкаләтле вәкил фикеренчә, баланы гаиләгә тапшыру турындагы карарны кире кагу фактларын киметү һәм балаларны республикадагы дәүләт учреждениеләренә кире кайтаруны булдырмау максатларында тәрбиягә ата-ана каравыннан мәхрүм калган баланы алган гаиләләргә нәтиҗәле һәм профессиональ эшли торган системалы ярдәмне булдырырга кирәк.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***.4. Мәгариф өлкәсендә баланың хокукларын һәм законлы мәнфәгатьләрен яклау***

Төрле категориядәге балаларның дәүләт федераль мәгариф стандартлары таләпләре нигезендә гомумфайдаланудагы һәм түләүсез белем алуга хокукларын гамәлгә ашыру 2012-2017 елларга балалар мәнфәгатьләрендәге гамәлләрнең милли стратегиясе бурычларының берсе буларак билгеләнде.

*3.4.1. Мәктәпкәчә белем*

Россия Федерациясендә барлык категорияләрдәге балалар өчен мәктәпкәчә белем буенча төп проблема ***мәктәпкәчә мәгариф учреждениеләрендә урыннар җитмәү.***

Шуны билгеләп үтәргә кирәк, 2011 елдан Татарстан Республикасында балалар бакчасына чиратлылык проблемасын хәл итү буенча системалы эш алып барыла. 2013 елда республикада 2018 елга кадәр мәктәпкәчә мәгарифне үстерүнең “юл картасы” эшләнде һәм яңа мәктәпкәчә урыннар булдыруның өчьеллык программасын гамәлгә ашыру башланды, аның буенча 2016 елда 30мең яңа урын булдыру планлаштырыла.

2015 елның 1 гыйнварына Татарстан Республикасы мәктәпкәчә мәгариф системасында 2014 мәгариф оешмасы исәпләнелә, 203 меңнән артык бала тәрбияләнә, шул исәптән:

1996 муниципаль мәктәпкәчә мәгариф оешмасы (күләме –201 292 бала);

16 дәүләтнеке булмаган мәгариф учреждениесе (1970 кеше белем ала).

Мәктәпкәчә белем бирүнең региональ системасы чараларын гамәлгә ашыру кысаларында 2014 елда республика бюджеты һәм федераль субсидияләр исәбеннән республикада 91 объектта 10 415 яңа урын сафка басачак, шул исәптән:

56 объект төзү – 8570 урын;

15 объект капиталь ремонт (реконструкция)– 1445 урын;

20 объектта өстәмә төркемнәр ачып, капиталь ремонт – 400 урын.

Бүгенге көндә әлеге проблеманы хәл итү өчен өстәмә урыннар булдыру максатында барлык ресурслардан да файдаланырга, шул исәптән мәктәпкәчә белем бирүнең вариатив рәвешләрен (аз вакытлы булу төркемнәре, белем бирү мәктәпләренең буш сыйныфларында мәктәпкәчә белем бирү, гаиләдә тәрбияләү) актив киңәйтергә кирәк. Шуңа бәйле рәвештә республикада гаилә балалар бакчалары челтәре киң җәелдерелә, балалар бакчаларында кыска вакытлы булу төркемнәре оештырыла. 2014 елда 14 гаилә балалар бакчасы оешты. Анда 50 бала йөри һәм аз вакытта калдырып тору өчен 30 төркем оешты. Анда 230 бала йөри.

Моннан тыш, 2014 елда республикада 400 урынга биш хосусый балалар бакчасы ачылды:

200 урынга өч хосусый балалар бакчасы торак йортларның беренче катында һәм 120 урынга бер хосусый балалар бакчасы яңа төзелгән бинада Казанда урнашты;

80 урынга бер хосусый балалар бакчасы Алабуга МИЗда урнашты.

Республикада күрелгән чаралар нәтиҗәсендә 2014 елда демографик үсеш шартларында мәктәпкәчә белем бирү хезмәтләрен күрсәтүдә 71,4 проценттан 71,8 процентка кадәр бераз үсеш күзәтелде.

*72 диаграмма*

***2008-2014 елларда мәктәпкәчә белем бирү колачы (%)***

Ләкин шуны билгеләп үтәргә кирәк, республиканың 34 муниципаль берәмлегендә мәктәпкәчә белем бирү дәрәҗәсе белән тәэмин ителеш республика буенча уртача күрсәткечтән түбәнрәк, ә Тукай, Аксубай, Балык Бистәсе һәм Кайбыч муниципаль районнарында 50%тан да кимрәк.

*73 диаграмма*

***2014 елда мәктәпкәчә белем бирү колачы, %***

Республикада балаларны мәктәпкә мәгариф оешмаларына урнаштыру буенча бердәм электрон чират системасын кертү белән ата-аналар бала туганнан алып балалар бакчасын сайлый башладылар. Бу тенденция бүген мәктәпкәчә оешмалар челтәрен үстерү перспективасын билгеләргә мөмкинлек бирә. Шулай итеп, 2014 ел ахырына балалар бакчасына чират 2013 ел белән чагыштырганда 4321 урынга артты һәм барлыгы 107 799 баланы тәшкил итте, шуларның 1,5 га кадәрлесе 3816 бала, 1,5 нан 7 яшькә кадәргесе 46983 бала.

Казан шәһәрендә 1,5 яшьтән алып 7 яшькә кадәр балаларны мәктәпкәчә мәгариф оешмаларына урнаштыру чиратында киеренкелек сакланып кала. Казанда 20919 бала, Чаллы шәһәрендә – 10840 бала, Әлмәт районында 2591, Түбән Кама районында 1961, Зеленодольск районында 1275, Алабуга районында 1070 бала балалар бакчасына чиратта тора. Калган муниципаль районнар буенча белешмәләр диаграммада китерелә.

*74 диаграмма*

***2014 елда 1,5 яшьтән алып 7 яшькәчә ТР районнары буенча балалар бакчаларына чират***

Татарстан Республикасында 3 яшьтән өлкәнрәк **балаларны мәктәпкәчә белем бирү белән тәэмин итү 2014 елда 94%** җитте. Шуның белән бергә, республика шәһәрләрендә һәм районнарында балалар бакчаларына чиратлылык 3 яшьтән 7 яшькә кадәрге балалар өчен 614 кә артты (21,5%). Балалар бакчаларында урын көтүче 3 яшьтән өлкәнрәк 3462 баланың 2147се (62%) Казан шәһәрендә балалар бакчасына урнаша алмый, Чаллы шәһәрендә 185 (5,3%) балалар бакчасын көтә.

Әлки, Актаныш, Апас, Балтач, Менделеевск, Минзәлә, Мөслим, Бөгелмә, Сарман һәм Спас районнарында балалар бакчаларына шушы яшьтәге 10 бала урын көтә, Зәй районында 3 яшьтән өлкәнрәк балаларның барысы да балалар бакчасына йөри. Башка муниципаль районнар буенча белешмәләр диаграммада күрсәтелә.

*75 диаграмма*

***2013 елда ТР районнары буенча 3 яшьтән алып 7 яшькә кадәр балаларның балалар бакчаларына чираты***

Кызганычка каршы, муниципаль мәктәпкәчә оешмаларда 3 яшьтән өлкәнрәк балаларга балалар бакчаларына өстенлекле юнәлеш фонында ясле төркемнәре саны кими һәм, димәк, 1,5 алып 3 яшькә кадәрге балаларны мәктәпкәчә белем бирү белән колачлау да кими. 2014 елда дәвамында Бала хокуклары буенча Вәкаләтле вәкилгә балалар бакчасына юлламалар алуда ярдәм итүне сорап 37 граждан мөрәҗәгать итте. Шуларның 30 (81%) 1,5 алып 5 яшькә кадәрге балалар. Бу, кагыйдә буларак, ялгыз аналар. Пособие акчасы түләү туктатылгач, үз эшчәнлекләрен башлап финанс кыенлыкларын җиңәргә һәм баланы балалар бакчасына урнаштырырга тырышкан хатын-кызлар.

2014 ел ахырына мәктәпкә мәгариф оешмаларына урын көтүче чиратта торучылар 1,5 нан 3 яшькә кадәрге балалар 43521 (1,5 нан 7 яшькә кадәр чиратта торучылар саныннан 92,6% (46983) һәм чиратта гомумән торучыларның 40,4% (107999).

1,5 яшьтән 3 яшькә кадәрге балаларны балалар бакчасына урнаштыру буенча иң зур чират Казан шәһәрендә (18772), Чаллы шәһәрендә (10655), Әлмәт (2514), Түбән Кама (1871), Зеленодольск (1206) һәм Алабуга (1040) бала. Башка муниципаль районнар буенча белешмәләр телеграммада күрсәтелә. Калган муниципаль районнар буенча белешмәләр диаграммада китерелә.

*76 диаграмма*

***2014 елда Татарстан Республикасы районнары******буенча 1,5 яшьтән алып 3 яшькәчә балаларның балалар бакчаларына чираты***

Шулай итеп, күрелгән чараларга карамастан, балаларны мәктәпкәчә белем бирү хокукы белән тәэмин итү мәсьәләсе 1,5 яшьтән алып актуаль булып кала.

2014 елда республиканың муниципаль районнарында (шәһәр округларында) булган вакытта Бала хокуклары буенча Вәкаләтле вәкил мәктәпкәчә мәгариф оешмалары өчен Россия Федерациясе Баш дәүләт санитар табибының 2013 елның 15 маендагы 26 номерлы карарында билгеләнгән эшләү режимын оештыруга һәм биналарны тотуга карата санитария-эпидемиология таләпләренең бозылуын ачыклады. Аерым алганда, яңа балалар бакчалары эшли башлаганда Татарстан Республикасы буенча кулланучылар күзәтчелеге комитетының объектның санитария-эпидемиология таләпләренә туры килүе турындагы бәяләмәсе, объектта капиталь ремонт тәмамланып, файдалануга тапшыру турындагы актның булмау очракларын билгеләде.

Мондый җинаятьчел битарафлык аркасында балалар бакчаларында балаларның сәламәтлеген һәм иминлеген саклауга юнәлдерелгән таләпләрне җитди бозу очраклары чагылды. Кайбер очракларда реаль вәзгыять тәрбияләнүчеләрнең гомеренә һәм сәламәтлегенә җитди зыян янавын күрсәтте. Балалар бакчаларының тиешле рөхсәт документларыннан башка эшләве турында кабул ителгән карарлар законсыз булып тора һәм андыйларга кул куярга ярамый.

Алга таба мондый фактларны булдырмау максатларында Бала хокуклары буенча Вәкаләтле вәкил республика муниципаль район башлыкларына яңа төзелгән һәм капиталь ремонтланган балалар бакчаларын бары тик тиешле рөхсәт документлары булганда һәм балаларның иминлеге тәэмин ителгәндә генә эшли башлавы турындагы мәсьәләне шәхси контрольдә тотарга дигән таләп белән чыкты.

Моннан тыш, Хезмәттәшлек турындагы килешү кысаларында Бала хокуклары буенча Вәкаләтле вәкил ачыкланган хокук бозу фактлары буенча федераль күзәтчелек һәм кулланучылар хокукларын яклау өлкәсендәге федераль хезмәтнең Татарстан Республикасы буенча идарәсе җитәкчесе М.А.Патяшинага әлеге мәктәпкәчә белем бирү оешмаларына санитария-эпидемиология таләпләренең туры килү-килмәвенә плансыз тикшерүне оештыру үтенече белән чыкты.

2014 елдан, 2013 елдан аермалы буларак, Бала хокуклары буенча Вәкаләтле вәкил адресына мәктәпкәчә мәгариф оешмаларында баланы караган һәм карап тоткан өчен ата-ана түләвен формалаштыру механизмы һәм күләме мәсьәләләре буенча мөрәҗәгатьләр кермәде. Безнең карашыбызча, бу мәсьәләдәге тотрыклы вәзгыять турында сөйли.

Муниципаль мәктәпкәчә белем бирү оешмаларында карап тотуны гамәлгә ашырган өчен аерым категориядәге гражданнарга, гаиләләргә ата-ана түләве буенча ташламалар бирү мәсьәләләре турында мөрәҗәгатьләр еш килә башлады. Эш шунда ки, «Россия Федерациясендә мәгариф турында» 2012 елның 29 ноябрендәге 273 номерлы Федераль закон нигезендә мәгариф эшчәнлеген башкаручы оешманы гамәлгә куючы ата-анадан (законлы вәкилләрдән) алына торган түләүне билгеләп, ата-аналар түләвен киметергә хокуклы һәм аны аерым категориядәге ата-аналарга билгеле бер очракта һәм тәртиптә билгеләмәскә мөмкин. 2014 елда мондый хокуктан Казан шәһәре башкарма комитеты файдаланды һәм үзенең 2014 елның 21 мартындагы 1468 карары белән Казан шәһәре муниципаль мәктәпкәчә мәгариф учреждениеләренә йөри торган беренче һәм икенче группа инвалид булган ата-аналарның балаларына муниципаль мәктәпкәчә мәгариф учреждениесендә булган һәм анда теркәлгән өчен ата-ана түләвенең бер өлешенә өстәмә компенсация билгеләде.

Югарыда аталганнар белән җитәкчелек итеп, Бала хокуклары буенча Вәкаләтле вәкил Татарстан Республикасы муниципаль берәмлекләре башлыкларына муниципаль мәктәпкәчә мәгариф оешмаларына йөрүче балаларны тәрбияләнгән һәм укыткан өчен матди ярдәм максатларында инвалид булып торган ата-аналар өчен баланы карауга социаль ярдәм буенча өстәмә чаралар күрсәтү мөмкинлеге турындагы мәсьәләне карау тәкъдиме белән чыкты, шул исәптән мондый гражданнарны ата-ана түләвеннән азат итү рәвешендә дә. Тәкъдим ителгән мәгълүматны гомумиләштерү шуны күрсәтте, муниципалитетлар нигездә карала торган мәсьәләдә өстәмә ташламалар кертүдән читләшәләр.

Мәктәпкәчә мәгариф оешмасы социаль әһәмиятле институт булып тора, анда бала шактый вакытын үткәрә. Шуңа күрә мондый учреждение куркынычсызлык таләпләренә җавап бирергә тиеш.

Шул рәвешле, 2014 елдан Бала хокуклары буенча Вәкаләтле вәкил адресына мәктәпкәчә оешмалар хезмәткәрләренең үз вазыйфаларын тиешенчә үтәмәүләре турында шикаятьләр алынды. Алар: тәрбиячеләрнең балалар тәртибен, үз-үзен тотышларын карап җиткермәүләренә, вакытында беренче ярдәме күрсәтмәүгә һәм тәрбия алымнарының тиешсез чараларын куллануга карата шикаятьләр.

«Россия Федерациясендә Мәгариф турында» 2012 елның 29 декабрендәге 273-ФЗ номерлы Федераль законның 28 статьясы нигезендә мәгариф оешмасы үз эшчәнлеген укучылар һәм тәрбияләнүчеләр өчен куркынычсызлык шартларын үтәп, аларның гомерләрен һәм сәламәтлекләрен тәэмин итү өчен билгеләнгән нормалар нигезендә тотарга, укытырга, укучыларның хокукларын һәм ирекләрен сакларга тиеш.

Җәрәхәтләнү алганда һәм бәхетсезлек очрагы булганда, мәктәпкәчә балалар мәгариф оешмасына гамәлдәге законнар нигезендә барлык гамәлләрнең башкарылу тәртибе билгеләнгән. Мәктәпкәчә мәгариф оешмасындагы шәфкать туташы табибка кадәр ярдәмне күрсәтергә тиеш, ул булмаганда, мондый ярдәмне тәрбияче, мөдир, башка хезмәткәрләр күрсәтергә тиеш. Булган очрак турында кичекмәстән ата-анага хәбәр итеп, бер үк вакытта аны учреждениегә чакырырга, шулай ук ашыгыч ярдәм чакыртылырга тиеш. Ата-ана рөхсәтеннән башка хезмәткәрләр баланы травмпунктка алып барырга хокуксыз. Әгәр ата-аналар мөстәкыйль рәвештә баланы травмпунктка алып барсалар, алар мәктәпкәчә мәгариф оешмасы хезмәткәрләренең катнашу-катнашмавын үзләре хәл итәләр. Травмпунктта балага медицина ярдәме күрсәтелә, участок хирургына юллама бирелә. Әгәр баланың законлы вәкиле булу факты турында мәктәпкәчә мәгариф оешмасына дәгъва белдерелсә, медицина учреждениесе бәхетсезлек очрагы турындагы белешмәне тикшерү үткәрү һәм җинаять яисә административ эш кузгату турында билгеләнгән тәртиптә хәл итү өчен полициягә белешмә җибәрергә тиеш.

Үз чиратында мәктәпкәчә балалар мәгариф оешмасы бала факты буенча тикшерү үткәрергә, шул исәптән тәрбиячедән аңлатма таләп итәргә, вакыйганы үзендә тикшерү өчен комиссия төзергә, тиешле акт язарга, тәрбиячене дисциплинар җаваплылыкка, эштән азат итүгә кадәр аерым (хәлнең җитдилегеннән чыгып) җаваплылыкка тартылу турында боерык чыгарырга тиеш.

*Мисал.* *Вәкаләтле вәкилгә Казан шәһәре гражданы 231 балалар бакчасындагы тәрбиячеләргә карата үз вазыйфаларына җавапсыз карауга шикаять белән мөрәҗәгать итте, анда аның баласына җәрәхәт ясалган һәм тәрбиячеләр баланы тәрбияләүдә тиешсез чаралар кулланганнар. Мөрәҗәгатьнең асылы буенча хезмәт тикшерүе үткәрелде. Мәктәпкәчә оешмага чыгып, эшче киңәшмә узды. Үткәрелгән чаралар кысаларында администрация, тәрбиячеләр аңлатмалары тыңланды, медицина документлары өйрәнелде. Хезмәт тикшерүе нәтиҗәсендә тәрбияче дисциплинар җаваплылыкка тартылды һәм башка төркемгә күчерелде. Мәктәпкәчә мәгариф оешмасы мөдиренә балаларның сәламәтлеге һәм гомерен саклау эшен көчәйтү, баланың физик һәм үсеше өчен уңай шартлар тудыру, оешмада уңай психологик климат булдыру зарурлыгына тәкъдим ясалды.*

Мөрәҗәгатьләрне анализлаудан күренгәнчә, мәктәпкәчә мәгариф оешмаларында балалар җәрәхәтләнүенең төп сәбәпләре дип, беренчедән, балаларны тиешенчә контрольдә тотмауны, икенчедән, травматизмны профилактикалауның билгеләнгән системасының җитәрлек булмавын атарга мөмкин. Практикадан күренгәнчә, мәктәпкәчә мәгариф оешмалары җитәкчелеге балаларның травмадан иминлек мохитен тудыру таләпләрен үтәүгә һәм балаларның гомерен, сәламәтлеген саклауны катгый, даими контрольдә тотуга тиешенчә игътибар бирми.

2013 елгы докладында Бала хокуклары буенча Вәкаләтле вәкил мәктәпкәчә белем бирү оешмаларында – балигъ булмаганнар өчен махсуслаштырылган учреждениеләрдә тәрбияләнүчеләргә карата хокук бозулар барлыгын билгеләп үткән иде (алга таба – социаль приютлар) һәм социаль приютларның үзләрендә йә балалар бакчаларында, мәктәпкәчә белем бирү оешмаларында тәрбияләнүчеләргә мәгариф эшчәнлеген башкаруга лицензия булган очракта, мәктәпкәчә белем бирүне тәэмин итү тәкъдим ителгән иде. Татарстан Республикасы Хезмәт, халыкны эш белән тәэмин итү һәм социаль яклау белешмәләре буенча, 2014 елдан республиканың барлык 20 социаль приюты муниципаль районнарның мәгариф бүлекләре белән приютта тәрбияләнүчеләргә мәгариф хезмәте күрсәтү турында шартнамәләр төзеде. Нәтиҗәдә, федераль мәгариф стандартлары нигезендә балаларга мәктәпкәчә белем бирү хокукы торгызылды.

*3.4.2. Гомуми белем*

2014-2015 уку елына Татарстан Республикасында 1488 гомуми белем бирү учреждениесе эшләде:

гомуми белем бирү мәктәпләре һәм интернат мәктәпләр – 1403, шулардан: аерым предметлар тирәнтен өйрәнелә торган гомуми белем бирү мәктәпләре – 96 (70 136 кеше исәпләнә), гимназияләр – 97 (60 752 кеше исәпләнә), лицейлар – 43 (27 889 кеше исәпләнә), ягъни гомуми белем бирү учреждениеләренең 16,8%тан артыгы югары дәрәҗәдә белем бирү программаларын гамәлгә ашыралар;

- сәламәтлек ягыннан мөмкинлекләре чикле балалар өчен махсус (коррекция) мәктәпләре һәм интернат мәктәпләр – 52 (6502 кеше исәпләнә);

- шифаханә тибындагы интернат мәктәпләр – 3 (300 кеше исәпләнә);

- девиант холыклы балалар өчен махсус мәктәпләр – 1 (56 кеше исәпләнә);

- кичке мәктәпләр – 17 (2955 кеше исәпләнә);

- дәүләткә карамаган мәктәпләр – 11 (1500 кеше исәпләнә);

- башка министрлыклар мәктәпләре – 2 (176 кеше исәпләнә).

Статистика хисаплары мәгълүматлары буенча көндезге дәүләт (муниципаль) гомуми белем бирү оешмаларында 369 540 бала укый, узган уку елы белән чагыштырганда 1 714 кешегә артыграк бала белем ала.

*77 диаграмма*

*Татарстан Республикасы көндезге дәүләт (муниципаль) гомуми белем бирү оешмаларында укучылар санының үсеш динамикасы (кеше)*

Монда авыл мәктәпләренең саны кыскару 983 тән 957 гә кадәр, авылда укучылар санының да 85 767 дән 82 602 гә кадәр кимүе күзәтелә. Шәһәр мәктәпләре саны 531гә җитте, укучылар 4620 кешегә артты һәм 291 569 тәшкил итте, бу укучыларның гомуми саныннан 78,0% тәшкил итә.

*78 диаграмма*

***Татарстан Республикасында авыл һәм шәһәр мәктәпләре нисбәте***



*79 диаграмма*

***2014/2015 уку елында шәһәрләрдәге һәм авыллардагы гомуми белем бирү оешмаларында укучылар саны***

Республикада мәгариф оешмаларын оптимизацияләү процессы дәвам итә, башлангыч һәм урта мәктәпләрне киметкән чакта төп мәктәпләрнең саны арта.

.

*80 диаграмма*

***Гомуми белем бирү учреждениеләре челтәре***

Гомуми белем бирү мәктәпләре һәм интернат мәктәпләр арасында урта мәктәпләр өлеше 69,7% тәшкил итә, белем алучылар 94,5%, шуларның 55,3% (541 мәктәп) авыл җирлегенә туры килә.

2014 елда Бала хокуклары буенча Вәкаләтле вәкил адресына мәктәпләрне бетерү яисә үзгәртеп кору мәсьәләләренә кагылышлы мөрәҗәгатьләр килмәде.

Шулай да, авыл мәктәпләрендә укучыларны транспортта йөртүгә кагылышлы проблемаларны хәл итәргә туры килде.

*Мисал. Кайбыч районында шәхси кабул итү вакытында* Бала хокуклары буенча Вәкаләтле вәкилгә *Кошкул авылында һәм Александровка поселогында яшәүче балаларны Хуҗа Хәсән урта гомуми белем мәктәбенә йөртү проблемаларын хәл итүгә ярдәм итүне сорап мөрәҗәгать иттеләр.*

*Кошкул башлангыч мәктәбе Кайбыч муниципаль районы башкарма комитеты карары белән 2012 елда Хуҗа Хәсән урта гомуми белем бирү мәктәбенә кушылган. Әлегә кадәр балаларның иминлеген тәэмин итү, йөртү мәсьәләсе хәл ителмәгән.*

*Кошкул авылы һәм Александровка поселогы мәктәптән 9 һәм 14 километр ераклыкта урнашкан. Балаларны йөртү өчен мәктәп автобусы булмаганлыктан, бу торак пунктларда балаларны мәктәпкә йөртү искергән һәм иминлек таләпләренә туры килми торган, 2003 елда чыккан УАЗ 2206 автомобиле белән башкарыла.*

Шундый ук үтенеч белән Казан шәһәре Әки поселогында һәм Балык Бистәсе районының Биектау авылында яшәүче ата-аналар мөрәҗәгать итте. Мөрәҗәгатьләрне карау йомгаклары буенча Әлки авылында яшәүче укучыларга йөртүне оештыру өчен яңа автобус бирелде, ә Биектауда яшәүче ата-аналар, кызганычка каршы, шундый ук урта гомуми белем бирү мәктәбенә кадәр балаларны йөртүне мөстәкыйль рәвештә оештыралар.

Мондый мөрәҗәгатьләрнең булуы балаларны йөртүнең иминлеген оештыруда проблема барлыгын дәлилли һәм төп мәктәпләрне мәктәп автобуслары белән тәэмин итү вәзгыятен анализлауны таләп итә.

2014 елда Вәкаләтле вәкил адресына педагоглар һәм укытучылар арасында, аларның вәкилләре арасында конфликтларга бәйле мөрәҗәгатьләр керү тенденциясе сакланды. «Россия Федерациясендә мәгариф турында» 2012 елның 29 декабрендәге 273-ФЗ номерлы Федераль законның 28 статьясы нигезендә мәгариф оешмасы үз эшчәнлеген укучылар, тәрбияләнүчеләр өчен иминлек шартлары тудырып, укучыларны йөртү өчен, аларның гомерен, сәламәтлеген саклауны тәэмин итә торган билгеләнгән нормалар нигезендә гамәлгә ашырырга, укучыларның хокукларын һәм ирекләрен сакларга тиеш.

Федераль законның 34 статьясы нигезендә укучыларга кешенең абруен хөрмәт итү, физик һәм психик көч куллануның бөтен рәвешләреннән саклану, шәхесне мәсхәрәләмәү, үзенең гомерен һәм сәламәтлеген саклау хокукы бирелә.

Федераль законның 48 статьсы нигезендә педагог хезмәткәрләр түбәндәгеләрне үтәргә тиеш, шул исәптән:

1) үз эшчәнлеген даими профессиональ нигездә башкарырга, укытыла торган предметларның, курсларның, дициплиналарның (модуль) расланган эш программасы нигезендә тулы күләмдә гамәлгә ашырылуын тәэмин итәргә;

2) хокукый, әхлакый һәм этика нормаларын үтәргү, профессиональ этика таләпләренә таләпләренә җавап бирергә;

3) укучыларның һәм белем алу мөнәсәбәтләрендә башка катнашучыларның намусын һәм абруен ихтирам итәргә.

Күрсәтелгән статьяның 4 өлеше нигезендә педагогика хезмәткәрләре үзләренә йөкләнгән бурычларны үтәмәгән яисә тиешенчә үтәмәгән өчен федераль законнар нигезендә җаваплы булалар.

Безнең карашыбызча, мәктәптәге теләсә кайсы конфликт белем бирү барышына йогынты ясый, шуңа күрә баланың сыйфатлы белем алуга хокукын боза.

Моннан тыш, мәктәптәге балалар катнашында булган теләсә кайсы конфликтлы вәзгыять балаларның психикасына һәм сәламәтлегенә тискәре йогынты ясауга китерә. Бала хокуклары турында БМО Конвенциясе анда катнашучы дәүләтләргә балаларны кырыс мөнәсәбәттән яклау бурычын йөкли. Кырыс мөнәсәбәт физик көч куллануга гына кайтып калмый. Баланы кимсетү. Абруен төшерү (чагыштыру, җәза бирү), нигезсез тәнкыйтьләү, тулысынча битарафлык шулай ук бала күңелен җәрәхәтләргә мөмкин.

Югарыда аталган һәм “Татарстан Республикасында Бала хокуклары буенча вәкаләтле вәкил турында” 2011 елның 1августындагы 59-ТРЗ номерлы Татарстан Республикасы Законы нигезендә Бала хокуклары буенча вәкаләтле вәкил мәктәптә, балалар бакчасында конфликтлы вәзгыять турында мәгълүматның булуы балаларның хокуклары һәм мәнфәгатьләре бозылу турында дәлилли дигән позициядә тора. Димәк, мондый вәзгыят мәгариф оешмасы администрациясе, ата-аналар (кирәк очракта тиешле профилактика органнарын җәлеп итеп) тарафыннан балалар мәнфәгатьләрендә җайга салуны таләп итә.

Шуңа күрә конфликтлы вәзгыять турында мәгълүмат алган очракларда Бала хокуклары буенча вәкаләтле вәкил, бернинди тикшерүләр үткәреп тормыйча, балаларның хокуклары һәм мәнфәгатьләре бозылу турында мәгариф оешмасы җитәкчесе һәм (яисә) гамәлгә куючы адресына, вәзгыятьне җайга салуны, тиешле чаралар күрүне һәм гаепле затларны җавапка тартуны таләп итеп, тиешле бәяләмә җибәрә.

*Мисал. Вәкаләтле вәкил адресына Чаллы шәһәренең 27 нче гомуми белем бирү мәктәбендә физкультура укытучысының дәрестә педагогикага сыймый торган тәрбия чарасы, баланың намусына кагыла торган, рөхсәт ителмәгән чаралар кулланыу турында гражданка К. мөрәҗәгать итте. Бу хәбәрне алып, Вәкаләтле вәкил Казан шәһәре муниципаль бәрәмлеге башкарма комитеты җитәкчесе адресына һәм 1 нче гомуми урта белем бирү мәктәбе «муниципаль бюджет мәгариф учреждениесе директорына» укучы К.ның хокуклары һәм законлы мәнфәгатьләребозылу турында бәяләмә җибәрде. Монда күрсәтелгән хокук бозуларны бетерүгә юнәлдерелгән чаралар күрү һәм баланың бозылган хокуларын торгызу, алга таба укучыларның хокукларын һәм законлы мәнфәгатьләрен мондый бозуларга юл куймауга юнәлдерелгән чаралар күрсәтелгән иде.*

*Мисал. 2014 елның июлендә Бала хокуклары буенча вәкаләтле вәкилгә Казан хәрби Суворов училищесында тәрбияләнүчеләрнең ата-аналары бер укучыны училищедан чыгаруны сорап мөрәҗәгать итте. Вәкаләтле вәкил белән Балигъ булмаганнарның хокукларын яклау буенча республика комиссиясенең җаваплы секретаре, Татарстан Республикасы Мәгариф һәм фән министрлыгының Белем бирү өлкәсендә күзәтчелек һәм контрольдә тоту комитеты һәм Суворов училищесы, «Росток» психологик-педагогик реабилитация һәм коррекция республика үзәге, Казан шәһәре башкарма комитетының мәгариф идарәсе вәкилләре, ата-аналар комитеты әгъзалары һәм балигъ булмаган А. ата-аналары катнашында конфликт турында фикер алышынды, аны җайга салу буенча конкрет чаралар күрү турында сөйләшенде.*

*Фикер алышу барышында суворовчы А.ның балалар белән озакка сузылган конфликт булганлыгы һәм аның тарафыннан агрессиянең һәм янауның бары тик үзен-үзе яклауга тырышып кулланганлыгы аңлашылды. Моннан тыш, взводтагы балаларның ата-аналары һәм педагоглар А.ның барлык гамәлләрендә дә башка суворовчыларның гомеренә һәм сәламәтлегенә зыян китерүгә юнәлдерелгән белә торып эшләгән гамәлләрне күрделәр.*

*Әңгәмә йомгаклары буенча суворовчы А.ның ата-аналарына «Росток» психологик-педагогик реабилитация коррекция республика үзәге психологларына мөрәҗәгатә итәргә һәм 2014 – 2015 уку елы башланганчы баланың индивидуаль үзенчәлекләрен, теләкләрен һәм психологларның рекомендацияләрен исәпкә алып, алга таба укуы турында карар кабул итәргә тәкъдим ителде. Башкарылган эш йомгаклары буенча суворовчы башка взводта укуын дәвам итте.*

Мәктәп мохитендә конфликтлы проблемаларның булуы балаларга мәктәпләрдә квалификацияле психологик тәрбия оештыру мәсьәләсенең актуальлеген күрсәтә. Шулай итеп, бүген Татарстан Республикасы мәгариф оешмаларында 416 психолог эшли. Республикада барлыгы 1488 гомуми белем бирү оешмасы эшләгәнне истә тотып, Бала хокуклары буенча вәкаләтле вәкил бу сандагы квалификацияле белгечләрнең белем бирү барышында катнашучыларга психологик профессиональ ярдәм күрсәтүен җитәрлек түгел дип саный.

Моннан тыш, һәр мәгариф оешмасында килештерү хезмәте булырга тиеш. Мондый хезмәтләрнең төп бурычы мәгариф барышында катнашкан барлык әгъзаларга: мәгариф оешмасы администрациясенә, укытучыларга, ата-аналарга һәм укучыларга үзара аңлашуга ирешү һәм конфликтларны хәл итүдә булышлык күрсәтү. Килештерү хезмәтенең тагын бер максаты – балаларны толерантлы тәртипкә өйрәтү, бу исә конфликтлар санын киметергә ярдәм итәчәк. Укучылар яшь вакыттан ук конфликтларны хәл итәргә генә түгел, аларны киләчәктә булдырмаска да өйрәнәчәкләр. Мәктәпләрдә килешү хезмәтләрен төзү, медиатив практикалар булдыру тәҗрибәсе мәгариф оешмаларында чагыштырмача яңа гамәл, шулай да өйрәнүгә һәм игътибарга алынуга лаек. Татарстан Республикасы Мәгариф һәм фән министрлыгы белешмәләре буенча, мәктәп хезмәтләренең уңай тәҗрибәсе Казан шәһәренең кайбер мәктәпләрендә бар. Ләкин Вәкаләтле вәкил фикере буенча бу тәҗрибә гомумиләштерелмәгән, республикада файдалану өчен тәкъдим ителмәгән.

Белем алуга хокукларны яклауны Бала хокуклары буенча вәкаләтле вәкил прокуратура органнары, Россия кулланучылар күзәтчелегенең Татарстан Республикасы буенча идарәсе һәм Татарстан Республикасы территориясендәге башка контроль күзәтчелек органнары белән партнерлыкка гамәлгә ашыра.

2014 елда мәгариф оешмаларында белем алучыларның ата-аналарыннан мәҗбүри рәвештә акча җыеп алуны туктату мәсьәләләренә, икенче төрле әйткәндә, ***акча җыюларга каршы торуга*** аерым игътибар бирелде. Республика прокуратурасы органнары, законны бозу очракларын бетерү максатларында, 70 күрсәтмә чыгарылган, 100 артык вазыйфаи зат дисциплинар җаваплылыкка тартылган, мәгариф оешмаларының 100 артык локаль норматив-хокукый актына шикаять бирелгән, административ хокук бозулар турында эш кузгату турында 10 артык карар һәм мәгариф оешмалары шартнамәләренең аерым нигезләмәләрен законсыз дип тану турында 90 артык гариза судларга юлланган.

Мәгариф оешмаларында тәрбияләнүчеләрнең һәм укучыларның ата-аналарыннан законсыз акча җыю буенча иң күп хокук бозулар Казан, Чаллы, Түбән Кама шәһәрләрендә, республиканың Менделеевск, Питрәч районнарында булган.

Уздырылган эш нәтиҗәсендә социаль киеренкелек кимеде, гражданнарның бозылган хокуклары кире кайтарылды. Бер үк вакытта инициативалы гражданнар белән хезмәттәшлек итү җайга салынды, массакүләм мәгълүмат чаралары аша халыкка әлеге эшчәнлек турында хәбәр ителеп торды, бу исә охшаш хокук бозуларны киметүдә һәм әлеге өлкәдә җинаятьләр булдырмауда яхшы профилактика булды. Республикада мондый эш буенча Казан шәһәре Идел буе районының 19 нчы гимназиясе директоры урынбасарына карата бер җинаять эше кузгатылды, аны караганнан соң, ул суд карары белән хөкем ителде.

***Элек хөкем ителгән кешеләрнең педагогика эшчәнлеге белән шөгыльләнүе*** – мәгариф өлкәсен бизәми торган ачы тәҗрибәләрнең берсе, бу тулаем педагогның тәрбия бирү функциясенең дәрәҗәсен төшерә. 2014 елда мәгариф турында законнарны бозуны бетерү максатларында прокурорлар педагогик хезмәткәрләрне эшкә алгандагы 19 локаль хокукый актка шикаять белдерделәр, 44 күрсәтмә кертелде, алар буенча 55 вазыйфаи зат дисциплинар җаваплылыкка тартылды, 1 педагог эштән җибәрелде. Мәгариф оешмаларының администрацияләре тарафыннан тикшерү нәтиҗәләре буенча 3 педагог эштән җибәрелгән, 14 педагог үз теләкләре белән киткән.

***Мәгариф оешмаларының белем бирү эшчәнлеген*** ***лицензиясез башкарулары*** белән бәйле хокук бозулар бөтенләй булмаска тиеш.

Тик Бала хокуклары буенча вәкаләтле вәкилгә Казан шәһәре Вахитов районының “СОлНЦе” махсус олимпиада-фәнни үзәге” гомуми белем бирү интернат мәктәбе укучыларының ата-аналарыннан әлеге учреждениене ябуга юл куймаудан булышлык күрсәтү үтенече белән күмәк мөрәҗәгать керде. Мөрәҗәгатьне карап тикшерү барышында әлеге учреждениенең 2013 елның 1 сентябреннән үз эшчәнлеген аны башкаруга лицензиясе булмаган көе башлавы билгеле булды. Моннан тыш, 2013 елның сентябрендә Казан шәһәре прокуратурасы йөкләмәсе белән Кулланучыларның хокукларын яклау һәм кеше иминлеге өлкәсендә күзәтчелек буенча Федераль хезмәтнең Татарстан Республикасы буенча идарәсе уздырган тикшерү нәтиҗәсендә учреждениедә санитария законнары таләпләренең күпләп бозылуы ачыкланган. Нәкъ шундый җитешсезлекләрнең булуы учреждениенең белем бирү эшчәнлеген гамәлгә ашыруга лицензия алуына каршылык тудырган да. Моның белән бергә Үзәк 2014 елның февралендә (тикшерү уздыру вакыты) белем бирү эшчәнлеген законсыз башкаруын дәвам иткән. Бала хокуклары буенча вәкаләтле вәкил әлеге факт буенча Казан шәһәре мэрына балаларның хокуклары һәм законлы мәнфәгатьләре бозылу турында бәяләмә юллады.

Гамәлдәге законнар белем бирү эшчәнлеген тиешле лицензия булганда башкаруны таләп итә. Белем бирү эшчәнлеген башкаруга лицензия алу өчен, “Россия Федерациясендә мәгариф турында” 2012 елның 29 декабрендәге 273-ФЗ номерлы Федераль закон, Россия Федерациясе Хөкүмәтенең 2013 елның 28 октябрендәге 966 номерлы карары белән расланган “Белем бирү эшчәнлеген лицензияләү турында” Нигезләмә таләпләрендә каралганча, шул исәптән түбәндәге таләпләрне үтәргә кирәк:

уку-укыту программаларын лицензияләүдә күрсәтелгән белем бирү эшчәнлеген гамәлгә ашыру өчен кирәкле практик дәресләр уздыру өчен җиһазланган уку бүлмәләренең, объектларның, физик культура һәм спорт объектларының булуы;

белем бирү эшчәнлегенең дәүләт һәм җирле нормаларга туры китерелеп, шул исәптән федераль дәүләт мәгариф стандартларына, федераль дәүләт таләпләренә һәм (яки) мәгариф стандартларына туры китерелеп матди-техник тәэмин ителүе, биналарның җиһазландырылуы;

белем алучыларның сәламәтлеген саклау өчен шартлар тудырылу;

белем бирү эшчәнлеген гамәлгә ашыручы оешма тарафыннан эшләнгән һәм расланган уку-укыту программаларының булуы;

белем бирү эшчәнлеген гамәлгә ашырган вакытта файдалану ихтималы булган биналарның, төзелмәләрнең, корылмаларның, җиһазларның һәм башка мөлкәтнең санитария кагыйдәләренә туры килүе турында санитария-эпидемиология бәяләмәсенең булуы;

мәгариф оешмасында белем алучыларны укыту, тәрбияләү, белем алучыларны карап тору һәм карау өчен куркынычсыз шартларның белем алучыларның гомерен һәм сәламәтлеген тәэмин итә торган билгеле нормаларга туры килүе.

Икенче төрле әйткәндә, балаларыбызның белем алуга хокукларын гамәлгә ашыруның тиешенчә оештырылуы өчен югарыда санап үтелгән таләпләрнең һәркайсы булырга тиеш һәм мәгариф оешмасының белем бирүгә лицензиясе булмау гамәлдәге законнар таләпләрен тупас бозу була, моңа бөтенләй юл куелырга тиеш түгел.

***Мәгариф оешмаларында белем алмый торган (дәресләргә йөрми торган)*** 7 – 18 яшьлек балаларның һәм яшүсмерләрнең булуы проблемасына Бала хокуклары буенча вәкаләтле вәкил аерым игътибар бирә. Россия Федерациясе Конституциясе нигезендә төп гомуми белем мәҗбүри һәм һәркемнең аны алу мөмкинлеге булырга тиеш. Төп гомуми белем – гомуми белем бирү мәктәбендә яисә шуңа тиңләштерелгән башка төр мәгариф учреждениесендә 9 сыйныфлык белем ул. 10 – 11 сыйныфлык тулы (урта) белем алу турында һәр кеше үзе хәл итә.

Уку елы башланганда мәгариф оешмалары ел саен тиешле мәктәп микрорайоны территориясендә урнашкан 6 яшьтән алып 15 яшькәчә балалар турында мәгълүмат җыялар. Әлеге мәсьәлә буенча эшчәнлек алгоритмы җирле үзидарә органы тарафыннан кабул ителә торган Белем алырга тиешле балаларны исәпкә алу тәртибендә язылырга тиеш.

Тәҗрибә, баланың мәктәпкә йөрмәү сәбәбе укытучылар, сыйныфташлар белән үзара мөнәсәбәтләре булганда, проблеманың хәл ителә алуын күрсәтте. Сукбайлык, ата-аналар үзләренең бурычларын үтәмәгән очракта, мәгариф оешмасы полиция хезмәткәрләре, сәламәтлек саклау системасы, балигъ булмаганнар эшләре һәм аларның хокукларын яклау комиссиясе һәм башка профилактика органнары белгечләре ярдәменнән башка бер нәрсә дә эшли алмый. Мондый категориягә караган балалар белән индивидуаль эш алып барыла.

Уку йортларына йөрми торган һәм мәгариф оешмаларыннан куылган балигъ булмаганнарга карата профилактика чаралары күрү эшенең алгоритмы билгеле.

Иң элек җитди сәбәпләрсез дәресләргә йөрми торган яисә системалы рәвештә аларга бармый торган балалар ачыклана.

Аннары мәгариф оешмаларындагы дәресләргә җитди сәбәпләрсез йөрми торган яисә системалы рәвештә аларга бармый торган балалар исәпкә алына.

Шуннан соң, ачыкланган сәбәпләрне бетерү, шул исәптән балаларын тәрбияләү һәм төп гомуми белем бирү буенча төп бурычларын үтәүдән баш тартулары өчен административ җавап тотулары турында ата-аналарны язма рәвештә кисәтү өчен ата-аналар, психолог белән әңгәмәләр үткәрелә (Россия Федерациясе Гаилә кодексының 63 статьясы, “Россия Федерациясендә мәгариф турында” Россия Федерациясе Законының 44 статьясы).

“Мәгариф оешмаларында белем алмаучы 7 – 18 яшьлек балаларның һәм яшүсмерләрнең исәбе турында белешмәләр” 1-НД статистика хисабында күрсәтелгәнчә, республикада мәгариф оешмаларында төрле сәбәпләр аркасында белем алмый торган балаларның саны елдан ел кими бара. Узган уку елы белән чагыштырганда, аларның саны 176 га кимеде һәм 917 гә калды.

*81 нче диаграмма*

***2014/15 уку елында мәктәпкә йөрмәүче мәктәп яшендәге балалар саны***

Әлеге статистика хисабына ясалган анализ күрсәткәнчә, 917 баладан бары тик 705 бала сәламәтлекләре торышы аркасында мәктәпкә йөрми. Калган 212 бала бөтенләй укуларын башламаган, аларның дәресләргә бармау сәбәпләре башка. Шулардан 132 бала эшкә урнашу сәбәпле, 80 бала үзгә сәбәпләргә бәйле укуларын ташлаган. Шунсы игътибарны җәлеп итә: 5 – 9 сыйныфлардан 44 бала мәҗбүри төп гомуми белем алмыйча төшеп калган.

Белем алмый торган балаларны ачыклау һәм аларны исәпкә алу белән бәйле проблемаларны мәгариф системасы үзе генә хәл итә алмый, әлбәттә. Әлеге проблема берничә ведомствога карый һәм, балигъ булмаганнар эшләре һәм аларның хокукларын яклау буенча муниципаль комиссияләр ягыннан координацияләү һәм контроль тәэмин ителеп, дәүләт һәм иҗтимагый структураларның нәтиҗәле үзара хезмәттәшлеге булганда гына хәл ителә ала.

Моңа бәйле рәвештә, Бала хокуклары буенча вәкаләтле вәкил муниципаль районнарда (шәһәр округларында) җитди сәбәпләрсез мәгариф оешмаларындагы дәресләргә йөрмәгән балаларны ачыкларга, аеруча мәҗбүри төп гомуми белем алмаган балаларга игътибар бирергә тәкъдим итә. Әлеге тикшерүләрнең нәтиҗәләре турында Балигъ булмаганнар эшләре һәм аларның хокукларын яклау буенча республика комиссиясенең чираттагы утырышында фикер алышырга кирәк.

*3.4.3. Сәламәтлек ягыннан мөмкинлекләре чикләнгән балаларга белем бирү*

“Үзенчәлекле” балаларны инклюзив белем белән тәэмин итү максатыннан мәгариф оешмалары системасын үзгәртеп кору таләп ителгәнне аңлаганга күрә, сәламәтлек ягыннан мөмкинлекләре чикләнгән балаларның белем салуга хокукларының үтәлешенә мониторинг ясау иң мөһим проблемаларның берсе дип күрелә.

Инклюзив белем бирү, ягъни булган үзенчәлекләренә карамастан барлык кешеләрне бергә (мөмкин булган кадәр) укыту Россия Федерациясе тарафыннан ратификацияләнгән БМОның Инвалидлар хокуклары турында конвенциясендәге инвалидларның белем алуга хокукларын гамәлгә ашыруның төп механизмы итеп билгеләнгән (24 статья).

БМОның Бала хокуклары турында конвенция балаларга белем бирү максаты итеп баланың белем алуга хокукын тигез мөмкинлекләргә нигезләнеп гамәлгә ашыруга эзлекле ирешүне билгели (28 статья). Шул ук вакытта БМОның Бала хокуклары комитеты шулай ук инклюзив белем бирү максатының моңа ачыктан-ачык бирелгәнлеген билгеләп үтә, белем бирүнең мондый рәвеше инвалидлыгы булган балалар хокукларының дәүләтләр тарафыннан тәэмин ителүнең төп ысулына әверелергә тиеш.

Белем алуга булган махсус ихтыяҗларның һәм индивидуаль мөмкинлекләрнең күптөрлелеген исәпкә алып, барлык белем алучылар белемне тигез ала алуын тәэмин итү буларак инклюзив белем бирү төшенчәсе “Россия Федерациясендә мәгариф турында” Федераль закон (алга таба – Закон) кабул ителгәннән соң Россиянең норматив-хокукый системасына керде. Законда каралганча (79 статьяның 4 өлеше) сәламәтлек ягыннан мөмкинлекләре чикләнгән балаларга белем бирү башка белем алучылар белән дә, аерым сыйныфларда, төркемнәрдә дә яисә белем бирү эшчәнлеген гамәлгә ашыра торган аерым оешмаларда да оештырылырга мөмкин.

Шул ук вакытта Закон Россия законнары тарихында беренче тапкыр “сәламәтлек ягыннан мөмкинлекләре чикләнгән белем алучы” төшенчәсен беркетте, ул физик һәм (яки) психик үсешендә психологик-медик-педагогик комиссия тарафыннан расланган һәм, махсус шартлар тудырмыйча, белем алуга комачаулык китерә торган кимчелекләр булган физик зат аңлашыла (2 статьяның 16 өлеше).

2012 – 2017 елларга балалар мәнфәгатьләрендә гамәлләрнең илкүләм стратегиясендә инвалид балаларга һәм сәламәтлек мөмкинлекләре чикләнгән балаларга дәүләт ярдәме буларак каралган чараларга өстәп аларның барлык баскычларда сыйфатлы белемне тигез дәрәҗәдә алу мөмкинлеген тәэмин итү кертелгән, аларның инклюзив белем алуга хокукларын яшәү урыны буенча гамәлгә ашыру, шулай ук ата-аналарның балалары өчен мәгариф оешмасын һәм белем алу рәвешен сайлап алу хокукы гарантияләнгән.

Татарстан Республикасы Мәгариф һәм фән министрлыгының мәгълүматларына караганда, республика муниципаль берәмлекләренең мәгариф идарәләре органнарында сәламәтлек ягыннан мөмкинлекләре чикләнгән 16 999 бала (балаларның гомуми саныннан 2,2%) исәптә тора, шулардан мәктәпкәчә яшьтәге балалар 3 415 кеше, мәктәп яшендәге балалар 13 584 кеше тәшкил итә. Узган ел белән чагыштырганда, аларның саны 3,3% ка яисә 543 балага арткан.

*82 нче диаграмма*

***2014/2015 уку елында сәламәтлек ягыннан мөмкинлекләре чикләнгән белем алучылар саны***

Республика психологик-медик-педагогик консультацияләрнең (алга таба –ПМПК) оператив мәгълүматларына караганда, мәгариф идарәләре органнарында исәптә торган сәламәтлек ягыннан мөмкинлекләре чикләнгән **мәктәпкәчә яшьтәге** 3415 баланың иң зур өлешен сөйләмнәре бозылган (32,7%) һәм терәк-хәрәкәт системасында тайпылышлары булган (22,5%) балалар алып тора.

*83 нче диаграмма*

***Авыру төрләре буенча сәламәтлек ягыннан мөмкинлекләре чикләнгән мәктәпкәчә яшьтәге*** ***балалар контингенты (2014 ел)***



Физик яктан сәламәтлек чикләнүнең барлык төрләре буенча диярлек балалар саны ел дәвамында уртача 20 -30 кешегә арта барды: ишетү сәләте бозылу буенча – 21 балага, күрү сәләте бозылу буенча – 29 кешегә, сөйләмендәге җитешсезлекләр буенча – 30 кешегә, терәк-хәрәкәт аппараты бозылу буенча – 20 кешегә. Шул ук вакытта акыл үсешендә тоткарлыклар булган балалар саны 367 кешегә артты.

Ишетүендә, күрүендә, сөйләмендә, терәк-хәрәкәт аппаратында, акыл үсешендә тайпылышлар булган мәктәпкәчә яшьтәге балаларны укыту колачына 2014 ел өчен ясалган анализ диаграммада тәкъдим ителә.

*84 нче диаграмма*

***Авыру төрләре буенча сәламәтлек ягыннан мөмкинлекләре чикләнгән балаларны укыту колачы (2014 ел)***

Агымдагы 2014/2015 уку елында сәламәтлек ягыннан мөмкинлекләре чикләнгән **мәктәпкәчә яшьтәге** балаларның гомуми саныннан 79,6% мәктәпкәчә белем бирү учреждениеләренә, шуларның 43% ы махсуслаштырылган балалар бакчаларына (төркемнәренә) йөрде. 20,3% мәктәпкәчә яшьтәге бала, бу исә сәламәтлек ягыннан мөмкинлекләре чикләнгән 695 бала, мәктәпкәчә белем белән тәэмин ителмәде.

*85 нче диаграмма*

***2011 – 2014 елларда сәламәтлек ягыннан мөмкинлекләре чикләнгән балаларның мәктәпкәчә белем белән тәэмин ителүе***

Моның белән бергә ишетү, күрү сәләте, сөйләме чикләнгән, терәк-хәрәкәт аппаратында, акыл үсешендә тайпылышлар булган, инвалидлык алган 1280 мәктәпкәчә яшьтәге баланың 565 енә (44% ына) мәктәпкәчә белем бирелми.

Мондый хәл сәламәтлек ягыннан мөмкинлекләре чикләнгән, инвалидлыгы булган балаларны сыйфатлы мәктәпкәчә белем белән тәэмин итү өлкәсендә җитди проблемалар булу турында сөйли. 2014 елда Бала хокуклары буенча вәкаләтле вәкил исеменә ата-аналардан республика балалар бакчаларында “үзенчәлекле” балаларны тәрбияләү шартлары булмауга, аларга карата педагогларның да, башка ата-аналарның да дөрес мөнәсәбәттә булмауларына ризасызлык белдерелгән мөрәҗәгатьләре әнә шуны раслый.

*Мисал. Бала хокуклары буенча вәкаләтле вәкил исеменә Алабуга шәһәреннән гр. П., баласын массакүләм балалар чараларында катнаштырмаганга күрә, төркем тәрбиячесе гамәлләренә ризасызлык белдергән гариза белән мөрәҗәгать итте. Бала хокуклары буенча вәкаләтле вәкил йөкләмәсе белән район җитәкчелеге хезмәт урынында тикшерү үткәрде, тәрбиячедән аңлатмалар алды. Тикшерү нәтиҗәләре буенча баланы белем бирү процессыннан төшереп калдыру факты өлешчә расланды, мәктәпкәчә белем бирү оешмасы мөдиренә һәм тәрбиячеләренә балалар белән индивидуаль эшләүне арттыруның һәм учреждениедә уңай психологик климат саклап калуның зарур булуы билгеләнде. Вазыйфаи бурычларын үтәмәгән өчен тәрбиячеләргә карата* *дисциплинар җәза чаралары кулланылды.*

Сәламәтлек ягыннан мөмкинлекләре чикләнгән **мәктәп яшендәге** балаларның белемгә хокукын гамәлгә ашыру өлешенә караган Республика ПМПКнең оператив мәгълүматлары буенча, сәламәтлек ягыннан мөмкинлекләре чикләнгән 13584 баладан 12776 балага мәктәп белеме бирелә, бу 94,0% тәшкил итә. Укымый торган 413 балага – ПМПК бәяләмәләре нигезендә белем бирелә алмый, калганнары – сәламәтлек торышына һәм башка сәбәпләргә бәйле. Кызганычка каршы, әлеге категориягә караган балаларны махсус җайлаштырылган программалар буенча укыту дәрәҗәсе түбән булып кала, күп кенә балалар авырулары аркасында белем бирү процессыннан тулысынча төшеп калалар.

Сәламәтлек ягыннан мөмкинлекләре чикләнгән мәктәп яшендәге балаларга белем бирү колачы авыру төрләре буенча диаграммада күрсәтелә.

*86 нчы диаграмма*

***Авыру төрләре буенча сәламәтлек ягыннан мөмкинлекләре чикләнгән балаларга белем бирү колачы (2014 ел)***

Аерым алганда, ишетү сәләте бозылган 546 баладан 402 бала (73,6%) махсус (коррекцияле) программалар буенча укый; күрү сәләте бозылган 2228 баладан 613 бала (27,5%) махсус (коррекцияле) программалар буенча укый; сөйләме бозылган 1391 баладан 142 бала (10,2%) махсус (коррекцияле) программалар буенча укый; терәк-хәрәкәт аппаратында тайпылышлар булган 2504 баладан 399 бала (15,9%) махсус (коррекцияле) программалар буенча укый; акыл зәгыйфьлеге булган 6220 баладан 4737 бала (76,1%) махсус (коррекцияле) программалар буенча укый.

Шулай итеп, физик һәм (яисә) психологик үсешләрендә ПМПК белән расланган кимчелекләре булган 6 293 бала (49,2%) махсус (коррекцияле) белем бирү оешмаларында белем ала; 50,7%, яки 6 483 бала, гадәти мәктәп программалары буенча укый. Бу сәламәтлек ягыннан мөмкинлекләре чикләнгән балаларны төп мәгариф системасына кертүнең уңай мисалы булып тора. Ләкин махсус шартлар таләп ителгән баланы гадәти мәктәп программасы буенча укыту һәрвакытта да аның ихтыяҗларына җавап бирми, чөнки дефектология буенча белемнәре булмаган педагоглар махсус укыту алымнары белән эшли алмыйлар, мәктәпләрдә тиешле дәреслекләр дә, укыту-методика әсбаплары да булмый. Акылга зәгыйфь балаларны гадәти мәктәп программалары буенча укыту бары тик формаль гына булып кала, һәм бу һич тә дөрес түгел дип уйлыйбыз.

*87 нче диаграмма*

***2011-2014 елларда сәламәтлек ягыннан мөмкинлекләре чикләнгән балаларның мәктәп белеме белән тәэмин ителүе***



Татарстан Республикасы буенча уртача 46% ка якын сәламәтлек ягыннан мөмкинлекләре чикләнгән бала махсус (коррекцияле) белем бирү оешмаларында ПМПК тарафыннан тәкъдим ителгән программалар буенча укытыла.

*88 нче диаграмма*

***2014/2015 уку елында Татарстан Республикасы районнары буенча махсус (коррекцияле) белем бирелә торган сәламәтлек ягыннан мөмкинлекләре чикләнгән балалар (% ларда)***

Диаграммада күрсәтелгән күренеш шуны бәян итә: республиканың 32 муниципаль районында сәламәтлек ягыннан мөмкинлекләре чикләнгән балаларның аларның кимчелекләренә туры килә торган сыйфатлы белем белән тәэмин итү дәрәҗәсе урталыктан түбәнрәк. “Идел аръягы” зонасына караган районнардагы хәлнең торышы аеруча игътибарны җәлеп итә (Буа, Чүпрәле, Тәтеш, Кама Тамагы, Апас, Кайбыч, Югары Ослан районнары), аларда хәтта бер махсус (коррекцияле) белем бирү учреждениесе ачылмаган һәм гадәти мәктәпләрдә җайлаштырылган программа буенча укыту оештырылмаган. Мондый балаларның кайда һәм ничек укулары турында сорау туа.

***Инвалид балалар һәм сәламәтлек ягыннан мөмкинлекләре чикләнгән балалар өчен белем бирү өлкәсендә*** аларның инклюзив белем алуга хокуклары бозылган очракта ***дискриминацияләү*** рөхсәт ителми һәм моңа каршы көрәшнең нәтиҗәле механизмын кертү таләп ителә.

Югарыда бәян ителгән исәпкә алып, сәламәтлек ягыннан мөмкинлекләре чикләнгән балаларның белем алуга хокукларын гамәлгә ашыру өлкәсендә мөһим бурычларның берсе буларак ***социаль мохит булдыруны*** карарга кирәк, ул, инвалидларның психик-физик үсешләрен һәм сәламәтлекләре торышын исәпкә алып, аларның сыйфатлы белем алу мөмкинлекләрен тәэмин итәргә тиеш.

2012 елдан башлап республикада ел саен гомуми белем бирү оешмаларында һәркем өчен уңай мохит тудыру буенча кирәкле чаралар күрелә. Шул рәвешле 2012 елда инвалидларның үсешләрендә тайпылышлар булмаган затлар белән бергә укуларын тәэмин итү өчен 35 гомуми белем бирү мәктәбе җайлаштырылды; 2013 елда – 15 мәктәп. 2014 елда 42 муниципаль берәмлекнең 104 гомуми белем бирү оешмасында, шулардан 89 ы муниципаль мәктәпләр, һәм 15 дәүләт махсус (коррекцияле) мәктәбендә каршылыксыз мохит булдыру буенча ремонт эшләре башкарылды. Шулай итеп, Татарстан Республикасы Мәгариф һәм фән министрлыгы мәгълүматлары буенча, 2014/2015 уку елында 154 гомуми белем бирү мәктәбендә, бу мәктәпләрнең гомуми саныннан 10,3% тәшкил итә, 928 укучыга инклюзив белем алу өчен төп шартлар тудырылды. Әлеге оешмаларда штат расписаниесе буенча түбәндәге ставкалар каралган: педагог-психолог – 85,5; логопед укытучы – 25,5; дефектолог укытучы – 7,0; социаль педагог – 27,0; сурдотәрҗемәче – 1,0; олигофренопедагог – 9.

*17 нче таблица*

***Инклюзив белем бирү турында мәгълүмат***

|  |  |  |  |  |
| --- | --- | --- | --- | --- |
|  | ***2011 ел*** | ***2012 ел*** | ***2013 ел*** | ***2014 ел*** |
| Инклюзив белем бирүне гамәлгә ашыра торган гомуми белем бирү мәктәпләре саны | 4 | 35 | 56 | 154 |
| Аларда белем алучы сәламәтлек ягыннан мөмкинлекләре чикләнгән балалар саны | 51 | 449 | 718 | 928 |

Әмма 2014 ел дәвамында каршылыксыз мохит тудыру таләпләренә туры китереп җайлаштырылган гомуми белем бирү оешмалары шактый артса да (104 мәктәпкә) әлеге мәктәпләрнең бусагаларын атлап кергән сәламәтлек ягыннан мөмкинлекләре чикләнгән балаларның саны бик үк артмый (бары тик 210 балага). Әлеге тенденция “Уңайлы мохит” программасын гамәлгә ашыру кысаларында махсус шартларга мохтаҗ балаларның белем алуын оештыру шартларын тудырылган республиканың гомуми белем бирү мәктәпләренә Бала хокуклары буенча вәкаләтле вәкил барып кайткач расланды. Начар хәрәкәтләнә торган балалар төркемнәре өчен мәктәпләрнең җайлы булуын тәэмин итүгә бюджет акчалары тотылган булуга карамастан, бер инвалид бала да өйдә укудан көндезге укуга күчерелмәгән һәм мәктәп бусагасын атлап кермәгән. Күп кенә очракларда алар, элеккечә, өйләрендә индивидуаль программалар буенча укуларын дәвам итәләр. Хәтта, Татарстан Республикасы Мәгариф һәм фән министрлыгы белешмәләренә караганда, өйдә укучы балаларның саны ел саен арта бара, һәм быелгы уку елында аларның исәбе 1833 кешегә җитте.

*89 нчы диаграмма*

***2011–2014 елларда өйдә укый торган инвалид балалар саны***

Бүгенге көндә мондый хәлнең барлыкка килү сәбәбе мәгариф системасында инклюзияле яңа мәктәп төзү балаларга җайлаштырылган белем бирүнең тулаем процессын, әйтик, каршылыксыз мохит тудырудан башлап тиешле белгечләр, шул исәптән педагог-дефектологлар әзерләүгә һәм белем бирү процессында барлык катнашучылар – укытучылар, укучылар, ата-аналар өчен мәктәп коллективында уңай психологик климат булдыру эшен оештыруга кадәр, башкаруны күз алдында тотуын аңлап бетермәүдән һәм белмәүдән гыйбарәт. Инклюзив якын килгәндә, сәламәтлек ягыннан мөмкинлекләре чикләнгән балаларны стандарт мәктәпнең гамәлдәге таләпләренә җайлаштырырга кирәкми, ә мәктәпләрне үзгәртеп корырга һәм, башка укучыларның мәнфәгатьләрен кысрыкламыйча, махсус белем алу ихтыяҗлары барлыкка килә торган һәркемнең аларны тулысынча исәпкә алырга мөмкинлек бирә торган педагогик алымнарны эзләргә кирәк.

Эшне белмәү аны башкару сәләтен бетерә, ә кайбер вакытта яңа һәм җиңел булмаган эш белән шөгыльләнү теләген сүрелдерә.

Моның белән бергә мәгариф органнары җитәкчеләренең һәм гомуми белем бирү массакүләм мәктәпләре җитәкчеләренең инклюзив белемне үстерү белән аз кызыксынулары, безнең фикеребезчә, гадәти мәктәптә инвалид баланың каршылыксыз булуы һәм укуы өчен таләп ителгән шартлар тудыруны тәэмин итү мөмкинлеген бирә торган финанслауның булмавына бәйле. “2015 елга Татарстан Республикасы гомуми белем бирү оешмаларында һәм һөнәри белем бирү оешмаларында һәркем өчен мөмкин булган һәм түләүсез мәктәпкәчә, башлангыч гомуми, төп гомуми, урта гомуми белем, шулай ук өстәмә белем алуга хокукларны гамәлгә ашыруның дәүләт гарантияләрен финанс белән тәэмин итү нормативларын раслау турында” 2014 елның 11 ноябрендәге 87-ТРЗ номерлы Татарстан Республикасы Законы нигезендә төп гомуми белем бирү баскычында шәһәр гомуми белем бирү мәктәбендә бер белем алучыга еллык норматив 35025 сум, ә гомуми белем бирү оешмаларында җайлаштырылган уку-укыту программалары буенча укучы акылга зәгыйфь бер белем алучыга 108229 сум каралган. Шулай итеп, гадәти мәктәптә мондый балага җайлаштырылган программа буенча инклюзив белем бирүне оештырган очракта, мәгариф оешмасы сәламәтлек ягыннан мөмкинлекләре чикләнгән баланың ихтыяҗларына туры китереп белем бирү мохитен булдыру өчен җитәрлек финанслау алырга тиеш. Инклюзив белем бирүгә адреслы ярдәм күрсәтү өчен кирәкле чыгымнарны финанслауның мондый тәртибен гамәлгә ашыру өчен тиешле норматив-хокукый җайга салу таләп ителә.

Моның белән бергә шуны аңларга кирәк: сәламәтлек ягыннан мөмкинлекләре чикләнгән балаларга һәм инвалид балаларга яшәү урыннары буенча гадәти мәктәптә инклюзив белем бирүне оештыру, әлбәттә, тиешле финанслау булган очракта, махсус (коррекцияле) мәгариф оешмалары челтәрен сизелерлек бушатырга һәм, бәлки, оптимальләштерергә мөмкинлек бирәчәк (52 оешмадан 30 учреждение интернат учреждение режимында эшли, шуңа күрә аларга тотыла торган бюджет чыгымнарының күләме дә зур). “Үзенчәлекле” баланы укытуны, гаиләсеннән аермыйча, яшәү урыны буенча оештыруның, интернатта яшәвенә караганда, аның өчен күпкә уңайлырак булуын танырга кирәк.

Булган кыенлыкларга карамастан, инклюзив якын килү кулланыла торган мәгариф оешмасы белем бирү мохитен үстерүнең заманча югарылыгы нормасы, билгесе булырга тиеш. Республиканың гомуми белем бирү мәктәпләренә белем алганда аерым шартлар таләп итә торган баланың сәламәт яшьтәшләре белән беррәттән укуын оештыру мөмкинлеген күз алдында тоткан инклюзив белем бирүне уңышлы кертеп җибәрү максатларында ***Татарстан Республикасында инклюзив белемне үстерүнең программалы документын (стратегиясен)*** эшләү һәм кабул итү максатка ярашлы булачак. Моның белән бергә, сәламәтлек ягыннан мөмкинлекләре чикләнгән балаларга инклюзив белем бирүне үстерү буенча эксперименталь эшчәнлекне республиканың берничә мәктәп базасында оештыру нигезләнгән дип уйланыла.

Сәламәтлек ягыннан мөмкинлекләре чикләнгән балаларның белем алуга хокукының гамәлгә ашырылуы торышын бәяләгәндә белем бирүнең ерактан торып уку формасы кулланыла торган балалар санының кими баруына анализ ясау таләп ителә.

*90 нчы диаграмма*

***2011 – 2014 елларда ерактан торып белем алучы балалар саны***

Мондый хәлнең сәбәбе мондый уку формасына мохтаҗ балаларның саны кимүдә дә, ерактан торып укуның техник чаралар белән җитәрлек тәэмин ителмәве дә була алганга күрә, хәл тирәнтен өйрәнүне таләп итә.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***3.5. Баланың торак һәм мөлкәт хокукларын һәм законлы мәнфәгатьләрен тәэмин итү***

Россия Федерациясе Бала хокуклары турында БМО конвенциясендә катнашучы дәүләт буларак үзенең хокукларын таныды. Анда баланың физик, акыл ягыннан, рухи, әхлакый һәм социаль үсеше өчен кирәкле тормыш дәрәҗәсенә хокукын һәм үз мөмкинлекләре чикләрендә ата-аналарга һәм бала тәрбияләүче башка затларга балаларның лаеклы тормыш дәрәҗәсен гамәлгә ашыруда кирәкле чараларның зарурлыгын таныды.

3.5.1. *Ятим балаларның һәм ата-ана тәрбиясеннән мәхрүм калган балаларның торак хокуклары*

Ятим балаларны һәм ата-ана тәрбиясеннән мәхрүм калган балаларны уңайлы торак белән үз вакытында тәэмин итү Россия Федерациясе Президентының 2012 елның 1 июнендәге 761 номерлы Указы белән расланган 2012 – 2017 елларга балалар мәнфәгатьләрендә эш итүнең илкүләм стратегиясендә ятим балаларны һәм ата-ана тәрбиясеннән мәхрүм калган балаларны яклауга юнәлдерелгән чараларның берсе булып тора.

Ятим балаларны, ата-ана тәрбиясеннән мәхрүм калган балаларны һәм алар арасыннан булган затларны Татарстан Республикасында торак урыннары белән тәэмин итү (алга таба – ятим балалар) "Ятим балаларны һәм ата-ана тәрбиясеннән мәхрүм калган балаларны социаль яклау буенча өстәмә гарантияләр турында” 1996 елның 21 декабрендәге 159-ФЗ номерлы Федераль законның 8 статьясы белән билгеләнгән тәртип нигезендә һәм аны үтәү йөзеннән кабул ителгән "Ятим балаларны һәм ата-ана тәрбиясеннән мәхрүм калган балаларны торак урыннары белән тәэмин итү турында һәм “Татарстан Республикасында халыкка адреслы социаль ярдәм күрсәтү турында” Татарстан Республикасы Законының 8 статьясына үзгәреш кертү хакында" 2013 елның 12 гыйнварындагы 8-ТРЗ номерлы Татарстан Республикасы Законы һәм Татарстан Республикасы Хөкүмәтенең кайбер закон актлары нигезендә махсуслаштырылган торак фондыннан найм шартнамәләре буенча махсуслаштырылган торак фондыннан бер мәртәбә уңайлы торак урыны бирү юлы белән гамәлгә ашырыла.

2014 елда Татарстан Республикасының әлеге чыгым вәкаләтен гамәлгә ашыру Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган “Татарстан Республикасысында ятим балаларны һәм ата-ана тәрбиясеннән мәхрүм калган балаларны торак урыннары белән тәэмин итү” ярдәмче программасы кыасларында гамәлгә ашырылды.

Шуны билгеләп үтәргә кирәк, 2011 елдан ятим балаларны торак белән тәэмин итүгә Татарстан Республикасы бюджетына салынган суммалар шактый (ике тапкырдан артыкка) артты.

*18 таблица*

***2008 – 2014 елларга ятим балаларны торак белән тәэмин итүне финанслау күләме***

|  |  |  |  |  |
| --- | --- | --- | --- | --- |
| **Ел** | **ТР бюджеты**  **акчалары күләме**  (мең сумнарда) | **РФ бюджеты**  **акчалары күләме**  (мең сумнарда) | **Акчаларның**  **гомуми күләме**  (мең сумнарда) | **Торак**  **урыны алган ятим**  **балалар**  **саны** (кеше) |
| **2008** | 89 000,0 | 11 563,3 | 100 563,3 | 112 |
| **2009** | 50 000,0 | 11 170,1 | 61 170,1 | 70 |
| **2010** | 50 000,0 | 10 697,9 | 60 697,9 | 72 |
| **2011** | 106 600,0 | 51 795,2 | 158 395,2 | 182 |
| **2012** | 112 996,0 | 50 529,3 | 163 525,3 | 179 |
| **2013** | 173 942,2 | 72 086,4 | 246 028,6 | 265 |
| **2014** | 233 730,0 | 83 410,0 | 317 140,0 | 309 |
| **Итого** | **816 268,2** | **291 252,2** | **1 107 520,4** | **1189** |

2014 елда ятим балаларны торак белән тәэмин итү чараларын гамәлгә ашыруга бүлеп бирелгән финанслау күләме 317 134,6 мең сум тәшкил итте, шуның 233 728,2 мең сумы Татарстан Республикасы бюджеты акчалары, 83 406,4 мең сумы федераль бюджет акчалары исәбеннән булды. Күрсәтелгән акчалар чикләрендә 2014 елда 309 бала торак белән тәэмин ителде, шуларның 18 яшьтән 23 яшькә кадәргеләре - 174 кеше һәм 23 яшьтән артыграгы – 135 кеше.

Шул рәвешле, Татарстан Республикасы Мәгариф һәм фән министрлыгы белешмәләреннән күренгәнчә, 2014 елга махсуслаштырылган торак фондыннан торак урыннары алучы ятим балалар реестрына 1502 кеше кертелә. Шулай итеп, узган елда реестрда торучы, ягъни 2014 елда махсуслаштырылган торак фондыннан торак урыннары белән тәэмин ителү хокукына ия затларның бары тик 21% ы гына үз хокукларын гамәлгә ашырдылар. Бу хәл шуны дәлилли, ел саен ятим балалар өчен торак төзелешен региональ финанслауны арттыру буенча күрелгән чараларга карамастан, әлеге категориядәге гражданнарга закон белән гарантияләнгән финанс тәэминаты дәрәҗәсе җитәрлек түгел. Өстәвенә, торак бирү буенча исәптә торучы ятим балаларның что гомуми саны артуга таба бара: 2014 ел башына аларның саны 2295 кеше булса, 2014 ел ахырына - 2351 кеше булды.

*91 диаграмма*

***2014 ел ахырына торак урыны алу өчен исәптә торучы ятим балаларның, ата-ана тәрбиясеннән мәхрүм калган балаларның һәм алар арасыннан булган затларның яшьләре* буенча гомуми саны**

Торак белән тәэмин итү буенча сакланып кмлә торган бурыч ятим балаларга торак көтү чорын озайтуга китерә, 2014 елда ул 6 елны тәшкил итте. моннан тыш, әлеге вәзгыять авыр тормыш хәлендә яклау һәм ярдәм итү, социаль яраклашу һәм торак урынның тартып алынмавы, читләштерелмәве гарантияләнгән балага торак урынны башта махсуслаштырырылган найм шартларында бирүнең, ә аннары бу торакны даими чикләнмәгән вакытка найм хокукында беркетелүнең хокукый мәгънәсен юкка чыгара.

Ятим балаларның торак мәсьәләләрендә тагын бер проблеманы ***ятим балаларның вакытлыча яшәвен тәэмин итү*** мәсьәләсенең җайга салынмавын билгеләп үтәргә кирәк. 2013 елның 12 гыйнварындагы 8-ТРЗ номерлы Татарстан Республикасы Законының 3 статьясындагы 9 өлеше нигезендә махсуслаштырырылган торак фондында ятим балалар өчен буш торак урыннары булмаса, вәкаләтле орган Татарстан Республикасы Министрлар Кабинеты тарафыннан билгеләнгән шартларда һәм тәртиптә ятим балаларның уңай торак урыннарда вакытлыча яшәвен тәэмин итә. Ләкин Татарстан Республикасы Хөкүмәтенең тиешле норматив хокукый акты әлегәчә кабул ителмәгән.

Ятим балалар мәнфәгатьләреннән чыгып, шулай ук дәүләт күзлегеннән чыгып та караганда ***ятим балаларның яшәү урыннары буенча торакка хокукларын*** гамәлгә ашыру мәсьәләсе тиешенчә хәл итүне таләп итә.

2013 елның 12 гыйнварындагы 8-ТРЗ номерлы Татарстан Республикасы Законының 1 статьясындагы 2 һәм 3 өлешләре гигезендә ятим балалар гомуми кагыйдә буенча махсуслаштырылган торак фондыннан торак урыны белән тәэмин ителергә тиеш. я Ятим балаларга торак урыны бирелгән вакытта махсуслаштырылган торак фондыннан тиешле торак урыны чикләрендә яшәү урыны буенча торак урыны булмаган очракта күрсәтелгән затларга аларның теләге буенча Татарстан Республикасы чикләрендә башка торак пунктта махсуслаштырылган торак фондыннан торак урыны бирелә.

Татарстан Республикасы Министрлар Кабинетының 2007 елның 20 сентябрендәге 475 номерлы карары белән расланган Татарстан Республикасы махсуслаштырылган торак фондыннан тиешле торак урыннары бирү тәртибенең 6.2 пункты нигезендә ятим балаларга Татарстан Республикасы милкенә алу өчен торак урыннарның саны һәм агымдагы елда аларның урнашкан урыннарын Татарстан Республикасы башкарма хакимиятенең ятим балалар белән эшләү һәм аларны торак урыннары белән тәэмин итү буенча вәкаләтле орган билгели.

Ләкин 2013-2014 елларда ятим балаларны торак белән тәэмин итү практикасыннан, Бала хокуклары буенча вәкаләтле вәкилгә 2014 елда алынган мөрәҗәгатьләрдән күренгәнчә, Татарстан Республикасы башкарма хакимиятенең ятим балалар өчен махсуслаштырылган торак фондын булдыру һәм идарә итү буенча вәкаләтле органы ятим балаларга бирү өчен торак урыннар сатып алуны мондый белешмәләрне исәпкә алмыйча гамәлгә ашыра.

*Мисал: 2014 елның 26 июнендә Бала хокуклары буенча вәкаләтле вәкилгә Спас муниципаль районында Х. аңа Спас районы территориясендә торак урын белән тәэмин ителүгә ярдәм итүне сорап мөрәҗәгать итте. Х.торак урыны белән тәэмин ителү хокукына ия ятим балалар исәбенә керә, берничә ел Болгар шәһәрендә яши һәм эшли.. Махсуслаштырылган торак фондының ул яши торган торак пункт чикләрендә торак урыннары булмаганлыктан, аңа Чаллы шәһәрендә торак тәэмин ителде. Объектив сәбәпләр буенча Х.башка торак урында бирелгән торактан баш тартты. Нәтиҗәдә Х. Татарстан Республикасы башкарма хакимиятенең ятим балалар өчен махсуслаштырылган торак фондын булдыру һәм идарә итү буенча вәкаләтле органы ятим балаларга бирү өчен торак урыннар сатып алуны көтәргә мәҗбүр.*

Асылда, махсуслаштырылган торак фонды бүген республикада-, нигездә Казан һәм чаллы шәһәрләрендә күпфатирлы йортлар рәвешендә төзелә. Татарстан Республикасы Мәгариф һәм фән министрлыгыбелешмәләре буенча 2014 елда 309 кешенең 130ы махсуслаштырылган торак фондының торак урынын фактта яшәү урыны буенча алмаганнар, 8 кеше яшәү урыны буенча торак урыны булмаганлыктан тәкъдим ителгән торактан баш тартырга мәҗбүр булган. Мәгълүм ки, халыкның аз булуы, инженерлык инфраструктурасының булмавы авыл торак пунктларында күпфатирлы йортлар төзүнең максатка ярашсйз булуының төп сәбәбе булып тора. Ләкин, 1996 елның 21 декабрендәге 159-ФЗ номерлы Федераль законның 6 статьясындагы 7 өлеше нормасын исәпкә алып, андый очракларда махсуслаштырылган торак урыннарын торак йортлар рәвешендә бирү вариантын карарга мөмкин.

Шулай итеп, ятим балаларның торак хокуклары гамәлгә ашырылганда республика муниципаль районнарында, барыннан да элек, авылларда яшәү урыны буенча торак алырга теләгәннәрнең һәм шул хокукка ия булганнарның хокуклары һәм мәнфәгатләре исәпкә алынмый һәм бозыла дип нәтиҗә ясарга мөмкин. Шул рәвешле, ятим балалар өчен республика районнарында аларның яшәү урыннары буенча махсуслаштырылган торак фондын булдыру зарурлыгы ятим балаларны торак белән тәэмин итүнең закон белән билгеләнгән тәртибенә һәм аларның мәнфәгатләренә генә бәйле түгел, ул авыл территорияләрен тотрыклы үстерү һәм авылдан яшьләрнең китүен туктатуга юнәлдерелгән дәүләт сәясәтенә дә туры килә.

*3.5.2. Күпбалалы гаиләләрнең торак хокукы*

Татарстан Республикасында күпбалалы гаиләләргә социаль ярдәмне көчәйтү, аларга балаларны һәрьяклап үстерү һәм тәрбияләү өчен уңайлы торак шартлары тудыру максатларында “Күпбалалы гаиләләрнең торак шартларын яхшырту буенча өстәмә чаралар турында” 2001 елның 17 мартындагы УП-216 номерлы Татарстан Республикасы Президенты Указы белән ата-анасы белән торучы, үз гаиләсен кормаган биш һәм аннан да күбрәк баласы булган күпбалалы гаиләләр торак урыннарын чиратсыз алу хокукына ия гражданнар категориясенә керә. Күрсәтелгән категориядәге гражданнарны торак белән тәэмин итү аларга торак урыны сатып алу өчен Татарстан Республикасы бюджеты акчалары исәбеннән субсидияләр бирү юлы белән тәэмин ителә. Торак урыны сатып алу өчен субсидияләр алу хокукы сертификат белән таныклана.

Сертификатлар бирү һәм аларны гамәлгә ашыру Татарстан Республикасы Министрлар Кабинетының 2008 елның 16 маендагы 326 номерлы карары белән расланган Торак шартларын яхшыртуга мохтаҗ күпбалалы гаиләләрне торак белән тәэмин итү өчен сертификатлар бирү һәм аларны гамәлгә ашыру кагыйдәләре (алга таба – Тәртип) белән билгеләнде һәм аңа 2014 елда нинди дә булса үзгәрешләр кертелмәде.

“2014 һәм 2015, 2016 еллар план чорына Татарстан Республикасы бюдңеты турында” 2013 елның 25 ноябрендәге Татарстан Республикасы Законы нигезендә торак шартларын яхшыртуга мохтаҗ күпбалалы гаиләләрне торак белән тәэмин итүгә 122 001,0 мең сум акча каралды. Бүлеп бирелгән акчалар чикләрендә 2014 елда биш һәм аннан да күбрәк баласы булган торак шартларын яхшыртуга мохтаҗ күпбалалы гаиләләргә 37 сертификат бирелде.

2008 – 2014 елларда торак сертификаты исәбеннән торак белән тәэмин ителүгә үзенең хокукын гамәлгә ашырган күпбалалы гаиләләр саны таблицада китерелде.

*19 таблица*

***2008–2014 елларда биш һәм аннан да күбрәк баласы булган*** ***күпбалалы гаиләләрне торак сертификаты ярдәмендә торак белән тәэмин итү***

|  |  |  |  |
| --- | --- | --- | --- |
| **Ел** | **ТР бюджеты**  **акчалары күләме**  (мең сумнарда) | **ТР җыелма**  **исемлегендәге гаиләләр саны**  (ел ахырына) | **Сертификат**  **алган гаиләләр саны** |
| **2008** | 81 000,0 | 725 | 32 |
| **2009** | 0 | \_\_\_ | 0 |
| **2010** | 0 | \_\_\_ | 0 |
| **2011** | 103 900,0 | 843 | 42 |
| **2012** | 110 134,0 | 822 | 39 |
| **2013** | 116 191,4 | 824 | 44 |
| **2014** | 122 001,0 | 824 | 37 |

Татарстан Республикасы Төзелеш, архитектура һәм торак-коммуналь хуҗалык министрлыгы мәгълүматлары буенча, 2014 елда 4675 күпбалалы гаилә торак шартларын яхшырту буенча исәптә торды, шулардан биш һәм аннан да күбрәк баласы булган 824 күпбалалы гаилә "торак сертификаты" алуның "җыелма исемлегендә" торды.

*92 диаграмма*

***Торак шартларын яхшыртуга мохтаҗ күпбалалы гаиләләр саны***

“2015 һәм 2016, 2017 еллар план чорына Татарстан Республикасы бюджеты турында” 2014 елның 27 ноябрендәге 107-ТРЗ номерлы Татарстан Республикасы Законы нигезендә биш һәм аннан да күбрәк баласы булган торак шартларын яхшыртуга мохтаҗ күпбалалы гаиләләрне торак белән тәэмин итүгә 2015 елда 128,101 млн. сум, 2016 елда – 133,866 млн.сум, 2017елда – 139,622 млн.сум акча каралды.

Вариант буларак күпбалалы гаиләләргә үзләренең торак шартларын түләүсез бирелгән җир кишәрлегенә торак төзү яисә бирелгән җир кишәрлеген сатып, шул акчаларга торак шартларын яхшырту юлы белән хәл итү мөмкинлеге бирелде.

Россия Федерациясе Җир кодексының 28 статьясы, Татарстан Республикасы Җир кодексының 32, 32.1 статьялары нигезендә Татарстан Республикасы территориясендә даими яшәүче, милеккә җир кишәрлеге бирү (тапшыру) турында гариза бирү датасына унсигез яшькә җитмәгән өч һәм аннан күбрәк баласы, шул исәптән үги балалар, уллыкка (кызлыкка) алынган, опекадагы балалары булган гражданнарга җир кишәрлекләре сатулашмыйча һәм обьектларның урнашкан урынын алдан килештермичә бер мәртәбә түләүсез индивидуаль торак төзелешен гамәлгә ашыру , шәхси ярдәм хуҗалык алу өчен, бакчачылык һәм яшелчәчелек алып бару өчен 0,06га дан 0,20га.га кадәр җир кишәрлеге бирелә. Күрсәтелгән җир кишәрлекләре гражданнарга һәм балаларга тигез өлешләрдә гомуми өлешле милеккә бирелә (тапшырыла).

Татарстан Республикасы Җир һәм мөлкәт мөнәсәбәтләре министрлыгы мәгълүматлары буенча, 2014 ел ахырына җир кишәрлеген түләүсез алучылар исемлегенә кертү турында 29100 карар кабул ителде. Гомуми өлешле милеккә 22854 җир кишәрлеге, тулаем алганда республикада исемлеккә кертү турындагы кабул ителгән карарлар саныннан 79% тәшкил итә.

*20 нче таблица*

*2014 елда күпбалалы гаиләләрнең түләүсез җир кишәрлекләре алу хокукы* ***(***Татарстан Республикасы муниципаль районы (шәһәр округы буенча***)***

|  |  |  |  |  |
| --- | --- | --- | --- | --- |
| П/п | Татарстан Республикасы муниципаль районы (шәһәр округы) | Җир кишәрлекләре алу өчен исәптә торучы күпбалалы гаиләләр саны | Җир кишәрлеге алу хокукы гамәлгә ашырылган күпбалалы гаиләләр саны | Җир кишәрлеге алу хокукы гамәлгә ашырылмаган күпбалалы гаиләләр саны |
| 1 | Казант шәһәре | 6338 | 2637 | 3701 |
| 2 | Чаллы шәһәре | 3747 | 2325 | 1422 |
| 3 | Әлмәт | 1946 | 1580 | 366 |
| 4 | Түбән Кама | 1723 | 1583 | 140 |
| 5 | Чистай | 777 | 650 | 127 |
| 6 | Зеленодольск | 948 | 839 | 106 |
| 7 | Кукмара | 881 | 779 | 102 |
| 8 | Питрәч | 371 | 328 | 43 |
| 9 | Арча | 853 | 817 | 36 |
| 10 | Зәй | 466 | 440 | 26 |
| 11 | Буа | 419 | 401 | 18 |
| 12 | Минзәлә | 408 | 391 | 17 |
| 13 | Югары Ослан | 196 | 181 | 15 |
| 14 | Балтач | 405 | 392 | 13 |
| 15 | Нурлат | 544 | 531 | 13 |
| 16 | Лениногорск | 442 | 432 | 10 |
| 17 | Саба | 525 | 515 | 10 |
| 18 | Актаныш | 254 | 245 | 9 |
| 19 | Мөслим | 272 | 263 | 9 |
| 20 | Әгерҗе | 314 | 306 | 8 |
| 21 | Биектау | 357 | 349 | 8 |
| 22 | Лаеш | 368 | 361 | 7 |
| 23 | Азнакай | 636 | 630 | 6 |
| 24 | Алабуга | 779 | 774 | 5 |
| 25 | Мамадыш | 581 | 576 | 5 |
| 26 | Әтнә | 137 | 133 | 4 |
| 27 | Аксубай | 189 | 186 | 3 |
| 28 | Баулы | 236 | 233 | 3 |
| 29 | Кама Тамагы | 115 | 112 | 3 |
| 30 | Әлки | 94 | 92 | 2 |
| 31 | Менделеевск | 290 | 288 | 2 |
| 32 | Теләче | 179 | 177 | 2 |
| 33 | Бөгелмә | 311 | 310 | 1 |
| 34 | Яңа Чишмә | 176 | 175 | 1 |
| 35 | Алексеевск | 279 | 279 | - |
| 36 | Апас | 167 | 167 | - |
| 37 | Чүпрәле | 238 | 238 | - |
| 38 | Кайбыч | 212 | 212 | - |
| 39 | Балык Бистәсе | 243 | 243 | - |
| 40 | Сарман | 518 | 518 | - |
| 41 | Спас | 222 | 222 | - |
| 42 | Тәтеш | 151 | 151 | - |
| 43 | Тукай | 511 | 511 | - |
| 44 | Чирмешән | 97 | 97 | - |
| 45 | Ютазы | 185 | 185 | - |
| **Барлыгы:** | | **29100** | **22854** | **6246** |

Шулай итеп, 2014 елда буш җир кишәрлекләре җитмәү проблемасы сакланып калды дип әйтергә мөмкин. Татарстан Республикасы Җир һәм мөлкәт мөнәсәбәтләре министрлыгы белешмәләреннән күренгәнчә, бу проблема элеккечә Казан шәһәрендә кискен тора, монда кытлык 3700 кишәрлек һәм тәэмин ителеш – 41%; Чаллы шәһәрендә кытлык 1400 кишәрлек һәм тәэмин ителеш – 62%.

Шуның белән бергә, гражданнар мөрәҗәгатьләре белән эшләү практикасыннан күренгәнчә, күпбалалы гаиләләр түләүсез бирелгән җир кишәрлеген алуга үзләренең хокукларын гамәлгә ашырганда җир кишәрлекләрен бирү турында карарлар кабул итү тәртибен бозуга бәйле проблемалар барлыкка килә.

*Мисал. Бала хокуклары буенча вәкаләтле вәкилгә Васильево поселогында яшәүче күпбалалы гаиләләр исеменнән гражданка Б. өч һәм аннан күбрәк баласы булган гражданнарның җир кишәрлеге алу хокукларын яклауны сорап мөрәҗәгать итте. Мөрәҗәгать нигезендә Татарстан Республикасы Зеленодольск районы Васильево поселогында яшәүче күпбалалы гаиләләр 2011 елдан бирле түләүсез җир кишәрлеге алучылар исемлегендә торсалар да, әлегә кадәр алу бәхетенә ирешмәгәннәр. Гражданнарга җир кишәрлекләре авыл җирлегеннән читтә тәкдим ителә. Җир кишәрлекләрен сайлау турында гражаннарга алдан хәбәр ителми һәм чиратлылык исәпкә алынмый. Гражаннарны аларга өч тапкыр җир кишәрлеге сайлау мөмкинлеге бирелмичә чираттан төшереп калдыру очраклары була. Бала хокуклары буенча вәкаләтле вәкил карары буенча вәкаләтле орган тарафыннан гражданка Б. түләүсез җир кишәрлеге бирү турында 2011 елның 29 декабрендәге гаризасын карау мисалында җир кишәрлекләре бирү тәртибенә күчмә тикшерү үткәрелде. Тикшерү барышында түбәндәгеләрне бозу очраклары ачыкланды:*

*Җир кишәрлекләрен сайлау процедурасын үткәрү урыны, датасы һәм вакыты турында җирле үзидарә органының гражданнарга хәбәр итү сроклары һәм таләпләре;*

*җир кишәрлеген сайлау процедурасын үткәрү турында өч тапкыр хәбәр җибәрүне раслый торган документлар, мөрәҗәгать итүчене исемлекләрдән төшереп калдыру турында карар булмаганга күрә Б.ны җир кишәрлекләрен алучылар исемлегеннән төшереп калдыру процедурасы;*

*архивның идарә документларын саклау сроклары.*

*Зеленодольск муниципаль районы башлыгы адресына өч һәм аннан күбрәк баласы булган Б. гаиләсенең җир кишәрлеген түләүсез алу хокукын торгызу буенча чаралар күрү үтенече белән тиешле бәяләмә җибәрелде.*

*Бала хокуклары буенча вәкаләтле вәкилнең бәяләмәсен карау нәтиҗәләре буенча Зеленодольск муниципаль берәмлеге башлыгы тарафыннан өч һәм аннан күбрәк баласы булган Б. Гаиләсенең җир кишәрлеген түләүсез алу хокукын торгызу турында карар кабул ителде.*

Өч һәм аннан күбрәк үз баласы (үзе тапкан) булган гражданнарның тәрбиягә алынган һәм опекага алынган балаларны исәпкә алып, җир кишәрлекләрен гомуми өлешле милеккә рәсмиләштерү тәртибе турында аңлатма бирү үтенече белән мөрәҗәгать итүләре аерым бер борчу тудыра.

Мондый мәсьәләләрнең барлыкка килү факты, безнең карашыбызча, ятим балалар мәнфәгатьләрен бозу ихтималын кисәтү һәм мрндый фактлар ачыкланган очракта аларны торгызу максатларында гражданнар арасында да, муниципалитетлар арасында да тикшерү чараларын үткәрүне таләп итә.

Моннан тыш, гражданнар мөрәҗәгатьләре белән эшләү практикасыннан күренгәнчә, актуаль проблемалар сакланып кала:

җир кишәрлекләре урнашкин урынның ямьсезлеге, инженерлык, транспорт һәм социаль инфраструктура булмау аркасында күпбалалы гаиләләрнең тәкъдим ителгән җир кишәрлекләреннән баш тартуы; шәһәр халкының шәһәрдән читтә, якын-тирә торак пунктлардан бирелгән җир кишәрлекләреннән риза булмавы;

җирле бюджетларның формалаштырылган җир кишәрлекләрен инженерлык коммуникацияләре белән тәэмин итүгә акчалары җитмәү яисә булмау.

*3.5.3. Инвалид балалары булган гаиләләрнең торак хокуклары*

Татарстан Республикасында инвалид балалары булган гаиләләрнең торак шартларын яхшырту проблемасы инвалидлыгы булган балаларның хокукларын тәэмин итүдәге кискен проблемаларның берсе булып кала бирә.

Инвалид балалары булган, торак шартларын яхшыртуга мохтаҗ гаиләләр "Россия Федерациясендә инвалидларны социаль яклау турында" 1995 елның 24 ноябрендәге 181-ФЗ номерлы Федераль Законның 17 статьясы нигезендә Россия Федерациясе законнарында һәм Россия Федерациясе субъекты законнарында каралган тәртиптә исәпкә куелалар һәм торак белән тәэмин ителәләр.

Инвалид балалары булган гаиләләргә торак урыны Торак шартларын яхшыртуга мохтаҗлар исемлегенә 2005 елның 1 гыйнварыннан соң исәпкә баскан гаиләләргә федераль бюджет акчалары исәбеннән Россия Федерациясе субъектлары законнарында билгеләнгән тәртиптә бирелә.

Татарстан Республикасында күрсәтелгән социаль ярдәм чарасы торак сатып алуга субсидияләр рәвешендә билгеләнде, аны бирү тәртибе “Аерым категорияләрдәге гражданнарга Федераль компенсацияләр фондыннан бүлеп бирелә торган субвенцияләр исәбеннән торак сатып алуга субсидияләр бирү турындагы нигезләмәне раслау турында” 2006 елның 7 июнендәге 275 номерлы Татарстан Республикасы Министрлар Кабинеты карары белән расланды.

Татарстан Республикасы Хезмәт, эш белән тәэмин итү һәм социаль яклау министрлыгы белешмәләре буенча, инвалид балалары булган, торак сатып алу өчен субсидиягә дәгъва кылучы гаиләләрнең җыелма исемлегенә Татарстан Республикасы буенча 516 гаилә кертелгән. Шуның белән бергә, федераль бюджеттан Татарстан Республикасы бюджетына инвалид балалары булган Торак шартларын яхшыртуга мохтаҗлар исемлегенә 2005 елның 1 гыйнварына кадәр исәпкә баскан гаиләләргә торак урыны белән тәэмин итү буенча тапшырылган вәкаләтләрне гамәлгә ашыруга еллык субвенцияләр күләме инвалидларга Россия Федерациясе Конституциясе белән гарантияләнгән дәүләт ярдәмен нәтиҗәле тәэмин итәргә мөмкинлек бирмиләр.

Шул рәвешле, торак шартларын яхшыртуга мохтаҗ, инвалид балалары булган 2005 елның 1 гыйнварына кадәр исәпкә баскан һәм 2009-2014 елларда федераль бюджеттан субвенцияләр исәбеннән торак белән тәэмин ителгән гаиләләрнең гомуми саны барлыгы 36 гаилә булып, шуларның 3се 2014 елда федераль бюджеттан субвенцияләр исәбеннән торакшартларын яхшыртты.

*21 таблица*

***Инвалид балалары булган гаиләләрнең торак шартларын яхшыртуга***

***2008-2014 елларда бирелгән субсидияләр***

|  |  |  |
| --- | --- | --- |
| **Еллар** | **РФ бюджетыннан субвенцияләрнең гомуми**  **күләме**  **(мең сумнарда)** | **Шул исәптән инвалид**  **балалары булган гаиләләр**  **исәбе (саны)** |
| **2009** | 99,72 | 2 |
| **2010** | 118,226 | 11 |
| **2011** | 125,479 | 15 |
| **2012** | 119,761 | 4 |
| **2013** | 114,802 | 1 |
| **2014** | 108,4 | 3 |
| **Барлыгы** | **686,388** | **36** |

Инвалид балалары булган Торак шартларын яхшыртуга мохтаҗлар исемлегенә 2005 елның 1 гыйнварыннан соң исәпкә баскан гаиләләр торак урыннары белән Россия Федерациясе законнары нигезендә тәэмин ителәләр.

Хроник авыруларның авыр формалары исемлегенә (Россия Федерациясе Хөкүмәтенең 2006 елның 16 июнендәге 378 номерлы карары белән расланган) кертелгән төрләреннән интегүчеләр белән бер фатирда бергәләп яшәү мөмкин булмаганда, хроник авыруларның авыр формаларыннан интегүче инвалид балаларны социаль найм шартнамәсе буенча торак белән чираттан тыш ташламалы тәэмин итү каралган.

2014 ел дәвамында Бала хокуклары буенча вәкаләтле вәкилгә торак шартларын яхшыртуга мохтаҗ инвалид балалары булган гаиләләр социаль найм буенча чиратсыз торак белән тәэмин ителү хокукы бозылуга карата шикаятьләр алынды.

*Мисал.* Бала хокуклары буенча вәкаләтле вәкилгә инвалид баласын тәрбияләүче *гражданка Г., мөрәҗәгать итте. Гаилә торак шартларын яхшыртуга мохтаҗ* гражданнар исәбендә 2010 елдан бирле тора. Гражданнарның бер фатирда бергә яшәүләре мөмкин булмаган авыр хроник авырулар исемлегенә кертелгән авырулы бала белән бергә яшәгән гаилә социаль найм шартнамәсе буенча чираттан тыш торак урыны алу хокукына ия. *Фати ралу чираты җитмәгәнлектән, гаилә 2013 елда судка мөрәҗәгать иткән. Суд дәгъва таләпләрен канәгатьләндерде һәм башкарма комитетка гаиләне торак урыны белән тәэмин итү бурычын йөкләде. Ләкин судның бу карары үтәлмәгән, район бюджетында бу максатларга акча каралмаган.* Бала хокуклары буенча вәкаләтле вәкил тарафыннан *муниципаль берәмлек башлыгы адресына Г.гаиләсенең торак хокуклары бозылу турында, суд карарның үтәлешен таләп итеп, бәяләмә җибәрде, шулай ук Бала хокуклары буенча вәкаләтле вәкил һәм Федераль суд приставлары хезмәтенең Татарстан Республикасы буенча идарәсе белән хезмәттәшлек кысаларында, башкару документындагы бурыч түләтү таләпләрен тулысынча дөрес һәм үз вакытында башкару чараларын курергә тәкъдим ителде.*

2014 елның 23 июлендәге 69-ТРЗ номерлы Татарстан Республикасы Законы белән “Татарстан Республикасында халыкка адреслы социаль ярдәм күрсәтү турында” 2014 елның 8 декабрендәге Татарстан Республикасы Законына үзгәрешләр кертелде (алга таба – Закон), алар нигезендә торак урыннарга мохтаҗ дип танылган, 2005 елның 1 гыйнварыннан соң исәпкә баскан, Россия Федерациясе Торак кодексының 51 статьясындагы 1 өлешенең 4 пунктында каралган Россия Федерациясе Хөкүмәтенең 2006 елның 16 июнендәге 378 номерлы карары белән расланган исемлектә күрсәтелгән авыр хроник авырулардан интегүче инвалидларга, шулай ук әлеге исемлектә күрсәтелгән авыр хроник авырулардан интегүче инвалид балалары булган гаиләләргә торак урын сатып алу өчен торак субсидиясе (бер тапкыр бирелә торган акчалата түләү) бирелә. Законның 8.2 статясындагы 3 пункты белән Татарстан Республикасы Министрлар Кабинеты тарафыннан торак субсидиясен (бер мәртәбә акчалата түләү) исәпләү тәртибен раслау каралган. Ләкин 2014 елда бу тәртип кабул ителмәде, шуңа күрә инвалид балаларның закон белән гарантияләнгән торак хокукларын гамәлгә ашыруда каршылыклар килеп чыкты. Тиешле норматив хокукый актны кабул итү эшен активлаштырырга кирәк дип саныйбыз.

*3.5.4. Балигъ булмаганнарның башка мөлкәт хокукларын саклау*

«Балалы гаиләләргә дәүләт ярдәменең турында» 2006 елның 29 декабрендәге Федераль закон белән билгеләнгән (алга таба – Закон) республикада балалы гаиләләргә дәүләт ярдәменең өстәмә чараларын гамәлгә ашыру практикасын анализлау түбәндәге проблемаларны ачыкларга мәмкинлек бирде. .

Ана (гаилә) капиталы акчаларын (акчаның бер өлешен) куллану юнәлешләренең берсе итеп Закон белән торак урыны сатып алу (төзү) билгеләнде, ул гражданнар тарафыннан законга каршы килми торган теләсә нинди алыш-бирешләрне башкару һәм йөкләмәләрдә катнашу (торак, торак төзелеше һәм туплама торак кооперативларында катнашу) юлы белән гамәлгә ашырыла.

Монда Законның 10 статьясындагы 4 пункты нигезендә ана (гаилә) капиталы акчаларын (акчаның бер өлешен) кулланып сатып алынган (төзелгән, төзекләндерелгән) торак урыны ата-аналарның, балаларның (шул исәптән беренче, икенче, өченче һәм аннан соңгы) өлешләрен килешү буенча билгеләп, гомуми милеккә рәсмиләштерелә.

Гражданнар мөрәҗәгатьләре белән эшләү практикасы ана (гаилә) капиталы акчаларын гражданнарның даими яшәүләре өчен яраксыз торак урыннары алуга юнәлтү очраклары барлыгын күрсәтә.

Балалар хокуклары бозылуның башка категориясе торак урынын сертификат алган затның, аның иренең яисә хатынының, балаларының (шул исәптән беренче, икенче, өченче һәм аннан соңгы) өлешләрен килешү буенча 6 ай эчендә билгеләп, гомуми милеккә рәсмиләштерү буенча язма йөкләмәләрне ата-аналарның үтәмәвенә бәйле.

*Мисал: Бала хокуклары буенча вәкаләтле вәкил адресына яшь ана К. торак шартларын яхшыртуга ярдәм итүне сорап мөрәҗәгать итте. Үз мөрәҗәгатендә К. 5 баласы белән ана капиталы акчасына сатып алынган авария хәлендәге йортта яшәвен хәбәр итте. Мөрәҗәгать Арча муниципаль районы башлыгына һәм Россия Федерациясе Пенсия фондының Татарстан Республикасы буенча бүлеге идарәчесенә җибәрелгән гарызнамә буенча бирелгән мәгълүматны һәм белешмәләрне исәпкә алып өйрәнелде. Торак урынның яраксызлыгы турындагы белешмәләр расланмады. Шуның белән бергә, Бала хокуклары буенча вәкаләтле вәкил тарафыннан К.ның ана капиталы акчаларын кулланганда гамәлдәге закон нормаларын бозуы ачыкланды. К.торак йорт алуга кредит оешмасы белән төзелгән кредит шартнамәсе буенча төп бурычны каплауга һәм процентлар түләүгә ана капиталы акчаларын тотуны сорап гариза белән Россия Федерациясе Пенсия фондының Татарстан Республикасы буенча бүлеге идарәчесенә сатып алынган торак урынны ата-аналарның, балаларның (шул исәптән беренче, икенче, өченче һәм аннан соңгы) өлешләрен чикләүләр беткәннән соң 6 ай дәвамында килешү буенча билгеләп, гомуми милеккә рәсмиләштерү турында нотариаль расланган йөкләмә тапшырган. Ләкин 2014 елның февраленә кадәр (мөрәҗәгать иткән вакытка) чикләү 2010 елның ноябрендә бетүгә карамастан, үз вазыйфаларын үтәмәгән. К.ның балигъ булмаган балалары мәнфәгатьләрендә район прокуратурасы тикшерүе нәтиҗәләре буенча Арча район судына һәр балага торак йортның кимендә 1/6 өлешенә милек хокукы теркәлергә тиешлеге турында дәгъва гаризасы җибәрелде. К.ның балигъ булмаган балаларының торак хокукларын яклауга дәгъва тәләпләре канәгатьләндерелде.*

Балигъ булмаганнарның мөлкәт хокукларын саклау, шулай ук җавапсыз ата-аналарның явыз ниятләреннән яклау максатларында Законга белән ана капиталы акчасына сатып алынган торак урынны ата-аналарның, балаларның гомуми милкенә рәсмиләштерүне контрольдә тоту буенча опека һәм попечительлек органнары вәкаләтләрен билгеләү өлешендә үзгәрешләр кертү зарурлыгы ачык күренә.

Кызганычка каршы, ата-аналарның балигъ булмаган балаларына алимент түләү йөкләмәләрен үтәмәве үзенең актуальлеген югалтмый. Бала хокуклары буенча вәкаләтле вәкил адресына әлеге мәсьәлә буенча килгән мөрәҗәгатьләр саны аеруча күп.

Россия суд приставлары федераль хезмәтенең Татарстан Республикасы буенча идарәсе биргән белешмәләрдән күренгәнчә, 2014 елда балигъ булмаган балаларына алимент түләү йөкләмәләрен үтәмәве турында мәҗбүри үтәлергә тиешле 17 994 суд эше башкарылды. Гомумән алганда ел дәвамында республика суд приставларының территориаль бүлекләрендә алимент түләүләре турында мәҗбүри үтәлергә тиешле 40 670 суд эше башкарылды. Шуларның фактта 18 890ы үтәлде.

*9 диаграмма*

***2011-2014 елларда алимент түләтүбуенча башкару эшләре саны***

2014 елда Вәкаләтле вәкил тарафыннан суд приставлары хезмәте белән берлектә алимент йөкләмәләренә кагылышлы 32 мөрәҗәгать каралды. Мөрәҗәгатьләр нигездә ике яки аннан күбрәк бала тәрбияләүче хатын-кызлардан алына. Аларда гражданнар алиментлар түләтү буенча суд эшләренең озакка сузылуына һәм нәтиҗәсез булуына зарланалар (бурычлыны эзләү буенча тиешле эшләрне башкармау, бурычлыны алимент түләүгә мәҗбүр итү буенча күрелә торган чараларның нәтиҗәсез булуы).

Балаларны карап тоту өчен алиментлар түләтү турында суд карарларын үтәмәүнең төп сәбәпләреннән берсе, барыннан да элек, ата-аналарның үтәмәвенә бәйле.

Күп кенә «алиментщиклар» балаларын тотуга акча түләмәү генә түгел, яшәгән урыннарын да яшерәләр. Алимент йөкләмәләре буенча эзләү игълан ителгән бурычлылар саны 2013 ел белән чагыштырганда 7,6% ка артты һәм 3581 кешене тәшкил итте.

*94 диаграмма*

***2011-2014 елларда алимент йөкләмәләре буенча эзләү игълан ителгән***

***бурычлылар саны***

Шул ук вакытта административ җаваплылыкка тартылган затлар саны узган ел белән чагыштырганда 34,3% ка кимеде һәм 590 бурычлыны тәшкил итте (2013 елда 897 кеше административ җаваплылыкка тартылды).

Алимент түләүдән качып йөрүчеләргә карата Россия Федерациясе Җинаять кодексының 157 статьясы буенча кузгатылган 1080 җинаять эшенең 719е буенча хөкем карары чыгарылды.

Нигезсез сәбәпләр булмыйча, балигъ булмаган баланы (балаларны) карап тоту буенча суд карары белән йөкләнгән бурычларны җаваплылык турында, суд приставының кисәтүләренә карамастан, озак вакыт дәвамында үтәмәү Россия Федерациясе Җинаять кодексының 157 статьясы буенча җинаять җаваплылыгына тарту өчен нигез булырга мөмкин. 2014 елда Россия суд приставлары федераль хезмәтенең Татарстан Республикасы буенча идарәсе хезмәткәрләре тарафыннан 1091 җинаять эше кузгатылды, барысы буенча да буенча хөкем карары чыгарылды.

.

*95 диаграмма*

***2011-2014 елларда алиментлар түләмәгән өчен җинаять эшләре кузгату***

Балаларны карап тоту өчен алиментлар тәләтү турында суд карарларын үтәмәүнең тагын бер сәбәбе алиментлар буенча зур бурычларны рөхсәт итә торган гамәлдәге закон нормаларын камилләштерү зарурлыгыннан гыйбарәт. Җавапсыз ата-аналарга җәза чараларын көчәйтү, алимент фондын булдыру өлешендә законнарга үзгәрешләр кертү темасы актуаль булып кала һәм соңгы вакытта игътибар үзәгендә булса да, әлегә кадәр хәл ителмәгән булып кала.

Россия суд приставлары федераль хезмәтенең Татарстан Республикасы буенча идарәсе, Татарстан Республикасы Мәгариф һәм фән министрлыгының опека һәм попечительлек буенча территориаль структур бүлекчәләре, шулай ук дәүләт һәм муниципаль оешма хезмәткәрләренең ятим балалар һәм ата-ана тәрбиясеннән мәхрүм калган балалар өчен үз вазыйфаларын тиешенчә үтәмәүләре еш кына балигъ булмаганнарның мөлкәт хокукларын бозуда сәбәп булып тора.

Алимент алу хокукына ия гаиләләрдә яшәүче балалар файдасына алиментлар түләтү турындагы мәсьәләне хәл итүдә килеп туган вәзгыятьнең бераз яхшыруы билгеләнә. 2014 ел йомгаклары буенча, шундый балаларның саны 7 981 тәшкил итте, шуның 2894е (яки гомуми саннан 36%) алиментлар алды. 2013 елда мондый балаларның гомуми саны 7115, шуның 2220се алимент алды (яки гомуми саннан 31%). Шулай итеп, 2013 ел белән чагыштырганда бу күрсәткеч 5% ка яхшырды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЙОМГАКЛАУ

Дәүләт хакимияте, җирле үзидарә органнары, иҗтимагый берләшмәләр һәм тулаем Россия җәмгыяте, балаларның иминлеге һәм яклануы өчен, балаларның хокуклары һәм мәнфәгатьләре өлкәсендә законнар үтәлешенең бала хокукы өлкәсенә караган гомум танылган принципларга һәм халыкара хокук нормаларына, халыкара шартнамәләргә һәм халыкара стандартларга, шулай ук 2017 елга кадәрге чорга илкүләм балаларның мәнфәгатьләрен кайгырту гамәлләре стратегиясендә билгеләнгән төп эшчәнлек юнәлешләренә нигезләнүен тәэмин итәргә тиеш.

2014 елның 9 октябрендә Татарстан Республикасы Президенты Рөстәм Нургали улы Миңнеханов үзенең еллык юлламасында Татарстан Республикасының төп бурычы итеп “дөньяның конкуренциягә сәләтле төрле почмаклары арасында лаеклы үсешкә ирешеп, гражданнарыбызның яшәү сыйфатын тагын да арттыру”ны билгеләде. “Без үзгәрешләр чорында яшибез. Үзенә максатлар куйган һәм бернәрсәгә дә карамыйча шул максатларга ирешү өчен тырышкан кеше генә уңышларга ирешә ала. Куелган бурычларны үтәү республикабызга Россия Федерациясе субъектлары арасында алдынгылар исәбенә керергә мөмкинлек бирде дә...”, – дип ассызыклады Р.Н. Миңнеханов. Шундый ук принцип бүген республикада балалар өлкәсендә алып барыла торган дәүләт сәясәте нигезендә ята.

2014 елда Татарстан Республикасы үзенең тотрыклы үсеш юлын дәвам итте, әйтик, гражданнарның керемнәре артты һәм яшәү шартлары яхшырды, мәгариф, сәламәтлек һәм мәдәният өлкәләрендә алга китеш күзәтелде. Аларның йогынтысы Татарстан Республикасында балалар хәлендә дә чагылыш тапты.

Узган елда балаларның һәм балалы гаиләләрнең хәлен яхшырту буенча Татарстан Республикасында максатчан сәясәт алып бару дәвам итте, аның төп принцибы баланың мәнфәгатьләрен иң яхшы яктан тәэмин итүдән гыйбарәт булды. Әлеге сәясәтне гамәлгә ашыру уңаеннан дәүләт структураларының, җирле үзидарә органнарының, дәүләтнеке булмаган оешмаларның, массакүләм мәгълүмат чараларының, балалар белән эшләүче һәм аларның мәнфәгатьләрен кайгыртып хезмәт куючы барлык белгечләрнең көчләре берләштерелде.

Бала хокукларының бозылуы буенча аерым очраклар булса да, Бала хокуклары буенча вәкаләтле вәкил Татарстан Республикасында бала хокукларының һәм законлы мәнфәгатьләренең 2014 елда үтәлешен уңай бәяли. Бала хокукларын гамәлгә ашыруга караган аерым мәсьәләләр өстәмә анализлауны һәм аларны тәэмин итү буенча чаралар күрүне таләп итә.

“Татарстан Республикасында Бала хокуклары буенча вәкаләтле вәкил турында” 2011 елның 1 августындагы 59-ТРЗ номерлы Татарстан Республикасы Законының 1 статьясында каралган Татарстан Республикасында бала хокукларын һәм мәнфәгатьләрен дәүләт тарафыннан яклау гарантияләрен тәэмин итү, әлеге хокукларны һәм мәнфәгатьләрне Татарстан Республикасы дәүләт хакимияте органнары, Татарстан Республикасындагы җирле үзидарә органнары, Татарстан Республикасы территориясендә урнашкан теләсә кайсы оештыру-хокукый рәвештәге һәм милек рәвешендәге оешмалар һәм аларның вазыйфаи затлары тарафыннан тану һәм үтәү максатларын тормышка ашырып, Бала хокуклары буенча вәкаләтле вәкил үзенең еллык докладын дәүләт хакимияте һәм җирле үзидарә органнарына балалар өчен билгеләнгән региональ сәясәтнең гамәлгә ашырылуына бәйсез бәя бирү һәм тикшерү механизмы итеп карауны тәкъдим итә. Бала хокуклары буенча вәкаләтле вәкил Татарстан Республикасы дәүләт хакимияте һәм җирле үзидарә органнарының, кызыксынган ведомстволары һәм оешмаларының вазыйфаи затларыннан еллык докладтагы 2014 елда Татарстан Республикасында балаларның хокукларын һәм законлы мәнфәгатьләрен үтәү өлешенә караган төп тәкъдимнәрне һәм киңәшләрне гамәлгә ашыру буенча мөстәкыйль һәм ихтыярый инициативалар һәм гамәлләр көтеп кала.

Докладта бик күп төрле саннар һәм статистика мәгълүматлары, бала хокукларын күпләп бозу һәм бер тапкыр бозу очраклары китерелә, әмма һәр сан һәм бәян ителгән һәр очрак үзенә аерым бер баланың я шатлыгын, я кайгысын яшергән. Балаларыбыз белән була торган яхшылыкларның да, начарлыкларның да төп сәбәбе бездә – олыларда. Балалар олылар тормышына нык бәйле, һәм алар һәр үзгәрешкә сизгер. Бала янындагы ата-ана булсынмы, я булмаса укытучы, табиб, полиция хезмәткәре булсынмы, я психолог, балалар язмышын хәл итә торган вазыйфаи зат булсынмы ул – һәркем бу хакта истә тотарга тиеш. Балаларының уңышка ирешүенә омтылучы һәр олы кеше Оскар Уайльд сүзләрен ешрак искә төшерсен иде: “Баланы яхшы кеше итеп үстерүнең иң кулай ысулы – аны бәхетле итү”. Балалар – республика халкының биштән бер өлеше ул, алар – безнең киләчәгебез.

Татарстан Республикасында

Бала хокуклары буенча

вәкаләтле вәкил Г.Л. Удачина

*2015 ел, март*